
Poarta lui Saturn 


Poarta lui Saturn 


Saturn este conducătorul materiei şi cauza tuturor 
proceselor de cristalizare. Astfel el reprezintă puterea de 
obstrucție, deteriorare şi declin. 


Sarcina lui este şi aceea de a revela tot ceea ce a creat 
ființa umană. De aceea el este adesea descris ca omul cu 
secera şi clepsidra, ca hierofantul morţii. El aduce cu sine, 
într-un moment psihologic, toate valorile omului satanic şi 
dialectic, toate rezultatele egoismului şi ale vieţii agresive 
exaltate şi meschine, la lumina zilei. Saturn este Tatăl Timp, 
Cronos, cel care poruncește: „Până aici, nu mai departe. ” 


Dar Saturn este şi cel care inițiază. Aceia care păşesc 
pe calea reînnoirii adevărate pentru a trăi din nou în armonie 
cu marea lege universală a vieţii, îl vor întâlni pe Saturn 
ca pe acela care revelează tot ceea ce s-a înnoit: valorile 
nepieritoare înrădăcinate în suflet. Saturn, trimisul morţii 
în natura muritoare, devine atunci heraldul învierii omului 
nemuritor. 


Prima ediţie a acestei cărți a apărut în 1962, un an 
Saturnian în care omenirea s-a aflat dinaintea unei alegeri 
clare: fie să continue pe calea vechiului Saturn, care duce la 
fărâmare şi moarte sau, ajutaţi de forțele Luminii, ale Gnozei 
universale, să păşească pe calea eliberării, care duce, prin 
poarta vieţii noi, spre Oraşul de Aur, Noul Ierusalim. 


II 


III 


IV 


Cuprins 


Cuvânt-înainte ......cee nea ee e enneeeeee ee ea nenea 15 


A zecea carte: Binele se află numai în 
Dumnezeu şi nicăieri în altă parte ........0000000000. 17 


Misterul binelui .......cmeeee ee nneeeeee eee ee nenea 21 


Binele şi răul omenesc 

Iubirea, de asemenea se găseşte numai în 
Dumnezeu 

Stai în detaşare 


Calea abandonării de sine .........mmmecece eee eneeeeeee 26 


Asclepius, căutătorul şi vindecătorul care va 
deveni 

Marea academică şi călătoria spre insula Caphar 
Salama, pământul păcii 

Predarea de sine 

Unitatea de grup: comunitatea sufletului 


Calea unică spre eliberare ........mcece eee nenea 34 


Arca tinerei Gnoze 

Calea către Unicul Bine 
Esenţa sufletului 

Naşterea din pasiune 
Bunătatea umană şi opusul ei 


V 


VI 


VII 


VIII 


IX 


Amăgitoarea bunătate a răului ........mmuenenee eee 41 


Pesimiştii şi optimiştii 

De ce omul uită atât de uşor 

Starea senzorială este nepotrivită pentru 
perceperea Binelui Unic 

O povară dublă 

Nevoia de a experimenta calea 
Ajutorul este disponibil din abundență 


Cântecul mântuitor al căinței ......ce nene eee 47 


Starea de detaşare 
Inima septuplă 
Cântecul căinței 


A unsprezecea carte: Despre mentalitate 
SESI UT 32 at Sata atata a caca a că ala ad 51 


Mintea şi simțurile cm nenea 57 


Legătura omului pământean cu natura 
Subtilitatea mentalității 

Ce este pur omenesc 
Autodemascarea pasiunii naturale 


Influențele astrale .......... eee eee eeaeee 63 


Ce se întâmplă în timpul somnului 
Predestinarea ereditară şi karmică 

Influențele Lanţului Gnostic universal 

Modul în care majoritatea elevilor vin în Școală 
Cine mă va elibera de corpul acestei morţi? 


X Demonismul negru... nenea 70 


XI 


XII 


XIII 


Pământul şi lumea 

Raţiune şi mentalitate 

Drama vieților noastre 

Sexualitatea contranaturală 

Rezultatul folosirii greşite a forțelor astrale 
Demonismul negru și calea eliberatoare 


Formula Căii spre viaţă ... cerea nea 78 


Sămânţa divină 

Lumina străluceşte în întuneric 

Legea păcatului 

Cel care persistă în traiul conform cărnii, acela 
va muri 

Virtutea hermetică 

Cumpătarea hermetică 

Evlavia hermetică 


Pământul, pântec al lumii ......cmmeene eee nec 86 


Aptitudinea cognitivă a omului 
Perturbarea ordinului divin 
Christos, Spiritul Planetar 

Cel mai puternic sfat hermetic 


Primeşte toate lucrurile, abandonează 
toate lucrurile ca astfel să reînnoieşti 
toate lucrurile ........cene nenea ee eee 92 


Dialecticile divine ale lumii 
Dialecticile răzbunătoare ale Pământului 


10 


XIV 


XV 


XVI 


XVII 


XVII 


Unicul şi singurul scop al omului .........00000000 98 


Ritmul ciclic al lumii 

Dovada păcatului este legea 

Experiențele Catarilor şi Bogomililor în relaţie 
cu legea 


Modul nostru de viaţă şi condiţiile 
VAAK E: zi: in citeai leat săpată bad clio ata a 104 


Metoda de lucru a Fraternităţilor străvechi 
Veşmântul țării în care trăim 

Necesitatea stării de suflet viu 

Mercur, zeul negustorilor şi al hoților 
Practica profesională şi noul mod de viață 
Educaţia şi noul mod de viaţă 


Circulaţia forţelor de lumină gnostice ........... 112 


Binecuvântaţi sunt cei ce tânjesc după spirit 
Procesul înzecit al mișcării retrograde 

Cele patru roze de pe pălăria lui CRC 
Revărsarea Spiritului Sfânt 


A Douăsprezecea Carte: 
Cheia lui Hermes Trismegistus .........0.000000000 115 


Mai întâi căutaţi Împărăţia şi dreptatea ei ..... 128 


Unicul Bine 

O certitudine consolatoare 

Două aspecte ale naturii fundamentale 
Dorinţă și voință 

Soarta dorinţei nesfinte 

Natura morții 


XIX 


XX 


XXI 


XXII 


Sfânta Democraţie (Sancta Democratio) ....... 134 


Coeziunea Totului 
Strămoșii noştri, Uranus şi Cronos 
Cum are loc mişcarea retrogradă 


De la sufletul viu la spiritul dătător 
deviata 203 at ca a taia Za cual arăt 141 


Intrarea în linişte 

Învăţând să auzi vocea liniștii 

Procesul îndumnezeirii 

Cum căderea sufletului este ținută în limitele 
legii 

Cum se nasc sufletele 

Cum se formează un microcosmos în fiinţare? 
Întoarceţi-vă din nou, O fii ai focului 


Cele şapte perioade ale creaţiei ............umeeeee. 148 


Originea stării de opoziție 

Ere şi cicluri 

Căderea: curbarea dezvoltării noastre 
Pericolul negării 

Drama lui luda 

Pedeapsa sufletului păcătos 


El trebuie să crească, eu trebuie 
să Mă MICŞOIEZ .....cne nenea aaa cana eee 156 


Intunecarea conștiinței intelectuale a creierului 


Inapoi la recunoaştere 
Datoriile noastre către alte ţinuturi ale naturii 


Il 


12 


XXIII 


XXIV 


XXV 


XXVI 


Omil Si Calea ei ca e cea tea căt d 159 


Omul și planul divin 
Consecințele negării 
Sinele superior karmic 
O cheie către cale 
Necesitatea liniștii 

Ce înseamnă vorbirea? 
Ce înseamnă ascultarea? 


Omul-Suflet:. se cca aa a at aaa a ca aaa a zi 165 


Puterea creatoare a sanctuarului capului 
Vorbirea și ascultarea 

A fi creativ în serviciul Gnozei 

Consecințele abuzului funcțiilor creatoare 
superioare 

Numele lui Dumnezeu nu poate fi pronunţat, nici 
auzul nostru nu îl poate percepe 


Captivitatea simţurilor ......ce eee near 171 


Impulsul de a călători 
Artă, ştiinţă şi religie 
Graal, Catari și Crucea cu Roze 
Negarea şi acceptarea 


Toată Gnoza este imaterială .........0000000000000s00 177 


Ce este cognoscibil şi ce nu 

Religia lui Hermes 

Sufletul-Spirit 

O responsabilitate înaltă şi înnăscută 


XXVII 


XXVII 


XXIX 


XXX 


XXXI 


Lumea şi sarcina ei... eee nea ana nana 183 


Karma 

Comoara Lanţului Universal 

Un nor de martori 

Dumnezeul planetar al umanităţii 

Imaginea clasică a celor două capete 
Conştiinţa fizică a omului născut din natură 


Spirit şi materie... nenea ennanaaee 189 


Conştiinţa naturală 
Necesitatea legăturii cu spiritul 
A pune roza pe cruce 

O mișcare retrogradă 


Misterul esenţial al omului ........c men 194 


Dumnezeu, lumea şi omul 

A doua moarte: victoria 

Sufletul pământesc şi roza 

Cooperarea dintre omul pământean şi cel ceresc 


Misterul focului (DD)... nenea 200 


Focul cognoscibil şi cel incognoscibil 
Focul pământesc şi focul spiritual 
Demascarea 

Foc și apă 

Sursa de foc a spiritului 


Misterul focului (1)... nenea 205 
Un pom este cunoscut după fructele sale 


Carnea și sângele nu pot moşteni Împărăția lui 
Dumnezeu 


XXXII 


XXXIII 


XXXIV 


Ascensiunea corpului spiritual 
Fii statornic, de neclintit 


Can i Abel. it coaie atata de aai 208 


Omul spiritual și omul născut din natură 
Omul adevărat şi omul aparent 
Legenda lui Cain şi Abel 

Fiii focului și fiii apei 

Eden, tărâmul bucuriei cerești 


Trădarea clasică (|)... nea 214 


Copiii lui Dumnezeu 

Posibilitatea regenerării omului Abel 
O strădanie mereu repetată 

Fratricid 

Indestructibilitatea Bisericii Spiritului 
Scopul preoţiei conice 

Trădarea spiritului 

Consiliul din Constantinopol 
Consiliul din Calcedonia 


Trădarea clasică (11)... nenea eee 222 


Obiecţii împotriva ştiinţei eonice 
Teologia 

Adevăr şi minciună 

Originea Bibliei 

Magia trădării 

Tărâmul spiritului 

Când sacrificiul lui Cain este acceptat 
Calea celor dedicați lui Dumnezeu 


(I|OSaL.- e pasi batai oa A ca tie Bu a ut 229 


Cuvânt-inainte 


Calea de dezvoltare a omenirii, a devenit, pentru 
umanitatea pământeană cu egoismul ei nesfânt, un mers 
fatal, care demonstrează încă o dată inviolabilitatea legilor ei: 
„Copacul se cunoaşte după fructe” şi „Ceea ce semeni, aceea 
vei culege”! 

Pentru lumea actuală cu amenințările şi ura ei 
însângerată, cu degenerarea ruşinoasă şi nebunia ei, tabloul 
este unul al distrugerii şi al judecății, accentuat de sfârşitul 
iminent al acestei zile de manifestare. 

Sunt mulţi cei care percep acest lucru şi sunt cutremuraţi 
profund de ceea ce a fost creat prin atât de preţuitul talent 
omenesc. Aceşti oameni caută, conştient sau nu, o cale pentru 
a atenua simţirea crescândă a vinovăţiei în ce priveşte lipsa de 
speranţă a lucrurilor. Ei caută o metodă care nu doar le va oferi 
viziunea eliberatoare, ci şi mijloacele de a împlini concret 
un mod de viaţă ce va face posibil împăcarea interioară cu 
fântâna unică a vieţii. 

Cel de-al treilea volum al Gnozei egiptene şi a chemării 
ei în Prezentul etern, ne povesteşte despre Unicul Bine, 
care numai la Dumnezeu poate fi găsit, în cele mai adânci 
ţinuturi ale fiinţei umane, dincolo de simţuri şi de mentalitatea 
meschină. Binele Unic oferă cheia unei vieţi eliberatoare 
prin calea renaşterii sufletului. Acelora care, în mijlocul 
întunericului nopţii ce se apropie, caută cu adevărat lumina, li 
se arată în această carte semnificaţia practică a cuvintelor lui 
Christos: „Întâi căutaţi Împărăţia şi dreptatea ei”. Iar aplicaţia 
practică a acestor cuvinte este explicată prin legea hermetică: 
„Primiţi toate lucrurile, abandonaţi toate lucrurile şi astfel 
reînnoiți-le pe toate”. 


Este posibil, chiar şi acum, să existe mulţi căutători 
care aud chemarea Gnozei spre realizarea de sine şi care să fie 
pregătiţi să folosească cheia spre eliberare, pentru salvarea lor 
eternă şi a omenirii întregi. 


J. VAN RIJCKENBORGH 

A zecea carte 
Binele se află numai în Dumnezeu 
şi nicăieri în altă parte 


Binele, Asclepios, se găseşte numai în Dumnezeu, sau 
mai bine zis: Dumnezeu este Binele, în toată veşnicia. 
De aceea Binele este absolut cauza şi esenţa oricărei 
mişcări şi a oricărei geneze: nimic din ce există nu 
este fără Binele. Binele, în echilibrul perfect, este 
înconjurat de o forţă statică de manifestare: el este 
plenitudinea întreagă, fântâna primordială, originea 
tuturor lucrurilor. Când invoc pe acela care susţine tot 
ceea ce este bun, vreau să zic Binele, care este absolut 
Şi veşnic. 


Acest atribut aparține numai lui Dumnezeu, căci Lui 
nimic nu îi lipseşte, şi nicio dorință de posesie nu îl 
poate face rău. El nu are niciun lucru de pierdut, sau 
de pierderea căruia să fie îndurerat, căci suferinţa şi 
durerea sunt parte din rău. Nimic nu este mai puternic 
decât El contra căruia să poată fi în măsură a-i purta 
război şi nici insultă să aducă asupra lui. Nimic nu 
îl întrece în frumuseţe şi astfel îl trezeşte la iubirea 
simțurilor. Nimic nu îi poate nega ascultarea astfel ca 
să îl ducă la mânie. Nimic nu este mai înţelept decât El 
şi care să-i stârnească pizma. 


Deoarece niciuna dintre aceste emoţii nu este de găsit 
în Atoată Fiinţa, nu este nimic altceva decât Binele. 

Şi astfel niciuna dintre caracteristicile celelalte nu se 
poate desfăşura într-o astfel de fiinţă, şi tot aşa Binele 
nu poate fi găsit în nimeni altcineva. 


Toate celelalte calități se manifestă în toate fiinţele, 
atât în cele mici căt şi în cele mari, în fiecare într-un 
mod specific şi chiar şi în lume, cele mai mari şi cele 
mai puternice din întreaga viaţă manifestată: pentru că 
tot ceea ce a fost creat este plin de suferinţă, pentru că 
însăşi geneza implică suferinţă. 

Acolo unde există suferinţă, cu siguranță că Binele 
este absent. Unde se află Binele, însă, nu există nicio 
suferinţă, oricare ar fi ea. Unde este zi, nu este noapte 
şi oriunde este noapte, nu există zi. De aceea Binele 
nu poate sălăşlui în ceea ce a fost creat, ci numai în 
necreat. 

Deoarece toată materia participă la necreat, ea este 
de asemenea parte din Bine.În acest sens lumea este 
bună: până acum deoarece, de asemenea, aduce toate 
lucrurile, ca atare, bune. Dar, în toate celelalte aspecte 
ea nu este bună, de asemenea fiind supusă suferinţei 
şi fiind schimbătoare şi mama creaturilor supuse 
suferinţei. 


Standardele  bunătăţii umane sunt obținute prin 
comparaţie cu răul. Ceea ce nu este rău peste măsură, 
aici este considerat a fi binele şi ceea ce este considerat 
a fi binele, este cea mai mică parte din rău. De aceea 
este imposibil, aici, pentru ceea ce este bun sau bine, 
să fie liber de contaminarea răului. Ceea ce este bun 
aici este afectat de rău şi încetează a mai fi bun. Astfel, 
acest bine se deteriorează în rău. De aceea Binele este 
numai în Dumnezeu, da, Dumnezeu este Binele. 


În oameni, Asclepios, Binele poate fi găsit numai în 
nume, dar nicăieri altundeva ca realitate. De fapt, este 

imposibil, pentru că Binele nu îşi poate găsi un loc 
într-un corp material care este sufocat din toate părţile 
de dureri şi nenorociri şi efort dificil, amar şi dorinţă, 
pasiune şi amăgire şi de imaginile simţurilor. 


Cu toate acestea, cel mai rău dintre toate, Asclepios, 
este faptul că orice conduce omul dintre cele pe care 
le-am menţionat, este considerat a fi cel mai bun, în 
loc de răul extraordinar. Dorinţa plină de patimă a 
stomacului, instigatorul întregii răutăţi este greşeala 
care ne ține departe de Bine. 


De aceea, îi mulțumesc lui Dumnezeu pentru ceea ce 
a revelat conştiinţei mele cu privire la cunoaşterea 
Binelui, cel care nu se găseşte în lume. Lumea este 
saturată de rău, întocmai cum Dumnezeu este plinătatea 
Binelui, sau Binele de plinătatea lui Dumnezeu. 


În jurul fiinţei divine radiază frumusețea, care, într- 
adevăr sălăşluieşte în Dumnezeu în puritatea supremă 
fără cusur. Să îndrăznim să o spunem, Asclepios: fiinţa 
esenţială a lui Dumnezeu, dacă cineva poate vorbi 
despre ea astfel, este Frumosul şi Binele. 


Binele şi Frumosul nu sunt de găsit în aceia care sunt din 
lume. Toate lucrurile perceptibile ochilor sunt himere, 
asemenea umbrelor. Dar ceea ce transcede simţurile se 
apropie cel mai mult de esenţa Frumosului şi a Binelui. 
Iar ochii nu mai sunt în stare să îl vadă pe Dumnezeu, 
şi nici să contemple Frumosul şi Binele. Acestea sunt în 
întregime parte din Dumnezeu, ele îi aparţin Lui şi numai 
Lui, fiind inseparabile de esenţa proprie şi de expresiile 
celei mai mari iubiri de Dumnezeu şi pentru Dumnezeu. 


Dacă îl poţi înțelege pe Dumnezeu, vei putea înţelege şi 
Frumosul şi Binele în magnifica radianţă supremă, în 

întregime luminată de către Dumnezeu. Acea frumusețe 
este incomparabilă, acea dumnezeire este inimitabilă, 
aşa cum Dumnezeu în sine este inimitabil. În măsura în 
care îl înţelegi pe Dumnezeu, vei înţelege şi Binele şi 
Frumosul. Ele nu pot fi trimise altor fiinţe pentru că ele 
nu pot fi separate de Dumnezeu. 


Dacă îl cauţi pe Dumnezeu, cauţi deopotrivă şi 
Frumosul, pentru că nu există decât un singur drum ce 
duce de aici la Frumos: o viaţă slujită în întregime lui 
Dumnezeu, îndrumată de Gnoză. 


De aceea cei care sunt fără Gnoză şi nu merg pe 
calea îndumnezeirii îndrăznesc să-l proclame pe om 
drept bun şi frumos; omul care niciodată, nici chiar în 
visurile lui, nu a văzut care este Binele şi care se află 
în toată strânsoarea diferitelor rele, care consideră 
răul a fi bun şi astfel asimilează răul fără ca vreodată 
să se sature de el, temându-se să nu fie lipsit de el şi 
luptându-se cu toată fiinţa şi puterea, nu doar să-l 
păstreze, dar să-l şi înmulțească. 


Astfel este, Asclepios, în ce priveşte bunătatea 
omenească şi frumuseţea ei. Şi nici nu putem scăpa de 
ele, nici nu le putem uri, pentru că lucrul cel mai greu 
este că avem nevoie de ele şi nu putem trăi fără ele. 


HI 


Misterul binelui 


Probabil cunoaşteţi povestea evanghelică a tânărului 
bogat; povestea omului care a venit la Domnul lisus cu 
întrebarea: Bunule Învățător, ce trebuie să fac să moştenesc 
viaţa veşnică? Înainte să-i răspundă la întrebare, lisus l-a 
întrebat: „De ce îmi spui mie bun? Nimeni nu este bun în 
afară de Dumnezeu”. 

Când ne uităm în cartea a zecea a lui Hermes 
Trismegistus observăm că aceste cuvinte din evanghelie sunt 
un citat din filozofia hermetică. Se poate afirma acest lucru cu 
siguranţă, pentru că filozofia hermetică a existat cu mii de ani 
înainte de evanghelia creştină. Chiar în primul verset citim: 


Binele se află numai la Dumnezeu, sau mai degrabă: 
Dumnezeu este Binele în toată veşnicia. 


Aceste cuvinte arată clar că, pentru noi, Binele este o 
realitate incognoscibilă: o aluzie la o stare de care noi înşine 
nu suntem capabili să ne apropiem. 

Dacă vă gândiţi la această idee, vă veţi da seama că 
binele vostru, cel pe care sunteţi obişnuiţi să-l numiţi „bine”, 
are de-a face cu ceva complet diferit. Este un concept relativ, 
de valorizare a fiinţei Eu pentru o perioadă limitată de timp. 
Şi ştiţi că ceea ce numiţi voi bine, cineva îl va vedea câteodată 
rău sau respingător. Ceea ce este luat de cineva drept cât se 
poate de nobil, este respins de altul ca fiind un lucru groaznic. 

Există multe standarde de bine şi rău, atâtea câţi oameni 
sunt pe lume. În general, găsiţi drept bune acele lucruri care vă 
impresionează ca plăcute ori agreabile, sau care sunt în acord 

cu perspectiva voastră despre viaţă. Opusul îl consideraţi rău. 
Rezultatul este un haos înfiorător, deoarece în câmpul nostru 
de viaţă nu există oameni autentic buni asemenea Binelui, 
Singurului Bine, care nu poate fi găsit în câmpul nostru de viaţă. 

Criteriile dialectice ale binelui şi răului nu au nicio 
bază; ele nu pot fi standarde după care să construieşti o 
filozofie eliberatoare. În fapt, domină o amăgire deliberată în 
legătură cu aceste lucruri. Fiecare naţiune, fiecare rasă, fiecare 
grup, fiecare mişcare este instituită pe fundațiile aşa-zisului 
bine. Oamenii spun: „Binele este aşa cum îl vedem, aşa cum îl 
facem, aşadar urmaţi exemplul nostru!” dar este lipsit de sens 
să spui astfel de lucruri şi este şi periculos, pentru că aceia 
care se complac în adularea de sine vor fi mereu deziluzionaţi 
şi aduşi la realitate de legea antitezei. 

Nimeni nu obiectează la faptul că omenirea încearcă 
şi va tot încerca, să îşi rezolve problemele în cel mai bun fel 
posibil; într-adevăr, sunt oameni nenumărați care cu toată 
inima doresc să ajute. Cu toate acestea, nu vă aşteptaţi la 
nimic esenţial de la aceste eforturi. Nu aşteptaţi Binele. Ceea 
ce este numit „bine” în câmpul nostru de existenţă este o 
amăgire, este o eroare. Acest lucru a fost stabilit cu certitudine 
cu câteva zeci de mii de ani în urmă. 

S-a filozofat mult pe acest subiect. De exemplu, gândiţi- 
vă la Nietzsche, care pe drept a considerat ca nerealistă 
diferenţa dintre conceptele de bine şi rău. Astfel de filozofi, 
precum Kant de asemenea, şi-au dat seama că binele şi răul 
sunt dependente de interpretarea umană. Ceea ce gândiţi că 
este bine, este binele vostru; altcineva s-ar putea să nu fie 
deloc de acord cu el. Cei ce nu merg mai departe, şi nu trec 
de nivelul acesta, în acest caz, nu vor ajunge la nicio soluţie. 
Câte discuţii aţi avut, chiar fără sens, despre atât de diferitele 
perspective în ce priveşte binele şi răul? 

Nici nu intenţionăm să vă plictisim cu perspectiva 
noastră în ce priveşte binele şi răul. Nu, scopul nostru este 
acela de a vă elibera de toate acestea şi de a vă îndrepta atenţia 
către singurul Bine pur, cel care există numai în Dumnezeu. 

Versetul 14, de la sfârşitul celei de-a zecea cărţi. vorbeşte 
despre dilema omului cu privire la bine şi rău: 


Astfel este şi în privința bunătăţii omeneşti şi a 
frumuseţii umane. Şi nici nu putem să scăpăm de ele, nici nu 
putem să le urâm, căci cel mai dificil lucru dintre toate este că 
avem nevoie de ele şi nu putem trăi fără ele. 


Scopul nostru este acela de a vă ridica, dacă este 
posibil, la perspectiva hermetică. Dacă vă tot gândiţi şi luaţi 
în considerare toată agitația despre binele făcut de fiinţa 
omenească în diferitele grupuri din jurul lumii, dacă vă 
implicaţi în toată această fremătare, cu siguranţă nu îl veţi 
găsi acolo ca să îl iubiţi, dacă sunteţi un adevărat căutător al 
adevărului. Cu siguranţă, în multe sensuri, puteţi identifica 
elementele ei de valoare practică. Câteodată poate fi chiar şi 
plăcut. Dar dacă o vedeţi în lumina filozofiei hermetice vă veţi 
da imediat seama de inadvertenţa ei, cea a bunătăţii umane, de 
lipsa ei de speranţă şi nu veţi putea să iubiţi aceste încercări de 
bunătate. Şi iubirii i se aplică aceleaşi lucruri întocmai precum 
bunătăţii. Aşa cum binele se află numai la Dumnezeu, aşa şi 
iubirea, tot numai la Dumnezeu este. Niciuna dintre acestea 
nu se găseşte în fiinţele umane născute în natură. Căutătorii 
adevărului, atunci, nu ar trebui să le caute unde ele nu sunt, 
unde nu există. 

Dar nu ar trebui să urâţi nici bunătatea omenească sau 
frumuseţea omenească, căci ura arde şi distruge. Iubirea şi ea 
este un foc. Iubirea este o forță astrală care are multe de-a face 
cu inima. Când o persoană care caută iubirea este dezamăgită, 
ea experimentează, trece printr-o purificare şi foamea ei pentru 
Unicul Lucru Necesar devine cu atât mai pură şi mai urgentă. 
Dar focul urii, care şi el este o radiaţie astrală, în sanctuarul 
inimii, distruge şi veştejeşte inima. Pentru persoana care 
urăşte nu rămâne nimic. 

Cu toate acestea, există o a treia atitudine, în care nici nu 
se aşteaptă, nici nu se caută ceea ce este imposibil. În schimb, 

se adoptă un punct de vedere pur obiectiv cu privire la aceste 
lucruri şi astfel se menţine un fel de bunăvoință neutră, în care 
se acceptă lucrurile aşa cum sunt ele. De aceea spune Hermes: 


Nu putem nici Să scăpam, nici să urâm bunătatea 
omenească sau frumuseţea umană, căci cel mai greu lucru 
dintre toate este acela că avem nevoie de ele şi nu putem trăi 


fără ele. 


Pentru că atâta vreme cât sunteţi obligaţi să trăiţi viaţa 
din natură, veţi avea nevoie de acea viaţă şi de caracteristicile 
ei. De aceea sfatul este acela de a nu avea ură împotriva vieţii 
din natură, şi nici de a încerca să-i scăpăm. 


Şi atunci cum? Ei bine, dacă nici nu iubiţi şi nici nu urâţi 
frumuseţea şi bunătatea omenească şi nici nu încercaţi să vă 
sustrageţi lor, poziţia voastră cu privire la natura dialectică va fi 
aceea de detaşare. Atunci nu va mai exista nimic care să vă lege 
de ea şi nimic care să vă ţină, nimic care să vă oprească. Vă veţi 
face treaba de zi cu zi fără a protesta, fără a suspina, fără a nutri 
sentimente de răzbunare şi fără acţiuni de revoltă. 

Treceţi prin viaţa deprimantă a naturii morţii, ca rezultat 
al unei legi care vă obligă astfel. Nu vă puteţi nega naşterea în 
natura morţii. Aşadar, faceţi-vă datoria, pentru că aceasta este 
ceea ce trebuie să faceţi acum, în acest moment, şi faceţi-o cu 
capul sus — fără ură, fără a fugi, fără ataşamente. Şi dacă, pe 
calea vieţii, întâlniți un alt căutător al adevărului, mulțumiți- 
vă cu o clipire din ochi în semn de înţelegere. 

Unde se îndreaptă, atunci, căutătorul de adevăr? El este 
pe calea spre esenţa lucrurilor, spre Pământul atoată geneza. 

Căutătorul adevărului se întoarce la Unicul Bine. 
Numai în Dumnezeu se găseşte Binele. Şi acela care-l găseşte 
pe Dumnezeu, acela care ia parte la acest Bine, nu mai este 
din acel moment încolo din această lume. Când îl veţi fi găsit 
pe Dumnezeu, veţi fi, veţi exista dimpreună cu ceilalți fraţi şi 
surori în noul câmp de viaţă, în lumea Sufletului. 

Dar amintiţi-vă că, deşi omul poate participa la Bine, 
el nu poate fi Binele, aşa cum spune şi Hermes. Binele va 
rămâne mereu distinct de om. În acest sens, nimeni nu este 
bun, nici măcar unul. 

De aceea trebuie să analizăm ce este Binele şi până în 
ce măsură o ființă umană poate participa la acesta. În plus, 
vom avea nevoie să înțelegem foarte limpede ce fel de vieţuire 
presupune a fi om născut în natură cu adevărat. Între ființa 
născută în natură şi Bine există o cale, calea participării la 
Bine. Acela care doreşte să păşească pe această cale va trebui 
să înceapă prin a se detaşa în sensul pe care l-am descris mai 
devreme. Numai atunci când nu mai suntem ataşaţi de natura 
în care ne-am născut şi am crescut, nici de iubire nici de ură, 
numai atunci vom putea călători cu sufletul de la Betleem 
la Golgota. Apoi vom merge pe calea către Unitatea divină, 
către Unicul Bine. 

Să ne aşezăm aşadar, acum, călători aspiranţi, în faţa 
misterului Binelui. Să încercăm să desluşim acest mister. 

III 


Calea abandonării de sine 


Binele se află numai la Dumnezeu, sau, mai degrabă: 
Dumnezeu este Binele, în toată veşnicia. De aceea Binele este 
absolut cauza şi esenţa întregii mişcări şi a toată geneza: 
nimic din ceea ce există nu este fără Bine. Binele, în echilibrul 
perfect, este înconjurat de o forță statică de manifestare: este 
plenitudinea întreagă, fântâna primordială, originea tuturor 
lucrurilor. Când invoc ceea ce susţine tot ce-i „bun ”, vreau să 
spun Binele, care este absolut şi etern. 

Acest atribut aparține numai lui Dumnezeu, căci Lui 
nimic nu-I lipseşte, aşadar nicio dorință de posesie nu ÍI 
poate face rău. El nu poate pierde nimic şi nimic din ce ar 
pierde nu l-ar îndurera, deoarece suferința şi amarul sunt 
părți din rău. Nimic nu este mai puternic decât El, care să 
poată să poarte război împotriva Lui şi nici insultă să aducă 
asupra lui. Nimic nu îl întrece în frumuseţe şi astfel îl trezeşte 
la iubirea simţurilor. Nimic nu îi poate nega ascultarea astfel 
ca să îl ducă la mânie. Nimic nu este mai înţelept decăt El şi 
care să-i stârnească pizma. 


Să ne uităm mai îndeaproape la aceste cuvinte din 
cartea a zecea a lui Hermes. Ele ne arată că în filozofia 
hermetică, conceptul de Dumnezeu provine de la siguranţa 
că există un Dumnezeu principiu motor imuabil şi autonom. 
Ele ne fac să realizăm cât de mult au pătruns învăţăturile 
hermetice în doctrinele grupurilor religioase majoritare, în 
ciuda distorsiunilor la care le-au supus oamenii. 

Să ne imaginăm pentru un moment cele şapte domenii 
cosmice, care nu sunt situate unul sub celălalt, nici unul lângă 

celălalt, ci concentric unul în celălalt. Acest întreg sistem al 
creaţiei, această plenitudine a celor şapte domenii cosmice, cu 
mişcările şi activitatea ei, nu este principiul motor Dumnezeu, 
dar îşi găseşte fundamentul şi esenţa în acesta. 

Dumnezeu, cel necuprins, Binele este înconjurat de o 
putere statică de manifestare, care este fântâna primordială, 
originea tuturor lucrurilor. 

Binele, care este absolut, veşnic şi susține totul, este 
un atribut numai al lui Dumnezeu. Lui nu-l lipseşte nimic. El 
este totul în Sinea-l. De la acesta, fiinţa incomprehensibilă, 
emană o radiaţie puternică atotcuprinzătoare. Prin această 
radiaţie foarte puternică a principiului motor unic, care umple 
Totul, întregul Tot, şi astfel este omniprezent, a fost creat 
totul şi este ţinut în existență. Aşadar, pe de-o parte există 
Dumnezeu, Singurul Bine, iar pe de alta, creaţia şi creaturile 
într-o complexitate nelimitată. 

Dacă vă puteţi agăța de aceasta ca idee, ca punct de 
pornire pentru o atitudine de viaţă, dacă ajungeţi la o înţelegere 
a tuturor acestor lucruri, la un moment dat veţi fi îmboldiţi să 
întrebaţi de ce i-a spus Hermes lui Asclepios toate acestea. 
Era menită să fie o lecţie în dogmă? Nu, Asclepios trebuia 
să devină vindecător, o fiinţă umană preoțească, doar că, în 
primul rând trebuia să se vindece pe sine, evident. Asclepios 
trebuia să se ridice la cel mai înalt scop al său ca fiinţă creată, 
un ţel care se afla exclusiv în Binele Unic. 

Dar în acel moment, Asclepios încă se află faţă în 
faţă cu nelimitata complexitate a creaţiei şi a creaturilor ei. 
În cele din urmă este vorba despre milioanele de creaturi 
care, la drept vorbind, sunt asemenea nouă. Şi printre aceşti 
însoțitori de rasă şi destin sunt mulţi care adoptă un punct 
de vedere respectuos la adresa celorlalți. Gândiţi-vă numai la 
nenumăratele autorităţi care se află în lume şi vă spun: „Aceasta 
spunem: ascultaţi-ne. Noi ştim totul despre acest lucru; noi îl 
putem face. Trebuie să faceţi aşa şi aşa; aceasta trebuie să 
faceţi”. Într-adevăr, au existat timpuri în care autorităţile au 
exersat forțarea, punând în pericol viaţa şi libertatea. Fraţii şi 

surorile Triplei Alianțe a Luminii, a Graalului, a Catarilor şi a 
Rozacrucii ar putea povesti multe despre acestea! 

Şi astăzi, de asemenea, există dezvoltări care practică 
coerciţia conştiinţei, atât în lucrurile mici cât şi în problemele 
de importanță majoră. În multe câmpuri de viaţă, din tot 
felul de motive, coerciţia conştiinţei reînfloreşte. Tirania 
este exercitată de către familii, de exemplu, şi în multe ţări, 
de grupuri. Şi ne mai gândim, aici, şi la locuitorii sferei 
reflectătoare şi la valurile de viaţă care populează domeniul 
eteric, al acelora care sălăşluiesc pe alte planete şi la eonii 
şi arhonii eonilor. Printre ei sunt şi cei care au devenit foarte 
puternici, care se slăvesc pe ei înşişi cu numele de zei, sau 
li se atribuie acest nume de către alţii. Sunt şi hoardele de 
jefuitori ai Marelui Joc. Pe scurt, sunt miriade de creaturi cu 
miriade de posibilităţi de trădare, amăgire şi coerciţie. Şi toate 
vă spun: „noi posedăm Binele!” 

Şi acum să ne gândim la Asclepios, căutătorul, aflat în 
oceanul vieţii, ca la o creatură printre creaturile însoţitoare. E 
ca şi cum ar fi fost scufundat şi aruncat de ici colo de valuri. 

Majoritatea cititorilor noştri, şi ei, au fost căutători 
adevăraţi încă din tinereţea lor. Aţi căutat peste tot, nu-i aşa? 
Şi gândiţi-vă la vastele cantități de literatură pe care le-aţi 
devorat. Şi nu este oare adevărat că a fost ca o coincidenţă, 
printr-o combinaţie de circumstanţe dincolo de posibilitatea 
voastră de control, că s-a întâmplat să intraţi în contact cu 
Şcoala Spirituală a Rozacrucii de Aur? 

Ce ar trebui să facă Asclepios în toiul focului căutării 
lui? Unde ar trebui să meargă? Ce i se face? Unde îl conduc 
mareele vieţii? Mii de voci îi sună în urechi: „Binele este 
aici!” Ce se va alege de el? Pentru că, în totalitatea creaţiei, 
răul ia multe forme. De aceea se face observaţia în cea de-a 
zecea carte a lui Hermes că ceea ce este considerat aici bun, 
în lumea dialecticii, este, în cel mai bun caz, cea mai mică 
parte de rău. 

Cine ar putea distinge adevărul printre toate acele 
spectre, printre toate aceste concepte obscure care ni se 

prezintă? Cine poate vedea prin toată această înşelăciune, prin 
toată această amăgire, prin toată această răutate? Cine ar putea 
da sens unui asemenea haos incomensurabil? Cine ar putea 
rămâne în picioare în mijlocul atâtor pericole ce proliferează 
sălbatic? Sigur nu este posibil? 

Ba da, este posibil! Conţinutul celei de-a zecea cărţi a 
lui Hermes este menit să vă ajute, deoarece este direcționat 
spre persoana ce vrea să devină un Asclepios. Faptul că numai 
Binele este autonom, adevărul că Unicul Binele şi puternica 
sa radiaţie sunt complet separate de toate lucrurile create, 
adevărul că Unicul Bine nu împărtăşeşte natura amăgitoare 
a creaţiei în niciun fel, faptul că Unicul Bine este unic în 
puritatea veşnică şi absolută şi cu toate acestea, Principiul 
Dumnezeu iradiază întreaga creaţie, întregul haos cu lumina-i 
puternică şi nu există loc în care să nu fie prezentă — acest 
lucru şi numai el îl face capabil pe Asclepios, pe căutător, să 
se regăsească pe sine şi să găsească drumul prin labirint. 

V-am dat deja direcţiile necesare. Dacă doriţi să 
deveniți o preoteasă ori un preot al Gnozei, dacă vrei să fii un 
Asclepios, un vindecător al omenirii, nu te ataşa de nimic, nici 
de iubire, nici mai ales de ură. Fii pur obiectiv, bine dispus 
în cele din urmă, dar nu ataşat. Nu asculta de nicio voce, de 
niciun impuls ori sugestie. Cuvintele noastre, şi ele, nu ar 
trebui să le accepţi ca adevărate dinainte, a priori. Fiţi de 
bună-credinţă şi rămâneţi imparţiali până ce dinăuntrul vostru 
descoperiţi câte ceva din adevăr. 

Vă repetăm: nu ascultați de nicio voce, nu vă urmaţi 
impulsurile şi nevoile organismului vostru senzorial. 
Rămâneţi, simplu, o creatură autonomă în mijlocul întregii 
manifestări universale. Dar, în acelaşi timp staţi de veghe, 
fiţi atenţi, pentru că îndată ce veţi intra în detaşare, întreaga 
suflare a eonilor şi a arhonţilor se va prăvăli asupra voastră. 
Mulţi zei ai creaţiei, multe entităţi care au dobândit putere 
mare, se vor arăta interesate de voi. 


Numai aşa a fost posibil ca Şcoala Rozacrucii moderne 

să se nască şi să devină ce este acum: prin a sta în detaşare. 
Cei care au început lucrarea la tânăra Şcoală Spirituală 
gnostică au susținut mereu că nimic bun nu se află în 
această lume. Ei şi-au menţinut punctul de vedere, chiar de 
la început, deşi au fost mereu absolut blânzi şi corecţi față 
de toate lucrurile. Niciunul nu este bun, dar chiar niciunul. 
De aceea, noi stăm în nonataşament. Principiul Dumnezeu, 
puternicul Atotîmplinitorul Principiul Dumnezeu ne poate 
atinge cu radiaţia lui, doar în această stare de obiectivitate şi 
nonataşament. Numai astfel plenitudinea sa radiantă poate să 
ne transmită cu puritate mesajul Totului. 

Chiar din momentul în care am început crearea 
Şcolii, este corect să vă spunem că întreaga hoardă de eoni 
şi arhoni ne-au atacat, mental, eteric, verbal şi în scris. Ce 
insinuări nu s-au făcut împotriva Şcolii şi a lucrătorilor ei! De 
ce nu am fost acuzaţi de-a lungul anilor! Totuşi, mulțumită 
lui Dumnezeu am fost capabili să rămânem într-o stare de 
nonataşare dinaintea tuturor acestora, chiar până acum. 

Cu acest exemplu dinaintea voastră, nu vă neliniştiți. 
Şi lăsaţi-vă pătrunşi de cunoaşterea că, oricum aţi fi acum, 
sunteţi o potenţială Pistis Sofia. Pentru că acesta este misterul; 
atotpătrunzătoarele raze omniprezente ale Unicului Bine 
există. 

Şi puteţi intra în legătură cu aceste raze. Nimic nu stă 
între voi şi aceste raze ale Unicului Bine! Nicio creaţie, nicio 
creatură, niciun teolog ori vreun lider al unei Şcoli spirituale. 
Drept creatură autonomă stai în fața „acestuia” şi numai a 
„acestuia”. 

Este posibil să trăim şi să existăm din radiaţiile Unicului 
Bine! În puterea Unicului Bine puteţi ocupa o poziţie de 
putere cu privire la toate fenomenele din lumea creaturilor şi 
să vă urmaţi drumul spre ţel în libertatea totală. 

Acum poate aţi vrea să faceţi următoarea observaţie: 
„Voi înşivă aţi spus că nu ar trebui să ne legăm de nimic. Deci 
cum se poate cineva conecta cu razele Spiritului Septuplu. Nu 
ar lăsa aceasta loc de greşeală?” 

Atâta vreme cât încă existaţi în starea de născut natural, 
nu ar trebui să vă conectaţi la nimic, pentru că dacă o faceţi veţi 
fi mereu victimizaţi. De exemplu, dacă priviţi din perspectiva 
„Posed aceasta, Sunt aceasta, Pot face aceasta, veţi fi ghidat 
greşit, zi de zi neîncetat, de către Authades, „puterea cu cap 
de leu”, întocmai cum este descrisă în evanghelia Pistis Sofia 
puterea şi chipul care imită fiinţa lui Christos. Când un teolog 
predică despre Domnul Iisus şi despre Christos nu este altceva 
decât un slujitor al puterii cu chip de leu. Dar când intri în 
nonfiinţă şi te deschizi, în acelaşi timp cu grija de a rămâne 
detaşat, vei fi atins de radiaţia universală a Unicului Bine şi va 
veni şi vremea când veţi şti că sunteţi legaţi de ea. 

Aşadar nu trebuie să vă legaţi de nimic cât timp vă 
aflaţi în starea naturală. Altfel veţi fi victimizaţi, apoi vă veţi 
toci în marea academică, aşa cum a numit-o Johan Valentin 
Andreae. Apoi nu veţi atinge niciodată insula Caphar Salama, 
tărâmul păcii. 

De aceea procesul de ucenicie gnostică cuprinde o 
fază de pregătire pentru unirea cu Unicul Bine, o fază de 
autodevoţiune, în autonomie, faţă de roza inimii. Dacă vă 
dedicați rozei inimii, acceptând toate consecinţele şi legile 
implicate, vă veţi devota sinelui autonom prin excelenţă. 
Aceasta înseamnă în primul rând că veţi subordona sediul 
eului, sanctuarul capului născut în natură, sanctuarului inimii, 
pentru a trezi sufletul la viaţă, sufletul vostru nemuritor. 

În Şcoala Spirituală modernă numim această devoțiune 
a capului faţă de inimă, abandonarea de sine. O dată ce, ca 
rezultat, sufletul prinde viaţă, inima însăşi începe să se dedice 
capului. Căci atunci când inima este capabilă să se deschidă 
luminii Gnozei şi este umplută complet de această forță a 
Luminii, după aceea se poate celebra intrarea în sanctuarul 
capului a acestei Forțe, trecând prin inimă, care va îndepărta 
tot ceea ce este nedorit acolo. Şi apoi, în timp ce sinele 
autonom conduce toată inteligenţa şi percepţia senzorială, 
plenitudinea radiantă a spiritului se va manifesta pe sine în 
sanctuarul capului. Aşadar scopul abandonării de sine este să 

deschidă sanctuarul capului pentru Pimandru, pentru plinătatea 
radiantă a Unicului Bine. Şi puteţi pune abandonarea de sine 
în practică doar prin nonataşament. 

Astfel, prin drumul de la Betleem la Golgota, spiritul 
îşi ocupă locul pe tronul sinelui autonom. Atunci vă veţi fi 
atins scopul. Atunci veţi fi traversat marea rătăcirii. Veţi fi 
atins celălalt țărm. 


Acum, ați mai putea avea o întrebare, de natură practică: 
„Când, în mod deliberat evităm fie să iubim, fie să urâm şi 
intrăm într-o aşa importantă stare a negării, nu ne asumăm 
oare riscul de a-i ignora pe copiii adevăraţi ai lui Dumnezeu? 

Cu siguranţă că sunt mulţi cei care au păşit pe calea 
Unicului Bine sau care încă o parcurg. Cu siguranţă nu ar 
trebui să avem ideea că nu avem nimic de-a face cu nimeni şi 
cu nimic şi că noi înşine suntem cei mai buni?” 

Mulţumiri fie aduse lui Dumnezeu, că această lume 
este neîndoielnic locuită de mulți dintre copiii Lui. Şi nici nu 
se pune problema să rataţi să îi recunoaşteţi. Dacă sunteţi cu 
sufletul renăscut, dacă acest proces este deja activ în voi, în 
inima şi în capul vostru, nu puteţi greşi în astfel de lucruri. 
Din momentul în care s-a născut sufletul, intraţi în unitate cu 
fiecare dintre cei cu sufletul renăscut. Oriunde s-ar afla ei pe 
lume şi oricare ar fi circumstanţele, îi veţi recunoaşte pe aceşti 
fraţi şi pe aceste surori. O comunitate sufletească nu trebuie să 
se formeze: pentru că deja există! Voi trebuie doar să intraţi în 
ea, prin aducerea bobocului de trandafir la înflorire. 

Câteodată mai auzim pe cineva în Şcoală spunând: 
„Îmi este aşa de greu să trăiesc în unitatea de grup”. Astfel de 
observaţii sunt cam puerile. Să spui astfel de lucruri dovedeşte 
că sufletul nu este încă născut. Dacă aveţi sufletul născut, dacă 
fie şi numai o scânteie a noii stări de suflet este prezentă în 
voi, nu veţi avea nicio problemă cu unitatea. Veţi găsi drept 
irezistibil să nu intri în grup. Fiecare suflet este una cu celelalte 
suflete, existenţial şi absolut. Aceasta este splendoarea marii 
comunităţi a sufletelor. 

Aşadar, când, în Tânăra Gnoza, a devenit posibil 
să se concentreze multă putere de suflet, imediat a apărut 
posibilitatea legăturii cu marea comunitate de suflete a 
Lanţului Gnostic Universal. Noi nu am căutat această legătură; 
nu am cerut-o, nu am schimbat scrisori cu acest subiect: pur 
şi simplu ne-am întâlnit unii cu alţii! Şi mulţi fraţi şi surori 
au fost martori la aceasta. Nu este nevoie să se formeze o 
comunitate sufletească: ea există! Aşa că... urmaţi calea! 

În ce priveşte restul, nu uitaţi avertismentele cunoscute 
ale limbajului sfânt: „Fiţi credincioşi, dar nu vă încredeţi în 
nimeni”. Nu credeţi în orice spirit, ci testați-l dacă este de 
la Dumnezeu” spune loan. Aceste două sfaturi sunt foarte 
hermetice. Dacă le urmaţi, nimic rău nu vi se poate întâmpla. 
Dacă nu, amarul şi durerea vă vor copleşi şi vor continua să o 
facă pentru că durerea şi amarul sunt părți ale răului. 

IV 


Calea unică spre eliberare 


Dacă ar fi să începeţi prin aplicarea metodei autonome, 
care se află ascunsă în Gnoză, v-aţi elibera de suferință şi 
amar, în timpul vieţii prin natura morţii. Metoda pe care v-am 
descris-o poate fi numită autonomă pentru că trebuie dusă 
la împlinire fără ajutor şi fără supravegherea autorităţilor 
şi numai atunci ea poate duce la succes. Este metoda 
nonataşamentului, care este acompaniată de renaşterea 
gnostică a sufletului. Abia atunci vă veţi putea începe şi duce 
calea până la sfârşit, fără suferinţă şi fără amărăciune pentru 
că, aşa cum spune şi Hermes: ,„ Suferința şi amărăciunea fac 
parte din rău”. Şi numai aplicând singura metodă de eliberare 
veţi putea participa la radiaţiile Binelui Unic. 

Distingem şapte aspecte în această plenitudine radiantă 
şi vorbim despre Sfântul Spirit Septuplu. Spiritul Septuplu 
ne spune, într-un fel aparte, despre slava Unicului Bine. Nici 
suferința şi nici amarul nu pot fi găsite în această radiaţie. 
Suferinţa şi amarul întotdeauna vin din acţiunile creaturilor 
care, neştiind calea eliberării, se exploatează una pe alta, zi de 
zi, aşa cum sunt legate de legile naturii morții. 

Cei care au generat filozofia hermetică au putut deduce 
caracteristicile Unicului Bine din natura Spiritului Septuplu. 
Dacă ar fi să fiți atinşi şi pătrunşi de radiaţiile Spiritului 
Septuplu, în sens pozitiv, aţi avea aceeaşi experienţă ca şi 
Hermes Trismegistus. De aceea, atunci când vorbeşte despre 
Unicul Bine, el mărturiseşte că: 


Nimic nu este mai puternic decât El contra căruia să 
poată fi în măsură a-i purta război şi nici insultă să aducă 

asupra lui. Nimic nu îl întrece în frumuseţe şi astfel îl trezeşte 
la iubirea simţurilor. Nimic nu îi poate nega ascultarea astfel 
ca să îl ducă la mânie. Nimic nu este mai înţelept decăt El şi 
care să-i stârnească pizma. 

Deoarece niciuna dintre aceste emoţii nu este de găsit 
în Atoată Fiinţa, nu este nimic altceva decât Binele. Şi astfel 
niciuna dintre caracteristicile celelalte nu se poate desfăşura 
într-o astfel de fiinţă, şi tot aşa Binele nu poate fi găsit în 
nimeni altcineva. 


În consecinţă, pentru cel ce caută şi care tânjeşte după o 
soluţie, nu există decât un singur drum de scăpare: să formeze 
o legătură cu Unicul Bine. În ce priveşte succesul pentru aceia 
ce caută eliberarea, toate celelalte căi sunt absolut închise. 
Înţelegeţi bine, că totul vă este la dispoziţie în mod liber. 
Mii de voci strigă aclamând: „Vino cu noi, urmează calea 
noastră!” Dar şi dacă veţi avea timp să urmați toate celelalte 
căi, veţi descoperi, până la urmă, că nu este decât una singură 
şi aceea este să formaţi o legătură cu Binele Unic. De aceea 
punctul de vedere de la care pornim ca Şcoală Spirituală a 
rămas, în esenţă foarte simplu de-a lungul anilor: 

nonataşarea, 
predarea de sine rozei inimii, 
renaşterea sufletului şi renaşterea prin suflet. 


Corpul Viu al Tinerei Gnoze este întocmai ca o arcă 
bine construită. În arca despre care vorbeşte Vechiul Testament 
şi de asemenea ni se spune în misterele egiptene, se găsesc 
toate valorile şi forțele spiritului, sufletului şi ale materiei, 
bine protejate şi bine păstrate. Deoarece aţi fost primit ca elev 
în Corpul Viu al Tinerei Gnoze şi cunoaşteţi țelul spre care 
trebuie să navigheze arca noastră în aceste vremuri, vă va fi 
clar de ce Gnoza modernă trebuie să se disocieze de orice se 
află în câmpul creaţiei comune, obişnuite. Dacă ar fi să luăm 
o poziţie opusă, aceasta ar contrazice principiul nonataşării. 

Nu există decât o singură cale spre eliberare: legătura 

cu Binele Unic. Toate celelalte drumuri, oricât de frumoase 
ne-ar apărea, au rezultate negative. 

Oamenilor nu le-a plăcut faptul că Şcoala s-a disociat 
de sectarism şi de disprețul ce a apărut. Cu toate acestea, 
separatismul Şcolii se menţine cu privire la acele grupuri 
şi acei oameni care caută mântuirea în câmpul dialectic 
al creaţiei şi care folosesc numele Unicului Bine numai ca 
stindard de acoperire. 

Cu privire la absolut, separatismul, desigur că nu poate 
fi aplicat. Acest lucru ar fi imposibil, deoarece oricine merge pe 
calea Binelui Unic intră în renaşterea sufletească şi rezultatul 
este mereu unitatea cu fiecare suflet în parte. Aşadar dacă sunt 
grupuri de oameni ce se străduie şi merg pe aceeaşi cale a 
eliberării, se vor găsi unii pe alții la timpul cuvenit, fără nicio 
posibilitate de eroare. Apoi cei slabi se vor alătura bucuroşi 
celor puternici, în înţelegerea faptului că nu vor fi exploataţi. 

Faptele au dovedit peste ani că Şcoala Spirituală 
modernă a urmat mereu calea hermetică. Şi ceea ce a început 
atât de modest, acum creşte rapid. Nu vrem să ne mândrim 
spunând acest lucru. Facem observaţia numai pentru că 
traiectoria de dezvoltare a Şcolii dovedeşte adevărul căii 
hermetice. Acela care caută Binele Unic într-o stare de 
nonataşare, va învinge mereu. Noi sperăm din toată inima 
că veţi realiza limpede că puterea de a face astfel, se află 
prezentă numai în Binele Unic. Aşadar dacă, precum un 
călător, aparent izolat, în aceste câmpuri pământeşti, puteţi 
forma o legătură cu Binele Unic, veţi fi mai puternic decât 
cel care cucereşte un oraş. Cel care caută Binele Unic în 
nonataşare va izbândi întotdeauna. 


Şi afirmăm din nou, urmărind textul celei de-a zecea 
cărți: întocmai cum nu există rău în fiinţa divină, tot aşa 


Binele nu poate fi găsit în nicio altă fiinţă. 


Toate celelalate calități sunt de găsit în toate fiinţele, atât 
în cele mici cât şi în cele mari, în fiecare într-un mod particular, 

special şi chiar şi în lumea, cea mai mare şi mai puternică din 
toată viaţa manifestată, deoarece tot ceea ce a fost creat este 
plin de suferinţă, geneza în sine implicînd suferinţa. 


Printre alte lucruri, aceasta înseamnă că nicio creatură 
care a fost născută prin voința omului, prin procesul de 
reproducere, nu posedă Binele Unic. Numai Celălalt o poate 
face. Starea de animal nu poate lua parte la Binele Unic. 
Numai sufletul este capabil de acest lucru; sufletul nu îşi are 
originea în starea animală. Când se naşte un copil, acesta nu 
este automat şi purtător de suflet. La ceea ce Școala Spirituală 
modernă se referă vorbind despre naşterea ori renașterea 
sufletului, este numai trezirea a ceea ce deja există. O astfel 
de naştere nu poate, de aceea, să fie transmisă altora prin 
procesul de reproducere. 

Nici nu vă puteţi forţa copilul să trăiască numai din 
suflet. Nu puteţi decât să-l influenţaţi să fie bun, prin exemplul 
vostru personal. Aşa că puterea de a trezi sufletul nu poate fi 
extrasă din natura morţii. 

Instinctul reproductiv este o forță astrală; este un foc 
care se comunică pe sine inimii. De aceea oamenii vorbesc 
despre pasiunile inimii. Pasiunile, în sensul pe care vrem să îl 
dăm, nu au nimic pervers. Nu, este pur şi simplu o stare a legii 
naturale ca fiecare naştere în natură să fie rezultatul pasiunii, 
al concentrărilor astrale în sanctuarul inimii. De aceea Hermes 
spune în versetul patru al celei de-a zecea cărți: 


Acolo unde există suferinţă, cu siguranță că Binele este 
absent. Unde se află Binele, însă, nu există nicio suferinţă 
oricare ar fi ea. Unde este zi, nu este noapte şi oriunde este 
noapte, nu există zi. De aceea Binele nu poate sălăşlui în ceea 
ce a fost creat, ci numai în necreat. 


Pentru a preîntâmpina orice neînțelegere: este imposibil 
pentru Bine să locuiască în ceea ce s-a născut. Binele locuieşte 


numai în Unul Născut. 


37 


Poate găsiţi toate acestea greu de înţeles şi, poate şi mai 
greu de acceptat. Cu siguranţă că Hermes şi Asclepios şi toţi cei 
mari şi toţi cei care se străduie în Rozacruce s-au născut şi ei din 
pasiune? Sigur că da, dacă nu ar exista pasiunea nici un singur 
microcosmos nu s-ar putea încarna în acest câmp al existenţei. 

Şi atunci cum poate tuna Hermes contra ei? 

Aici nu este vorba de a „tuna şi fulgera” ci despre o 
aserţiune: aceste cuvinte explică ce vrea să spună: 
deoarece toată materia participă la noncreat, ea este de 
asemenea parte din Bine. În acest sens lumea este bună: în 
măsura în care, de asemenea, aduce dinainte toate lucrurile 
şi ca atare, şi binele. Dar în toate celelalte sensuri nu este 
bună, fiind supusă suferinţei şi schimbării, şi fiind mama 
tuturor creaturilor supuse suferinţei. 


Prin aceasta Hermes vrea să spună că există un plan 
pentru a păstra omenirea căzută în manifestare, în câmpul 
astral al naturii morţii. Variatele regnuri ale naturii sunt 
preocupate de acest plan. 

Gândiţi-vă, de exemplu, la regnurile vegetal, mineral 
sau animal, care sunt atât de intim conectate la regnul uman. 

Fundaţiile elanului, de a le oferi microcosmosurilor 
posibilități noi de manifestare şi astfel noi oportunități spre 
eliberare, sunt, de fapt, absolut bune, deoarece răsar din planul 
divin pentru salvarea lumii şi a omenirii. Dar funcțiunile, 
expresiile planului trebuie împlinite prin creaturile născute în 
natură. Astfel procesele de menţinere a variatelor regnuri ale 
naturii şi cooperarea lor, ca şi rezultatele inițiale, nu au nimic 
de a face cu Binele Unic. 

Ar trebui să le vedeţi astfel. Atunci când se naşte un 
copil şi se află pe pragul vieţii, el are nenumărate posibilități 
de eliberare. Natural, că acestea pot fi numite bune într-un 
sens anume, dar chiar şi aşa, ele nu au nimic de a face cu 
absolutul, cu Binele Unic. A crede că omul este pur şi simplu 
Bun, aşa cum s-a gândit în anume cercuri idealiste, este o 
iluzie, un vis pe care Hermes îl desființeză imediat. El spune: 

Standardele  bunătăţii umane sunt obținute prin 
comparaţie cu răul. Ceea ce nu este rău dincolo de măsură, 
aici este considerat a fi bun şi ceea ce este considerat a fi bun, 
este cea mai mică parte din rău. De aceea este imposibil, aici, 
pentru ceea ce este bun sau bine să fie liber de contaminarea 
răului. Ceea ce este bun aici este afectat de rău şi încetează a 
mai fi bun. Astfel, acest bine se deteriorează în rău. 


Imaginaţi-vă că faceţi ceva frumos, ceva bun în sensul 
comun. Cine va putea spune dacă încă îl veţi mai face o oră 
mai târziu. 

Imaginaţi-vă că vă aflaţi în templu şi că, la un moment 
dat, vă hotărâți să parcurgeţi calea. Aceasta ar fi o decizie 
bună. Dar aţi putea fi siguri că peste o oră nu veţi fi uitat 
decizia voastră bună? Vedeţi că o astfel de hotărâre nu vine 
de la Binele Unic? Hotărârea voastră este conectată la forţele 
de antiteză şi — poate azi, poate mâine — se poate transforma 
în rău. Apoi puteți adopta următorul punct de vedere: „Când 
am fost în templu eram într-o stare de euforie, acum prefer să 
mă preocup de aspectele concrete ale existenţei dialectice”. 

Aşa cum o spune şi Hermes, toate cele bune ale 
noastre sunt supuse schimbării. Şi dacă hotărârea voastră 
nu este imediat pusă în aplicare în slujba sufletului, imediat 
se va transforma în opusul ei. Binele din natură îşi invocă 
opusul. De aceea lucrurile vă sunt îngreunate. Într-un moment 
sunteţi plini de bune intenţii. În momentul imediat următor 
vă scufundaţi, cum este de aşteptat, în opusele lor. Ceea ce 
este bun, aici, este afectat de rău şi astfel, încetează a mai 
fi bun, observă Hermes laconic. lar apoi versetul şase ne dă 
raţionamentul, cu precizia hermetică: 


În oameni, Asclepios, Binele poate fi găsit numai în nume, 
dar nicăieri altundeva ca realitate. De fapt, este imposibil, pentru 
că Binele nu îşi poate găsi un loc într-un corp material care este 
sufocat din toate părţile de dureri şi nenorociri şi efort dificil, 
amar şi dorinţă, pasiune şi amăgire şi de imaginile simţurilor. 

Aşadar există o linie care divide întocmai ca o lamă 
foarte ascuţită. În voi şi în noi toţi există o minusculă 
posibilitate care în cel mai bun caz poate fi numită: cea 
mai mică parte a răului. Această mică posibilitate, această 
putere se diminuează în mărime şi forță pe măsură ce anii 
trec. Trebuie să folosiţi această cea mai mică parte a răului, 
această posibilitate fugară, atâta vreme cât o aveţi, pentru a 
vă abandona, pentru a vă trezi sufletul, pentru ca o altă viață 
să se ridice şi care se poate sustrage din abisul morţii. Dacă 
nu prindeţi această şansă, întreaga voastră personalitate se va 
asocia din ce în ce mai mult cu manifestările răului indiferent 
de orice aţi face ca să le evitaţi. Întreaga voastră viaţă va fi şi 
va rămâne umplută cu oboseli extenuante, cu plăgi, suferinţe 
şi dorinţe în miriade de forme. Iar imboldurile, amăgirile şi 
neînțelegerile simţurilor vă vor vâri în tot soiul de necazuri. 

În câte capcane aţi călcat deja? Câtă suferinţă şi amăgire 
este deja parte din voi? Folosiţi-vă şansa, atunci, atâta vreme 
cât o aveţi la îndemână. Dacă nu, atunci cântecul sfârşitului 
vieţii voastre va fi acela că nu veţi mai înţelege mesajul ideii 
eliberatoare a lui Hermes transmis lui Asclepios. Cine poate 
spune când ultima scânteie a unei şanse de eliberare a fost 
stinsă într-o ființă umană? 

De aceea, nu pierdeţi timpul! 

V 


Amăgitoarea bunătate a răului 


Cea de-a zecea carte a lui Hermes merge mai departe 
ca să explice un punct dificil, un aspect periculos, de mare 
importanţă şi relevanţă pentru toată lumea. În versetele de la 
7 la 10 Hermes spune: 


Cu toate acestea, cel mai rău dintre toate, Asclepios, 
este faptul că orice conduce omul dintre cele pe care le-am 
menţionat, este aici considerat a fi cel mai mare bun, în loc de 
un rău extraordinar. Dorinţa plină de patimă a stomacului, 
instigatorul întregii răutăţi este greşeala care ne ţine departe 
de Bine. 

De aceea, îi mulțumesc lui Dumnezeu pentru ceea ce a 
revelat conştiinţei mele cu privire la cunoaşterea Binelui, acel 
Bine care nu se găseşte în lume. Lumea este saturată de rău, 
întocmai cum Dumnezeu este plinătatea Binelui, sau Binele 
de plinătatea lui Dumnezeu. 

În jurul fiinţei divine radiază frumusețea, care, într- 
adevăr sălăşluieşte în Dumnezeu în puritatea supremă fără 
cusur. Să îndrăznim să o spunem, Asclepios: fiinţa esenţială a 
lui Dumnezeu, dacă cineva poate vorbi despre ea astfel, este 
Frumosul şi Binele. 

Binele şi Frumosul nu sunt de găsit între aceia care sunt 
din lume. Toate lucrurile perceptibile ochilor sunt himere, 
asemănătoare umbrelor. Dar ceea ce transcede simţurile 
se apropie cel mai mult de esența Frumosului şi a Binelui. 
Iar ochii nu mai sunt în stare să îl vadă pe Dumnezeu şi nici 
să contemple Frumosul şi Binele. Acestea sunt în întregime 
parte din Dumnezeu; ele îi aparţin Lui şi numai Lui, fiind 

inseparabile de esenţa proprie şi de expresiile celei mai mari 
iubiri de Dumnezeu şi pentru Dumnezeu. 


Este necesar să plasăm aceste cuvinte în prezentul viu. 
Deja veţi fi neîndoielnic de acord cu noi că Binele nu poate fi 
găsit nicăieri în lume şi că viaţa nu este altceva decât tulburare 
şi suferinţă, că durerea şi amarul sunt partea omului. Dar există 
şi optimişti şi pesimişti, oameni bucuroşi şi profeţi ai sfârşitului. 

Sunt cei care acceptă viaţa aşa cum este. Sunt şi cei 
care se luptă fără speranţă împotriva ei. Sunt aceia care se 
îngrijorează tot timpul şi cei care sunt chiar mulţumiţi. Dar 
aproape toţi ştiu în inima lor că, dacă se ajunge la o cumpănă, 
binele pe care îl caută, sau pe care cred că l-au găsit este numai 
o umbră, o himeră, ceva ireal. Şi chiar dacă acea cunoaştere 
nu este prezentă, există sentimentele de îndoială din când în 
când şi chiar dezamăgiri frecvente, de asemenea. Căci binele 
se dovedeşte a nu fi aşa de bun, în cele din urmă, ci numai o 
parte mai mare sau mai mică de rău. 

Veţi înţelege, totuşi, că ceea ce am spus nu se aplică 
entităților numite scântei de viaţă, care nu au nicio conoştiință 
despre toate acestea. Ele sunt ca animalele, nu cunosc şi nici 
nu au o viaţă interioară. 

Acum, dacă sunteţi un elev al tinerei Gnozei, priviţi-vă. 

Aveţi această şansă, deoarece participaţi la Corpul Viu al 
Şcolii. Cu toate acestea am vrea să vă întrebăm: „Sunteţi fericiți 
acum? V-aţi ridicat deasupra durerii şi a suferinţei? V-aţi eliberat 
de suferinţă şi amar? A plecat suferinţa de la voi? Nu sunteţi 
supus tuturor felurilor de schimbări sufleteşti? Staţi dimineaţa, 
la amiază şi noaptea în bucuria copiiilor lui Dumnezeu? Nu 
este aşa că acest mers prin viață, mai ales în aceste timpuri, este 
cam împovărător? Nu s-ar putea oare spune că sunteţi încinşi 
de problemele nenumărate şi că aveţi o mie şi unul de motive 
de îngrijorare? Care este cauza tuturor acestora? 

Nu v-aţi dat seama, nu aţi observat că mulţi oameni se 
plâng de sănătate? Acest lucru este adevărat şi în cazul elevilor 
Şcolii. Mulţi nu arată bine. Principala cauză este oboseala. 

Există impresia că mulți trec pin aceste dificultăţi din cauza 
perioadelor lungi de supunere la stres fără odihnă suficientă. 
Iar dieta multora dintre elevi este departe de a fi una ideală. 

Acesta este un simptom al timpurilor noastre. În acest 
sens, simţim că elevii Şcolii nu sunt diferiţi de ceilalți oameni. 
În afara Şcolii la fel — de fapt peste tot în lume — poate fi 
observată această deteriorare. Starea de fapt în care tocmai am 
intrat acum a fost prevăzută cu câţiva ani în urmă în Şcoala 
Spirituală modernă. Elevilor li s-a tot readus aminte şi au fost 
avertizaţi. 

De ce să fie avertizați? Ce poate face cineva în legătură 
cu acest lucru? Ca fiinţe umane născute din natură, nu suntem 
noi oare ameninţaţi de aceleaşi pericole? 

Nu, aţi fost avertizaţi pentru că este ceva ce puteţi face 
în această privință! Dar una dintre greutăţile acestor timpuri 
este că oamenii nu ascultă bine şi înţeleg atât de prost sau 
greşit. Mai mult, oamenii uită foarte repede. Tot ceea ce 
vă spunem noi astăzi, puteţi uita foarte bine până mâine, 
nu intenționat, nu pentru că sunteți primitivi, ci pentru că 
reprimaţi, respingeţi ceea ce auziţi! 

Atmosfera în care trăim s-a schimbat. Se joacă Marele 
Joc! Vedeţi cum sunt afectate evenimentele din lume de 
Marele Joc, cum ele corespund demascării. Dar observați şi 
cum a început Marele Joc cu privire la voi? 

O îmbolnăvire generală, a început o slăbire şi otrăvire 
a întregii omeniri. Am anunţat acest lucru cu mult înainte să 
apară la orizont, tocmai pentru a nu îi cădea victimă. Toate 
acele plângeri arată că toţi suntem purtaţi în curentul puternic 
al distrugerii. Tuşind şi strânutând, anemici şi împovăraţi cu 
tot felul de simptome suntem purtaţi de curent, imposibil să-i 
rezistăm. Neliniştea şi deznădejdea domină încotro te uiţi. 
Oamenii se întreabă: „Unde merg toate acestea, încotro ne 
îndreptăm? Ce se întâmplă?” 

Cartea a zecea a lui Hermes ne oferă şansa să dăm un 
răspuns obiectiv la aceste întrebări: ființa umană a lumii acesteia 
este incapabilă să observe! Ceea ce văd ochii, aşa cum spune 

Hermes, sunt numai himere şi umbre de natură inferioară. 

Cum aşa? Din pricina condiţiilor din sanctuarul capului 
vostru. Din pricina facultăţilor senzoriale. Întregul sanctuar 
al capului fiinţei umane născute în natură este armonizat în 
conformitate cu natura morţii. Facultăţile ei senzoriale, fie 
aspre, fie cizelate, sunt armonizate cu dialectica, cu natura 
comună. Această stare de conştiinţă este mereu nepotrivită 
pentru a percepe Binele Unic; Unicul Bine care, în cele din 
urmă, este condiţia de existenţă a stării de suflet viu. Ceea ce 
se apropie cel mai mult de esenţa Binelui este ascuns ochilor 
noştri. Cel mai puternic, cel mai glorios, scapă în întregime 
centrilor conştiinţei, organelor senzoriale ale sanctuarului 
capului. Şi aici nu vorbim despre dobândirea văzului eteric ori 
a clarvederii, căci acestea sunt numai extensii pentru a vedea 
nenorocirea; întinarea şi nenorocirea naturii fizice poate fi 
văzută în şi mai mare măsură în sfera reflectătoare. 

Întocmai cum spune cartea a zecea: Binele, Unicul Bine, 
nu poate fi găsit în această lume. Radiația Binelui, totuşi, Spiritul 
Septuplu universal, este omniprezentă. lar voi puteţi participa 
la această radiaţie. În aceasta stă posibilitatea ascensiunii. Dar 
nu este îndeajuns să ştiţi acest lucru; înseamnă numai că l-aţi 
priceput intelectual vorbind. Atâta vreme cât această cunoaştere 
rămâne strict intelectuală, nu vă va ajuta cu nimic. 


Dacă sunteţi elev al Şcolii Spirituale moderne, vă 
putem descrie situaţia voastră după cum urmează: 

În primul rând, cunoaşteţi calea. 

În al doilea rând, sunteţi interesaţi de cale şi v-aţi 
aşternut cu inima pe ea. 

În al treilea rând, ca rezultat, aţi fost luat într-un Corp 
gnostic Viu. 

În al patrulea rând, de aceea sunteţi supuşi unei influenţe 
intense care emană dinspre el. 

În al cincilea rând, pe de-o parte vă aflaţi în mijlocul 
naturii morţii şi a influențelor ei, în timp ce, pe de alta, primiţi 
radiaţiile Şcolii Spirituale. 

În al şaselea rând, este adevărat că atmosfera lumii 
devine din ce în ce mai rea şi plină de nenorociri, în timp ce 
influența Gnozei, care se manifestă în voi şi vouă în Corpul 
Viu, creşte şi ea în intensitate. 

În al şaptelea rând, de aceea purtaţi o dublă povară 
şi este ca şi cum aţi fi sfâşiat bucată cu bucată, membru cu 
membru: pe de-o parte există natura morţii, iar pe de alta, 
influenţele Corpului Viu. 

Sunteţi sfâşiat şi acest lucru este ceva pe care nimeni 
nu-l poate îndura pentru multă vreme, ci numai dacă mergeţi 
pe calea pe care o ştiţi aşa de bine în teorie, cântărind atent 
toate consecinţele. Vă rugăm să înţelegeţi ce vă spunem. 
Nu încercăm să vă învinovăţim de nimic. Vrem numai să vă 
atragem atenţia la o stare de fapt care a existat până acum, ori 
în întregime, ori parţial. lubiţi Şcoala cu toată inima. Îi faceţi 
lucrarea cu iubire. Devoţiunea voastră este considerabilă. 
Dar ce se cere acum? Este necesar să începeţi imediat să 
experimentați calea şi să mergeţi pe ea cu cea mai mare viteză 
posibilă. Ceea ce aveţi nevoie este să vă aruncaţi în această 
ucenicie a Școlii. Trebuie să experimentați calea. Aveţi nevoie 
să realizaţi ucenicia, imediat, pozitiv. 

Într-o şcoală ocultă cineva ar putea spune: „Azi o să 
o iau mai uşor cu exerciţiile. Nu am prea mult timp şi nu mă 
simt prea bine. Nu mi se potriveşte în acest moment”. Dar nu 
vă puteţi permite acest lucru într-o şcoală spirituală gnostică! 
Aici, este „a fi sau a nu fi”, mai ales în timpurile ca acestea 
ale noastre. O aplicare absolută, imediată a tuturor normelor 
trimise de Şcoala Rozacrucii este crucială, fără a mai pierde 
nicio oră. 

O întrebare numai: este ucenicia voastră atât de imediat 
necesară, atât de actuală? De dimineața până seara, de la o oră 
la alta? Dați-vă voi înşivă răspunsul. Nu puteți menține pentru 
multă vreme starea septuplă pe care v-am subliniat-o. Diverse 
întâmplări din viaţa voastră şi dincolo de ea vor prelua controlul. 

Acum ochii voştri văd doar umbre, deoarece conştiinţa 
rămâne şi ea aşa cum a fost creată natural; pentru că ştiţi Binele 

numai în teorie. Dar ar trebui să realizaţi că ochiul interior, 
nici el nu poate privi slava Binelui. Astfel purtaţi şi povara 
naturii şi povara de a fi sfâşiat interior datorită influențelor 
Gnozei. Este o dublă povară, fără nicio compensație în afară 
de, poate, aceea a unei conferinţe într-unul dintre punctele 
noastre focale, în care sunteţi ridicaţi din rutina de zi cu 
zi, unde totul este diferit şi sunteţi înconjurați de puterea 
templului. Poate că aceasta este singura compensație pe care 
o aveţi dar în restul timpului nu există echilibru, nu există 
armonie în viaţa voastră. 

Nu este aşa că sunt mulţi elevi care nu au văzut încă ceea 
ce este bine, acel Bine unic şi pur? Din contră, prin virtutea 
naşterii lor în natură ei sunt legaţi automat cu orice este rău. 
Dar nimeni nu poate trăi numai din teorii. Şi în măsura în care 
ceea ce avem să vă spunem vi se aplică, trebuie să judecaţi de 
unii singuri. Hermes arată nu doar că oamenii sunt legaţi de 
ceea ce este rău, dar şi că se gândesc că acesta este binele. Ei 
cred că orice către care natura pământească conduce omenirea 
ar fi cel mai mare bine, când, de fapt, este un rău excepţional, 
temându-se a nu fi văduviţi de el şi luptând cu toată puterea 
lor nu numai să-l păstreze, ci chiar să-l şi sporească. 


Înţelegeţi acum că într-o Şcoală ca a noastră va veni 
mereu momentul în care adevărul este revelat? Mai realizaţi 
şi că, în perspectiva faptelor pe care le-am menţionat, mulţi 
se clatină pe marginea prăpastiei? De aceea, în perspectiva 
desfăşurării rapide a cursului lumii, este timpul să interveniţi 
radical în propria voastră stare de viaţă. În orice aspect, în 
care rămâneţi de partea negativă a lucrurilor, acolo trebuie să 
interveniţi înainte de a nu mai fi posibil să procedaţi astfel. 

Cunoaşteţi calea. Sunteţi familiarizați cu metoda. În 
acelaşi timp puterea de a sfărâma barierele se află la îndemâna 
voastră. De ce tot oftaţi, atunci? 

Nu este nimic pentru care să oftaţi, deoarece vi se întind 
mâini cu miile pentru ca să vă ridice din această situaţie grea. 
Dar dacă nu le apucaţi, cum să puteţi fi ajutaţi? 

VI 


Cântecul mântuitor al căinţei 


Mulţi cunosc din experienţă durerea de a fi sfâşiaţi 
pe dinăuntru, aşa cum am descris-o în capitolul anterior. Pe 
de-o parte avem dialectica, răul, iar pe de alta, atracţia către 
Gnoză, cea pe care Gnoza o exercită asupra voastră deoarece 
participaţi la Corpul Viu al Şcolii Spirituale. De aceea este 
necesar să găsim o soluţie, cât mai repede posibil. Cineva 
ar putea pune întrebarea: „Există o astfel de soluţie practică 
disponibilă?” 

Replica Şcolii este că o soluţie există, sub forma căii, 
în forma aplicării metodei ce vi s-a predat şi care, iată, încă vi 
se mai arată. Intraţi în starea de nici a iubi, nici a uri ceea ce 
aparţine naturii morţii. Începeţi să practicaţi nonataşamentul. 
Luaţi o poziţie obiectivă cu privire la toate fenomenele. 
Faceţi-vă datoria în viaţă, faceţi ceea ce este corect, dar nu 
mai mult de atât. 

Rezultatul va fi acela că forţele astrale ale naturii morţii, 
forțele astrale ale câmpului obişnuit de viaţă vor înceta treptat 
să fie factori de influenţă în sanctuarul inimii voastre. 

Sanctuarul inimii are şapte ventricule, şapte camere: 
patru ventricule inferioare şi trei principii superioare. Filozofia 
indiană vorbeşte despre lotusul cu patru petale al inimii şi 
despre lotusul cu şapte petale, în timp ce Şcoala Interioară a 
Gnozei tinere vorbeşte respectiv despre triunghiul şi pătratul 
construcţiei. 

Cele patru ventricule inferioare formează pătratul 
construcției. Deasupra lor ard trei flăcări, trei torţe eterice: 
cele trei principii superioare, fiecare dintre ele având o forţă 
de acţiune mai mică sau mai mare. Ele ghidează şi activează 

procesele care trebuie să înceapă în pătratul construcției. 

Acum, dacă intraţi în nonataşament, consistent şi cu 
perseverenţă, veţi mai activa unul sau mai multe, dacă nu 
chiar pe toate cele trei principii mai înalte pentru a influenţa 
cele patru ventricule mai joase într-o modalitate puternică, 
stimulativă. Astfel, veţi intra într-o stare de viaţă complet 
diferită. 

Dacă iubiţi ceva ce aparţine naturii morţii, îl veţi atrage 
spre voi. Dacă îl urâţi îl respingeţi. Pentru ca aceste două 
procese de atracţie şi de repulsie să se manifeste, aveţi nevoie 
de curenţii astrali ai dialecticii. Astfel menţineţi focul morții 
viu în aura inimii. Toate interesele voastre în viaţă la nivelul 
orizontal , toate punctele voastre de vedere care resping, 
ajută la menţinerea comunului, a stării de născut în natură 
a sanctuarului capului. Aşadar cineva poate vorbi despre 
„patimile inimii”, valurile de furtună de natură astrală care 
se stârnesc în sanctuarul inimii. Aceşti curenţi astrali de viaţă 
obişnuită joacă un rol important în inima voastră şi astfel 
şi în viaţa voastră. Dacă, pe timpul serviciului în templu, 
aura inimii voastre este încărcată într-un fel diferit, atunci 
experimentați efectele acesteia şi în corp şi în conştiinţă; dar 
apoi, când după serviciu vă întoarceţi brusc la viaţa obişnuită 
fără niciun autocontrol, noul foc astral care a început să 
strălucească, imediat va fi neutralizat, iar starea veche se va 
reafirma în toată plinătatea ei. 

Evident, rezultatul va fi acela că întreaga voastră 
conştiinţă, întregul sfeşnic cu şapte braţe din sanctuarul 
capului şi întregul organism senzorial va rămâne acordat, ca 
şi inima, la natura morţii. Este ca şi cum ai lua în prizonierat 
tot ce este prezent în cap. 


Toţi curenţii astrali din care trăiţi sunt transformați în 
forțe eterice. Organismul senzorial funcţionează prin eteri. 
Eterii sunt combustibilul aparatului senzorial. Eterii sunt 
extraşi din substanţele astrale şi de aceea, dacă substanţele 
astrale care vă guvernează viaţa provin din natura morţii 

veţi rămâne ființa umană născută în natură, care aţi fost de 
când v-aţi născut. De aceea Hermes spune în versetele zece 
şi unsprezece: 

Binele şi Frumosul nu sunt de găsit în aceia care sunt 
din lume. Toate lucrurile perceptibile ochilor sunt himere, 
asemănătoare umbrelor. Dar ceea ce transcede simţurile 
se apropie cel mai mult de esența Frumosului şi a Binelui. 
Iar ochii nu mai sunt în stare să îl vadă pe Dumnezeu şi nici 
să contemple Frumosul şi Binele. Acestea sunt în întregime 
parte din Dumnezeu; ele îi aparţin Lui şi numai Lui, fiind 
inseparabile de esenţa proprie şi de expresiile celei mai mari 
iubiri de Dumnezeu şi pentru Dumnezeu. 

Dacă îl poţi înţelege pe Dumnezeu, vei putea înţelege 
şi Frumosul şi Binele în magnificenţa radiantă supremă, în 
întregime luminată de către Dumnezeu. Acea frumuseţe este 
incomparabilă, acea dumnezeire este inimitabilă, aşa cum 
Dumnezeu în sine este inimitabil. În măsura în care îl înţelegi 
pe Dumnezeu, vei înţelege şi Binele şi Frumosul. Ele nu pot fi 
trimise altor fiinţe pentru că ele nu pot fi separate de Dumnezeu. 


De aceea oricine caută cu adevărat o soluţie pentru 
eliberare, mai întâi trebuie să intre într-o stare de nonataşament. 
Fără aceasta, toată lucrarea ar fi în zadar. Aceasta este chiar de 
înţeles: mai întâi trebuie ca arderea aprigă a focului astral al 
naturii morţii să fie adusă la stagnare; aceasta înseamnă să fie 
neutralizată pe cât posibil. De îndată ce inima a fost eliberată, 
este nevoie să subordonați sanctuarul capului, sanctuarului 
inimii dar în totală abandonare de sine. Astfel, conştiinţa, 
care acum a devenit obiectivă, va începe să-şi cânte cântecul 
mântuitor de căinţă. 

Dacă, în smerenie şi abandonarea de sine, conştiinţa 
„se întoarce către inimă”, aşa cum o spun şi o înţeleg misticii, 
rezultatul va fi un influx imediat al forţelor luminii ale focului 
astral nou în inimă. O nouă aură a inimii se va forma şi va 
fi ca şi cum a-ţi deveni mai tineri. Veţi intra în această nouă 
tinereţe, tinereţea stării de suflet nou-născut. 

Focul astral al Gnozei, al lumii sufletului, vă va 
pătrunde şi vă va umple în întregime; vă va înfăşura precum 
o mantie. Iar rezultatul va fi acela conform căruia conştiinţa, 
sanctuarul capului cu toate facultățile lui, va fi şi ea atinsă, 
umplută şi transformată, iar floarea minunată de aur va 
fi vizibilă în fereastra sufletului. Va începe un proces de 
schimbare de anvergură şi echilibrul va veni în viaţa voastră. 
Suferința şi amărăciunea, problemele vor rămâne, deoarece 
natura obişnuită trebuie să-şi continue cursul. Dar, începând 
din acel moment va fi ca şi cum poziţia voastră cu privire la 
toate aceste lucruri se va fi schimbat totalmente, astfel încât 
ele nu vor mai avea o priză aşa de puternică asupra voastră. 
Nu vă veţi mai găsi în faza de a lupta pentru aer, de a respira 
în sensul moral sau spiritual. Armonia vi se va ivi în viaţă. 

Astfel acea persoană primeşte compensaţii mai mult 
decât suficiente pentru a fi capabilă să tolereze toate necazurile 
cu o inimă bucuroasă. Primeşte compensaţii suficient cât să 
rămână în picioare în natura morţii într-o stare de armonie. 

Hermes numeşte această stare nouă: o viață de acțiune 
în slujba lui Dumnezeu, ghidată de Gnoză. Aceasta înseamnă 
să fii umplut de Spiritul Septuplu, de a fi plin de Dumnezeu. 
Este cea mai mare şi cea mai nobilă fericire pe care cineva o 
poate experimenta vreodată. Este participarea la Binele Unic, 
atât cât este cu putinţă pentru o fiinţă creată; înseamnă a fi 
răpit în radiaţia Spiritului Septuplu. 

Puteţi încerca această binecuvântare acum, în prezent, 
dacă împliniţi consecinţele căii. Numai atunci veţi fi rezolvat 
misterul Binelui Unic înăuntrul vostru, şi pentru voi. 


50 


VII 
A unsprezecea carte 


Despre mentalitate şi simţuri 


Ieri, Asclepios, am predat „cuvintele de maturitate”. 
Şi acum găsesc necesar, în legătură cu aceasta, să 
vorbesc în detaliu despre percepția senzorială. Se crede 
că percepția senzorială şi activitatea mentală diferă, 
în sensul în care prima este materială, iar a doua de 
natură spirituală. 


Eu, totuşi, susţin că amândouă sunt cât se poate de 
îndeaproape conectate şi în niciun caz diferite, cel puţin 
la ființele umane. Aşa cum, la alte animale, percepția 
senzorială este legată de natură, tot aşa, şi la fiinţele 
umane, mentalitatea şi ea este legată de natură. 


Facultatea cognitivă reprezintă pentru activitatea 
mentală ceea ce Dumnezeu este pentru natura divină. 
Pentru că natura divină este adusă dinainte de către 
Dumnezeu, iar activitatea mentală de către facultatea 
cognitivă, care este legată, asociată cuvântului. 


Sau şi mai bine: activitatea mentală şi Cuvântul sunt 
unul pentru celălalt instrumente , deoarece Cuvântul nu 
găseşte rostire fără activitatea mentală, iar activitatea 
mentală nu este manifestată fără Cuvânt. 


Percepția senzorială şi activitatea mentală intră în 
ființa umană împreună, interconectate, îngemănate, 

10. 

cum ar veni. Pentru că nu există activitate mentală fără 
percepție senzorială şi nu există percepţie senzorială 
fără activitate mentală. 


Cu toate acestea, este posibil să concepem o formă de 
activitate mentală fără percepție senzorială directă, 
întocmai ca imaginile ce ni se derulează în vis. 


Susțin că ambele activităţi sunt puse în mişcare de 
către imaginile care-şi fac apariția în vis. 


Percepția are loc şi în corpul fizic şi în cel astral. 
De îndată ce amândouă componentele percepţiei au 
devenit una, gândul, chemat în mentalitate, capătă 
voce cu ajutorul conştiinţei. 


Mentalitatea aduce dinainte toate gândurile-imagini: 
imagini bune când primeşte seminţele de la Dumnezeu, 
imagini nesfinte atunci când provin de la unul dintre 
demoni. Deoarece nu există loc în lume în care să nu 
fie demoni, adică, demoni cărora le lipseşte lumina 
lui Dumnezeu. Ei pătrund în oameni şi seamănă în 
ei seminţele propriilor activități. Mentalitatea este, 
atunci, impregnată cu adulter, crimă, lipsă de respect 
pentru părinţi, sacrilegii, fapte rele, sinucideri prin 
spânzurare sau aruncare de pe stânci şi o varietate de 
alte lucruri care sunt lucrătura demonilor. 


În ce priveşte seminţele lui Dumnezeu, ele sunt puţine 
la număr, dar măreţe şi frumoase şi bune. Ele se numesc 
virtute, moderație şi pietate. Pietatea este Gnoza, 
cunoaşterea care este de la şi cu Dumnezeu. Cel care 
posedă această cunoaştere este plin de tot ce este bun 
şi îşi primeşte gândurile, care diferă în întregime de 
cele ale maselor, de la Dumnezeu. 


II. 


12. 


13: 


14. 


De aici vine ideea că aceia care păşesc în Gnoză nu 
plac maselor şi, pe de altă parte masele nu sunt plăcute 
de ei. Ei sunt consideraţi nebuni, sunt ţinta batjocurilor 
şi a ridicolului, sunt urâţi şi disprețuiți şi câteodată 
omorâţi deoarece, întocmai cum am spus mai înainte, 
răul trebuie să sălăşluiască aici, deoarece aici îşi are 
originea. Astfel, domeniul său este Pământul şi nu 
lumea aşa cum susţin blasfemic unii. 


Dar cel care îl iubeşte pe Dumnezeu şi Îi este devotat 
va îndura toate lucrurile deoarece participă la Gnoză. 
Pentru o astfel de persoană toate lucrurile merg spre 
bine, chiar şi cele care pentru alții sunt rele. Şi când 
i se întind capcane, el transmite totul, ca sacrificiu, 
Gnozei şi el singur transformă răul în Bine. 


Mă reintorc acum la discursul despre percepţie. Omului 
îi este caracteristic să combine percepția cu activitatea 
mentală. Aşa cum am menţionat mai înainte, nu orice 
ființă umană are la dispoziția sa un intelect, căci sunt 
două feluri de oameni: omul fizic şi omul spiritual. 
Omul fizic, conectat la rău, primeşte, aşa cum am spus, 
seminţele gândurilor lui de la demoni; omul spiritual 
este conectat cu Binele şi este ţinut de Dumnezeu în 
grația Lui. 


Dumnezeu, Demiurgul Totului, îşi face toate creaturile 
Sale în propria lui imagine. Dar ele, deşi bune la 
origine, au derapat în aplicarea puterii lor active. De 
aceea mişcarea măcinătoare a Pământului aduce cu 
sine generaţii cu calităţi diferite, mânjind pe unii cu 
răul, purificând pe alții cu Binele. Deoarece, Asclepios, 
şi lumea are facultatea ei perceptivă şi activitatea 
ei mentală; nu ca acelea ale omului, nu atât de 
diversificate, dar superioare, mai simple, mai aproape 
de adevăr. 

Facultatea cognitivă şi percepția lumii, create să 
fie instrumente ale voinței lui Dumnezeu, dau formă 
tuturor lucrurilor şi le fac să piară încă o dată în 
ele însele astfel ca, în timp ce păstrează în sine toate 
semințele primite de la Dumnezeu, aduc dinainte tot ce 
este în armonie cu propria lor sarcină şi vocație şi prin 
dezintegrarea acestor lucruri din nou, le garantează 
reînnoirea. Odată dezintegrând aceste lucruri, le 
conferă reînnoirea, întocmai precum  grădinarii 
îndemânatici ai Vieţii, făcându-le să se manifeste în 
mod diferit. 


Nu există nimic care să nu fi primit viaţă de la lume. În 
timp ce cheamă totul la existenţă, umple de viaţă. Este 
şi sălaşul şi creatorul vieții. 


Corpurile sunt compuse din materie de tipuri diferite: 
parte pământ, parte apă, parte aer, parte foc. Toate 
sunt compozite, unele mai mult, altele mai puţin; cele 
mai dense sunt mai grele, cele mai puţin dense sunt mai 
uşoare. 


Rapiditatea manifestării formelor aici generează 
asortarea exotic colorată de specii pentru că respirația 
activă, neîntreruptă a lumii garantează continuu 
corpurilor noi facultăţi şi plenitudinea vieţii. 


Aşadar, Dumnezeu este Tatăl lumii, iar lumea este 
creatorul a tot ce conţine; lumea este Fiul lui Dumnezeu, 
iar tot ce se află în lume a fost adus la existenţă de către 
lume. 


Pe drept este numită lumea Cosmos, deoarece 
ordonează şi înfrumuseţează totul prin diversitatea 
a ceea ce este creat, prin continuitatea vieții, prin 
neobosita putere de manifestare, prin rapiditatea 

destinului, prin compoziţia elementelor şi aranjamentul 
a tot ce vine în fiinţă. Astfel, lumea este numită 


„cosmos ” în perspectiva legilor ei fundamentale cât şi 
din perspectiva îndrumării ei. 


Astfel percepţia şi intelectul intră în toate fiinţele vii 
din afară, ca şi respirarea care le înconjoară. Dar 
lumea, când a venit în fiinţă, le-a primit o dată pentru 
totdeauna de la Dumnezeu. 


Dumnezeu nu este, aşa cum presupun unii, golit de 
orice percepție şi minte. Cei care spun astfel aduc o 
insultă lui Dumnezeu printr-un respect prost înţeles şi 
prost îndrumat, deoarece toate creaturile, Asclepios, 
sunt în Dumnezeu. Au venit în existenţă prin Dumnezeu 
şi sunt dependente de Dumnezeu, fie că se manifestă 
în corpuri fizice, se ridică ca fiinţe-suflet, că au fost 
vitalizate de spirit ori au fost primite în tărâmul morții, 
ele toate se află în Dumnezeu. 


Este chiar şi mai punctual să spunem că el nu conține 
toate creaturile, dar că, în adevăr, El este în ele, el 
însuşi. El nu-şi ataşează la sine însuşi din afară, ci le 
aduce dinainte din propria lui fiinţă şi le manifestă în 
afara Sa. 


Aceasta este, atunci, percepția şi activitatea gând a lui 
Dumnezeu: mişcarea continuă a Totului; şi nu va exista 
un timp când nici cea mai mică parte existentă, adică, 
nicio parte din Dumnezeu, să fie pierdută. Dumnezeu 
conţine totul în sine însuşi, nimic nu se află în afara 
Lui, iar El există în toate. 


Dacă poți pătrunde aceste lucruri, Asclepios, vei 
discerne şi vei realiza că sunt adevărate. Dacă cumva 


nu le vei înţelege, ţi se vor părea lipsite de adevăr. A 

înțelege cu adevărat înseamnă a avea credinţă vie, în 
timp ce lipsa de credinţă înseamnă şi lipsa de înţelegere. 
Cu toate acestea, nu mentalitatea este cea care ajunge 
la adevăr, ci sufletul care este conectat la spirit, care 
are puterea de a merge înainte spre adevăr după ce 
va fi fost ghidat, îndrumat pe această cale de către 
mentalitate. Când reflectă, când contemplă atunci, 
asupra întregului Tot cu o privire ce îmbrăţişează 
toate, găsind cum toate se acordează cu ce a explicat 
mentalitatea încărcată introspectiv, credinţa îi este 
ridicată la cunoaştere şi află liniştea în acea frumoasă 
cunoaştere a credinţei. 


Cei care înţeleg pe dinăuntru cuvintele pe care le- 
am rostit, şi care sunt de la Dumnezeu, vor fi conduşi 
de acestea la credinţă. Pentru cei cărora le lipseşte 
introspecția vie, ele vor fi motiv de necredinţă. 


VIII 


Mintea şi simţurile 


Ieri, Asclepios, am predat „cuvintele de maturitate”. 
Şi acum găsesc necesar, în legătură cu aceasta, să vorbesc 
în detaliu despre percepţia senzorială. Se crede că percepţia 
senzorială şi activitatea mentală diferă, în sensul în care 
prima este materială iar a doua de natură spirituală. 

Eu, totuşi, susţin că amândouă sunt cât se poate de 
îndeaproape conectate şi în niciun caz diferite, cel puţin la 
ființele umane. Aşa cum, la alte animale, percepţia senzorială 
este legată de natură, tot aşa, şi la ființele umane, mentalitatea 
şi ea este legată de natură. 


În primul rând am vrea să vă atragem atenţia asupra 
organismului vostru senzorial, la cele cinci simţuri familiare: 
auzul, văzul, mirosul, gustul şi simţul tactil. Împreună ele 
formează fundaţia conştiinţei umane. Căci fără funcțiunile 
senzoriale nu ar mai fi vorba despre nicio conştiinţă. Simţurile 
fac capabilă ființa omenească să se exprime, să trăiască în 
mod conştient. 

Pe lângă simţuri, există şi o facultate cognitivă. 
Oamenii comuni şi autorităţile asociază procesele de gândire 
cu spiritul omenesc. Oricine îşi foloseşte facultatea cognitivă 
într-un mod acceptabil se consideră a avea facultăţi spirituale 
până într-o anumită măsură. Cu toate acestea, la o privire mai 
atentă trebuie să renunțăm la idea că mentalitatea este asociată 
cu spiritul omenesc, deoarece în ființa umană născută în 
natură organele senzoriale sunt în întregime una cu intelectul, 
cu aparatul intelectual. În cuvintele lui Hermes, ele sunt cât se 
poate de conectate şi în niciun caz diferite. 

În consecinţă nici gândirea, nici organismul senzorial 
al ființei umane născute în natură, nici conştiinţa care este 
rezultatul acestora nu au nimic de a face cu spiritul. Fiinţa 
umană născută în natură diferă de animale numai prin 
deținerea unei funcţii cognitive, a unui aparat cognitiv pe 
lângă organismul senzorial. La animale, percepţia senzorială 
este cea care este legată de natură, în timp ce la om şi mintea 
este legată de ea. 

Aşadar ajungem la concluzia că omul este mult mai 
legat de natură, mult mai orientat spre natură decât oricare alt 
animal. Comportamentul uman arată că lucrurile stau întocmai 
aşa. Chiar şi aşa-zisa religie, metafizica fiinţei umane, vorbeşte 
în fiecare limbă a acestei stări despre legarea de natură. 

Principiul dumnezeu se presupune că trebuie să-i dea 
omului sănătate cât îi este viaţa de lungă. Pentru orice îşi 
doreşte fiinţa umană, ea se roagă la principiul dumnezeu ca 
să-i ofere. Şi când, conform interpretării omeneşti, principiul 
dumnezeu îi răspunde şi îi dă acele lucruri, i se răspunde 
adesea cu mulţumire. lar când viaţa lor ajunge la final, oamenii 
roagă principiul dumnezeu să le ofere un loc plăcut în viaţa 
de apoi, împreună cu familiile lor, alte rubedenii şi prieteni, în 
veşnicie, în lumina cerească şi în bucuria ei. 

Toate acestea sunt foarte logice, pentru că metafizica 
unei fiinţe din această natură nu poate duce în altă direcţie. De 
aceea trebuie să vedem prin această dispoziţie religioasă, deşi 
oamenii o înfrumuseţează cu numele lui Christos, cu numele 
crucii creştine şi multe alte înţelesuri greşite despre o idee 
chiar complet diferită, care nu este din lumea aceasta. 

În ce priveşte aceste lucruri, animalele sunt mult 
deasupra ființelor umane. Animalul este pur şi simplu una cu 
natura, nimic mai mult. Rafinamentul uman al susţinerii de 
sine în nenumăratele lui forme este străin animalului. Fiinţa 
umană este cea mai coruptă dintre creaturile naturii, fiinţa 
cea mai legată de natură, deoarece organismul senzorial şi 
organismul cognitiv şi de aceea întreaga conştiinţă şi tot ceea 
ce este ființa umană, este una cu natura. 

Nu este nici flatant, nu este nici plăcut, dar aşa stau 
lucrurile. Percepția senzorială şi activitatea mentală astfel 
intră împreună în fiinţele umane, întreţesute ca să zicem aşa, 
după cum spune Hermes. 

Fără percepţia senzorială nu există activitatea mentală 
şi fără activitatea mentală nu există percepția. Animalul 
este orientat către scopul lui natural şi face demonstrația 
acestei direcţii în mod clar, deschis. În acest sens, animalele 
sunt absolut cinstite şi onorabile. Dar nici măcar atâta nu 
se poate spune despre fiinţele umane. O ființă umană este, 
şi ea, orientată către natură, către scopul ei natural, dar 
nu demonstrează nici limpede, nici în mod deschis şi în 
acest sens el este necinstit şi dezonorant. El este obligat să 
acţioneze astfel de legea autosusţinerii. Fiinţele umane se 
îndrumă greşit unele pe altele în tot felul de moduri, din cauza 
mentalităţii lor viclene. Ar trebui să începeţi să observați — 
începând cu voi înşivă! Cum se mint oamenii unii pe alţii, 
se înşeală, trişează şi se păcălesc unii pe alţii. Observaţi cum 
îşi aranjează expresiile faciale ca să se potrivească cerinţelor 
momentului, fie prietenos, fie astenic, bucuros sau exaltat. În 
acest sens trebuie să vedeţi ființa umană ca pe un animal, cel 
mai periculos animal. Şi ar trebui să începeţi investigaţiile cu 
voi înşivă în primul rând. 


Din când în când apar mişcări care recunosc ipocrizia 
infamă şi amăgirea naturii umane, şi dezvăluie lugubrul act- 
joc care caracterizează aparatul social. Astfel de mişcări fac 
eforturi intermitente să demaşte toate aceste lucruri şi să 
promoveze un mod comportamental autentic, neinhibat şi 
fără reţineri. Şi prin unele părți ale lumii, oamenii tineri încep 
să trăiască neinhibat: oamenii bătrîni nu mai îndrăznesc să 
încerce. 

Dar dacă ar fi să observați toate acestea, aţi spune 
numaidecât: Da, dar aceasta este imposibil de făcut. Nu poţi 
acţiona întocmai. A fi uman într-o manieră pură, completă, este 
de neacceptat! Căci dacă fiinţa umană din natură ar fi fost să fie 

neinhibat umană, dacă ar fi dat o expresie deplină ființei sale 
interioare dialectice, în ce dezordine, oameni dragi, ne vom găsi 
în curând! S-ar dezlănţui un haos oribil ca în sferele lumii dorinţei 
unde fac ravagii orgiile de pasiuni, ca o detensionare de torsiunile 
la care îi supune lumea, de care lumea este atât de plină. 

Dacă oamenii tineri din marile oraşe ale lumii chiar 
încep să se comporte în mod natural, aşa cum au încercat să 
facă în ultimii ani, vedeţi numai cât sunt de hărțuiţi de poliţie. 
Poliţia acţionează împotriva lor dacă protestează împotriva 
minciunilor colosale ale societăţii omeneşti. Astfel se dezvoltă 
o tensiune pe care, toţi o experimentăm şi care devine din ce 
în ce mai greu de tolerat. Căci omul nu este chemat să fie cel 
mai inteligent şi de aceea şi cel mai periculos dintre animale! 

Dar cine va explica acestea tineretului derapat din 
oraşele noastre? De câte epoci nu au fost puternic dezamăgiți 
tinerii din lumea întreagă? Ei s-au născut, au fost crescuţi şi 
educați să fie sacrificați pe câmpurile de bătaie! Ce ţel glorios, 
eliberator, înalt şi nobil a mai rămas să fie oferit oamenilor 
tineri din zilele noastre? Nu a fost lumea înghițită în foc şi 
văpaie încă de la începutul secolului acesta? (XX n.t.). Există 
oare idealuri religioase, norme sociale ori ştiinţifice pe care să 
le considere eliberatoare? 

Mai există uimire că tinerii îşi asumă sloganuri deja 
vechi: „să mâncăm, să bem, să ne veselim, să ne eliberăm 
domnia animalului din natură, căci mâine murim?” 

„E bine” spun teologii moderni, preoţii şi pastorii, e 
bine să fii autentic pur, o fiinţă umană dezinhibată. Prin 
aceasta înţelegem oamenii tinerii. Numai mergeţi voi înainte, 
dar cu organizarea noastră. Sigur că veţi avea nevoie de 
un comportament un pic decent. Dar puteţi şi „hoinări” în 
centrele noastre de recepţie sub îndrumarea Evangheliei”. 

Ştiţi ce înseamnă toate aceste lucruri? Nimic altceva 
decât colapsul bisericii în timpurile noastre. Şi ar trebui să 
observați cum vor evolua lucrurile în viitorul apropiat şi care 
va fi rezultatul. Curând veţi vedea oamenii tineri intrând în 
biserici dansând rock-and-roll. 

Trăim în zilele de pe urmă. Geniul ştiinţific, generat de 
pasiunea naturală a omului, se manifestă pe sine în cele mai 
sinistre practici, în cea mai abominabilă cruzime, în cea mai 
sangvină şi puternică pasiune. 

Ştiţi ce se întâmplă de ani buni în Africa? Practicile 
naziștilor, de care noi, în Europa, am învăţat să ne temem aşa 
de mult, cele mai cumplite condiţii ale camerelor de tortură şi 
ale taberelor de concentrare, pălesc pe lângă ce s-a întâmplat 
în Africa în ultimii ani. Şi aceasta din cauza automenţinerii de 
sine a animalului uman. 

Dacă cineva îşi dă seama de toate acestea, nu este 
oare o glumă proastă să vină cu lumina şi cuvântul Gnozei? 
Căci... cine suntem noi, de fapt? De ce suntem noi capabili? 
Noi de asemenea, nu aparţinem celei mai “perfecte” specii de 
animale? Dacă inhibiţiile noastre s-ar pierde ori s-ar întoarce 
de la noi, cum ne-am mai comporta? Cine suntem noi? 

Cum se face că ne-am adunat împreună în această 
Şcoală? Sigur nu este şi din partea noastră pură speculație? 
Speculaţia instinctelor naturale? 

Ce se întâmplă cu noi? De ce vin ucenicii în număr 
din ce în ce mai mare să petreacă câteva zile la conferințele 
noastre? De ce vin cu regularitate la slujbele de la templu? 

Acestea sunt întrebări importante în lumina realității 
dialecticii, întrebări care trebuie puse. 

Hermes oferă şi un răspuns. În versetele şase, şapte şi 
opt ale cărţii a unsprezecea el spune: 


„Cu toate acestea, este posibil să concepem o formă de 
activitate mentală fără percepție senzorială directă, întocmai 
ca imaginile ce ni se derulează în vis. 

Susțin că ambele activităţi sunt puse în mişcare de 
imagini care-şi fac apariția în vis. 

Percepția are loc şi în corpul fizic şi în cel astral. De 
îndată ce amândouă componentele percepţiei au devenit 
una, gândul, chemat în mentalitate, capătă voce cu ajutorul 
conştiinţei. ” 

Acestea sunt cuvinte importante, deşi la prima vedere 
nu ar fi atât de evident. De aceea am dori să le discutăm într-o 
oarecare măsură, deoarece se aplică atât de bine la starea 
fiinţei voastre. Ele privesc probabil primele voastre eforturi 
împiedicate şi ezitante de a reacționa la Gnoză. Poate că sunt 
momente când simţiţi că sunteţi o enigmă vie pentru voi 
înşivă: pe de-o parte este omul animal cu variatele lui moduri 
de expresie, în timp ce, pe de altă parte, există o parte din 
voi care este cu adevărat direcționată spre Gnoză. Şi poate 
că acest lucru v-a făcut să vă întrebaţi: Ce fac eu în Școala 
aceasta exact? 

Hermes Trismegistus rezolvă enigma. El explică cine 
şi ce sunteţi în acest moment şi vă sfătuieşte să nu vă opriţi, 
ci să mergeţi mai departe,să vă adunaţi forțele şi să izbândiţi. 

IX 


Influențele astrale 


Dacă ne gândim la comportamentul omenirii născute din 
natură, reţinând că omul este cel mai aproape de perfecţiune 
dintre animale şi că şi noi suntem parte din omenirea născută 
în natură, suntem îmboldiţi să întrebăm cum de ne-am adunat 
împreună în această Şcoală. 

Oare nu pentru că ne implicăm pur şi simplu în 
speculaţiile metafizice ale celuilalt, diferite de cele ale 
majorităţii? Nu ar fi adevărat dacă am zice că, aşa cum unii 
aparţin bisericii catolice şi alţii bisericii protestante, aşa şi noi 
aparţinem unei mişcări ezoterice? 

Hermes răspunde acestei întrebări puțin 
descumpănitoare cu următoarele cuvinte: 


Există posibilitatea de a concepe o formă de activitate 
mentală fără percepție senzorială directă, precum imaginile 
ce ni se prezintă în vise. 


Ce vrea Hermes să ne spună cu aceasta? 

Atunci când personalitatea vă intră în faza de somn, ea 
se separă în aspectul fizic şi într-o parte mai subtilă. Partea 
subtilă ia cu sine o parte a conştiinţei, adică, corpul astral. 
Corpul astral al personalității separate intră atunci şi participă 
la sfera astrală care este în armonie cu starea de fiinţare a 
persoanei în cauză. Atunci sunt aduse variate impresii din 
această sferă astrală în centrii mentali ai corpului material. 

Se întâmplă astfel: în timpul nopţii când dormiţi, 
personalitatea se divide şi vehiculul vostru astral se leagă 
de planul astral ce corespunde stării voastre. Centrii voştri 

mentali sunt, atunci, încărcaţi, prin acea legătură, exact ca 
o baterie. Şi, deoarece mentalitatea şi simţurile formează o 
unitate, este limpede că, dimineaţa, când vă treziţi va exista 
o reacţie senzorială la toate acele influenţe astrale ce au fost 
transmise organismului mental. 

Aceasta, în principiu, este ceea ce explică interesul 
vostru în Şcoală, ucenicia în această Școală. Iniţial, era un 
imbold mental şi senzorial, generat de diferitele influenţe 
astrale, care v-au adus la Şcoala Spirituală. Cu alte cuvinte, 
sunteţi sensibili la astfel de influenţe astrale. Aşadar, dacă 
alegeţi să fiţi un ucenic, pozitiv şi din interior, independent de 
ceilalți, aceasta se poate pune pe seama faptului că anumite 
influenţe astrale la care sunteţi sensibili, v-au dirijat către 
Şcoală. 

O astfel de sensibilitate poate fi rezultatul unor condiții 
ereditare, care vin de la părinţi ori strămoşi. În acest caz, 
starea sistemelor endocrin şi sangvin ar fi cele responsabile 
pentru deschiderea voastră către aceste influenţe. 

Sau poate că aţi fost predispus karmic, cu o concentrare 
de influenţe direcționate strict gnostic, prezente în fiinţa 
voastră aurică şi care se revarsă în personalitatea voastră. 
Dacă o astfel de predispoziţie karmică se combină cu factorii 
ereditari, atunci aceste impulsuri astrale vor acţiona cu 
putere şi, în general, conducând la o reacţie puternică încă de 
timpuriu în persoana vizată. 

Se poate întâmpla şi să existe o prezenţă de predispoziţie 
ereditară cu o acţiune impulsivă drept corespondent, dar să 
lipsească o bază karmică. Atunci va exista o reacţie, dar pentru 
momentul acesta, o să fie oarecum superficială. Deoarece o 
bază karmică este mereu rezultatul unei experienţe, totuşi, 
dacă nu există nicio experienţă, ştim care vor fi rezultatele 
cele mai probabile. 

Sau s-ar putea să existe o bază karmică dar nu şi 
predispoziţie ereditară. În astfel de cazuri, corpul, grupa 
de sânge şi fluidul nervos nu sunt aşa de potrivite pentru 
ucenicie, deşi karma încă exercită o influenţă puternică asupra 

corpului personalităţii. Astfel de oameni întâmpină dificultăți. 
De obicei, pot trece ani buni până ce pot să se debaraseze de 
influenţele ereditare. Şi aici putem vorbi de 45, 50 de ani atât 
pentru bărbaţi cât şi pentru femei. Astfel de oameni adesea 
intră în Şcoală la o vârstă deja foarte înaintată. Dar, este 
posibil ca viaţa să-i fi deteriorat atât de mult, încât o reacţie 
din partea lor nu mai are niciun sens. 


Nu ar trebui să vă faceţi iluzii referitoare la impulsurile 
astrale ivite în organismul mental în timpul somnului, sau despre 
posibilele lor rezultate. De exemplu, nu ar trebui să vă gândiţi la 
o chemare sau cine ştie ce mesaj al Fraternităţii special adresat 
vouă. Ceva de genul: Eşti aşa de bun, excelent, aşa de potrivit, 
aşa că te rugăm , păşeşte pe cale. Nu este deloc aşa! 

Tot felul de radiaţii şi influenţe se fac simţite în sfera 
astrală comună a câmpului de viaţă naturală. Ele variază de 
la cele mai joase şi cele mai rele până la cele mai selecte şi 
mai serene. În sfera astrală a naturii noastre putem întâlni 
cele mai teribile lucruri imaginabile, dar am putea da şi peste 
influenţele astrale ale Fraternităţii Universale. 

În sfera astrală, evenimentele au loc mai devreme 
decât în sfera materială. În sfera materială lucrurile au un 
ritm mai lent prin comparaţie, în timp ce în sfera astrală 
ele se manifestă mult mai repede. Cu alte cuvinte, orice se 
desfăşoară acum în sfera astrală, va deveni realitate concretă 
abia mâine, sau poimâine, sau şi mai târziu. De aceea sfera 
astrală, corpul astral şi influenţele astrale în general dau tonul 
în vieţile noastre. Influențele astrale ne împing să realizăm 
lucruri care, în sfera astrală deja există. 


Aşa cum tocmai am spus, şi influenţele Lanţului 
Gnostic sunt active în sfera astrală a acestei naturi. Aceste 
influenţe sunt uşor de distins pe fiecare plan astral. Aşadar, 
dacă o persoană este predispusă spre influenţele astrale ale 
Fraternităţii, fie ereditar, fie karmic, aceste influenţe pot răsări 
în el şi în majoritatea cazurilor avem şi o reacţie. De exemplu 

persoana poate arăta un interes pentru filozofia şi literatura 
Şcolii Rozacrucii. S-ar putea şi ca reacția unei persoane să 
fie de o asemenea măsură în care, pur şi simplu intră într-o 
Şcoală ca a noastră. 

De ce voi, ca elevi, absorbiți influenţele Fraternităţii 
Universale în timp ce o altă persoană nu? Aceasta se întâmplă, 
după cum am explicat, ca o problemă de manifestare a 
predispoziţiei karmice şi ereditare a unei persoane. Și cum a 
apărut această predispoziţie? Deja cunoaşteţi răspunsul. 

În primul rând, se întâmplă aşa dacă reacţionaţi numai pe 
bază de factori ereditari, din cauza multitudinii de experienţe 
amare ale părinţilor şi strămoşilor voştri. Dacă vă aşteptaţi la 
ceva de la dialectică şi astfel, sunteţi direcționaţi puternic şi 
orientaţi spre planul orizontal, va veni un timp în viaţa voastră 
când totul vi se va strecura printre degete şi o serie de dezastre 
vor începe să vă copleşească. Când se întâmplă acest lucru, 
influenţele astrale ce v-au motivat până atunci, nu vă vor mai 
satisface. Astfel, o tânjire pentru altceva va ieşi la suprafaţă în 
voi. Atunci, s-ar putea întâmpla ca, în mijlocul acestei tânjiri, 
influenţa astrală a Gnozei să înceapă să vă vorbească. Aşadar, 
dacă sunteţi în Şcoala Spirituală numai prin influenţa factorilor 
ereditari, veţi fi în stare să vă daţi seama de un model cauzativ 
în vieţile părinţilor şi strămoşilor voştri. Ei posibil să fi băut 
dintr-un pocal amar al suferinţei. 

În al doilea rând, dacă reacţia voastră este generată 
strict de karmă, această influenţă karmică a apărut în sistemul 
vostru din cauza experienţelor amare ale predecesorilor din 
microcosmosul vostru. Până-ntr-o oarecare măsură ele au 
devenit experienţele voastre proprii, sau măcar un lanţ de 
evenimente disponibil vouă într-un mod personal. Aşadar şi 
pentru voi, tot băutul dintr-o amară cupă a suferinţei este cel 
care v-a adus aici. Şi aceasta se aplică într-o măsură mai mare 
şi celui de-al treilea tip de ucenic, care el însuşi a trebuit să 
soarbă prelung din acelaşi pocal. 

Aşadar, experienţele primului, ale celui de-al doilea sau 
al treilea tip, sau poate o combinaţie a celor trei, v-au condus 

la ucenicie. Alţii, nenumărate zeci de mii, nu au atins încă acel 
punct deoarece, până acum, reacţiile simţurilor lor în timpul 
orelor de trezire i-au dus în alte direcţii. Dar nu a fost nicio 
diferenţă între starea voastră şi starea lor iniţială. Onestitatea 
ne face să mărturisim: cînd v-aţi alăturat Școlii a fost sau nu 
mai mult cazul unei speculaţii metafizice. 

La modul general, care este situaţia cuiva care vine 
la Şcoala Spirituală a Rozacrucii? El caută pacea, siguranța; 
el caută o soluţie pentru starea complicată a vieţii. El caută 
odihna. Şi când se ajunge la acest lucru, este şi el un animal 
în căutarea protecţiei. Instinctele îl direcționează datorită 
unui impuls astral. Animalul vânat, obosit, sau învins caută 
siguranţă în templul Gnozei. 


Percepția are loc şi în corpul fizic şi în cel astral, spune 
Hermes. De îndată ce aceste două componente ale percepţiei 
au devenit una, gândului, chemat în minte, i se dă voce cu 
ajutorul conştiinţei. 


Ce se va întâmpla atunci, ar putea întreba cineva, când 
animalul uman obosit, înfrânt intră în templu? Şi ce se va 
întâmpla când va fi revitalizat până la un moment? Animalul 
omenesc se va fi adaptat la noile împrejurări şi se va întoarce 
să acţioneze conform naturii lui. Îmbrăcându-se cu amăgirea 
uceniciei, va reveni la a acţiona din elementul pur speculativ, 
înarmat cu facultăţile sclipitoare ale animalului uman. 

A intra astfel în şcoala Rozacrucii, totuşi, nu va duce 
la nicio soluţie. Pocalul amar al suferinţei va fi din nou aşezat 
dinaintea voastră, umplut până la limită. Influențele astrale 
vor continua să curgă în voi, simţurile vor fi activate continuu, 
iar cursul vieții voastre, cu toate experienţele pe care le-a 
conţinut, vor rămâne întocmai cum au fost pentru voi înşivă, 
pentru părinţii şi strămoşii care v-au dat karma. În acest mod 
nu va apărea niciodată o soluţie. Animalul uman a fost un 
speculant metafizic înainte, iar în Şcoală încă mai este. În cele 
din urmă, Şcoala nu-i va da nicio satisfacție, iar rezultatul este 

uşor de prezis: veţi începe să vă plângeţi de Şcoală şi veţi 
începe să-i căutaţi greşeli. Veţi deveni critici. Şi veţi continua 
să speculaţi: aceste asigurări nu au adus suficient profit; să 
încercăm altele diferite. Astfel se urmează un alt curs sau se 
caută un alt mod de a petrece timpul. Animal uman, nebun şi 
amărât! 

Căci atunci când percepţia voastră experimentează o 
influenţă astrală în corpul material, ia naştere un gând şi ia 
formă în conştiinţă, iar felul în care răspundeţi este în armonie 
cu natura şi dispoziţia voastră. Sorbiţi influenţele astrale şi 
trebuie să reacţionaţi la ele. 

Când organismul vostru senzorial şi mental este 
încărcat cu anumite influenţe astrale pe parcursul nopţii, 
trebuie să reacţionaţi. E simplu să spuneţi: „Nu reacţionez!”, 
dar trebuie să reacţionaţi! Nu puteţi face altfel. Întocmai cum 
peştii trăiesc în apă şi nu se pot mişca pe uscat, aşa şi animalul 
uman nu poate duce o viaţă gnostică. 

Ce se întîmplă dacă sunteţi şi sub influenţele astrale 
gnostice? Ei bine, atunci comportamentul vostru va fi unul 
dihotomic. Pe de-o parte veţi avea o orientare către Gnoză, iar 
pe de alta, comportamentul animalului uman. 

Are sens? Persoana care se prezintă astfel se amăgeşte 
şi pe sine şi amăgeşte şi Gnoza, fără a fi conştient de acest 
lucru, din păcate şi incapabil să facă altfel. 

De aceea nu vrem să părem că reproşăm când spunem 
toate acestea, ci numai să spunem lucrurilor pe nume. Pentru 
că există o valoare în confruntarea realității, despuiată de toate 
zorzoanele ei şi să ne întrebăm: „Care este realitatea mea?” Şi 
acum Hermes spune în versetul al nouălea din textul nostru: 


Mentalitatea aduce dinainte toate gândurile-imagini: 
imagini bune când primeşte semințele de la Dumnezeu, 
imagini nesfinte atunci când provin de la unul dintre demoni. 
Deoarece nu există loc în lume în care să nu fie demoni, adică, 
demoni cărora le lipseşte lumina lui Dumnezeu. Ei pătrund 
în oameni şi seamănă în ei seminţele propriilor activităţi. 

Mentalitatea este, atunci, impregnată cu adulter, crimă, lipsă 
de respect pentru părinţi, sacrilegii, fapte rele, sinucideri prin 
spânzurare sau aruncare de pe stânci şi o varietate de alte 
lucruri care sunt lucrătura demonilor. 


Şi ştim cât de precis este acest lucru. Cele şapte camere 
ale sanctuarului capului sunt încărcate în timpul somnului, 
întocmai ca şi cele ale inimii. Valorile astrale şi forţele astrale 
se dezvoltă, care, în cazul elevului, sunt de o chemare şi natură 
gnostică; ele sunt forţe şi valori bune, dar sunt şi altele de o 
natură complet diferită — cele demonice. 

Astfel elevii, sau cel puţin un număr mare dintre ei, îşi 
urmează calea extenuantă la extrem, prin viaţă. Am vrea să 
aruncăm o privire mai îndeaproape la această cale. Şi când 
o facem, vom auzi inevitabil din nou strigătul de moarte, 
strigătul de ananghie al animalului uman opresat. Pentru a 
ilustra acest punct, am vrea să cităm strigătul lui Paul din 
Romani 7: 

„Găsesc deci această lege în mine, când vreau să fac 
binele, răul este şi el prezent cu mine (...) Om nenorocit ce 
sunt! Cine mă va izbăvi de trupul morţii acesteia?” 

X 


Demonismul negru 


Mentalitatea aduce dinainte toate gândurile-imagini: 
imagini bune când primeşte semințele de la Dumnezeu, 
imagini nesfinte atunci când provin de la unul dintre demoni. 
Deoarece nu există loc în lume în care să nu fie demoni, adică, 
demoni cărora le lipseşte lumina lui Dumnezeu. Ei pătrund 
în oameni şi seamănă în ei seminţele propriilor activități. 
Mentalitatea este, atunci, impregnată cu adulter, crimă, lipsă 
de respect pentru părinţi, sacrilegii, fapte rele, sinucideri prin 
spânzurare sau aruncare de pe stânci şi o varietate de alte 
lucruri care sunt lucrătura demonilor. 

În ce priveşte seminţele lui Dumnezeu, ele sunt puţine la 
număr, dar măreţe şi frumoase şi bune. Ele se numesc virtute, 
moderație şi pietate. Pietatea este Gnoza, cunoaşterea care 
este de la şi cu Dumnezeu. Cel care posedă această cunoaştere 
este plin de tot ce este bun şi îşi primeşte gândurile, care 
diferă în întregime de cele ale maselor, de la Dumnezeu. 

De aici vine că aceia care păşesc în Gnoză nu plac 
maselor şi, pe de altă parte masele nu sunt plăcute de ei. Ei sunt 
consideraţi nebuni, sunt ţinta batjocurilor şi a ridicolului, sunt 
urâţi şi dispreţuiţi şi câteodată omorâţi deoarece, întocmai cum 
am spus mai înainte, răul trebuie să sălăşluiască aici, pentru 
că aici îşi are originea. Astfel, domeniul său este Pământul şi 
nu lumea aşa cum susțin unii blasfemiind. 


Aşa cum am văzut în capitolele anterioare, fiinţa umană 
născută în natură este deschisă la două sfere de influențe 
astrale complet diferite: aceea a Pământului şi aceea a lumii. 

Când vă gândiţi sau reflectaţi la filozofia hermetică ar 
trebui să aveţi mereu în minte că există o distincţie între lume 

şi Pământ. Pământul este câmpul nostru de viaţă sau, mai bine 
spus, partea mică de lume pe care noi o locuim. Lumea este 
planeta sfântă, manifestarea neclintită a planului universal al 
lui Dumnezeu. De aceea versetul unsprezece ne spune: 


Răul trebuie neapărat să locuiască aici, deoarece aici 
îşi are originile. Astfel domeniul său este Pământul, iar nu 
lumea aşa cum susţin unii blasfemiind. 


Aşadar, ca fiinţe umane născute în natură, suntem ai 
Pământului, suntem pământeşti, ca microcosmosuri suntem 
din lume, ai lumii. Aşa că este logic să existe două sfere 
de influenţe astrale care, cel puţin pentru moment, ne pun 
probleme aproape imposibil de rezolvat. De unde şi strigătul 
lui Paul, rostit în criza adusă de aceste probleme: „Găsesc 
deci această lege în mine, când vreau să fac binele, răul se 
ţine de mine (...) Om nenorocit ce sunt! Cine mă va izbăvi de 
trupul morții acesteia?” 

Din când în când şi voi, la rându-vă, v-aţi lamentat, în 
toate felurile posibile, datorită faptului că sunteţi afectaţi de 
cele două influenţe: atât de forţele astrale bune cât şi de cele 
demonice. 

Să presupunem, pentru un moment că, împins şi purificat 
de ruină şi dizgrație, vreţi, în cele din urmă, să găsiţi o soluţie. 
Primul lucru pe care trebuie să îl ştiţi este legea la care se referă 
Pavel: când vrem să facem binele, răul este cu noi. 


Haideţi să înţelegem întreg tabloul pentru toate acestea. 


Ce este un demon? Un demon nu este nimic altceva 
decât o forță naturală. Înţelepciunea antică afirmă că înainte 
să poată fi generat un val de viaţă, sunt creaţi demonii. Acest 
lucru ar putea suna straniu, dar, de fapt, este chiar logic. 

Orice manifestare îşi are originea în câmpul astral. 
Aceasta se întâmplă deoarece eterii sunt emanaţi de diferite 
focuri astrale, iar aceşti eteri se transformă în manifestări în 


71 


cooperarea cu atomii materiei. De aceea, ideea care subliniază 
o manifestare trebuie mai întâi să apară într-un câmp astral. 
De îndată ce se întâmplă acest lucru, activităţi, puncte focale 
şi vortexuri de forţe iau ființă. Atunci, acestea încep să se 
dezvolte. Demonul începutului îşi începe lucrarea. Aceste 
forţe ale naturii, sau demoni, în sensul originar al cuvântului, 
oferă un anumit caracter, o anumită caracteristică, ideii care 
se manifestă. Ei realizează şi concretizează planul. 

Şi astfel planul a început să cheme entităţile umane în 
ființă pe Pământ; şi notaţi, folosim cuvântul „Pământ”! Era o 
situaţie delicată deoarece aceste entități umane aveau să fie 
înzestrate cu propria lor facultate cognitivă. 

Această facultate nu ar trebui văzută numai ca aparat 
intelectual ci, mai important, ca pe o abilitate de a înțelege 
natura şi scopurile lui Dumnezeu. lată de ce facultatea 
cognitivă include mintea şi raţiunea. Rațiunea, raţiunea 
divină, se foloseşte de minte. 

Entităţile care au fost chemate la existenţă erau menite 
să semene în anume sensuri şi direcţii cu Tatăl. Şi, aşa cum am 
spus mai înainte, a venit vremea în care acest plan hazardat 
a fost pus în mişcare pe Pământ. Pământul este câmpul 
de manifestare măreț şi perfect al lumii divine. Conform 
filozofiei hermetice, Pământul este un câmp de naştere unde 
omul trebuie să-şi petreacă faza embrionară. Situaţia noastră 
şi a animalelor companioni de pe Pământ este că nu am trecut 
încă de faza embrionară. De aceea Domnul lisus a spus: „Am 
venit pe Pământ la voi să vă fac să urcați în cel mai înalt Rai 
al lumii glorioase şi măreţe a lui Dumnezeu”. 

Mulţi, nenumărați, v-au luat-o înainte pe această cale; 
ca aceia care s-au născut cu adevărat, ca aceia care au fost 
cu adevărat eliberaţi, ei au intrat în lumea divină, sfântă. Dar 
voi încă hălăduiţi în starea embrionară. Este ca şi cum aţi fi 
întemnițați acolo. 

Acest lucru este cauzat de efectele încă negative ale 
naturii voastre divine înnăscute. Natura voastră divină, 
facultatea voastră divină, atributul divin, este facultatea 

cognitivă puternică, cu ajutorul căreia, într-o bună zi veţi 
putea deveni cu adevărat om şi cu adevărat dumnezeu. Ceva 
din văpaia aceea începe să strălucească înăuntrul vostru şi de 
aceea v-aţi confruntat şi încă vă confruntaţi cu mari dificultăți. 
Pentru că cei care se află în procesul de a deveni adevărate 
fiinţe umane pot fi izbăviți de Pământ când această stare 
umană va ieşi la suprafaţă din ei. 

Ei sunt, mulţumită lui Dumnezeu, echipați cu 
facultatea cognitivă divină, deşi aflată într-o fază embrionară. 
Aceasta înseamnă, în primul rând, că ei au un corp astral. În 
al doilea rând, ei au acces, prin corpul astral, la sfera astrală 
a Pământului. În cel de-al treilea rând, este vorba despre un 
transfer continuu între ei şi sfera astrală a Pământului cu 
forțele ei naturale, cu demonii ei. Mai mult, ei îşi exercită 
influența asupra sferei astrale, asupra naturii şi calităţii ei cu 
ajutorul văpăii ce străluceşte slab în facultatea lor cognitivă. 

Priviţi situaţia clar cu ochiul minţii, deoarece ea este 
drama vieţii voastre. 

În câmpul astral, în focul astral, sunt întipărite ideile 
fiinţelor umane. Şi, deoarece gândurile sunt forţe active, se 
formează vortexuri în substanţa astrală din care se dezvoltă 
procesele de realizare, de împlinire: creaţia. 

Aveţi acces la acest câmp astral special şi tocmai 
aceasta este tragedia! Pentru că tocmai din această cauză 
vă împiedicaţi trezirea din faza embrionară. Pentru că 
sunteţi şi mereu aţi fost implicaţi în popularea sferei astrale 
a Pământului cu tot felul de forţe naturale, cu tot felul de 
demoni. Şi stă tocmai în natura acestor demoni, în miriade de 
forme şi constituiri şi activi în variatele sfere, să influenţeze 
eterii şi formele pe care le manifestă. 


Astfel, o degenerare şi un haos fără capăt, de nesondat, 
a luat fiinţă în câmpul nostru pământesc de viaţă. Astfel au 
apărut oamenii animal, legaţi de pasiunile lor, chinuiţi de 
proprii lor demoni creaţi de ei înşişi — toate acele fiinţe umane 
animale mişunând una peste cealaltă precum furnicile în 

furnicar. Lovesc şi muşcă, se vătămează şi îşi fac rău unele 
altora. Şi, din când în când, diferite forţe demonice se afirmă 
foarte pronunţat, cum este cazul şi astăzi, de exemplu, cu valul 
actual de sexualitate contranaturală care inundă lumea. Mereu 
s-a întâmplat aşa în istorie: de câte ori piere o civilizaţie, de 
câte ori Pământul este pe cale să sucombe unei nopţi cosmice, 
cei mai îngrozitori demoni se ridică din canalele câmpului 
astral ale dialecticii căzute şi văpaia arzătoare a sexualităţii 
contranaturale erupe peste omenire. 

Practicile sexuale contranaturale sunt o problemă. 
Promiscuitatea este o alta. Energia sexuală este o forţă 
creatoare, una dintre facultăţile divine cu care omenirea este 
înzestrată. Adevăratul destin al acestei forţe, aşa cum există în 
câmpul embrionar, era acela de a fi dezvoltarea într-o facultate 
pură, creatoare divină şi care este legată de chakra gâtului. 
Aşadar vă puteţi imagina că promiscuitatea este dezastruoasă, 
în primul rând asociată cu idei care subliniază sexualitatea. 

Aşa cum am mai spus, oamenii lovesc şi muşcă, se 
năruie şi se violentează unii pe alţii. Şi deasupra întregului 
vacarm şi tumult, deasupra cacofoniei nenorocirii, se aude, 
reverberează, strigătul de ananghie al căutătorului „Om 
nenorocit ce sunt! Cine mă va izbăvi de trupul morţii acesteia?” 

Trăim într-un câmp al genezei în care demonii originari, 
puri, forţele astrale învăpăiate originare, pure încă îşi împlinesc 
sarcina. Deşi, prin neînţeleapta folosire a forţelor astrale de 
care toată omenirea dialectică este vinovată, vine un moment 
când sfera astrală a Pământului devine atât de întunecată, 
atât de satanică, atât de încărcată de absurditate şi depravare, 
iar câmpul material de viaţă se transformă într-o regiune a 
sângelui şi a lacrimilor, încât nu mai poate fi suportat. Pentru 
că ce se dezvoltă în sfera astrală trebuie să se manifeste şi pe 
Pământ. Şi când vă implicaţi într-o forţă astrală particulară, 
aceasta trebuie să se manifeste în viaţa voastră şi în corpul 
vostru. Rezultatul este acela că, în cele din urmă, Pământul, 
câmpul de creaţie al lumii, trebuie să fie riguros purificat, de 
la sfera astrală spre cea materială. Toate microcosmosurile 

prezente sunt curățate de murdăria lor şi aduse într-o stare 
de uitare. Toate microcosmosurile sunt dezbrăcate de karma 
lor. Trebuie să o ia de la capăt, deoarece Cuvântul nu-şi 
abandonează lucrul mâinilor sale. 

Astfel, procesul embrionar al genezei poate avea loc din 
nou, chiar de la început. Cât de mult timp se pierde astfel! Dar, cu 
toate acestea, mulțumită lui Dumnezeu, fiecare nouă reanimare 
cosmică reprezintă o nouă şansă pentru entitatea în cauză. 


Acum înţelegeţi bine situaţia. Care este realitatea vieţii 
voastre? Aşa cum am explicat, sunteţi supuşi influențelor a 
două sfere astrale, aceea a sferei originare astrale pure şi cea a 
demonilor dialecticii. De aceea găsiţi această lege în voi: când 
vreau să fac binele, răul se află lângă mine, deoarece îndatorat 
naşterii mele în natură, trecutului, întregii stări dialectice, sunt 
legat de toată mizeria sferei astrale a Pământului. 

Sunteţi un elev al Şcolii Spirituale, participaţi la ea, 
având ca rezultat menţinerea legăturii cu chemarea originară, 
cu puterea originară. Dar cât timp va mai dura biciul 
demonismului? 

„Chiar în momentul în care vreau să fac binele, răul 
este lângă mine”. Normal, deoarece toate hoardele astrale de 
demoni vă sunt companioni de destin. l-aţi adus la viaţă şi 
de aceea interacţionaţi cu ei, fie la modul intim, sau de la o 
anumită distanţă. 

Aşadar este acela, dar şi celălalt. Cât de groaznic! De 
unde şi strigătul: „Om nenorocit ce sunt! Cine mă va izbăvi de 
trupul morţii acesteia?” Cine mă va salva de această moarte, 
de această cât se poate de cumplită nenorocire? Trebuie, oare, 
şi eu, să mă mai cufund încă o dată în haosul nopţii cosmice, 
prin care câmpul embrionar al Pământului va fi curăţat?” Iar 
Hermes se plânge: 


Demonii pătrund în oameni şi seamănă în ei seminţele 
propriilor activităţi. Mentalitatea este, atunci, impregnată cu 


adulter, crimă, lipsă de respect pentru părinţi, sacrilegii, fapte 

rele, sinucideri prin spânzurare sau aruncare de pe stânci şi o 
varietate de alte lucruri care sunt lucrătura demonilor. 


Am mai putea adăuga tot felul de lucruri la această 
listă, fără ca ea să fie vreodată completă. Şi vă întrebăm: „Aşa 
trebuie să fie şi pentru voi? Pentru voi care, onest vorbind, 
aţi venit într-un suflet în Școala Spirituală să vă refugiaţi de 
demoni? Chiar nu este altă soluţie? 


Ba da, este. Dar în acest caz trebuie să aveţi un control 
ferm asupra voastră. Şcoala v-a arătat existenţa acelei soluţii 
în multe ocazii. Dar aţi ascultat oare îndeajuns de atent? Calea, 
vă este arătată pas cu pas, cuvânt cu cuvânt, cum am zice, zi 
de zi. Dar nu este aşa că toate aceste instrucţiuni, toate aceste 
sfaturi bune şi influenţa ajutătoare trimise continuu de Școală 
vă intră pe o ureche şi vă ies pe alta? Astfel, demonii, care au 
o aşa mare influență asupra voastră, sunt capabili să distrugă 
sau să deturneze în negativ sămânța Binelui care v-a fost 
sădită înăuntru. Oricum, atâta vreme cât sunteţi în viaţă există 
speranţa şi în fiecare zi o puteţi lua de la început. Şi atunci 
începeţi cu noul de pe acum! Şi aşezaţi-vă obiectiv dinaintea 
marii probleme a vieții voastre, ca şi cum niciodată nu aţi mai 
fi studiat-o. Şi atunci aţi putea să vă întăriţi în cunoaşterea 
despre care Hermes vorbeşte în versetul al doisprezecelea: 


Dar cel care îl iubeşte pe Dumnezeu şi Îi este devotat 
va îndura toate lucrurile deoarece participă la Gnoză. Pentru 
o astfel de persoană toate lucrurile merg spre bine, chiar şi 
cele care pentru alții sunt rele. Şi când i se întind capcane, el 
transmite totul, ca sacrificiu, Gnozei şi el singur transformă 
răul în Bine. 


Aşadar puteţi să transformați complet relaţia cu 
sfera astrală. În principiu voi puteţi neutraliza şi transforma 
întreaga condiţie astrală. Vă puteţi reîntoarce la starea pură, 
embrionară şi restabili legătura cu demonul începuturilor. Vă 

puteţi renaşte ca Om adevărat în lumea divină. 

În perspectiva situaţiei actuale, aceasta ar putea suna ca 
o poveste, ca un miracol. Dar ni se permite să vă dezvăluim 
această minune. Totuşi, trebuie să adăugăm că veţi avea nevoie 
să aplicaţi formula pe care Şcoala v-o dă! Dacă suferiţi vreo 
durere, în general, alergaţi direct la doctor şi-i urmaţi întocmai 
reţetele pe care vi le dă. Aşa că de ce nu faceţi acest lucru şi 
cu cel mai important aspect al vieţii voastre? Ca ființă umană 
dialectică, nu aţi fost niciodată aşa de copleşit de greutăţi cum 
sunteți acum. Valul uman de viaţă nu a fost niciodată aşa de 
serios grav bolnav şi degenerat ca în acest moment. 

Aşadar dacă, încă o dată, vă dăm vouă, elevi al Şcolii 
Spirituale Gnostice, reţeta căii ce duce spre viaţă, îi veţi 
respecta cerinţele cu credinţă? 

XI 


Formula Căii spre viaţă 


Aţi înţeles cum relaţia voastră specială cu sfera astrală 
a câmpului de viaţă pământesc este sursa tuturor suferințelor 
şi a amarurilor voastre. Unii trăiesc vieţi complicate, dificile; 
ei nu se pot învinovăţi decât pe ei înşişi. Tot ceea ce proiectaţi 
în câmpul astral va veni, în cele din urmă, la voi sub forma 
diverselor probleme şi necazuri. 

Aşadar relația voastră cu lumea astrală este cauza 
întregii voastre suferinţe şi amărăciuni, fracturarea voastră 
interioară şi amăgirea voastră, pentru că, până acum, v-aţi 
folosit greşit facultatea cognitivă, deşi sunteţi chemaţi şi aleşi 
să deveniți o ființă umană divină. Deşi facultatea cognitivă 
este totuşi infirmă şi imperfectă, oamenii creează prin propria 
mentalitate tot felul de forţe şi demoni în sfera pământească; 
forţe ce vor lua controlul asupra lor, în cele din urmă, deoarece, 
ca şi creaturi născute în natură, sunt legaţi să reacționeze la 
ele. Astfel ei nu pot trece dincolo de starea embrionară şi 
rămân copii, bebeluşi. Astfel ei sunt incapabili să se elibereze 
pe ei înşişi de Pământ şi rămân supuşi legii dialecticii. 

Dacă cineva vrea să se salveze din această nenorocire, 
acel cineva trebuie să-şi distrugă starea astrală actuală prin 
deschiderea completă către forţele lumină ale Gnozei, către 
„sămânţa divină”, aşa cum spune Hermes. 

Nunta  Alchimică a lui Christian Rozacruce ne 
povesteşte cum CRC a putut să contrabalanseze toate 
greutățile în timpul încercării, a judecății talerelor deoarece 
purta un veşmânt minunat de frumos. Veşmântul lui CRC 
este nepătat. El reprezintă corpul astral. Vă puteţi elibera de 
Pământ şi puteţi intra în viaţa eliberatoare cu condiţia să vă 

purificaţi veşmântul, vehiculul astral, cu ajutorul seminţei 
divine. 

Sămânţa divină la care se referă Hermes este focul 
astral pur. Este forţa originară a naturii, ce guvernează câmpul 
astral al stării noastre embrionare. Strigătului de ananghie al 
lui Pavel: „Om nenorocit ce sunt! Cine mă va izbăvi de trupul 
morţii acesteia?” i se răspunde atunci: Slava lui Dumnezeu, 
prin Domnul nostru, lisus Christos”. ŞI aici nu ne gândim la o 
personalitate istorică, a lui Dumnezeu şi a iluziei bisericii, ci 
la ceea ce se mărturiseşte în prologul Evangheliei după loan 
prin cuvintele: „Lumina străluceşte în întuneric”. 

Întregul Pământ a fost încredinţat acelei lumini. Fără 
ea noi nu putem face nimic. Tot limbajul sfânt mărturiseşte 
despre această certitudine: lisus Christos este lumina astrală 
sanctificatoare şi mântuitoare, lumina astrală pură din şi prin 
care naşterea adevărată trebuie trezită. 

Şi acum, cu toţii, suntem confruntaţi foarte limpede cu 
marea problemă. Ni se oferă soluţia pentru toate problemele. 
Naşterea ca ființe umane adevărate ni se întinde tuturor ca o 
posibilitate. 

Pavel rosteşte cuvintele: „Găsesc deci această lege 
în mine, care vreau să fac binele, că anume răul se ţine de 
mine (...) Om nenorocit ce sunt! Cine mă va izbăvi de trupul 
morţii acesteia? Mărit fie Domnul nostru, lisus Christos” 
lumina divină astrală şi pură. Şi apoi, în Romani 7, versetul 26 
urmează o concluzie precisă care slujeşte legea lui Dumnezeu 
cu mintea (care vrea să spună, cu sufletul), dar cu corpul 
(adică personalitatea născută în natură) slujeşte păcatului. 

Dacă analizăm această concluzie, ne dăm seama că 
mulţi se află în această situaţie. În ce priveşte mintea, sufletul 
adică, majoritatea dintre noi suntem implicaţi în trezirea în 
Gnoză. În virtutea stării lor de suflet, astfel de persoane sunt 
îndreptate înspre viaţa copiilor lui Dumnezeu, într-o viaţă de 
slavă, de glorificare şi oricine ar putea spune despre, virtual, 
toţi elevii tinerei Gnoze că viaţa sufletului este o adevărată 
bucurie pentru ei. Şi nu numai că ar putea-o spune, ci o poate 

şi demonstra. Ca elevi, nu se pot sătura, cum s-ar spune, de 
unicul adevăr, al Gnozei. Viaţa Şcolii Spirituale şi viaţa în 
Şcoala Spirituală a devenit o nevoie interioară pentru aceştia. 
Acest lucru este demonstrat, de exemplu, de faptul că locurile 
pentru conferințele noastre sunt mereu rezervate, iar numărul 
de înscrieri creşte continuu. 

Astfel, la noi în şcoală are loc o desfăşurare puternică 
a aspectului suflet. Elevii au negreşit o nevoie interioară de a 
participa la lucrarea spirituală şi majoritatea nu precupeţesc 
niciun efort să o facă. Toate acestea sunt minunate şi ne simţim 
foarte recunoscători, deoarece acest lucru demonstrează că, 
practic, toţi stau în viaţa sufletului care se trezeşte. Cu minţile 
lor ei slujesc legii lui Dumnezeu. Cu toate acestea, mulţi rămân 
în starea fracturată de nenorocire. Cu sufletul ei slujesc legea 
lui Dumnezeu pe cât de mult pot ei, dar cu personalitatea ei 
sunt conduşi de către demonii lor pământeşti. Ei rămân ferm 
ancoraţi, cu personalităţile lor, de tipul lor, de caracteristica 
care i-a tipizat încă din tinereţea lor. Astfel ei nu sunt încă 
liberi de personalitatea lor pământească, care atât de mult este 
supusă legii păcatului. În ce priveşte sufletul, ei sunt angajaţi 
în noua devenire- naşterea sufletului, dar în ceea ce priveşte 
personalitatea sunt încă în întregime conduşi de către demonii 
lor pământeşti. 

Unde se află soluţia acestei probleme? Pavel ne 
răspunde şi la această întrebare, în Romani 8, un capitol 
frumos în care spune: „Nu există damnare pentru cei care se 
află în lisus Christos; care păşesc nu după cele ale corpului, ci 
în spirit. Căci cei ce se ţin de corp poftesc cele ale corpului, 
iar cei ce se ţin de spirit, cele ale spiritului”. 

Întreaga întindere a dificultății ni se explică prin aceste 
cuvinte. Cunoaşteţi o viață a nevoilor sufletului care se 
trezeşte, în care sunteţi complet satisfăcut. Dar, total diferită 
de aceasta este viaţa de zi cu zi, viaţa voastră acasă şi cea a 
poziţiei sociale şi viaţa intimă dincolo de draperiile propriei 
camere, departe, foarte departe de Gnoză; o viaţă suprapusă 
pe tipologia proprie, pe personajul vostru şi pe motivele 

motorii ale demonilor pământeşti; viaţa condusă, guvernată, 
de curenţii astrali ai naturii morţii. Astfel — şi este imposibil 
de negat — trăiţi două vieţi. 

Acest lucru ameninţă să vă ducă la declin. Deşi aţi putea 
să iubiţi Şcoala Spirituală atât de mult, deşi este posibil să nu 
rataţi nicio conferinţă, starea divizată pe care am descris-o 
vă va creşte doza de nefericire de la o oră la alta. Pentru că, 
băgaţi de seamă, influenţele astrale ale naturii morţii cresc 
constant în putere aşa încât, dacă nu interveniţi radical în 
propria voastră viaţă, vă veţi pierde, chiar dacă sunteţi născut 
cu sufletul. 

Cum ar trebui să interveniţi? Care este formula? În 
afară de a trăi viaţa sufletului, nu ar mai trebui să trăiţi după 
corp, ci trebuie să vă dedicați foarte conştiincios acestui lucru, 
ştiinţific şi hotărât. Aceasta este singura soluţie, oricât de tânăr 
sau bătrân aţi fi. Cu cât sunteţi mai tineri atunci când începeţi, 
cu atât mai bine, deoarece dacă vă lipseşte rezistenţa, dacă nu 
mai puteţi aduna vitalitatea necesară în starea naturală, va fi o 
sarcină aproape imposibilă. 

Dacă veţi continua să trăiţi după corp, veţi muri. 
Înţelegeţi clar ce vrea să spună Pavel cu aceasta: în acest 
caz veţi rămâne încarcerat în câmpul embrionar şi veţi pieri 
în noaptea cosmică. Toată karma sufletească acumulată în 
microcosmosul vostru va fi atunci distrusă. Și în timp, poate 
în câteva sute de mii de ani, veţi putea lua totul de la capăt. 
Spunem „veţi”, dar avem în vedere „microcosmosul” vostru. 

„Dacă veţi continua să trăiţi după corp, veţi muri”. Dar 
dacă, prin spirit, vă mortificaţi faptele corpului, atunci veţi 
trăi” întocmai ca o ființă umană adevărată în lumea de bucurie 
şi măreție a lui Dumnezeu. 

Poate cineva face aceasta? În general, nu există răspuns 
la această întrebare. Aşa că să o schimbăm şi o să reformulăm: 
Puteţi face voi aceasta, ca elevi ai Şcolii Spirituale gnostice? 
Şi atunci cineva poate răspunde: „Sigur că da, puteţi face 
acest lucru”. V-am şi arătat cum. Am încercat să limpezim că 
aveţi abilitatea, şi puteţi depista în voi înşivă măsura în care 

acest lucru este astfel rânduit şi adevărat. Dar, indiferent care 
este concluzia la care veţi ajunge, aveţi o viaţă suflet nouă 
care se trezeşte. Şi în Romani 8, versetul 11 Pavel ne spune: 
„Dacă spiritul lui Christos sălăşluieşte în voi, El va fi şi cel 
care va face vii corpurile voastre muritoare;” corpul vostru 
va fi luat în acest proces magnific de regenerare. Aşadar, ca 
elev al Şcolii Spirituale gnostice, ca persoană implicată în 
desfăşurarea sufletului, sunteţi capabili să realizați această 
lucrare pentru că deja vi s-a dat puterea să faceţi acest lucru; 
pentru că puterea se află în voi. 

Singura întrebare care se pune acum este dacă sunteţi 
dispuşi să folosiți această putere şi, dacă da, chiar o veţi şi face, 
imediat. Şi dacă veţi avea puterea suficientă şi perseverenţa 
să izbândiţi asupra primelor obstrucţii dificile ale unei naturi 
demonice, atunci când îşi face apariţia. Deoarece au fost 
oameni care au ruinat şi şi-au păgubit personalitatea şi starea 
lor de viaţă într-o asemenea măsură încât, în primele faze, se 
va vădi foarte greu de restaurat o ordine elementară. 

Cu toate acestea, să presupunem, pentru moment, că 
sunteţi dispuşi la toate acestea. Atunci Hermes vă spune: 


În ce priveşte seminţele lui Dumnezeu, ele sunt puţine la 
număr, dar măreţe şi frumoase şi bune. Ele se numesc virtute, 
moderație şi pietate. Pietatea este Gnoza, cunoaşterea care 
este de la şi cu Dumnezeu. Cel care posedă această cunoaştere 
este plin de tot ce este bun şi primeşte gândurile lui, care 
diferă în întregime de cele ale maselor, de la Dumnezeu. 


Ce trebuie oare să înțelegem prin virtute? Virtutea, în 
sensul hermetic, este un comportament pe deplin în armonie 
cu şi construit pe baza puterilor noului suflet care se manifestă 
în voi. Sunteţi sensibili la suflet? Înţelegeţi, experimentați ceea 
ce vă transmite lumina Gnozei? Ei bine, atunci, un mod de 
viaţă practicat consistent, în armonie cu ceea ce experimentați 
astfel, simţiţi ori înţelegeţi, este virtutea în sensul hermetic. 
Trebuie să începeţi să credeţi în acest mod de comportament 

care astfel este revelat introspecţiei voastre, viziunii voastre 
interioare. Trebuie să vă deschideţi acelui mod de viaţă cu 
tânjirea voastră cea mai profundă. Trebuie să tânjiți după ea, 
aşa cum se spune în Fericiri: „fericiţi cei care tânjesc după 
Spirit, căci a lor este Împărăţia Cerurilor”. 

Sunteţi deja familiarizați cu acea dorință puternică 
atotconsumatoare de a începe să trăiţi în armonie cu ceea 
ce este proiectat în sufletul vostru? Când participaţi la un 
serviciu de templu, ceva se întâmplă în voi, nu-i aşa? Sufletul 
vostru, ființa voastră, inima voastră este mişcată de puterea 
lumină a Gnozei, nu-i aşa? Bine, atunci, când sorbiţi din acel 
cuvânt, când absorbiți lumina putere, veţi începe să tânjiți 
din adâncurile fiinţei voastre să puteţi să trăiţi în armonie 
cu aceste lucruri. Când, ulterior, veţi începe cu adevărat să 
practicaţi această virtute, se va ridica în voi legătura puternică 
cu puterea astrală a începutului, cu puterea de foc astrală în 
care Logosul a gravat ideea care subliniază creaţia umană. 

Acum, lucrul important este să credeţi dinăuntru în 
puterea lumină care v-a atins, să aveţi credinţa că veţi putea 
intra în noul câmp de viaţă. Dacă doriţi, tânjiţi şi credeţi 
astfel, dacă aveţi credinţă în sufletul vostru, în posibilitățile 
existente în voi, în iubirea lui Dumnezeu, în impulsul divin 
spre naşterea adevărată, atunci veţi fi conduşi spre gânduri 
diferite. Apoi va fi restabilită ordinea în viaţa gândurilor 
voastre. Apoi veţi gândi alte gânduri, deoarece tânjiți după 
Împărăţia cea nouă. 

Atunci când o persoană doreşte ceva, gândurile ei se 
îndreaptă către obiectul dorit. Aşa că, dacă cineva se orientează 
pe sine, plin de dorinţă, către noua stare de viaţă, alte gânduri 
sunt atrase în legătură cu obiectul tânjirii. Şi în momentul în 
care mentalitatea nouă vă purifică astfel, legăturile astrale cu 
toți demonii distrugerii sunt sfărâmate. Până în măsura în care 
sunt demonii voştri personali, sunt toţi complet dizolvaţi. Şi 
în măsura în care participaţi în crearea colectivă şi menţinerea 
lor, veţi fi complet eliberaţi de ei. Aşadar, reflectaţi, în această 
lumină, la virtutea hermetică, la noul mod de viaţă. 

Ce vrea Hermes să spună prin moderație? El vrea să 
spună că trebuie să vă disociaţi de dialectică, cu atenţie şi pe 
deplin. Mai mult, el vrea să spună că nu mai trebuie să vă 
lăsaţi abuzaţi de dialectică. Moderaţia hermetică înseamnă „a 
fi în lume dar nu din lume”. 

Opusul moderaţiei este lipsa ei. A fi nemoderat în sensul 
Gnozei înseamnă a se arunca în vâltoarea vieţii comune. A fi 
moderat înseamnă a apuca un curs responsabil, ţinând seama 
de toate condiţiile, toate situaţiile, pentru ca orice obstacol 
la progresul forţelor noului suflet să fie ţinut cât mai departe 
posibil de sistemul personalităţii. 

Noul mod de viaţă prezintă aspecte cu multe fațete. 

Gândiţi-vă, de exemplu, la elementul erotic care este 
atât de puternic la persoana comună, imboldul sexual la care 
este expus. La omenirea din zilele noastre, cel puţin, imboldul 
sexual este conectat la cei mai teribili demoni din câmpul 
astral. 

Acest lucru dovedeşte, încă o dată, că sfârşitul este 
aproape. De aceea, voi, cei care aveţi puterea unui suflet viu: 
folosiţi posibilităţile ce s-au realizat în voi! Virtutea pe care 
Hermes o recomandă şi moderaţia despre care vorbeşte sunt 
foarte necesare. Dacă intraţi, dacă pătrundeţi în aceste lucruri, 
atunci mântuirea divină şi cunoaşterea perfectă de Dumnezeu 
vor veni la voi. Aceasta este adevărata naştere a omului; 
aceasta este eliberarea. 

Dacă, pe baza puterii sufletului care există acum în 
voi, pe baza puterii lumină a Domnului nostru Iisus Christos, 
alegeţi noul mod de viaţă şi aruncaţi la o parte tot ce vă ţine 
în urmă, în tânjire şi credinţă necondiționată, veţi câştiga 
premiul adevăratului om suflet: libertatea absolută. 

Cineva ar putea continua să vorbească la nesfârşit despre 
aceste lucruri, cu mult mai multe detalii decât am făcut-o noi. 
Totuşi, noi nu vom face aceasta. Dacă ne-aţi înţeles, problema 
este dacă veţi încerca, cu noi împreună, să aplicaţi formula 
pe care v-am oferit-o. Veţi intra împreună cu noi în noul mod 
de viață? Dacă nu, ucenicia voastră nu are niciun sens. Cu 

toate acestea, dacă sunteți dispuşi să păşiţi, împreună cu noi, 
pe această cale constant, hotărât şi consistent, veţi descoperi 
într-o bună zi, ca ființă umană pioasă, că dialecticul câmp 
embrionar se va fi dovedit drept rău şi menţinut astfel de către 
amăgire şi ignoranță. Dar acela care îşi anihilează această 
amăgire în sine va vedea şi experimenta totul în cel mai înalt 
grad de puritate. Astfel, alături de cuvintele lui Hermes, va 
transforma tot răul în Bine, în starea originară. 

Un grup de oameni care au fost ridicaţi la sufletul-spirit, 
vor putea împlini cele mai mari, mai grandioase şi magnifice 
lucruri într-o lume ca a noastră. 

XII 


Pământul, pântec al lumii 


În discuţia noastră despre prima parte a celei de-a 
unsprezecea cărţi a lui Hermes, am explicat că Hermes face 
foarte clar distincţia între Pământ şi ceea ce el numeşte lume. 
În filozofia hermetică, lumea este perfectă, este planeta sfântă 
creată de Dumnezeu, în timp ce Pământul este numai o parte 
mică a lumii. Există un singur aspect, partea pe care o numim 
câmpul embrionar, pântecul lumii, în care ființele umane 
trebuie să se nască pentru a deveni Oameni adevăraţi. 

Acest câmp embrionar s-a materializat în urma unui 
număr de incidente în procesul genezei umane. Hermes 
numeşte acest proces al materializării şi toate rezultatele lui 
un proces al răului, un proces al genezei nesfinte, pentru că 
materializarea este o cristalizare; un proces care sfârşeşte 
în pietrificare şi de aceea duce la stagnarea totală. Va veni 
timpul când un Pământ pietrificat, cristalizat nu va mai putea 
servi drept câmp de viaţă pentru fiinţele embrionare, pentru 
entităţile ce sunt încă în proces de dezvoltare. De aceea istoria 
Pământului a fost mereu una de ascensiune şi declin, unde 
lucrurile se cristalizează exponențial şi se sfărâmă constant 
pentru ca Pământul să devină din nou un câmp de dezvoltare. 

Hermes spune că însăşi cauza recurenţei continue a 
materializării se află în sămânţa pe care mentalitatea a primit-o 
de la demoni. Un demon este o forță naturală. Văzut dintr-o 
perspectivă pur tehnologică şi filozofică, demonii sunt puteri 
principii astrale create de conştiinţele creier intelectuale ale 
noastre, aşa cum am explicat mai devreme. În ceea ce ne 
priveşte, pe noi, pe oameni, aceasta este una dintre cele mai 
importante cauze ale dezvoltării demonice, deşi, de fapt, sunt 

şi alte cauze capabile să o provoace. 

Repetăm: demonii sunt puteri principii astrale generate 
de conştiinţa creier intelectuală a omului. Un grup de oameni 
poate crea un astfel de principiu putere astrală în câmpul 
astral al Pământului; o singură fiinţă poate realiza aşa ceva în 
propriul corp astral. 

Sămânţa mentalități este gândirea intelectuală, 
activitatea creierului. Activitatea mentală se desfăşoară 
neîncetat, iar ceea ce se produce prin creier are de îndată 
efect asupra corpului astral. Astfel prin activitatea mentală 
a creierului, cineva poate accesa propriul corp astral, dar şi 
corpul astral al Pământului. Prin activitatea mentală, cineva 
poate genera un principiu de foc rotitor şi emiţător de lumină 
atât în corpul astral personal cât şi în cel al Pământului. 
Acest principiu radiază atât în interior cât şi în exterior. 
Aceste forţe, aceste activităţi astrale, se manifestă în centrul 
microcosmosului şi în inimă, ca influenţe animatoare. 

Aşadar, influenţa animatoare a personalităţii noastre şi 
a microcosmosului nostru nu este altceva decât o activitate 
astrală, prin care întreaga personalitate este adusă la echilibru, 
în armonie cu natura rotației generată în corpul astral. 

Aşadar, acum, vă veţi putea imagina cu uşurinţă 
procesul: vă angajaţi într-o activitate mentală anume; prin ea 
faceţi să se dezvolte o anumită condiţie, o anumită situaţie 
în corpul vostru astral cel care vă înconjoară din toate 
părțile şi, pornind de la corpul astral, centrul personalităţii 
voastre, centrul microcosmosului vostru se animă. lar centrul 
microcosmosului vostru coincide cu inima. 

Dacă principiile de foc astrale pe care le creați sunt 
speculative, şi se întâmplă să îşi aibă originea în activitatea 
haotică, spontană a creierului omului embrionar, atunci forţa 
ce vă animă va înceta rapid să fie în armonie cu orice lege sau 
ordine oricare ar fi ea şi, cu siguranţă, nu se va afla în armonie 
cu legea şi ordinea divină. Va fi evident atunci că toată această 
dezordine îşi va avea repercusiunile, mai ales dacă vă gândiţi 
că activitatea creierului omenesc este aproape în întregime 

haotică. Numai încercaţi să vă urmăriţi propriile gânduri 
de-a lungul unei zile; observați încotro se îndreaptă, vedeţi 
ce tensiuni ori frământări nasc în voi, ce proteste mentale 
sunt invocate. Numai gândiți-vă pentru un moment la toate 
gândurile voastre critice şi, efectele lor inferioare. 

Apoi veţi putea să vă imaginaţi ce turbulenţă creaţi în 
corpul vostru astral şi cum arată elementul animator al ființei 
voastre. 

În esenţa cea mai profundă, nu există decât o singură 
ordine universală, nu există decât un singur plan al genezei, 
planul lui Dumnezeu, al Tatălui tuturor lucrurilor, planul 
divin pentru lume şi omenire. Dar planul divin pentru Pământ 
şi omenire este întrerupt de activitatea cerebrală arbitrară, 
speculativă, dezordonată şi iraţională a omului, de sămânţa 
demonică a mentalului. În geneză, ființa umană este aruncată 
din starea ei adecvată, ordonată de Dumnezeu, şi devine 
supusă cristalizării şi pietrificării, bolii şi morţii până îi vine 
sorocul. Tocmai în acest sens materia este rea, aşa cum afirmă 
şi filozofia hermetică. 

Într-un câmp pământesc care, din nou, în zilele noastre a 
devenit şi mai materializat şi mai rău, atât de rău încât ruperea 
de el şi purificarea sunt iminente, noi, ca oameni comuni, luăm 
în considerare şi binele şi răul. Vorbim despre oamni „răi” şi 
oameni „buni”. Dar ceea ce înţelegem noi prin aceşti termeni 
nu are nicio legătură cu lucrul la care s-a gândit Hermes. 

Cei care există în rău în sensul hermetic — sensul 
materializării — pot numi un criminal drept rău, de exemplu. 
O persoană bună, atunci, este cineva manierat, cinstit şi, un 
bun exemplu, uman. Dar fie bune ori rele, aceste persoane 
trăiesc în cristalizare, în materializare, în pietrificare. 
Aşadar ambele tipuri trăiesc în rău! Şi, întocmai cum 
există un concept hermetic pentru rău — adică, existenţa în 
materializare şi cristalizare — există şi un concept hermetic al 
bunătăţii, care este evident. Hermes îl numeşte pur şi simplu 
Binele şi vrea să spună bunătatea, absolutul, care este de la 
Dumnezeu, Logosul, Tatăl Atoate. El vrea să spună bunătatea 

care cuprinde ordinea perfectă a planului divin, cu care omul 
spiritual adevărat trăieşte în armonie şi echilibru absolut. 


Hermes spune despre o astfel de fiinţă umană că este 
conectată la Bine şi este ţinută de Dumnezeu în graţia Sa. 
Poate că acum veţi înţelege aceste cuvinte. De îndată ce 
fiinţa umană care se cristalizează şi piere în rău, se întoarce cu 
adevărat spre Bine, spre ordinea divină, spre Gnoză, declinul 
acesteia se converteşte într-o ascensiune. Cristalizările şi 
rezultatele lor se vor transforma atunci într-un proces de 
transfigurare totală. lar apoi, aşa cum subliniază şi cartea a 
unsprezecea, el transformă răul în Bine. 

Veţi fi capabili să înţelegeţi cum se poate întâmpla aşa 
ceva, dacă ţineţi minte că prin termenul rău Hermes înţelege 
toate aspectele cristalizării; împietrirea, care este cauza tuturor 
bolilor şi a morţii. Dacă ne întoarcem către Bine, cristalizarea 
se sfârşeşte şi face loc proceselor ce duc la glorificare. 


În versetul al paisprezecelea Hermes spune: Dumnezeu, 
demiurgul Atoate, făureşte toate creaturile sale după imaginea 
lui. Înţelesul acesteia este foarte clar. Esenţa cea mai profundă 
a fiecărui fenomen din întregul Tot îşi are originea sau a fost 
făcută posibilă de către Arhitectul tuturor lucrurilor. Aşadar 
când fiinţa umană materializată, atât de atinsă de rău, se întoarce 
din nou către Unicul Bine, ea va fi purificată de acesta. Pentru 
că Binele este esenţial, în timp ce răul este iluzie, neesențial. 

Hermes îi adresează aceste cuvinte lui Asclepios, fiinţa 
umană care îşi doreşte să devină un vindecător de sine. Şi sunt 
cu adevărat veşti bune. Cel care deviază cursul cristalizării 
sale prin întoarcerea către Bine, transformă tot ce-i rău în bine. 

Tot ce are formă se naşte mai întâi în câmpul astral. 
Lumea, şi ea, are un câmp astral, iar Pământul nostru, ca 
aspect particular al lumii, are şi el unul. Câmpul astral al 
Pământului a devenit foarte întunecat şi foarte periculos prin 
comportamentul omenirii. Apar forţe naturale acolo, care nu 
pot fi explicate prin provenienţă de la Logos. 

Cu toate acestea, câmpul astral pământesc va deveni 
într-o bună zi, perfect, pur, similar cu cel seren astral al lumii 
divine. Nici fundamental, nici în principiu nu este diferenţă 
între sfântul corp astral al lumii şi corpul astral al Pământului 
nostru întunecat, depresiv. Deşi degenerarea şi materializarea 
sunt, într-adevăr, făcute posibile de către câmpurile astrale, ele 
nu sunt şi o parte esenţială a lor. Altfel spus, când o persoană 
se întoarce fundamental către Bine, iar Binele începe să-i 
curețe câmpul astral, atunci nu poate fi altfel, decât că răul se 
va transforma în Bine. „Răul va fi apoi spălat de Bine”, aşa 
cum ne-o spune limbajul sfânt. Acesta este misterul mântuirii 
pe care Hermes caută să i-l transmită lui Asclepios. 

Ca fiinţă embrionară, omul trăieşte din câmpul întunecat 
al Pământului şi toate greşelile şi petele lui se manifestă până în 
sânge. Cu toate acestea, atunci când omul se întoarce către Binele 
Unic, el treptat câştigă participarea în câmpul astral al lumii, 
sfânta Mamă Pământ, planeta originară, creată de Dumnezeu. Şi 
acea forţă astrală îl curăţă de toată miasma păcătoasă. 

Acesta este misterul mântuirii! De aceea, de exemplu, 
prima Epistolă a lui Ioan spune: „Orice om care îşi pune 
speranţa în El, se va curăța, întocmai cum El este pur”. Aceste 
cuvinte se referă la Spiritul Planetar, la Fiinţa Christos, aşadar 
sunt pur hermetice. Acela ce a căutat şi a găsit Gnoza şi în 
consecinţă are credinţă absolută în ea, îşi va aşeza speranţele 
pe ea şi îşi va îndrepta inima către ea. El va fi inundat cu 
puternica radiere a graţiei, un foc ce dă puterea ca cineva să 
se curețe de tot ce este rău. Cel de-al cincisprezecelea verset 
al celei de-a unsprezecea cărți îi sfătuieşte pe cei care vor să 
urmeze calea: 


Facultatea cognitivă şi percepţia lumii, create să fie 
instrumente ale voinţei lui Dumnezeu, dau formă tuturor 
lucrurilor şi le fac să piară încă o dată în ele însele astfel 
ca, în timp ce păstrează în sine toate seminţele primite de la 
Dumnezeu, aduc dinainte tot ce este în armonie cu propria lor 
sarcină şi vocaţie şi prin dezintegrarea acestor lucruri din nou, 

le garantează reînnoirea. Odată dezintegrând aceste lucruri, le 
conferă reînnoire, întocmai precum grădinarii îndemânatici ai 
Vieţii, făcându-le să se manifeste în mod diferit. 


Aceste cuvinte transmit cel mai puternic sfat hermetic 
al tuturor timpurilor. Haideţi să ne ocupăm de ele mai departe. 
Scopul lor este acela de a ne face să înţelegem cum trebuie să 
trăiască fiinţa umană în continuă cristalizare şi materializată, 
dacă vrea să scape din gheara răului şi să aparţină Binelui. 

În vremurile noastre putem, şi trebuie, într-adevăr, 
reflecta la modul fundamental de viaţă pentru atingerea 
acestei stări. Ar trebui să privim acest lucru ca pe un privilegiu 
special. Pentru că Pământul, câmpul pământesc în care 
suspinăm, este din nou supus unei atmosfere măreţe şi unei 
revoluţii cosmice. De aceea ni se permite să reflectăm asupra 
acestui mod de viaţă şi de ce putem să facem astfel, deoarece 
prin punerea în practică a unui asemenea mod de viaţă, mai 
putem încă scăpa declinului. 

Aşadar există un mod de viaţă care va fi decisiv 
pentru înălţarea noastră, pentru eliberarea noastră, sau pentru 
declinul nostru pe mai departe. Va fi, deci, necesar ca noi să îl 
studiem, întrucât filozofia hermetică îi stabileşte foarte limpede 
principiile. Cu toate acestea, în timp ce ia în considerare aceste 
principii, cineva ar trebui să ia în calcul timpul şi condiţiile 
sociale în care trăieşte. Din trecutul îndepărtat şi până acum, 
toate fraternităţile gnostice au reflectat asupra acestui principiu 
hermetic de viaţă, asupra acestuia, atot decisivul mod de 
viaţă. Dar făcând acest lucru, toţi au trebuit să ia în calcul şi 
circumstanţele în care trăiau la timpurile respective. 

Acest principiu hermetic de viaţă, acest mod de viaţă, 
este cuprins în maxima; 


Primeşte toate lucrurile, lasă-le pe toate la o parte şi 
astfel reînnoieşte-le. Păstrează toate seminţele primite de la 
Dumnezeu, fă toate lucrurile manifeste, şi prin dizolvarea lor, 
reinnoieşte-le. 

XIII 


Primeşte toate lucrurile, 
abandonează toate lucrurile 
ca astfel să reînnoieşti toate lucrurile 


Facultatea cognitivă şi percepţia lumii, create să fie 
instrumente ale voinţei lui Dumnezeu, dau formă tuturor 
lucrurilor şi le fac să piară încă o dată în ele însele astfel 
ca, în timp ce păstrează în sine toate seminţele primite de la 
Dumnezeu, aduc dinainte tot ce este în armonie cu propria lor 
sarcină şi vocaţie şi prin dezintegrarea acestor lucruri din nou, 
le garantează reînnoirea. Odată dezintegrând aceste lucruri, le 
conferă reînnoire, întocmai precum grădinarii îndemânatici ai 
Vieţii, făcându-le să se manifeste în mod diferit. 


Când citim aceste cuvinte am vrea să examinăm înainte 
de toate natura lumii. Să ne amintim din nou că Hermes face 
o distincție între lume şi Pământ: lumea este manifestarea 
divină, în timp ce Pământul este numai o parte a lumii, 
câmpul de geneză al omenirii. Lumea, spune Hermes, este un 
instrument al lui Dumnezeu. Lumea este un sistem glorios şi 
minunat de mare cu aspecte variate, dintre care Pământul este 
unul. Dumnezeu, spune Hermes, ca Tată al Lumii, a creat un 
sistem perfect . 

Lumea este un institut puternic de educaţie şi 
dezvoltare, o şcoală pentru entitățile umane maturizate, cât şi 
pentru alte valuri de viaţă. O dată ce fiinţa umană din câmpul 
pământesc s-a născut cu adevărat la cea mai înaltă esenţă a 
ei, ea trebuie să treacă prin toate celelalte domenii ale lumii 
pentru a-şi completa dezvoltarea, ca şi cum s-ar afla într-un 
fel de universitate cosmică. Într-un sens mai înalt, atunci, 

lumea este şi un câmp de geneză, un institut de educaţie 
divină, întocmai precum Pământul. Pentru că, să ne aducem 
aminte, facultatea cognitivă şi percepţia lumii, create să fie 
instrumente ale voinţei lui Dumnezeu, dau formă tuturor 
lucrurilor şi le fac să piară încă o dată în sine însele. Astfel 
lumea nu este scopul final al genezei umane, ci este folosită 
de către Dumnezeu să îndrume omul spre scopul ultim. 

Sunt nenumărate sisteme solare în univers şi miriade 
necunoscute de planete. Fiecare planetă este un câmp de 
geneză care poate aduce planul divin în manifestare. Facultatea 
cognitivă şi percepția lumii dau formă tuturor lucrurilor şi le 
fac să piară încă o dată în ele însele; le face să se manifeste, 
le manifestă, apoi le dizolvă, dar după aceea le reînnoieşte 
pe toate. Pe scurt, toată viaţa ce se manifestă în lume este 
caracterizată de dialectică, prin formare, strălucire, dispariţie 
şi apoi din nou ridicare, din nou formare. 

Dialectica lumii este, de fapt, dialectica şi ea diferă 
de a noastră. Pentru lume, dialectica este divină, înnăscută, 
esenţială. Pentru noi este o pedeapsă, o reprimare, dovada 
nerodirii. 

Dacă ne gândim la dialectică dintr-un punct mai 
înalt, ghidaţi de introspecţia hermetică, vom descoperi că 
tocmai datorită dialecticii lumea este cea mai mare şcoală 
de antrenament a eternității, dialectica implică o mişcare 
continuă, rotația constantă a tuturor fenomenelor. Ea manifestă 
toate lucrurile şi-apoi le face să dispară din nou. 

Există în lume aproape o nesfârşită diversitate de forme, 
corpuri, forțe, fenomene. Lumea ni le revelează, le dizolvă din 
nou, iar apoi le redescoperă, reînnoite. Aceasta dovedeşte că 
lumea are ca scop demonstrarea anumitor abilităţi, a anumitor 
valori, pentru a dezvălui că anumite forţe sunt prezente, dar 
fără a căuta să fie toate acele forţe, abilităţi sau valori. Pentru 
că ceea ce este esenţial, ceea ce este divin se află dincolo de 
toate aceste lucruri. Aşa cum Şcoala Spirituală nu se interpune 
ca realitate pe sine, dar încearcă să arate acea realitate, aşa 
şi lumea este curtea din faţă, anticamera spre sinele divin. 

Dacă o vedem astfel, dialectica devine ceva măreț, glorios şi 
puternic. Atunci vom înţelege şi versetul nouăsprezece: 


Aşadar, Dumnezeu este Tatăl lumii, iar lumea este 
creatorul a tot ce conţine; lumea este Fiul lui Dumnezeu, iar 
tot ce se află în lume a fost adus la existenţă de către lume. 


Noi suntem făcuţi din substanţele lumii acesteia. 
Suntem copiii lumii şi toate valorile, forțele şi posibilitățile ei 
se manifestă înăuntrul şi în afara noastră. Aşadar tot ceea ce 
suntem este hotărât de înalta dialectică a lumii. 

Da, în calitate de copii ai lumii, noi înşine suntem 
dialectici, până ce se manifestă scopul esenţial: starea de copil 
al lui Dumnezeu. Această stare de copil al lui Dumnezeu ne 
duce în afara lumii în veşnicia maiestuoasă a lui Dumnezeu. 
Spiritul lui Dumnezeu va fi suflat într-o bună zi de Spiritul 
Septuplu. Atunci vom părăsi şcoala de antrenament şi vom 
intra în veșnicie. 


Nu vă va fi deloc greu să înţelegeţi toate acestea 
intelectual. Dar se va cere un efort aproape suprauman să puneţi 
în practică tot ceea ce calea cere şi să duceţi întreprinderea 
la bun sfârşit. Aceasta înseamnă principiul de viaţă hermetic. 
Deoarece Dumnezeu este Tatăl lumii, iar noi suntem copiii 
lumii, este limpede că această chintesenţă a principiului 
Dumnezeu este şi ea prezentă în noi; dormitează înăuntrul 
nostru. De aceea trebuie să acceptaţi lumea, cu dialectica 
necesară, ca şcoală de antrenament. Școala de antrenament nu 
este scopul, ci viaţa adevărată ce îi urmează; nu lumea, ci tot 
ceea ce se află dincolo de ea. 

Întreaga voastră viaţă, întregul vostru comportament, 
ar trebui, de aceea, să fie adusă în armonie, în conformitate 
cu această idee. Tot ce se află în voi aparţine lumii, întreaga 
voastră personalitate, inclusiv conştiinţa creier intelectuală, 
este o complexitate dialectică. Cu alte cuvinte, cineva ar putea 
vorbi despre o realitate ce vine şi se duce, care nu durează. Cu 

toate acestea, tot ceea ce Dumnezeu este şi face, întregul plan 
divin pentru lume şi omenire: 


ordonează şi înfrumuseţează Totul prin diversitatea a ceea 
ce este creat, prin continuitatea vieţii, prin nesfârşita putere 
de manifestare, prin iuțeala destinului, prin compoziția 
elementelor şi aranjamentul a tot ceea ce vine în fiinţă. 
Astfel lumea este numită „cosmos ” în perspectiva legilor ei 
fundamentale şi a îndrumării ei. Astfel percepţia şi intelectul 
intră în toate fiinţele din afară, ca şi cum într-o respirare din 
ceea ce le înconjoară. Dar lumea, când a venit în fiinţă, le-a 
primit o dată pentru totdeauna de la Dumnezeu. 


Astfel lumea demonstrează numai ceea ce este 
universal, ceea ce este de la Dumnezeu, ce este realitatea. 
Şi creatura este chemată la aceasta. De aceea, dacă voi, ca 
şi creaturi, nu acceptaţi lumea, care a fost creată de către 
Dumnezeu ca şcoală de antrenament; dacă nu o experimentați 
ca atare, atunci lucrurile vor derapa. Atunci cealaltă dialectică, 
cea răzbunătoare, va interveni. 

Prin lume sunteţi umpluţi cu sămânţa lui Dumnezeu, 
adică, dacă aveţi un suflet pur care cooperează cu o conştiinţă 
creier intelectuală purificată. Dacă nu, veţi fi otrăviţi fatal de 
seminţele demonilor. Cealaltă dialectică îşi va face efectul. 

Dificultatea, atunci, este dacă acceptaţi sau nu planul 
divin şi activitatea lui, cu toate consecinţele. Dacă nu, veţi 
intra în rău, în crearea cristalizării, a materializării. Aşadar 
trebuie să alegeţi între binele divin şi răul demonic. Răul 
demonic se ridică atunci când o creatură se împotriveşte 
dialecticii necesare a lumii, dinăuntrul său, şi din toate 
lucrurile. Atunci apare cristalizarea, pietrificarea şi, în cele 
din urmă pulverizarea, distrugerea. Până când, cu cea mai 
mare dificultate, trebuie să o luaţi de la capăt. 

Cu toţii cunoaştem dialectica tragică şi atât de extrem 
de dureroasă a naturii morţii. În locul ritmului puternic şi 
dinamic al lumii, domină decelerarea, generată de cristalizare 

până ce, în cele din urmă are loc stagnarea totală în ceea ce pe 
drept putem numi natura morţii. 

Natura morţii este caricatura dialecticii care a fost 
introdusă în lume de Dumnezeu. Vă puteţi elibera de această 
caricatură şi de efectele ei, de tot ce este demonic, prin 
perseverenţa în noul mod de viaţă şi prin a vă asocia cu ceea 
ce este lumea în realitate, adică, Fiul lui Dumnezeu. Așadar a 
spune că Iisus Christos este spiritul planetar al lumii nu este 
nici măcar o aserțiune metaforică mistică. 

Puteţi participa imediat în Christos, în fiinţa planetei 
divine, pentru că şi voi faceţi parte din lume. Sunteţi capabili 
să vă întoarceţi către Bine, către planul divin pentru lume şi 
omenire. Dacă înţelegeţi toate acestea, dacă o recunoaşteţi 
şi o urmaţi ca pe adevăr, aceasta vă va dovedi că sufletul 
şi conştiinţa cerebrală au fost purificate şi că, de aceea, voi 
posedaţi mintea hermetică. lar modul de viaţă pe care, atunci, 
trebuie să îl adoptați constă în: „primirea tuturor lucrurilor, 
abandonarea tuturor lucrurilor şi astfel reînnoirea tuturor 
lucrurilor”. Astfel veţi pune în practică şi veţi experimenta 
dialectica lumii divine. 


Evident, această sarcină pune problemele cele mai 
mari, probleme pe care nu ar trebui să le luaţi uşor şi pe 
care, de fapt, nu le veţi putea lua prea uşor. Dacă vă gândiţi 
la realitatea societăţii noastre, veţi descoperi că situaţia este 
extrem de complicată, deoarece puritatea esenţială a lumii 
este complet întrepătrunsă cu răul. 

Dacă vreţi să trăiţi în întregime în armonie cu 
standardele dialectice împărtăşite lumii de Dumnezeu, primind 
totul pentru a-l folosi aşa cum a fost menit să fie folosit, nu 
v-aţi asuma riscul de a primi şi a folosi ceea ce este rău şi 
demonic? Şi dacă le lăsaţi deoparte, le abandonaţi, sau pur şi 
simplu respingeţi anumite lucruri, valori sau posibilităţi, nu 
vă asumaţi oare riscul de a respinge ceea ce îşi are originea 
în legile lumii însele? Mulţi oameni fac astfel de lucruri cu 
bună-credinţă, aşa cum sunt prost îndrumați de autorităţile 

lor. Aşadar dacă nu înţelegeţi şi nu împliniţi această sarcină 
într-un mod inteligent, va fi imposibil ca toate cele necesare 
să se reînnoiască cum trebuie, la locul şi în timpul potrivit. 

Mai mult, atitudinea voastră emoţional intelectuală cu 
privire la aceste lucruri este cea mai importantă. Sunteţi gata 
să acceptaţi un mod de viaţă care poate că nici nu se află deloc 
în natura voastră? Mulţi oameni sunt extrem de conservatori 
cu privire la o mulțime de lucruri. Dar conservatorismul nu 
îşi are locul în noul mod de viaţă, pentru că cere de la voi, în 
timp ce primiţi toate lucrurile, imediat să fiți dispuşi a le lăsa 
deoparte, din nou. 

Aşadar vă veţi da seama cu claritate că este vorba 
despre un mod de viaţă ce are nevoie să fie studiat şi explicat 
în detalii precise. Vom avea nevoie să ne gândim cu atenţie 
cum vom putea pune în practică toate acestea în lumea noastră 
modernă. 

Aşa cum am spus mai devreme, fiecare Fraternitate 
gnostică s-a confruntat, la timpul ei, tocmai cu o astfel de 
sarcină. Deci nu este surprinzător că şi noi, suntem confruntaţi 
cu această sarcină măreață după anii de luptă pentru a câştiga 
sufletul, pe care noul mod de viaţă trebuie să se bazeze. În 
următoarele luni şi ani, grupul Tinerei Fraternităţi va trebui să 
dea expresia unei semnături complet noi. 

XIV 


Unicul şi singurul scop al omului 


Fireşte, problema pe care am subliniat-o în capitolul 
anterior nu poate fi prezentată ființei umane brute, 
direcționate înspre natură. Sufletul nu s-a născut încă într-o 
astfel de persoană; este imatur, din pământ, pamântesc. Ea 
nu poate vedea încă orizonturile naşterii omului adevărat şi, 
de aceea, este incapabilă să tânjească după ele. Problema pe 
care am pomenit-o se aplică numai celor cu sufletul născut, 
care trăiesc dintr-o inimă purificată şi legată cu conştiinţa 
cerebrală intelectuală. Numai astfel de persoane pot, pe drept 
cuvânt, să înceapă să reflecteze la procesul devenirii copilului 
lui Dumnezeu care, deşi trebuie început în această lume, nu 
este din această lume. 

Aşa cum am văzut, lumea, în sensul hermetic este o 
şcoală, o universitate, şcoala de antrenament a eternității. Nu 
este capabilă să ne ţină prizonieri, nici nu vrea acest lucru, 
deoarece lumea este Fiul lui Dumnezeu, iar planul divin este 
astfel îndeplinit la scară largă. Şi nu ne poate ţine prizonieri 
deoarece esenţa şi activitatea ei sunt în întregime dialectice. 
Cu alte cuvinte, ea face să se manifeste toate lucrurile, le 
abandonează, iar apoi le reînnoieşte. 

Să presupunem că veţi înţelege toate acestea din interior 
şi astfel veţi intra în noua ordine mondială, adevărata ordine a 
stării de suflet viu. Atunci veţi vedea în faţa voastră aspectele 
nenumărate ale lumii adevărate. lar apoi veţi fi capabili să 
doriţi să cooperaţi cu înţelesul şi esenţa lumii. Într-adevăr, 
veţi experimenta acest lucru ca absolut necesar. Căci atunci 
vă veţi fi ridicat din pământ şi veţi fi intrat în marea şcoală 
de antrenament a lui Dumnezeu. În aceste condiţii, vă punem 

dinainte axioma adevăratului mod de viaţă gnostic: „Primind 
toate lucrurile, lăsând toate lucrurile deoparte şi prin aceasta, 
reînnoind toate lucrurile”. 

Toate lucrurile, forțele şi posibilităţile în lumea mai 
înaltă sunt caracterizate de un anumit ritm. Prin suflet, noi 
primim forţele astrale pure cu ajutorul cărora suntem capabili 
să realizăm tot ceea ce se cere de la noi prin planul divin; 
astfel ne putem construi casa noastră măreaţă, eternă. Prin 
conştiinţa intelectuală, care cooperează cu sufletul, noi 
primim sugestiile divine, mesajele divine ale acelora care stau 
în spatele lumii, aşa cum este zugrăvit în Nunta Alchimică a 
lui Christian Rozacruce. 

Cu toate acestea, în voi şi în jurul vostru se află o situaţie 
prezentă, o existență prezentă, un mediu prin care aceste 
forţe şi idei vin la voi. Şi ar trebui să nu uitaţi că nici situația 
prezentă, nici această existenţă, nici acest mediu înconjurător 
nu sunt reale în sensul divin. Pentru că realitatea prezentă 
nu este în niciun caz realitatea ultimă, încoronarea ultimă a 
dezvoltării voastre. Realitatea prezentă va suferi nenumărate 
transmutări, iar voi veţi fi supuşi transfigurărilor. 

De aceea candidatul la misteriile gnostice nu poate şi 
nu are voie să gândească sau să valorizeze realitatea prezentă 
ca pe ceva static. Dacă ar fi să facem astfel, dacă am căuta să 
ancorăm în prezent lucrurile pe care le avem, am forma imediat 
o legătură cu răul. Pentru că atunci am încetini curgerea lină 
a înaltei dialectici a lumii. Forţele de deceleraţie se vor arăta 
pe ele însele şi vor începe să materializeze, să pietrifice şi să 
dezintegreze tot. De aceea, atunci când candidatul a primit 
totul, când a inspirat tot ce are nevoie pentru cursul grandios 
al dezvoltării sale, el trebuie să se lepede de ele imediat. Nu 
există punct în care i se permite candidatului să stea nemişcat. 
El nu va putea spune: „acesta îmi aparține”. 

Nu contează decât un singur ţel, iar acesta este să 
devină divin. Situaţia actuală, sau existenţă, contează numai în 
măsura în care îl face capabil pe candidat nu doar să primească, 
să inhaleze putere şi înţelegere, ci să le folosească de îndată 

şi de o manieră concretă la clădirea aflată în construcţie. În 
ce priveşte restul, nu există niciun sens în orice există. Şi 
candidatul, de aceea, este pregătit, în orice moment, să dea la 
o parte tot ce există şi nu va numi niciun lucru ca fiind al său. 
El nici nu se gândeşte la aşa ceva. Ca atare, sarcina nu îi pune 
nicio problemă. 

Dacă cineva primeşte astfel toate lucrurile, şi nu se 
opune, marele proces de reînnoire, procesul de transformare 
constantă îşi va urma nestigherit cursul până la final. „Aţi 
primit totul pe gratis; de aceea, renunţaţi la toate de bunăvoie” 
ne spune Predica de pe Munte. Şi aceasta se aplică nu numai 
materiei grosiere, dar şi în cazul a tot ce râvniţi, ce jinduiţi; se 
aplică la orice vă va servi păcii voastre adevărate. 

Imaginaţi-vă acum că v-aţi dedicat acestui mod de viaţă, 
că aţi acceptat acest mod comportamental ca fiind al vostru, 
în mod spontan şi fără nicio rezervă. Cât de minunat ar fi! 
Dar, atâta vreme cât încă trăiţi în ordinea naşterii naturale, va 
trebui încă să vă asociaţi în multe sensuri cu oameni care sunt 
încă pământeşti; cu oameni care, prin ignoranță şi posedaţi de 
demonii lor, refuză să păşească pe calea genezei umane mai 
înalte. 

Dacă, fără nicio stânjenire, ar fi să deveniți un exemplu 
viu al acestui nou mod de viaţă, copiii voştri, măcar, ar putea 
să vă urmeze exemplul. Dar înainte ca odraslele voastre să 
apuce să participe la viaţă, sunt deja expuşi şi pătaţi de toate 
metodele de educaţie la care au fost supuşi. 

Punctul vostru de vedere este că: „Trebuie să îmi 
pregătesc copilul pentru viaţa în societate. Mă preocupă o 
omenire care încă se află pe Pământ, pământească şi foarte 
conservatoare, protecţionistă şi acaparatoare. Mă confrunt cu 
oameni care sunt fericiţi să primească, dar deloc dispuşi să şi 
renunţe”. 

În plus, trebuie să aveţi o poziţie socială, pentru a vă 
satisface nevoile materiale şi pe acelea ale familiei voastre. 
Rezultatul este acela că sunteţi zi de zi implicaţi în lumea 
răului. Şi apoi sunt reguli care reglează şi conduc societatea 

umană; oricât de bună sau rea ar fi aceasta, trebuie să vă 
supuneţi acestor legi şi să ascultați de autorităţile care le fac 
şi le menţin. 

Într-una dintre epistolele către Corinteni, Pavel face 
o observaţie interesantă în care asociază legea cu esenţa 
păcatului şi astfel cu esenţa răului, a materializării: dovada 
păcatului este legea. Legile care guvernează societatea 
noastră pornesc de la presupunerea că înclinația naturală a 
omului este aceea de a alerga liber, nerestricționat, că natura 
umană constituie o piedică la comportamentul social, că 
oamenii sunt constant implicaţi în subminarea principiilor 
societăţii. Practic fiecare lege ce reglementează societatea 
a fost inspirată din cunoaşterea că oamenii întotdeauna vor 
încerca să încalce asemenea legi. 

Şi merită menţionat că persoana orientată gnostic, şi 
ea se va găsi în conflict cu aceste legi, de la o secundă la alta. 
Şi aceasta nu pentru că doreşte cu adevărat să le încalce, ci 
pentru că vrea să se ridice deasupra acelei societăţi şi să intre, 
să acceadă în lumea lui Dumnezeu. Dar făuritorul de legi nu 
se poate preocupa de toate acestea. Orice transgresiune a legii 
este pedepsită. De aceea suntem obligaţi să acceptăm legile 
societăţii. Cel puţin dacă vrem să rămânem în termeni de pace 
cu lumea. 

Totuşi, de acest aspect se leagă multe probleme şi nu 
sunt deloc uşor de rezolvat. În acest sens, era mult mai uşor 
pentru Fraternităţile străvechi, decât este pentru noi acum. 
Societatea lor nu era industrializată, nu era guvernată de 
tehnologie. Cei din vechime erau meşteşugari sau agricultori. 

Pământul nu era aşa de populat, aşa că era uşor 
pentru Fraternităţi să se adune în colonii şi comunități în 
zone nelocuite. Astfel le era mult mai uşor să se despartă 
de societatea pe care o respingeau şi nu intrau în conflict cu 
nimeni. Catarii au căutat solitudinea peşterilor chiar mult 
înainte de a fi persecutați. Ei au construit comunităţi în sudul 
ținutului catar protejat de mulţi nobili cu aceleaşi principii. 

Puteţi fi familiarizați şi cu istoria Bogomililor, care 

erau legați de catari. Ei formau comunități agricole în 
țările slave. Trăiau din produsul fermelor lor, practicau 
meşteşugurile necesare şi astfel îşi alimentau nevoile. Aceste 
comunități aveau legile lor proprii. Nu făceau afaceri cu alți 
oameni sau cu autorităţile şi astfel puteau trăi în armonie şi 
cu înţelepciunea hermetică. Şi acest lucru chiar îl făceau. Ei 
au format comunităţi pur gnostice, care, în niciun chip, nu 
trebuie confundate cu ceea ce noi numim, în natura morţii, 
comunism. Pentru că nu se punea problema conducerii unui 
stil comunist, fascist ori stat totalitar. Era numai o aplicație 
practică a: primind toate lucrurile, abandonând toate lucrurile 
şi astfel urcând la viaţa divină de înnoire constantă. Nimic 
nu îi putea ţine pe loc, nimic nu-i făcea să dea înapoi. În ce 
priveşte natura morţii ei o priveau detaşat complet. 

A venit şi vremea când Catarii au fost persecutați şi 
raşi de pe suprafaţa pământului, acelaşi lucru întâmplându- 
se şi Bogomililor şi comunităţilor acestora. Şi, întocmai ca şi 
Catarii, care au supravieţuit în Europa de Vest şi şi-au continuat 
lucrarea sub semnul Rozacrucii, şi lucrarea Bogomililor s-a 
mutat în subteran, pentru a apărea mai târziu în est, în ţările 
slavone. 

Dacă ne uităm la cea de-a doua filă a istoriei bogomilice, 
descoperim că nu mai era aşa de uşor pentru ei să urmeze 
fostul lor mod de viaţă cu regulile-i stricte. Autorităţile din 
țările unde aceştia locuiau la vremea respectivă este posibil 
să nu-i fi persecutat la început, dar şi-au impus regulile. De 
ce restul populaţiei să asculte de lege şi nu şi Fraternitatea 
Bogomilică! 

Astfel, ca cetățeni ai statului, ei se aflau sub 
obligativitatea de a respecta legea ținutului. Astfel a căzut 
întregul mod de viaţă bogomilic. Aşadar au fost forțați să 
plece, să migreze spre zone inaccesibile. În anumite părți ale 
lumii, precum Siberia, înţelepciunea locală poartă urmele 
modului de viață bogomilic. Aceste urme se găsesc peste tot, 
Chiar şi sub metri de zăpadă şi gheaţă. Dar chiar şi în aceste 
locuri legea li s-a opus şi acest lucru stă în picioare şi astăzi. 


102 


Din câte cunoaştem, o sectă bogomilică a emigrat în Canada 
la sfârşitul secolului trecut şi a construit acolo o comunitate, 
pură şi nobilă, înconjurată şi protejată de păduri de nepătruns 
şi de lanţuri de munţi. Dar în anii de pe urmă şi această 
comunitate a intrat în conflict cu autorităţile canadiene. 
Pentru că autoritățile încearcă să impună legi agricole şi alte 
regulamente. De exemplu, aproape toate ţările au legi cu 
privire la tăierea copacilor şi a lemnului, iar agricultorii, şi ei, 
au investit în interese pe care le vor promovate. În plus, există 
căi ferate aflate în construcţie. lată de ce această sectă s-a 
retras şi mai departe în nord, în ultimii cincizeci de ani, până 
când, acum, inevitabilul s-a produs din nou, iar problema lor 
a devenit stringentă, imediată. 

Dacă am plănui să construim o astfel de comunitate 
unde am putea merge pe pământurile noastre atât de populate? 
De aceea problema ni se aşterne limpede dinainte: cum ar 
trebui ca gnosticul care doreşte să trăiască în armonie cu legea 
hermetică să se implice într-o relaţie cu oamenii naturii morţii, 
care văd această lume ca pe scopul existenţei lor, însăşi? Vă 
daţi seama că problema aceasta nu este deloc simplă, nu? Nu 
mai încape îndoială că situaţia este foarte dificilă pentru noi. 
De aceea trebuie să fie făcută o alegere. Trebuie să existe un 
nou mod, clar, de viaţă. Or, în condiţiile zilelor noastre nu 
există nicio posibilitate de a ne separa de societate, aşa cum 
făceau cei din antichitate. 

Aşadar întrebarea care rămâne se pune astfel: cum 
rezolvăm această problemă? 

XV 


Modul nostru de viaţă şi 
condiţiile zilei de azi 


„Să primeşti toate lucrurile, să abandonezi toate 
lucrurile şi numai astfel să reînnoieşti toate lucrurile”, este 
axioma modului de viaţă gnostic. Acest mod de viaţă, aşa cum 
am văzut, a rămas acelaşi de-a lungul epocilor şi a fost prețuit 
de toate Fraternităţile gnostice. Numai modul de punere în 
practică a acestui principiu fundamental trebuie să difere 
conform timpurilor şi condiţiilor existente. 

În timpurile trecute grupurile erau foarte izolate. Nu 
aveau acces la mijloacele moderne de comunicaţie, sau la 
metodele actuale de publicitate. Astfel, raza lor de acţiune 
era modestă. Aşa că cineva nu ar putea decât să îşi exprime 
uimirea că Bogomilii, de exemplu, au putut influenţa toată 
zona Balcanilor la vremea lor şi chiar părţi mari din Rusia şi 
cum, Catarii erau grupul dominant în tot sudul Franţei, unde 
influenţa lor a surclasat-o pe cea a bisericii oficiale. 

De asemenea, este chiar uimitor să ştim cum, mai 
târziu, ideea şi misiunea rozicruciană s-a răspândit ca fulgerul 
în toată Europa, deşi în acele timpuri călătoria de la Calw 
la Haarlem, de exemplu, părea un tur al lumii. Cum a fost 
posibil ca mesajul Rozacrucii să parcurgă drumul spre nord 
atât de repede şi să i se răspundă la fel de repede? 

Am vrea să încercăm să răspundem la această întrebare 
şi să arătăm cum a fost posibil, fără mijloacele publicitare sau 
de comunicaţie aflate la dispoziţia noastră azi, ca Gnoza să îşi 
înceapă lucrarea simultan în jurul mării Mediterane şi, de acolo, 
să se împrăştie sub formă de raze, în toate direcţiile. O astfel de 
dezvoltare şi desfăşurare nu ar fi posibilă în zilele noastre. 

Ei bine, fraternităţile ancestrale urmau o anumită 
strategie. Anumiți participanţi individuali la marea lucrare 
aveau puteri mai înalte şi un număr dintre aceştia călătoreau 
în zone unde lucrarea trebuia pusă din temelii, conform 
planurilor specifice. Toţi fraţii şi surorile responsabili pentru 
conducerea lucrării posedau puteri mai înalte. Oriunde se 
aflau, ei erau capabili să rămână în contact intuitiv, telepatic 
unul cu celălalt. În plus, ei erau capabili să aibă contact 
sufletesc unul cu celălalt în timpul orelor de somn. Astfel, o 
coordonare splendidă a întregii lucrări era dinainte asigurată. 

Mai departe, este interesant să observăm că în acele 
vremuri, corpul rasial al omului maselor nu era, nici pe departe 
atât de dens sau cristalizat pe cât este acum. De asemenea, 
oamenii trăiau în pacea şi liniştea timpurilor medievale. Azi 
abia dacă ne putem imagina astfel de condiţii. Oamenii acelei 
perioade erau încă deschişi, deoarece puterea cognitivă, 
conştiinţa cerebrală intelectuală, nu se pângărise încă. Şi nici 
sfera astrală nu era atât de întunecată pe cât a devenit astăzi. 
Iar atunci când s-au întețit persecuțiile dinspre aparatul statal 
în alianţă cu biserica şi dinspre biserică în alianţă cu puterea 
statală, mulţi au putut scăpa „prin ochiurile plasei” şi au putut 
să-şi continue munca în nenumărate alte moduri. Aşadar nu 
a existat o zi sau o oră în care, de-a lungul cursului istoric, 
activitatea, lucrarea sfântă să fi încetat or să fi fost întreruptă. 

Vă spunem toate acestea pentru a vă arăta că modul 
de viaţă hermetic poate fi dirijat fără turbioane perturbatoare. 
Atâta timp cât un grup de elevi ai tinerei Gnoze progresează în 
manifestarea mântuirii, va fi posibil să discutăm toate acestea 
în detaliu. Grupul va fi întotdeauna capabil să continue şi să 
împlinească lucrarea, indiferent de circumstanţe, fără a atrage 
atenţia asupra lui. Aşadar întrebarea se pune: cum am putea 
noi, în aceste timpuri moderne, să ne apropriem modul nostru 
de viaţă care să împlinească măcar minimul de cerinţe, în 
timp ce ţinem cont şi de toate condiţiile existente? Această 
întrebare ridică problema unui nou mod de viaţă, cu care 
grupul trebuie să se obişnuiască în anii care vin. Trebuie să 

reflectăm la principiul de bază al acestui mod de viaţă asumat 
pe viitor, prin care grupul nostru va trebui să pornească până 
ce va fi atins sfârşitul glorios, luînd în considerare toate 
condiţiile curente, toate aspectele timpurilor moderne, fără a 
fi absorbiți de natura morţii. 

Ce ar trebui să facem, de exemplu, pentru a evita să fim 
catalogaţi drept inamicii statului sau extremişti? Ce ar trebui 
să facem să ne asigurăm că ucenicia noastră duce la rezultate 
concrete, la eliberare, la realitatea reînnoirii? Ar trebui să luăm 
serios în considerare faptul că vieţile noastre sunt întreţesute 
cu societatea şi stabilimentul din care nu ne putem retrage, 
pur şi simplu. Asupra acestui punct trebuie să aplicăm regula 
de aur a Fraţilor ancestrali ai Rozacrucii, ca fiecare frate sau 
soră să poarte veşmântul ţării din care provine şi unde trăieşte. 

Cu toate acestea... pe baza stării de suflet viu! Asiguraţi- 
vă că nu uitaţi acest lucru, pentru că, dacă sufletul din voi nu 
este liber, dacă sufletul din voi nu este manifest, nu veţi reuşi 
niciodată în noul mod de viaţă şi veţi continua să intraţi în 
conflict şi vă veţi împotmoli. Numai sufletul vă va face liberi. 
În anii ce s-au desfăşurat în urma noastră am subliniat adesea 
acest lucru şi este tratat din abundență în literatura noastră: 
în primul rând trebuie să se câştige sufletul, pentru a-l elibera 
prin renaştere. Odată ce avem sufletul, avem şi baza pe care 
putem să depăşim tot ce ne stânjeneşte pe calea uceniciei. 

Pe baza aceasta, fiecare elev va reuși să se conformeze 
pe deplin cu aşa-zisele legi democratice ale ţării fiecăruia, sau 
cel puţin atâta vreme cât libertatea presei, libertatea de religie 
şi conştiinţă şi dreptul la adunări nu sunt restricţionate. Dar de 
îndată ce oamenii sunt privaţi de aceste drepturi la libertate, o 
altă fază, diferită, începe. Apoi, grupul trebuie să-şi croiască o 
cale pentru sine cu ajutorul magiei gnostice şi să-şi continue 
lucrarea ilegal, aşa cum a trebuit să facă între anii 1940-1945. 

Lucrarea Şcolii a fost interzisă de autoritățile timpului 
respectiv. Totuşi, lucrarea nu a încetat nici un minut, nici o 
secundă. Când s-a înrăutățit situaţia au existat elevi, care, 
desigur, s-au retras şi chiar au fost oneşti în privinţa aceasta. 

Câţiva dintre ei au venit şi ne-au spus: „Veţi înţelege că dat 
fiind poziţia noastră în societate nu mai putem rămâne în 
Şcoală. Susţinem Şcoala, avem sentimente foarte calde pentru 
voi, dar ne este imposibil să ne continuăm ucenicia”. 

Ar fi fost posibil, dar prietenii în cauză nu au înţeles 
acest lucru la vremea respectivă. În acest fel, deşi şi-au păstrat 
prietenia, oamenii ne-au lăsat să înfruntăm singuri timpurile, 
când acestea au venit. 

Alţii au fost reale cărămizi, dacă i-am putea numi astfel, 
şi care au rămas credincioşi Școlii zi şi noapte. Aşa am putut 
continua lucrarea până în 1945, când şcoala a fost scoasă din 
ilegalitate şi a putut funcţiona în mod obişnuit. 

Dacă, în calitate de fraţi şi surori ai Rozacrucii, cineva 
trebuie să acţioneze în ilegalitate, este neapărat necesar să 
examineze lucrurile cu conştiinţa şi astfel deci, cu starea 
sufletească pentru a ajunge la o anumită claritate. Pentru că 
în astfel de perioade, când se întorc pagini negre din istorie, 
nu trebuie să există nicio urmă de ură în elevi. Ei trebuie să 
întâmpine pe toată lumea deschis, plini de suflet şi de iubire. 
Iar apoi ei pot şi li se permite să persiste în ilegalitate fără ca 
niciun fir de păr din capul lor să fie clintit. 

În acest context trebuie subliniat că, aşa cum se 
stipulează în constituţia noastră, fratele ori sora Rozacrucii 
de Aur se va abţine întotdeauna de la orice activitate politică 
în orice formă, în orice timp sau circumstanţe. Deoarece, 
prin angajarea în activitatea politică cineva îşi asumă 
responsabilitățile asupra lui, putând fi astfel atras în capcană 
mai târziu, şi serios stânjenit în cursul său în slujba Gnozei. 

A existat o vreme în istorie când un gnostic a acceptat o 
poziţie înaltă în aparatul statal. Dar a făcut acest lucru spre o 
finalitate excepţională, în serviciul ţelului gnostic şi astfel s-a 
situat complet în afara sferei politicii. 

Gnosticul va trebui să îşi asume locul lui în viaţa 
socială. Aceasta se subînţelege de la sine. Cu toate acestea, 
numai cu o clauză el îşi poate împlini lucrarea în integritate 
completă şi cu onestitate. Un exemplu ne-ar putea clarifica 

acest aspect. În viaţa de afaceri modernă întâlnim tot soiul de 
practici înşelătoare. Probabil că şi voi aţi putea spune câteva 
poveşti pe tema aceasta. Este prima cauză a declinului vieţii 
sociale. Comerţul porneşte de la o dorinţă de a avea, nu atât 
de mult de a avea ceea ce este folositor şi necesar pentru viaţa 
unei persoane, cât o dorinţă care este exercitată ca un fel de 
sport. Ştiţi că în mitologie, Mercur este zeul comercianților şi 
al hoţilor. Mercur — comerţ — hoţi: totul rostit într-o suflare. 

Ştiţi cine este Mercur cu adevărat? Mercur este Hermes 
Trismegistus, cel de trei ori mare. Hermetismul este ideea 
glorioasă şi minunată a lui Mercur. Este religia cunoaşterii, 
religia spiritului. Înseamnă să slujeşti pe Tatăl. Iar omului i 
s-a dat conştiinţa cerebral intelectuală pentru a-l face capabil 
să ajungă la realizarea acestei puternice cunoaşteri, care 
funcționează în cooperare cu spiritul. 

Cu toate acestea, depravarea, păcătoşenia omului, l-a 
făcut să folosească complet greşit această putere cognitivă, 
care l-ar fi putut ajuta să devină un Mercur, un Hermes, un 
slujitor al ierarhiei divine. 

Rezultatul este că a omul a devenit un sclav al 
comerțului, cultura imbodului de putere şi averi, cultul slujirii 
Eului care afectează majoritatea omenirii. Mercur, zeul 
comercianților şi al hoţilor! Nu demonstrează oare aceasta 
adevărul cuvintelor: „Coruperea celor mai bune rezultate în 
ce-i mai rău”? 

Aşadar rana gravă din care omenirea sângerează de 
moarte este spiritul comerțului, care este un spirit al răului. 
Pentru că ce se întâmplă? Intelectul este folosit să găsească 
pieţe, iar când acestea au fost găsite şi afacerea este pusă pe 
picioare, pieţele trebuie să fie ţinute deschise, oricare ar fi 
preţul. Şi aceasta se întâmplă şi la nivel internaţional, chiar 
dacă ar costa milioane de vieţi. Dacă cineva ar investiga 
cauzele nenumăratelor războaie, sau a originilor războaielor 
mondiale, i s-ar opri inima-n loc de teroare. Jurnalistul 
american Pierre van Paasen, prin cartea lui The days to 
come a ridicat un colţ din vălul acesta. Oamenii de afaceri 

controlează statul, controlează religia şi filozofia. Pe scurt, ei 
se asigură că totul serveşte propriilor scopuri. 

Mercur, Hermes Trismegistus, zeul comercianților şi 
al hoţilor! Ce groaznic, ce indicator al stării de depravare 
a omenirii. Dacă vă implicaţi în toate acestea, nu numai că 
veţi intra în practici necinstite, ci vă veţi şi corupe întreaga 
voastră personalitate. Dacă trebuie să staţi să vă gândiţi la 
cum scoateţi profit, dacă sunteţi dispuşi să vă angajaţi în 
practici lipsite de scrupule şi să le folosiţi pentru a-l împlini, 
direcţia gândurilor voastre va avea un efect vătămător imediat 
asupra vehiculului vostru astral. Acesta va fi adus în armonie 
cu gândurile şi dorinţele voastre corupte şi aceasta va avea, în 
schimb, ca rezultat acordarea întregii stări de sânge. 

Aşadar veți înţelege că, dacă practicaţi acest tip de 
comportament, ucenicia poate fi posibilă numai la modul 
filozofic: e posibil să puteţi frecventa întâlniri şi conferinţe, 
citi o carte şi povesti cu alţii despre Gnoză, dar la ce vă va 
folosi? Trebuie să câştigaţi libertatea! Trebuie să câştigaţi 
plinătatea veşniciei! Pentru acest lucru se află Şcoala aici! 

De aceea aveţi nevoie să cumpăniți modul vostru 
de viaţă. În situaţii ca aceea pe care am descris-o, ucenicia 
voastră poate că nu este în întregime nefolositoare, dar nu vă 
va aduce niciodată eliberarea. Oricine care, ca businessman, 
nu se comportă de o manieră absolut cinstită şi cu coloană 
vertebrală, în conformitate cu normele Școlii, răneşte Corpul 
Viu şi pe sine. Dacă sunteţi în domeniul afacerilor, dacă aveţi 
propria afacere, atunci priviţi-o întocmai, în aceeaşi lumină, 
cum meşteşugarii îşi vedeau meşteşugul în vremurile trecute. 
Nu vă conduceţi afacerea pentru a vă îmbogăţi repede, pentru 
că atunci sufletul vostru va avea de suferit, mai ales într-o 
Şcoală cum este a noastră. Iar dacă nu puteţi scăpa din această 
dilemă, luaţi-vă altă slujbă. 

De asemenea mai simţim că nu ar trebui să acceptaţi 
posturi în companii care sunt implicate în vreun fel în 
vătămarea lumii sau a omenirii. Fabricile de armament, de 
exemplu, nu sunt acceptabile şi nici laboratoarele implicate 

în teste nucleare şi alte lucruri ori facilităţi similare. În opinia 
noastră, poziţii ca acestea nu ar trebui acceptate de către elevii 
Şcolii Spirituale. Chiar şi a scrie pur şi simplu o scrisoare, 
sau a avea o conversaţie telefonică poate, prin natura sa şi 
prin genul de gânduri şi sentimente activate, să facă rău cu 
adevărat corpului astral. 

Fie şi aşa, fiecare dintre noi are nevoie şi trebuie să se 
gândească la aceste lucruri şi să tragă o concluzie. Acest lucru 
va fi uşor de făcut dacă decizia este luată pe baza stării de suflet. 
Gândurile voastre trebuie să fie pure, conştiinţa intelectuală 
trebuie să fie complet curățată. Dacă nu, veţi face din ucenicia 
voastră o iluzie. Părinţii ar trebui să aibă grijă ca educaţia pe 
care o primesc copiii să servească la protejarea receptivităţii 
lor la ajutorul compasiv al Gnozei. Este foarte important ca 
această receptivitate să fie păstrată protejată de orice rău sau 
orice degenerare posibilă, înainte de a fi prea târziu. 

Pentru că, amintiţi-vă că viaţa comună în societate poate 
deveni un pericol de moarte, mai ales pentru aceia care se luptă 
pentru Gnoză. De aceea, Şcoala Spirituală modernă şi elevii ei 
trebuie să se preocupe de problema funcţiunilor sociale, pentru 
a proteja Şcoala şi viaţa elevilor să nu devină dificilă. 


În legătură cu aceasta, ar fi bine să vă atragem atenţia 
asupra problemei fricii. Mulţi oameni trăiesc cu teamă; 
sunt neliniştiţi de tot şi mai mult. Le este frică să o rupă cu 
ceea ce este imoral, frică de situaţii care nu sunt bune şi cad 
sub normele pe care ei înşişi le fixează. În lumina axiomei 
hermetice: „primind toate lucrurile, abandonând toate 
lucrurile şi numai astfel reînnoind toate lucrurile” o astfel de 
atitudine de frică este complet deplasată. Dacă cineva trăieşte 
după principiile lui, în armonie cu puterea lui sufletească, în 
acord cu cerinţele vieţii eliberatoare, atunci nu există niciun 
motiv de îngrijorare pentru nimic. 

Frica este o iluzie, o amăgire. Dacă staţi în suflet, niciun 
fir de păr din capul vostru nu se va clinti fără voinţa Tatălui 
ceresc. De aceea Predica de pe Munte porunceşte: „Nu vă fie 

frică. Mai întâi căutaţi Împărăţia lui Dumnezeu şi dreptatea 
Lui şi toate celelalte lucruri vor veni de la sine”. Anxietatea, 
neliniştea, îngrijorarea şi frica sunt nocive vehiculului astral 
şi îl deschid demonilor astfel încât ucenicia să devină o iluzie. 

Un alt punct important este conservatorismul, care, 
poate că, încă este prezent în voi. Nu puteţi sau nu sunteţi 
dispuşi să lăsaţi deoparte orice nu serveşte scopului măreț. 
Conservatorismul ia forme diferite în oameni diferiți. Vrem 
numai să spunem că detaşarea, care este atât de necesară , nu 
este încă absolută în voi. Ataşamentul vostru faţă de lucruri, 
de materie, de bani, poate, de situaţii, de oameni, în măsura 
în care depăşeşte normele Gnozei, vătămează corpul astral cu 
toate rezultatele pe care le implică. Corpul astral este foarte 
învăpăiat şi, cu acel foc, vă puteţi arde şi îi puteţi afecta şi pe 
ceilalți cu nesfinţenie. 

Dacă doriţi să duceţi la bun sfârşit călătoria spre viaţa 
eliberatoare, atunci va trebui să începeţi acest cât se poate 
de important drum de viață aşa cum a făcut-o Christian 
Rozacruce, cu patru trandafiri la pălărie. 

XVI 


Circulaţia forțelor de lumină 
gnostice 


Înainte de a ne ocupa de chestiunea centrală a discuţiei 
noastre, trebuie să subliniem că problema noului mod de viaţă 
se aplică acelora care sunt născuţi cu sufletul şi care, cu o 
inimă pură, au stabilit legătura între noile forțe de suflet şi 
conştiinţa cerebrală intelectuală şi astfel se află în controlul ei. 
Fără acest control nu este încă posibil să lupţi pentru puritatea 
astrală şi nu-i va fi deloc posibil elevului să se retragă din 
rău şi să urmeze Binele Unic. Circulaţia forţelor de lumină 
gnostice în sistemul candidatului trebuie, mai întâi, să fie 
asigurată. Aceasta este problema centrală a fiecărei dezvoltări 
gnostice adevărate. 


Procesul pe care am vrea să-l explicăm acum are zece 
aspecte. 

Primul aspect cheamă, invocă Fericirea: „Fericiţi cei 
care tânjesc după Spirit”. Fundaţia trebuie să fie o viaţă de 
luptă cinstită şi tânjirea pentru libertate. Atunci când devenim 
oameni cu adevărat căutători, gândurile noastre se transformă 
în activitate astrală. Este imposibil să tânjeşti după Gnoză fără 
a avea un efect corespunzător dinspre gândurile voastre. Dacă 
în voi se află un căutător autentic, atunci activitatea mentală 
care rezultă de aici va da naştere unei activităţi astrale în 
sistemul vostru, şi care se va manifesta atât în afară cât şi 
înăuntru. Când o putere nouă a fost aprinsă în câmpul astral 
al sistemului uman, se produce o lumină care radiază şi în 
exterior şi în interior. În mijlocul microcosmosului se dezvoltă 
atunci o tensiune, un câmp de lumină în acord cu dorinţele 

elevului; câmpul de lumină extrage şi asimilează puterea de 
lumină gnostică. 

Astfel că, dacă un elev perseverează în tânjirea şi 
lupta lui, în ciuda tuturor obstacolelor de neocolit, puterea 
de lumină concentrată îi va atinge centrul sanctuarului 
inimii; va pătrunde în sanctuarul inimii şi i se va amesteca 
cu sângele. Acum sângele, încărcat astfel, curge apoi prin 
creier şi influenţează diferiți centri din sanctuarul capului, 
inclusiv un număr de centri latenţi. Ceea ce contează acum 
este dacă sistemul cerebral cu centrii lui diferiţi va fi capabil 
să reacționeze la această intervenţie, la influenţele gnostice 
introduse în el de circulaţia sângelui. Dacă poate, atunci un 
nou tip de gândire va ieşi la lumină în fiinţă, în sanctuarul 
capului. Această nouă dezvoltare a conştiinţei cerebrale 
intelectuale va influenţa, în schimb, corpul astral. 

Astfel corpul astral se purifică. Puteţi purifica astfel 
corpul astral numai printr-o nouă gândire născută din sânge. 
Apoi, sunt eliberate noi forţe astrale, care se diferenţiază în 
cei patru eteri puri, cele patru mâncăruri sfinte. Aceşti eteri 
afectează corpul eteric şi merg la toate organele şi fluidele 
corpului fizic, care ne fac să trăim şi să acţionăm, până când, 
în cele din urmă, se fac manifeste încă o dată în sânge. 

Aşa se completează circulaţia. Procesul începe în 
sânge, se manifestă în corpul mental, apoi în corpul astral, 
apoi în corpul eteric şi din nou în învelişul material şi apoi 
în sânge. Astfel, ca rezultat al acestei noi însufleţiri, Gnoza 
câştigă controlul asupra întregului sistem al ucenicului. Dacă 
acest proces înzecit a fost realizat printr-un mod de viaţă 
orientat către el, va fi posibil să se menţină fără nevoia de 
a forţa ceva. Când circulaţia forțelor de lumină gnostice, pe 
care Gnoza antică chineză le numea „mişcarea retrogradă”, se 
va naşte în sistem, nu veţi mai fi având nicio problemă, nicio 
dificultate în a persevera în modul gnostic de viaţă. 


Când acest nou mod de viață a devenit realitate, 
candidatul va observa că exact de acest lucru are nevoie 

sistemul lui. Este o modalitate de viaţă care respinge complet 
dialectica naturii morţii şi care cuprinde următoarele: în 
primul rând, devoţiunea nestrămutată; în al doilea rând, 
armonia creatoare; în al treilea rând, inteligenţa practică; în al 
patrulea rând, serviciul preoţesc. 

Dacă reflectaţi la acest mod de viaţă, veţi descoperi că, 
în primul rând, se începe cu sufletul. Este evident. Numai o 
persoană pătrunsă de suflet va fi capabilă să păşească pe un 
astfel de drum şi să pună în practică acest mod de viaţă. 

Dar, în al doilea rând el trebuie să înceapă cu sanctuarul 
capului. Am vorbit continuu despre sanctuarul inimii în 
ultimii ani, explicând starea de suflet nou care trebuie să se 
nască în el, ca şi cum ar fi în Betleem. A venit, însă, timpul să 
vă atragem atenţia mai mult spre noua naştere, învierea, care 
trebuie împlinită în sanctuarul capului. 

Conştiinţa cerebral intelectuală va deveni baza pentru 
revărsarea Sfântului Spirit, adusă în acel punct de către 
procesul înzecit. Acesta este un proces nou la care ne putem 
referi ca la un mariaj alchimic cu Spiritul, cu Dumnezeu, cu 
Tatăl. Atunci, candidatul va fi făcut primul lui pas fundamental 
în religia cogniţiei sau, aşa cum îi spuneau cei din vechime: 
„maneism”, un cuvânt derivat de la manas, care înseamnă 
gânditor. 

Înseamnă a fi în slujba lucrării măreţe, sfinte; a fi 
în lume, dar a nu-i mai aparţine astfel ca, prin mijloacele 
regalității ultime a spiritului cuiva, cineva să poată împlini o 
lucrare măreaţă, orice s-ar cere de la acest elev. Este unicul ţel 
al Gnozei să vă îndrume spre această victorie, după naşterea 
sufletului. 

Noul mod de viaţă al celor patru roze este poarta către 
acea victorie, poarta către şi de maneism, poarta spre templul 
misterelor Tatălui Frate, al nostru Christian Rozacruce. 
Sperăm şi ne rugăm să puteţi intra prin acea poartă. 

XVII 


A Douăsprezecea Carte 
Cheia lui Hermes Trismegistus 


Hermes: leri, Asclepios, ţi-am explicat reflecțiile 
gândurilor mele şi, corect este să adresez lui Tat 
reflecţiile gândurilor de astăzi, deoarece ele sunt un 
rezumat al expunerii generale pe care i-am dat-o. 


Dumnezeu, Tatăl, Binele, sunt de aceeaşi natură, sau, 
mai degrabă, de aceeaşi putere activă. 


Cuvântul „natură ” cuprinde tot ceea ce este chemat 
la fiinţă şi creşte prin voinţa lui Dumnezeu; lucrurile 
mobile şi schimbătoare precum şi cele imobile şi 
neschimbătoare, lucrurile divine şi cele omeneşti. 


Dar puterea activă din lucrurile divine diferă de cea 
din lucrurile omeneşti, aşa cum am mai arătat în altă 
parte; aceasta ar trebui să ţii minte. 


Puterea activă a lui Dumnezeu este voinţa Lui, iar 
esenţa este dorinţa de a chema lucrurile în fiinţă. Ce 
altceva să fie Dumnezeu, Tatăl, Binele, decât fundaţia 
existenţei tuturor lucrurilor. chiar şi a acelora care 
încă nu există? Într-adevăr, Dumnezeu, Tatăl, Binele, 
este baza existenţei Totului şi nici un alt nume nu Í se 
potriveşte mai bine. Deşi lumea şi soarele sunt părtaşi 
ai ființelor vii, totuşi pentru ele, acestea nu sunt, în 
aceeaşi măsură ca şi Dumnezeu, cauza Binelui şi a 

vieţii. Şi în măsura în care ele sunt cauza, sunt astfel 
numai prin acțiunea nestrămutată a voinţei Binelui, 
fără de care nimic nu poate exista ori veni în fiinţă. 


Tatăl este „cauza ” copiilor lui, a conceperii lor, a 
creşterii şi a dezvoltării lor; ei primesc dorinţa pentru 
Bine de la Soare, pentru că Binele este creatorul 
Totului. Acest lucru nu poate fi spus despre nimeni în 
afară de EI, cel care nu primeşte nimic, dar doreşte ca 
totul şi toți să existe. 


Nu spun, o Tat, „Acela care le face pe toate”, deoarece 
el, cel care le face pe toate este o expresie câteodată 
neadecvată, din cauza interschimbabilităţii dintre 
calitate şi cantitate, sau pentru că uneori face un lucru 
şi alteori ceva complet opus. Dumnezeu, Tatăl, Binele, 
cu toate acestea, este el însuşi existența a Toate. 


Pentru cel care este capabil „să vadă”, lucrurile se 
prezintă astfel: Dumnezeu voieşte existenţa şi El este 
existenţa. lar tot ceea ce este, Tat, există pentru unicul 
motiv că Binele, în armonie cu natura sa interioară, 
vrea să se facă cunoscut. 


TAT: Ne-ai umplut, O , Tată, cu această viziune 
magnifică şi frumoasă, prin care ochii Sufletului- 
Spirit al meu, printr-o astfel de abordare directă, s-au 
apropiat şi mai mult de sanctificare. 


HERMES: Cu siguranţă, pentru că o astfel de viziune 
interioară a Binelui nu este precum radiaţia învăpăiată 
şi aprigă a Soarelui care, prin lumina lui, ne orbeşte 
ochii şi ne forțează să-i închidem. Reflecţia interioară 
are un efect de iluminare şi din ce în ce mai mult până 
în măsura în care cineva este receptiv la influxul de 
radiaţie dătător de perspectivă interioară. Ne pătrunde 

cu o mare forţă, nu ne va vătăma niciodată şi este în 
întregime plină de dumnezeire. 


Aceia care se pot hrăni deplin din astfel de viziuni 
interioare, adesea sunt absorbiți, în tihna corporală 
completă, în şi de către o contemplare cât se poate de 
frumoasă, aşa cum li s-a întâmplat strămoşilor noştri 
Uranus şi Cronos. 


TAT: Mi-aş dori ca şi noi să putem să o atingem, 
Părinte! 


HERMES: Fie ca Dumnezeu să îngăduie, fiule. Dar 
acum nu Suntem încă pregătiți pentru o astfel de 
contemplare. Nu suntem capabili să deschidem ochii 
Sufletului-Spirit şi nici de a fi absorbiți de contemplarea 
nepieritorului şi a frumuseţii de neconceput a Binelui. 
O vei vedea atunci când vei fi învăţat să nu vorbeşti 
despre ea, deoarece Gnoza Binelui este deopotrivă şi 
tăcerea divină şi potolirea tuturor simţurilor. 


Cel care odată a aflat-o nu mai poate fi atent la nimic 
altceva. Cel ce a contemplat-o odată, nu va mai vedea 
altceva, nici nu mai poate asculta altceva şi chiar şi 
corpul lui participă la această imobilitate. Unde toate 
percepțiile fizice şi toţi stimulii vor fi dispărut din 
conştiinţa lui, acolo va rămâne în pace. 


Atunci când Gnoza luminează întreaga conştiinţă, 
face ca şi sufletul să se aprindă din nou, ridicându-l 
prin desprinderea de corp. Astfel el transformă 
întreaga ființă umană în adevărata ei natură, pentru 
că zeificarea sufletului, care însoţeşte contemplarea 
frumuseţii Binelui, nu poate fi împlinită într-un corp 
muritor. 

TAT: Ce vrei să spui, tată, prin zeificare? 


HERMES: Fiul meu, fiecare suflet desprins trece prin 
schimbări. 


TAT: Şi ce înseamnă ,„ desprins”? 


HERMES: Nu ai înțeles, oare, din discursul meu 
general că toate sufletele care se rotesc în lume, ca 
şi cum ar fi sădite la locul lor, dedicat, au venit de 
la sufletul unic, Sufletul — Atoate? Aceste suflete trec 
prin multe schimbări, unele într-o ascensiune plină de 
grație, altele fiind supuse opusului. 


Creaturile care se târăsc se preschimbă în cele ce 
sălăşluiesc în apă, cele care sălăşluiesc în apă se 
preschimbă în cele ce locuiesc pe pământ, acelea ce 
locuiesc pe pământ se preschimbă în fiinţe ale aerului 
şi, în cele din urmă, cele ale aerului se preschimbă în 
oameni. lar oamenii, în cele din urmă, intră în nemurire 
transformându-se în demoni, alăturându-se grupurilor 
zeilor. 


Există două grupuri ale zeilor: unul al celor mobili sau 
schimbători şi unul al celor imobili, neschimbători. 


Cea din urmă este cea mai înaltă glorie şi perfecțiunea 
sufletului. 


Dar dacă sufletul care a intrat într-un corp omenesc 
Stăruie în păcat, nu va gusta din nemurire şi nu 
impărtăşeşte Binele, ci se grăbeşte înapoi pe drumul ce 
se întinde în urma lui, pe calea ce se întoarce la starea 
de animal târâtor. Aceasta este pedeapsa unui suflet 
păcătos. 

Răutatea sufletului este ignoranţa acestuia, lipsa lui de 
Gnoză, de cunoaştere, care este de la Dumnezeu. Dacă 
sufletul este ignorant cu privire la natura esențială 
a lucrurilor şi este complet orb la Bine, este violent 
placat şi atacat de patimile fizice. 


Sufletul, prins de răutate din lipsa cunoaşterii în ce 
priveşte propria-i fiinţă, este supus poverii corpurilor 
stranii, nedemne de om. Ca povară, el poartă un corp 
pe care nu-l stăpâneşte ci de către care este stăpânit. 
Aceasta este răutatea sufletului. 


Dar, din nou, virtutea sufletului este Gnoza, cunoaşterea 
vie de Dumnezeu. Cel care posedă această cunoaştere 
este bun şi dedicat lui Dumnezeu şi deja divin. 


TAT: Ce fel de persoană este el, Tată? 


HERMES: O persoană care vorbeşte puţin şi nu 
apleacă urechea la multă vorbărie. 


Acela care îşi petrece timpul în argumentări şi pleacă 
urechea la certuri se luptă împotriva umbrelor. Căci 
Dumnezeu, Tatăl, Binele, nu se pot exprima prin 
cuvinte, nici nu se pot înţelege cu simţul auzului. 


Deşi toate fiinţele au simţuri, căci fără ele nu pot 
exista, cunoaşterea vie de Dumnezeu diferă colosal 
de percepţia senzorială. Percepția senzorială este 
împlinită de influenţele sau impresiile care câştigă 
putere asupra noastră. Totuşi, Gnoza este completarea 
cunoaşterii, cunoaşterea care este un dar de la 
Dumnezeu. 


Toată Gnoza este imaterială. Sufletul-Spirit este 
instrumentul ei care, la rându-i, are corpul ca 

instrument. Aşadar şi activitățile Sufletului-Spirit şi 
acelea ale materiei au loc în corp, pentru că toate 
lucrurile trebuie să vină în ființă prin antiteză şi 
contradicţie. Nu poate fi altfel. 


TAT: Cine este atunci zeul material? 


El este lumea, care este frumoasă şi eficientă dar nu 
este bună, deoarece este materială şi foarte expusă 
suferinţei, vulnerabilă la ea. Este primul dintre toate 
lucrurile care sunt supuse suferinţei şi a doua dintre 
toate fiinţele; şi nu există prin sine însăşi. Geneza ei a 
avut un început, cu toate acestea ea este nemuritoare, 
deoarece esența ei este geneză eternă. lar mişcarea 
genezei ei eterne creează calităţi şi cantități, pentru că 
toată mişcarea materială înseamnă geneză, naştere. 


Imobilitatea divină generează mişcarea materiei după 
cum urmează: Lumea este sferică, precum un cap. Nu 
există nimic material deasupra acestui cap, întocmai 
cum nimic spiritual nu zace sub picioare: totul este 
materie. Dar spiritul este şi el sferic, întocmai precum 
capul, care se mişcă în felul în care o sferă se mişcă. 
Acum tot ceea ce atinge, din cap, membrana în care 
este situat sufletul este nemuritor, deoarece corpul a 
fost creat, cum ar veni, înăuntrul sufletului, iar sufletul 
este mai mult decât corpul. Dar tot ceea ce se află la 
distanţă de această membrană este muritor, pentru 
că aparţine mai mult corpului decât sufletului. Astfel, 
tot ceea ce trăieşte este compus din materie şi spirit, 
întocmai precum universul. 


Lumea este prima creaţie; după lume, omul este a doua 
fiinţă vie, dar prima între muritoare. El împărtăşeşte 
elementul însufleţit cu celelalte fiinţe vii. Nu doar că nu 
este bun, ci este chiar rău, din cauza stării lui muritoare. 

Deoarece se mişcă, lumea nu este bună, dar pentru că 
este nemuritoare nu se află în ceea ce este rău. 


Omul, totuşi, este de două ori rău, pentru că este şi 
mobil şi muritor. 


Sufletul omenesc se manifestă astfel: conştiinţa se 
manifestă în minte, mintea în puterea dorinței, puterea 
dorinței se manifestă în fluidul vital; fluidul vital se 
răspândeşte prin artere, vene şi sânge: pune animalul 
în mişcare şi îl susține, ca să zicem aşa. 


De aceea unii oameni cred că sufletul se află în sânge, 
astfel judecând greşit natura celor două. Căci ei nu 
ştiu că, în primul rând, fluidul vital se retrage în corpul 
dorinţei, că sângele apoi se coagulează şi că, după 
aceasta, după ce arterele şi venele se vor fi golit, chiar 
acest lucru face creatura să moară. Aşa se petrece 
moartea corpului. 


Totul se bazează pe principiul unic care, la rându-i, 
vine de la Unul şi Unicul. 


Acest principiu este supus mişcării astfel ca, la rându-i, 
să constituie baza pentru mişcarea Totului. Cu toate 
acestea, Unul, este invariabil şi imobil. 


Aşadar sunt aceştia trei: Dumnezeu, Tatăl, Binele; 
lumea şi omul. Dumnezeu cuprinde lumea, iar lumea 
cuprinde omul. Lumea este fiul lui Dumnezeu; omul 
este fiul lumii, nepotul lui Dumnezeu, cum ar veni. 


Nu este ca şi cum Dumnezeu nu cunoaşte omul. Ci 


dimpotrivă, El îl cunoaşte perfect şi doreşte să fie 
cunoscut de către acesta. 

Numai acest lucru este vindecător, eliberator şi 
mântuitor pentru om: Gnoza, cunoaşterea despre şi 
cu Dumnezeu. Este poteca pe care se urcă în Olimp. 
Numai prin Gnoză sufletul devine cu adevărat bun. 
Nu câteodată bun şi apoi, din nou rău, ci bun dintr-o 
nevoie interioară. 


TAT: Ce vrei să spui prin aceasta, O, Trismegistus? 


HERMES: Gândeşte-te numai la sufletul unui copil, fiul 
meu. Dacă el nu s-a separat complet de sine, iar corpul 
îi este încă mic şi n-a atins încă deplina dezvoltare, cât 
de frumos este de contemplat. Nu este încă pătat de 
patimi trupeşti şi este încă legat de sufletul lumii. 


Dar atunci când corpul este complet crescut, iar 
sufletul tras în poverile corpului, separarea de sine 
devine absolută, iar sufletul cade în uitare. Şi atunci nu 
mai ia parte la Frumos şi la Bine. lar uitarea aduce în 
sine răul. 


Acelaşi lucru li se întâmplă şi celor care părăsesc 
corpul pământesc. Atunci, când sufletul s-a întors la 
sine, respirația vitală se contractă în sânge, în timp ce 
Eul se contractă în respiraţia vitală. Dar când Sufletul- 
Spirit se va separa de veşmântul lui şi va adopta 
un corp învăpăiat, deoarece este de natură divină, 
el traversează spaţiul şi lasă materia fizică pentru 
judecată. 


TAT: Ce vrei să spui prin aceasta, tată? Credeam 
că ai spus că Sufletul-Spirit este separat de suflet şi 
sufletul de respiraţia vitală, dar ai zis şi că sufletul 
este veşmântul Sufletului-Spirit, iar respiraţia vitală, 
veşmântul sufletului. 

HERMES: Acela care ascultă, fiul meu, ar trebui să 
fie de aceeaşi conștiință ca acela care îi vorbeşte şi 
să-l urmărească în gândurile lui. Simţul auzului său 
ar trebui să fie şi mai ascuţit şi mai rapid decât vocea 
celui care vorbeşte. 


Compoziţia veşmântului, fiul meu, este împlinită, 
realizată, în corpul pământesc, din moment ce Sufletul- 
Spirit, datorită esenței lui, nu se poate stabili pe sine 
într-un corp pământesc, fără un veşmânt. Căci corpul 
pământesc nu poate îndura o divinitate aşa de măreaţă 
şi nicio forță atât de pură şi glorioasă, nu poate îndura 
să fie legată direct de un corp supus patimilor. 


De aceea spiritul s-a învelit cu sufletul; sufletul care, 
într-un fel, este şi el divin, îşi subserveşte respirația 
vitală, în timp ce respiraţia vitală îndrumă creatura. 


Acum, când Sufletul-Spirit s-a desprins pe sine de 
corpul pământesc, el acceptă veşmântul său potrivit. 
Este un veşmânt învăpăiat ce nu putea fi păstrat când a 
luat locul în corpul pământesc. Căci pământul nu poate 
îndura focul, este de ajuns şi o scânteie pentru a-i da 
foc. De aceea pământul este în întregime înconjurat 
de ape, ca un zid protector la flăcările învăpăiate şi 
aprige. 


Spiritul, cel mai rapid dintre toate creaturile gând, 
posedă, drept corp, cel mai rapid dintre elemente: 
focul. Spiritul, creatorul tuturor lucrurilor, foloseşte 
focul ca instrument pentru lucrarea lui creatoare. 


Astfel gândul universal creează Totul. Gândurile 
ființelor umane creează numai ceea ce este al 
pământului. Din moment ce facultatea cognitivă, 
puterea de cunoaştere, a omului nu are un veșmânt 

de foc, ea nu este capabilă să cheme la fiinţă lucruri 
divine şi este limitată de către vehiculele sale la ceea 
ce îi este cuvenit omului. 


Sufletul omenesc — nu orice suflet, totuşi, dar sufletul 
cu adevărat devotat lui Dumnezeu — este într-un anume 
sens demonic bun şi divin. Când un astfel de suflet, după 
ce va fi păşit pe calea pietăţii adevărate — o cale care 
duce la cunoaşterea a ceea ce este divin şi se abține de 
la nedreptăţi ori vătămări ale aproapelui — s-a desprins 
de corp, atunci devine Suflet-Spirit complet. 


Dar sufletul fără de dumnezeu nu îşi schimbă natura, 
se restricționează, se văduveşte şi se pedepseşte pe sine 
şi caută să intre într-un corp omenesc nou; un corp 
omenesc, totuşi, căci nici un alt corp nu poate găzdui 
un suflet omenesc. Ordonarea divină nu permite unui 
suflet omenesc să se devalorizeze locuind un corp 
animal, golit de rațiune. Aceasta este o lege divină 
care protejează sufletul omenesc de la un aşa păcat 
strigător la cer. 


TAT: Dar atunci cum este pedepsit un suflet omenesc, 
Tată? 


HERMES: Este oare o pedeapsă mai mare pentru un 
suflet omenesc decât a fi fără de dumnezeu? Ce foc 
devorează mai puternic decăt fără de dumnezeirea? Ce 
animal ruinează corpul aşa cum fără de dumnezeirea 
ruinează sufletul? Nu poţi oare să percepi toată 
durerea pe care sufletul fără de dumnezeu trebuie să 
o sufere atunci când, strigând după ajutor, exclamă: 
„Ard, flăcările mă devorează. Nu ştiu ce să spun sau ce 
să fac. Nenorocit ce sunt, sunt devorat de răutatea care 
mă stăpâneşte. Nu mai văd nimic, nu mai aud nimic”. 

Nu sunt acestea strigătele unui suflet care este pedepsit? 
Tu, fiul meu, cu siguranță nu crezi, aşa cum cred masele, 
că sufletul primeşte forma unui corp animal după ce va 

fi părăsit corpul? Căci aceasta este o greşeală foarte 
mare. 


Pentru că sufletul este pedepsit după cum urmează: 
de fiecare dată când spiritul devine un demon, el este 
legat să îşi asume un corp învăpăiat pentru a-i sluji lui 
Dumnezeu; şi atunci când acest demon a intrat într- 
un suflet fără de dumnezeu, el pedepseşte acest suflet 
cu biciul păcatului; subjugat acestui bici sufletul fără 
de dumnezeu coboară în tot soiul de răutăți precum 
crima, josnicia, fără de dumnezeirea şi tot felul de 
violențe. 


Dacă, totuşi, spiritul intră într-un suflet cu teamă de 
Dumnezeu, conduce acel suflet la lumina Gnozei. Un 
astfel de suflet nu va înceta în a slăvi cu bucurie pe 
Dumnezeu şi, urmând exemplul Tatălui, de a face bine 
tuturor oamenilor în feluri nenumărate, în cuvânt şi 


faptă. 


De aceea, fiul meu, când mulțumeşti lui Dumnezeu, ar 
trebui să te rogi să ţi se permită să primeşti un spirit 
nobil. Astfel sufletul se ridică la un bine mai înalt şi 
declinul lui devine imposibil. 


Există o comunitate de suflete: sufletele zeilor sunt 
legate de cele ale oamenilor, iar cele ale oamenilor cu 
cele ale fiinţelor golite de rațiune. Fiinţele mai înalte 
sunt aşezate deasupra celor de mai jos: zeii deasupra 
oamenilor, oamenii deasupra formelor de viaţă golite 
de rațiune. Şi Dumnezeu se îngrijește de toate: el stă 
deasupra tuturor; toţi sunt mai puţin decât El. 

Astfel lumea îi este supusă lui Dumnezeu, omul supus 
lumii, ființele iraționale omului; iar Dumnezeu stă 
deasupra a tot şi a toate şi se îngrijește de tot ceea ce 
este. 


Forțele manifeste active ale lui Dumnezeu sunt razele 
soarelui Lui. Forțele naturii sunt activitățile radiante 
ale lumii. Dexteritatea şi îndemânarea mâinilor şi 
imboldul spre cunoaştere sunt activitățile radiante ale 
omului. 


Radiațiile lui Dumnezeu se manifestă pe ele prin lume 
şi afectează omul cu ajutorul radiațiilor naturale ale 
lumii; forțele naturale se manifestă pe ele cu ajutorul 
elementelor; fiintele umane se manifestă cu ajutorul 
dexterităților şi îndemânărilor şi prin imboldul spre 
cunoaştere. 


Astfel Totul este guvernat în armonie cu esența 
Unicului, al cărui spirit pătrunde toate lucrurile. 


Nu există nimic mai sublim şi mai activ decăt spiritul 
lui şi nimic care să promoveze mai cu forţă unirea 
omului cu zeii şi a zeilor cu oamenii. Spiritul său este 
demonul cel bun. Binecuvântat este sufletul care este 
în totalitate pătruns de el; nefericit sufletul care este în 
întregime golit de el. 


TAT: Ce vrei să spui cu aceasta, Tată? 


HERMES: Fiul meu, tu crezi că fiecare suflet are 
spiritul Celui Bun? Căci despre acest spirit vorbesc şi 
nu despre spiritul subordonat pe care l-am pomenit mai 
devreme şi care este trimis de justiţia divină. 

Fără Spirit, sufletul nu poate nici să vorbească nici 
să acţioneze. Adesea Spiritul pleacă de la suflet şi, în 
această stare, sufletul nu vede nimic, nu aude nimic 
şi seamănă cu un animal irațional. Aşa măreaţă este 
puterea potenţială a Spiritului. Dar Spiritul nu tolerează 
un suflet care este lipsit de puterea de înţelegere şi îl 
lasă în urmă, legat de corp şi, aici jos, fără de vocea 
lui, după voia corpului. 


Un astfel de suflet nu are nicio legătură cu Spiritul, 
fiul meu şi o astfel de fiinţă nu mai poate fi numită nici 
măcar „om”, pentru că omul este o fiinţă divină care 
nu ar trebui comparată cu alte creaturi ce trăiesc pe 
Pământ, ci mai degrabă cu acelea care sunt de sus, 
cele cereşti care sunt numite zei. 


Sau, mai bine zis, mai precis, dacă putem îndrăzni a 
spune adevărul: omul care este cu adevărat „om” se 
află deasupra zeilor ori cel puţin egal cu aceştia în 
puteri. 


Căci niciunul dintre zeii cereşti nu va lăsa graniţele 
cerului pentru a cobori pe Pământ. Dar omul se ridică 
pe sine la cer şi îl măsoară. El cunoaşte şi lucrurile 
sublime din ceruri şi lucrurile de jos de sub el; el 
asimilează orice cu mare precizie şi ceea ce este cel 
mai măreț dintre toate lucrurile: ca să acceadă la rai nu 
are nevoie să părăsească Pământul. Aşa de magnific şi 
majestuos este ceea ce poate cuprinde el cu conştiinţa. 


De aceea, să îndrăznim a spune: omul pământesc este 
un zeu muritor; zeul ceresc este un om nemuritor. 


De aceea totul se manifestă prin aceştia doi: prin lume 
şi prin om, dar toate lucrurile vin de la Unul. 

Mai întâi căutaţi Împărăţia şi 
dreptatea ei 


În cartea a unsprezecea, Hermes îi oferă lui Asclepios 
o panoramă generală asupra unei probleme foarte serioase, 
care îi priveşte pe toţi cei care simt nevoia să se vindece pe 
sine şi să înţeleagă profund lucrurile înainte de a fi capabili să 
întreprindă acţiunea eliberatoare. 

Cea de-a douăsprezecea carte, adresată lui Tat, merge 
mai departe în demonstraţia tuturor acestora. Tat este persoana 
care, atingând viziunea interioară, caută să izbândească prin 
acţiunea eliberatoare. Oricine doreşte să urmeze aceeaşi cale 
urmată de Tat, va trebui să înţeleagă foarte clar că, deşi trebuie 
făcută o distincţie drastică între lucrurile umane şi cele divine, 
nu există, totuşi, diviziune fundamentală între Dumnezeu şi 
creaţia Lui, între Dumnezeu şi creaturile Sale. 

Nu există vid între Dumnezeu şi creaţie, deoarece de la 
principiul Dumnezeu emană o radiaţie, un curent de putere, 
care pătrunde întregul Tot. Filozofia hermetică numeşte această 
radiaţie Binele, sau Unicul Bine, sau natura fundamentală. 
Aceasta se referă la activitatea divină în cel mai înalt grad 
de puritate al ei! Unicul Bine nu poate aduce dinainte altceva 
decât Binele. Include un proces de volatilizare, aşa cum 
explică cea de-a unsprezecea carte, dar se reînnoieşte mereu, 
la nesfârşit. 

Mai există şi un alt tip de bine, după cum ştim. Este 
un bine care mereu se transformă în opusul său, în rău, 
oricare ar fi situaţia. Cu toate acestea, şi Binele Unic şi binele 
care întotdeauna se schimbă în opusul său îşi au originea în 
aceeaşi natură. Curentul de putere care emană de la Principiul 

Dumnezeu, prin umplerea şi radierea vidului şi a tot ce există, 
este natura fundamentală, care este omniprezentă. 

În acelaşi timp în Tot se manifestă o colosală varietate 
de naturi. Dar, dacă vrem să înţelegem cea de-a douăsprezecea 
carte a lui Hermes, ar trebui să ne dăm seama că există o singură 
natură fundamentală. Orice natură care se află în conflict cu ea 
va fi distrusă şi, în cele din urmă, adusă la natura unică. Acest 
gând reconfortant dar uimitor, această certitudine consolatoare, 
ne este dată la începutul celei de-a douăsprezecea cărți. 

Cuvântul „natură” este folosit pentru a defini curentul 
divin, care cuprinde tot ceea ce a fost chemat să participe la 
fiinţare şi se află în proces de creştere. Fiecare mişcare, fiecare 
activitate, oricare ar fi ea este împlinită cu ajutorul curentului 
septuplu al naturii divine. Totuşi, nu uitaţi că puterea activă 
în lucrurile divine este complet diferită de aceea din lucrurile 
omeneşti, aşa cum explică versetul al patrulea al textului 
nostru. Nu trebuie să fie diferite, dar în condiţiile prezente 
este diferită. 

Care să fie cauza faptului că, deşi există o singură natură 
fundamentală, sunt atâtea expresii ale naturii umane care sunt 
complet regretabile şi rele? S-ar putea aştepta cineva ca totul 
să se afle în armonie cu acea natură fundamentală? Cum se 
întâmplă atunci că opusul este cel mai adesea adevărat? 

Pentru a explica aceasta trebuie să înţelegem că natura 
fundamentală are două aspecte. Hermes le numeşte „a dori” 
Şi „a vrea”, iar el spune că esenţa naturii fundamentale este 
dorinţa şi puterea activă este voinţa. 

Priviţi-vă pentru un moment. Proveniţi din natură; 
sunteţi creatura ei, o ființă din natură. Din acest motiv cele 
două aspecte ale naturii fundamentale sunt prezente şi în voi. 
Încă de la naşterea voastră, de la primul strigăt de viaţă, aţi 
fost conduşi de o anumită dorinţă. Aceasta este nota esenţială 
a naturii, atât în forma divină cât şi în cea pământească. 

Sunteţi, în fapt, o dorință imensă. Și, acum, aveţi nevoie 
să împliniţi, să atingeţi obiectul dorinţei voastre cu ajutorul 

voinţei, o putere magică care îşi exercită impulsul şi în voi. 
Prin exerciţiul voinţei, ca putere magică, ceea ce este esenţial 
naturii voastre, sau măcar poate fi, este împlinit, atins. Cele 
două aspecte sunt prezente în toate creaturile. 

Aşadar este chiar sigur că veţi intra în viaţa eliberatoare, 
cu condiţia ca dorinţa voastră, tânjirea voastră, aspiraţia 
voastră să fie acordată la dorinţa naturii fundamentale. Dacă 
jinduirea voastră, natura dorinţei voastre, se află în armonie 
totală cu dorinţa fundamentală a naturii, veţi experimenta şi 
veţi avea puterea să atingeţi ceea ce doriţi. 

Biblia ne spune: „Să nu râvniţi”, iar Doctrina 
Universală vorbeşte despre lipsa de dorinţă. Amândouă ideile 
indică o orientare care derivă din caracterul dublu al naturii 
fundamentale şi care, de aceea, generează formarea unei 
contranaturi în mijlocul naturii. 

Dacă puteţi înţelege toate acestea, ar trebui să vă gândiţi 
profund la înţelesul celui de-al cincilea verset: 


Ce altceva este Dumnezeu, Tatăl, Binele, dacă nu 
fundaţia tuturor lucrurilor, chiar şi a celor care încă nu există? 


Înainte să vreţi ceva, mai întâi trebuie să-l doriţi. O 
acţiune sau o manifestare mereu urmează nu o dorinţă, ci un 
act de voinţă. Actul voinţei, totuşi, este precedat de dorinţă. 
Voința se dezvoltă ca rezultat al dorinţei, care poartă cu 
sine ideea, atingerea planului universal; este vorba despre o 
radiaţie astrală. 

Aceasta este esenţa naturii în întregul ei. Forţele care 
sunt concentrate în corpul astral se concentrează şi în jurul 
inimii. Aura inimii este de natură pur astrală. Toate forţele şi 
radiaţiile care circulă în jurul personalităţii şi care intră şi sunt 
radiate înapoi prin ficat, sunt de natură astrală. Tocmai prin 
mijloacele forţelor astrale noi putem trăi. De aceea organul 
din partea dreaptă a corpului, ficatul, se numeşte în olandeză 
„lever”, de la verbul „leven”, care înseamnă a trăi. Ficatul este 
poarta prin care toate forțele astrale intră în organismul fizic. 

Deci, natura a tot ce doriţi, orice jinduiţi, emană dinspre 
şi ia formă în corpul vostru astral. De aceea dorinţa este o 
radiaţie astrală; este esenţa naturii. Dorinţa este ceea ce nu 
este încă împlinit, căci ceea ce a fost deja împlinit nu mai are 
nevoie de dorinţă, ci numai de menţinere. 

Aşadar, este clar că atunci când cineva se acordează la 
esenţa şi dorinţa naturii fundamentale — când, în calitate de 
elev al Şcolii Spirituale a Rozacrucii de Aur, voi vă acordaţi 
la câmpul astral pur şi seren al Corpului Viu — veţi absorbi 
esenţa naturii fundamentale pure. Şi, în acelaşi timp, veţi fi 
echipați cu o putere magnifică, o putere de Rusalii, care vă 
va face capabili să împliniţi ceea ce a fost dorit. Pentru că, 
după dorinţă, vine actul de voinţă. Atunci veţi afla şi învăţa 
să cunoaşteţi aspectul volitiv al naturii fundamentale într-un 
sens eliberator. De aceea se spune, de exemplu, în prologul 
Evangheliei după loan: „Toţi cei care ÎL acceptă, ÎL primesc, El 
le dă puterea să devină din nou fiii lui Dumnezeu”. 

Când vă acordaţi fiinţa la esenţa naturii fundamentale, 
când dorinţa voastră se află în armonie cu ea, veţi primi 
puterea de a deveni din nou copiii lui Dumnezeu. 


Aici avem o lecţie de o importanţă colosală, pentru toţi 
cei care doresc să lucreze în via Domnului; pentru toţi cei care 
doresc să slujească Şcoala Spirituală în orice fel. Puterea de a 
împlini sarcina, puterea de a o duce la bun sfârşit, va fi primită 
de lucrător numai dacă îşi va armoniza întreaga fiinţă la natura 
fundamentală şi se va lăsa absorbit în această esenţă. Fiecare 
Tat, ar trebui să fie foarte conştient de acest lucru. Cuvintele 
din Predica de pe munte: „Căutaţi mai întâi Împărăţia lui 
Dumnezeu şi dreptatea Lui şi celelalte lucruri vor veni de la 
sine” ar trebui înțeleasă tot în această lumină. Dacă schimbaţi 
ordinea acestor două aspecte nu veţi reuşi niciodată. Atunci 
niciodată nu vă veţi atinge țelul: lucrarea voastră se va fărâma 
în mâinile voastre. 

Un alt aspect al acestui adevăr este că vă face capabili 
să clarificaţi, să limpeziţi toate tensiunile din fiinţa voastră. 

Din când în când, mulţi se găsesc în mijlocul tensiunilor 
interioare. Acum acestea pot fi explicate, aşa cum pot fi şi 
multele tensiuni care se dezvoltă în câmpul nostru de existenţă, 
în viaţa şi societatea noastră. Și voi ştiţi că vine un timp 
când orice tensiune are ca rezultat o explozie. Ei bine, puteţi 
evita şi neutraliza toate aceste tensiuni cu tot cu rezultatele 
lor explozive, dacă ele apar în viaţa voastră sau dacă apar în 
cele ale oamenilor din grupul sau cercul vostru. Aşa cum am 
încercat să vă arătăm, sunteţi una cu natura prin virtutea însăşi 
a fiinţei voastre. Întreaga voastră existenţă, inclusiv existenţa 
voastră ca microcosmos, se explică prin natură. 

De aceea, şi natura voastră are două aspecte: dorinţă şi 
voinţă, esenţa şi acțiunea. Fără natura fundamentală cu cele 
două aspecte ale acesteia nu aţi putea exista. Aşadar, atunci 
când ființa voastră — care înseamnă dorinţele, aspiraţiile 
voastre — nu se află în armonie cu esenţa naturii fundamentale, 
rezultatul imediat este tensiunea. Dacă, atunci, persistaţi în 
orientarea greşită, tensiunea va creşte oră de oră; şi, în cele 
din urmă, vine şi explozia, conflictul deschis, fățiș, în propria 
voastră fiinţă sau cu ceilalți. 

Toate acestea sunt chiar naturale şi evidente, mai ales 
dacă vă daţi seama că dorinţa este o forță de atracţie, în timp 
ce voinţa, sau actul volitiv, o forţă radiantă. Astfel natura 
fundamentală, prin însăşi fiinţa ei, atrage fiecare creatură către 
sine. De aceea filozofia Rozacruciană o numește „mama” sau 
matricea. 

Natura fundamentală atrage fiecare creatură către 
sine pentru a o umple cu gândul fundamental ce subliniază 
manifestarea. Dacă atunci creatura se opune, totuşi, iremediabil 
se va naşte tensiunea. Tensiunea urcă în conformitate cu legea, 
iar când se atinge extrema, întotdeauna urmează explozia. Apoi 
lucrurile se sfărâmă, iar sfărâmarea este esenţa morţii, pieirea 
forţei care derapează. Ceea ce rămâne se întoarce la fundament; 
fundamentalul o atrage la sine. Aşadar se poate spune că după o 
perioadă mai lungă sau mai scurtă, natura fundamentală câştigă 
întotdeauna: Unicul Bine va birui în cele din urmă. 

Natura câmpului de creaţie poate fi acum definită. 
Adesea putem auzi oameni cu o natură religioasă spunând 
în ignoranță că Dumnezeu a creat totul şi de aceea, trebuie 
susţinută existenţa a toate. Dar aceasta este o neînțelegere 
gravă şi tristă. De aceea versetul al şaptelea ne subliniază atât 
de pregnant: 


Nu spun, O Tat, că Dumnezeu face totul, deoarece 
acela care face ceva este câteodată nepotrivit din cauza 
interschimbării calității cu cantitatea, sau din cauză că 
uneori face un lucru, iar alteori complet opusul. Dumnezeu, 
Tatăl, Binele, totuşi, el însuşi este existenţa Totului. 


Hermes încearcă să îi arate lui Tat că lumea fenomenelor, 
Atoată manifestarea, nu funcţionează automat; nu lasă numai 
o singură cale, numai o singură posibilitate deschisă. Nu, 
unei creaturi i se deschid un număr variat de cursuri, mai ales 
atunci când realizează că posedă două forţe fundamentale. 

Atunci când Gnoza vă transmite sfatul ei de iubire, 
aveţi de făcut alegerea dacă îl veţi urma sau nu. Există mereu 
o varietate de opţiuni deschise către voi. Timpul le va cerne 
şi va spune, totuşi, dacă ce s-a realizat a fost în armonie cu 
natura fundamentală sau dacă i se împotriveşte. Dacă se 
întâmplă varianta a doua, atunci tensiunea se va dezvolta şi va 
urma explozia; atunci esenţa morţii va fi fost creată, generată. 
De înţeles atunci că pericolele şi posibilităţile implicate de 
toate aceste lucruri sunt atât de imense, de teribile, încât este 
necesar să vi le explicăm în profunzime. 

XIX 


Sfânta Democrație 
Sancta Democratio 


De un timp incomensurabil de lung, Gnoza lui Hermes 
este prezentă pentru a ne informa în ce priveşte Sancta 
Democratio, care înseamnă „oportunitățile absolut egale sunt 
oferite pentru toți”, ancorate în natura fundamentală încă de la 
începutul universului. Aceste idei au fost stabilite specific în 
Gnoza lui Hermes cu mult înainte ca drepturile omului să fie 
concepute. Esența naturii fundamentale, caracteristicile ei de 
bază — dorința şi voința — sunt prezente în fiecare, iar scopul 
lor este acela de a da fiecărei creaturi ideea de participare la 
sublim, în starea uman divină sublimă şi puterea de a îndeplini 
acest lucru. 

De fapt, este complet imposibil să nu realizăm această 
graţie divină intensă mai devreme sau mai târziu. Prin esenţa 
şi caracteristicile naturii fundamentale, fiecare este capabil 
să lucreze la propria-i realizare. Dacă se dovedeşte că ceea 
ce s-a realizat este opus planului fundamental, rezultatul va 
fi tensiunea urmată de un proces de corecție, aşa cum am 
explicat. 

Aşadar fiecare greşeală va veni la lumină în sursă. 
Astfel ne putem gândi la Sancta Democratio ca la un miracol. 
Orice obstrucţie pe calea realizării de sine automat dă naştere 
proceselor autocorectoare, pentru ca autorealizarea finală să 
fie asigurată, iremediabil. Cel care vede aceasta îl va înţelege 
pe Tat atunci când spune: 


Cu plinătate ne-ai umplut , O Tată, cu această viziune 
magnific de frumoasă, încât ochiul Sufletului-Spirit al meu, 

printr-o abordare aşa directă, s-a apropiat şi mai mult de 
sanctificare. 


Natura fundamentală este cuvântul atotcuprinzător şi 
omniprezent care a fost de la început. Este Cuvântul despre 
care se spune în prologul Evangheliei după Ioan: „La început 
a fost Cuvântul şi Cuvântul era la Dumnezeu şi Dumnezeu era 
Cuvântul. Acesta era la început la Dumnezeu. Toate printr-însul 
s-au făcut şi fără el nimic nu s-a făcut din tot ce s-a făcut”. În 
Cuvânt, în natura fundamentală, „era viaţă şi viaţa era lumina 
oamenilor”. 

Această viaţă trebuie să devină viaţa voastră. Înţelegeţi 
oare, experimentați voi, că această putere divină măreaţă, 
care este cognoscibilă în voi, chiar dacă expresiile ei pot fi 
întrucâtva neclare, este puterea divină, prezentă în voi încă de 
la începuturi? Întreaga voastră fiinţă este un dinam al dorinţei 
şi al voinţei, care sunt fundaţiile divine aşezate în fiecare 
ființă omenească. Astfel puterea divină este cognoscibilă în 
voi şi mult mai direct decât, de exemplu, soarele sau lumea. A 
douăsprezecea carte a lui Hermes lămureşte că lumea, lumea 
sfântă şi Vulcan, lumina spirituală ce stă dinapoia ei, şi ele tot 
de la Tatăl vin şi, ca atare, sunt divine în aceeaşi măsură. Dar 
versetul al cincilea spune: 


Deşi lumea şi soarele sunt şi ele generatorii fiinţelor 
vii, totuşi pentru ei înşişi nu Sunt, în aceeaşi măsură în care 
Dumnezeu este, cauza Binelui şi a vieții. 


Lumea, soarele şi alte corpuri cereşti sunt, evident, 
decizia, produsul Binelui Unic, al naturii fundamentale. Aşadar 
cum ar putea cineva situa lumea, care a fost generată de natura 
fundamentală, deasupra naturii fundamentale însăşi şi cu care 
toţi pot stabili o conexiune vie, personală! O astfel de idee ar fi 
iraţională, dincolo de faptul că ar fi şi complet greşită. 

Deşi lumea este mama noastră, a tuturor, din care 
ne naştem şi creştem, încă mai există multe alte dezvoltări 

embrionare, multe câmpuri subumane şi spectrale în totalitatea 
ei. Gândiţi-vă, de exemplu, la ce se coace în ţările din jurul 
Mediteranei! Gândiţi-vă la toate tensiunile care se dezvoltă în 
Europa tocită de timp. Radiaţii obstructive emană din toate 
aceste naţiuni, rase şi grupuri. 

Sunt nenumărați oamenii care nu au atins încă echilibrul 
în ce priveşte Sancta Democratio. Nenumăraţi nu i-au înţeles 
încă nici esenţa. Astfel că nici nu sunt capabili să trăiască în 
armonie cu natura fundamentală. Aşadar, când se adună în 
grupuri, rase şi naţiuni şi îşi pun speranţele în multiplicitatea 
ideilor, se vor afla, neîndoielnic, într-o confuzie. Altfel spus: 
din lume emană radiaţii ca un câmp de geneză şi dezvoltare 
a copiilor lui Dumnezeu, membrii al valului de viaţă umană, 
radiaţii care pe de o parte aparţin Binelui Unic, dar pe de alta, 
i se opun. Mai mult, radiaţiile lumii se combină cu cele ale 
Soarelui şi ale unui număr de alte corpuri cereşti şi pe multe 
dintre aceste corpuri se dezvoltă probleme grave. 

Rezultatul este acela că se produce o încurcătură de 
influenţe în natura noastră, în starea noastră de viaţă: din lumea 
noastră, de la locuitorii planetei noastre şi de la miriadele de 
alte corpuri cereşti. Toate acestea sunt complicate şi creează 
confuzie extremă. Ceea ce vrea să spună Hermes este că o 
dezvoltare opusă pe orice planetă din sistemul solar va avea o 
influenţă puternică asupra radiaţiilor tuturor celorlalte planete, 
cât şi asupra soarelui, asupra acelui sistem. De aceea, aşa cum 
spune el, lumina soarelui poate orbi. 

Pentru a evita aceste dificultăţi, care mereu vor 
victimiza creatura dacă aceasta se lasă atrasă în ele, există 
natura fundamentală a începutului, cuvântul, viaţa şi lumina. 
Întregul plan al genezei se află cuprins în esența ei; ideea 
fundamentală stă scufundată în ea ca o dorinţă care atrage 
extrem de puternic. 

Mai mult, există o activitate în natura fundamentală, 
o voinţă, o putere de realizare, o putere către viaţă. Această 
viaţă este o lumină nestrămutată. Este lumina spre care 
suntem chemaţi, lumina stării divin umane. Şi nu este oare 

minunat şi consolator gândul că în mijlocul acestei abundenţe 
prolifice de lucruri, în mijlocul nenumăratelor radiaţii care ne 
bombardează, se află o unitate dublă ascunsă în noi şi care 
ne poate pune în legătură cu natura fundamentală? Nu este 
oare un lucru minunat să avem această comoară nepreţuită, 
dincolo de miriadele de influenţe, dincolo de toate pericolele, 
dincolo de toate radiaţiile dezvoltărilor nenumărate? Poate 
veţi înţelege acum strigătul de jubilaţie al lui Tat, din ce în ce 
mai limpede. 


Cu plinătate ne-ai umplut , O Tată, cu această viziune 
magnific de frumoasă, încât ochiul Sufletului-Spirit al meu, 
printr-o abordare aşa directă, s-a apropiat şi mai mult de 
sanctificare. 


Hermes adaugă în continuare la aceasta: 


O astfel de viziune a Binelui nu este întocmai radiației 
învăpăiate a Soarelui care, prin lumina sa, orbește ochii şi 
ne forțează să-i închidem. Reflecția interioară are un efect 
illuminator şi cu cât mai mult se întâmplă acest lucru cu 
atât acela este mai receptiv la influxul radiației dătătoare de 
înțelegere. Ea ne penetrează cu forță mare, nu ne este nocivă 
şi este plină de dumnezeire. 


Ce veste bună, sublimul adevăr de Rusalii, ni se 
permite să vă aducem! Sunt atât de multe în jurul nostru cele 
ce ne orbesc, ce ne stânjenesc şi ni se opun. Şi la ce rezultate 
dezamăgitoare ne pot conduce aceste lucruri. Ei bine, vă puteţi 
elibera de toate acestea, complet şi imediat. Vă puteţi disocia 
chiar definitiv de ele. Pentru că lângă voi, în jurul vostru şi în 
voi sunt cuvântul, viaţa şi lumina. Prologul aparent abstract al 
Evangheliei după loan se vădeşte a fi cât se poate de concret. 
Deoarece, prin Corpul Viu al tinerei Gnoze, toţi elevii sunt 
conectaţi cu natura fundamentală în puritatea ei absolută. 

Şcoala vi se adresează cu acest fapt concret pentru ca 


137 


voi să puteţi lua parte la el cât de repede posibil. Şi veţi lua 
parte la el de îndată ce veţi fi intrat în noul mod de viaţă. 
Eliberaţi-vă gândirea, conştiinţa cerebral intelectuală, de orice 
este obstructiv, stînjenitor şi experimental şi astfel reînnoiţi 
mişcarea retrogradă. 

Totuşi este vorba despre mai mult decât atât după cum 
ne arată textul nostru. Dacă aţi fi în stare să înțelegeţi pe 
deplin ideile dezvoltate aici, nu în sensul intelectual (pentru 
că oricine care are o conştiinţă cerebral intelectuală poate 
face măcar atâta lucru), dacă această realitate, acest adevăr 
v-ar tulbura, v-ar înteţi, v-ar mişca şi inspira până în fibra 
cea mai profundă a fiinţei voastre, atunci aţi fi, întocmai cum 
zice Hermes: adesea absorbiți, într-o stare de pace corporală 
completă, de cea mai minunată contemplare, întocmai cum 
s-a întâmplat cu strămoşii noştri Uranus şi Cronos. 

Uranus şi Cronos personifică puterile de lumină sublime 
în care timpul şi veşnicia au fost unite pentru a forma o unitate 
desăvârşită. Aceste puteri de lumină au format o legătură cu 
omenirea la sfârşitul epocii atlanteene şi la începutul perioadei 
ariene. Ele au fost manifestări spirituale, divine care au fost 
păstrate şi stabilite de către aceste entităţi cu milioane de ani 
în urmă. Aceşti semănători sau saturnieni (Cronos = Saturn) 
au adus seminţele de aur omenirii noi ce se manifesta. Ei erau 
în lume dar nu erau parte din ea. Ei trăiau în corp, dar puteau 
să se mişte şi în afara lui, să dea mărturie, din experienţe de 
prima mână, despre slava şi majestatea naturii fundamentale, 
acelora care încă trăiau în afara lor. 

Mişcarea retrogradă ar trebui să înceapă în gândirea 
voastră. Gândurile voastre, conştiinţa voastră cerebral 
intelectuală, trebuie purificate şi aduse în echilibru cu ideea 
fundamentală. Tot ce generează confuzie, orice confuzie, 
orice este impur, tot ce ţine de critică, tot ce este pământesc 
în gândirea voastră trebuie să dispară din organul mental 
funcțional, din sanctuarul capului. Pe baza acestor gânduri 
purificate, a acestei gândiri purificate, mişcarea retrogradă 
poate începe. 

Dacă gândiţi pur, aşa cum sunteţi chemaţi să o faceţi, 
corpul vostru astral va fi aprins de o manieră care se află 
în armonie cu mentalul vostru. Corpul astral reacționează 
în fracțiuni de secundă la fiecare dintre gândurile voastre. 
Precum un fulger, fiecare gând dă naştere unui foc nemăsurabil 
şi foarte puternic în corpul vostru astral. Prin corpul astral, 
este adus atunci la o condiţie corespunzătoare cu acesta 
şi corpul eteric. Eterii sunt eliberaţi şi vă pătrund întregul 
organism fizic, afectându-i toate organele şi toate fluidele, 
inclusiv sângele. Şi atunci când sângele este încărcat astfel cu 
rezultatele gândurilor voastre fulgerătoare, curge înapoi prin 
toate celulele creierului şi aduce cu sine ceea ce voi înşivă aţi 
eliberat din nou în conştiinţa cerebral intelectuală. 

Sunteţi oare conştienţi de această mişcare retrogradă? 
Gândire, corp astral, corp eteric, corp fizic, sânge şi înapoi, prin 
sânge spre sanctuarul capului. Acesta este cursul de-a lungul 
căruia circulă mişcarea retrogradă. lar dacă gândurile voastre 
sunt în întregime direcționate către pământ, rezultatul poate fi 
un zid de puşcărie, o temniţă impenetrabilă. Cu toate acestea, 
dacă vă purificaţi gândurile, dacă învăţaţi să gândiţi pur, în 
armonie cu natura fundamentală, veţi dărâma zidurile acestei 
închisori. Zidurile se vor prăbuşi şi veţi deveni complet liberi. 
Apoi, pe măsură ce vă îndepărtați de închisoarea voastră, 
veţi contempla slava. Nu vi s-a dat un creier, acest organ 
minunat al sistemului vostru cerebral, pentru a vă concentra 
asupra pământului şi să vi-l aglomeraţi cu toate aceste lucruri 
de natură dialectică şi lipsite de valoare. Vi s-a dat un creier 
pentru a vă servi ca bază pentru revărsarea Spiritului Sfânt, 
pentru a celebra Sărbătoarea de Rusalii. Înţelegeţi acest 
lucru? Cel care şi-a purificat mişcarea retrogradă din sistemul 
său şi prin aceasta s-a deschis naturii fundamentale, va intra 
în contact senzorial cu acea natură. Şi va putea să contemple 
natura adevărată interioară în acelaşi fel în care noi putem să 
vedem natura exterioară cu ochii. Şi desigur veţi înţelege că 
acest tip de viziune nu are nimic de a face cu a fi capabil de 
a vedea în sfera reflectătoare, pentru că sfera reflectătoare nu 

este nimic altceva decât un canal de scurgere, coşul de gunoi 
al naturii dialectice. 

Stabilirea unei relaţii de intimitate cu forţele gemene 
ale naturii fundamentale este mereu acompaniată de trezirea 
imediată a simţurilor interioare noi. Aceasta este semnătura 
adevăratei ucenicii, discipolatul în Binele Unic. Aşadar acum 
vom înţelege strigătul de mântuire al lui Tat: 4m vrea ca şi noi 
Să putem să o atingem. 

XX 


De la sufletul viu la 
spiritul dătător de viaţă 


Aşa cum am mai discutat, formarea unei relații de 
apropiere cu cele două forțe gemene ale naturii fundamentale 
este acompaniată de trezirea unor simțuri interioare, complet 
noi. Atunci devenim un discipol al Binelui Unic. Cu toate 
acestea, acest discipolat, cu atributele la care conduce, va 
fi imposibil atâta vreme cât candidatul nu este capabil să 
intre în tăcere. Aceasta este o nouă fază a uceniciei, care 
începe de îndată ce toate eforturile de orientare ale cuiva, 
de reconsiderare continuă şi luptele de pe cale, au trecut. 
Numai atunci cineva poate deveni potrivit pentru dezvoltarea 
simțurilor noi. Numai atunci se va auzi vocea tăcerii. De 
aceea Hermes spune:.. Gnoza Binelui este şi tăcerea divină şi 
amuțirea tuturor simțurilor. 

Natura fundamentală, o tăcere continuă, susține şi 
menține un curent de nestrămutat, care se ridică din esența 
ei — dorința — şi din voința ei, al cărei rezultat este activitatea. 

Dorința ei cuprinde întreaga idee divină, planul de 
manifestare al Tatălui, înțelepciunea absolută. Activitatea 
acestui curent relevă ce animă ideea ca imagini, forme de gând. 
Este realitatea înaltă a cunoaşterii divine, a gândurilor divine, 
ce trebuie duse la împlinire de către fiinţele umane perfecte. 
Cum ar veni, natura fundamentală vorbeşte candidatului. De 
aceea prologul Evangheliei după loan mărturiseşte despre 
„Cuvânt”. Cuvântul lui Dumnezeu nu este un limbaj scris ori 
tipărit, compus după o dispută complicată şi lungă şi dezbătută 
de un consiliu de părinţi ai bisericii; Cuvântul lui Dumnezeu 
este vocea naturii fundamentale. 

Acest lucru nu trebuie să vă surprindă deloc, pentru că şi 
voi puteţi face la fel. Atunci când produceţi gânduri, acestea se 
manifestă ca imagini. Când vă gândiţi la un copac, sau la o floare, 
sau la o plantă, sau la o fiinţă umană, imaginea corespunzătoare 
vă apare şi se formează în aura din sanctuarul capului. Vorbiţi 
cu ajutorul acestor gânduri imagini. Puteţi chiar intra în contact 
cu ceilalţi prin simplul schimb de imagini gânduri. 

Ei bine, acesta este „Cuvântul” aşa cum se înţelege 
aici. Cuvântul lui Dumnezeu este vocea naturii fundamentale. 
Gândul divin lucrează în cooperare cu natura fundamentală. 
Astfel, apar o serie de gânduri imagini divine. Şi această voce, 
acest Cuvânt, nu poate fi înţeles decât în tăcere. 

Prin aceasta nu vrem să spunem meditaţie, sau 
concentrare, sau exerciții de yoga, sau o viaţă de rugăciune 
continuă. Prin aceasta ne referim la tăcerea interioară absolută 
a fiinţei întregi, care poate sau nu să fie angajată în munca 
obişnuită de zi cu zi. Cineva nu poate deveni tăcut decât ca 
rezultat al mişcării retrograde reînnoite despre care am vorbit 
mai devreme. Aceasta, la rându-i, nu este posibilă decât prin 
abordarea noului mod de viaţă, care înseamnă: a avea sufletul 
ca rezultat al aspiraţiei spre libertate şi pe baza acestei esențe 
de suflet reînnoind cunoaşterea, prin sânge. Cu alte cuvinte, 
aceasta înseamnă, pe baza stării de suflet pur, pentru a situa 
în puritate conştiinţa cerebral intelectuală; în nonataşare, în 
absenţa oricărei critici, într-o viaţă de armonie şi iubire. 

Atunci Sufletul- Spirit (aşa cum numeşte Hermes inima 
şi sufletul când lucrează în cooperare) se trezeşte şi atunci 
sistemul experimentează o pace interioară bogată, intensă. 
Atunci se poate experimenta, senzorial, tăcerea de nesondat 
a naturii fundamentale. 

În această tăcere, focul corpului astral este aţâţat 
cu blândeţe. Intensitatea violentă a focului astral şi toate 
rezultatele lui se disipează treptat. Aura din jurul inimii începe 
să ne ofere probe în acest sens. Şi prin corpul astral, prin 
starea nouă, corpul eteric este iradiat şi potolit. Cei patru eteri 
sunt eliberați sub forma celor patru mâncăruri sanctificatoare 

care nutresc corpul cu toate organele lui, inclusiv sângele, cu 
tăcerea nou născută, cu pacea interioară. 

Numai astfel întregul fiinţei cuiva este făcut receptiv la 
vocea tăcerii, la Cuvântul naturii duble fundamentale. Şi fără 
a fi nevoie să spunem un singur cuvânt despre aceasta, veţi 
vedea, că o veţi recunoaşte. 

Această înţelegere interioară nu implică nicio luptă. 
Dacă vă pregătiţi ființa, veţi înţelege vocea tăcerii. Atunci Îl 
veţi recunoaşte pe El, care doreşte să fie recunoscut. Şi veţi fi 
atunci capabili să vă dirijaţi viaţa ca atare. Acela care începe 
să trăiască din această stare, acela care a aflat Gnoza Binelui, 


nu mai poate fi distras de nimic altceva. Cine o dată a 
contemplat-o, nu va mai vedea nimic altceva, nici nu va 
mai putea asculta altceva şi chiar şi corpul său participă la 
această nemişcare. Când toate percepțiile fizice şi toţi stimulii 
vor fi dispărut din conştiinţa lui, va rămâne în linişte. 


In mijlocul întregii agresivităţi şi a freamătului naturii 
morţii, el va rămâne în tăcerea fundamentală. 


Când Gnoza iluminează întreaga conştiinţă, ea aprinde 
din nou sufletul, ridicându-l prin detaşare de corp. Astfel ea 
transformă întreaga fiinţă umană în natura ei adevărată, pentru 
că îndumnezeirea sufletului, cea care însoţeşte contemplarea 
frumuseţii Binelui, nu poate fi împlinită într-un corp muritor. 


Veţi observa cât de fundamental este noul mod de viaţă. 
Dacă vreţi să înaintați pe cale, dacă doriţi, cu adevărat, să 
participaţi la eliberare — şi acesta este, cu siguranţă, motivul 
pentru care aţi intrat în Şcoala Spirituală — atunci practicaţi 
mişcarea retrogradă cu efort constant şi onest. Purificaţi- 
vă conştiinţa cerebral intelectuală pe baza inimii, pe baza 
sufletului şi, pas cu pas, veţi intra în tăcere. Şi când veţi fi atins 
pacea astfel, lumina vă va ilumina sufletul; va ridica sufletul, 
îl va regenera şi-l va îndruma spre fiinţa lui Dumnezeu. 

Aceasta ne duce înapoi chiar la baza acestei întregi 
dezvoltări noi: sufletul. Numai sufletul viu poate continua spre 
a deveni spirit dătător de viaţă, spre îndumnezeire, aşa cum 
o numeşte Hermes. Dar pentru a împlini acest lucru sufletul 
trebuie să se acordeze pe sine cu natura fundamentală şi să 
participe la ea. Abia atunci va fi posibil ca sufletul să se unească 
cu spiritul, iar nunta alchimică a lui Christian Rozacruce poate 
fi sărbătorită. Aşadar, măreaţa sarcină a elevului este să aducă 
sufletul muritor, sufletul care păcătuieşte, la renaştere şi de la 
renaştere la îndumnezeire. Aşadar, presupunând că deja veţi fi 
experimentat renaşterea sufletului, lucrul la care trebuie să vă 
gândiţi acum este problema îndumnezeirii. 

Aşa cum spune Hermes, fiecare suflet separat trece prin 
schimbări de formă. Aceste transmutări pot duce fie în sus, 
fie în jos. Calea tensiunii şi a disoluţiei descrise mai devreme 
există tocmai pentru a menţine dezvoltarea sufletului în jos 
între nişte limite. Dacă tulburările sufletului vostru şi astfel 
implicit ale mentalității şi de aici ale mişcării retrograde 
deviază de la natura fundamentală, atunci în viaţa voastră vor 
apărea tensiuni, care vor creşte până ce va veni momentul 
exploziei. Şi atunci s-ar putea să fiţi nevoiţi să o luaţi de la 
capăt. Astfel dezvoltarea în jos a sufletului este menţinută 
între nişte limite de către lege, nu ca să vă pedepsească, ci 
numai să vă repună în cursul procesului, din nou şi din nou; 
numai pentru a vă continua să vă furnizeze oportunităţi 
proaspete pentru a o lua de la capăt. Gândiţi-vă numai de câte 
ori a trebuit să începeţi de la capăt voi, ca microcosmos! 

Aşadar, motivaţi de propriile voastre experienţe 
dureroase ale acestor lucruri, hotărâţi-vă, acum, în cele din 
urmă, să intraţi în cealaltă formă de transmutare sufletească în 
direcţia în sus, pe baza renaşterii. 

Veţi avea nevoie să înţelegeţi misterul sufletului în 
profunzime, cu adevărat, dacă vreţi să păşiţi pe calea aceasta 
încununaţi de succes. Hermes s-a străduit să îi explice şi să-i 
dezvăluie lui Tat acest mister în cartea a douăsprezecea; 

Toate sufletele care se învăârtesc în lume, ca şi cum ar fi 
cusute în locuri dedicate lor, provin de la unicul suflet, Sufletul 
— Atoate. Aceste suflete trec prin multe schimbări, unele în 
ascensiunea plină de graţie, altele supuse mişcării opuse. 


Este necesară o explicaţie pentru a arăta cum îşi capătă 
originea sufletele, o explicaţie scolastică, oarecum doctrinară, 
dar o veţi putea urmări pentru a vă aduce aminte faptele pe 
care deja le cunoaşteţi. 

Un suflet nu este nimic altceva decât un microcosmos. 
După cum ştiţi, Gnoza ne învaţă că roza inimii este nucleul 
suflet, punctul central al microcosmosului. Roza inimii nu este 
cine ştie ce organ fizic misterios, ci chiar centrul matematic 
al sferei microcosmice. În jurul acestui centru, în jurul acestui 
suflet nucleu, se află un câmp de manifestare, un spaţiu 
deschis care, în schimb, este învăluit în fiinţa aurică septuplă. 

Să luăm ca exemplu un atom. Fiecare atom conţine un 
nucleu în jurul căruia orbitează diferiţi electroni, întocmai 
precum o fac planetele în jurul soarelui . 

În mod similar, atomul microcosmic, la rându-i, are un 
nucleu cu un câmp de radiație, un câmp de manifestare, în jurul 
căruia orbitează şapte „planete microcosmice” — fiinţa aurică 
septuplă. lar personalitatea se dezvoltă în spaţiul deschis, 
câmpul de radiaţie din jurul nucleului atomului microcosmic. 
Nucleul, sau sufletul microcosmosului, atunci, se asociază cu 
inima personalității. Astfel cineva poate vorbi despre sufletul 
personalităţii, sau despre sufletul care se află în sânge, pentru 
că puterea radiantă a rozei nu numai că se dezvoltă în inimă, 
dar se manifestă şi în sânge. 

Toate acestea au dat mereu naştere confuziilor. O 
putere cu adevărat însuflețitoare se află, într-adevăr, în 
personalitatea noastră. Cu toate acestea, ea emană dinspre 
nucleul microcosmosului. Factorii ereditari, şi ei, îşi joacă 
rolul în sânge şi sistemul endocrin şi toată karma care a 
fost înmagazinată în microcosmos ne vine din ființa aurică 
septuplă. 

Aşadar întrebarea la care trebuie să răspundem acum 
se pune: cum vine un microcosm în ființă? Unde îşi are el 
originea? 

Microcosmosul îşi are originea în natura fundamentală. 
Aşa cum am văzut, natura divină cuprinde un curent dublu, un 
curent de ființă şi voinţă, de dorinţă şi activitate. Acest curent 
nu este Dumnezeu, dar îşi are originea în Dumnezeu. 

Acest curent dublu, atoatecuprinzător şi omniprezent 
al naturii fundamentale este un câmp astral foarte învăpăiat 
care umple întregul Tot. O fiinţă umană îşi creează propriul 
corp astral cu ajutorul activităţii sale mentale. Atunci când 
produceţi gânduri imagini, acestea generează anumite 
activităţi astrale care se dezvoltă în corpul vostru. Această 
încingere dă naştere atunci unei scântei în corpul astral, cu tot 
rezultatul mişcării retrograde. 

Aşa că, poate veți înţelege cum cunoaşterea divină, 
care este exterioară naturii fundamentale, radiază câmpul 
astral puternic al naturii fundamentale cu gândurile sale. 
Astfel, în natura fundamentală vin la fiinţare scântei sau văpăi 
astrale. Tot astfel, valurile de viaţă vin la existenţă; ele sunt 
trezite şi aduse în manifestare de către cunoaşterea divină. De 
aceea microcosmosurile mai sunt numite şi scântei de spirit 
sau scântei divine. 

Astfel, un microcosmos este o scânteie astrală care îşi 
are originea în natura fundamentală. Toţi suntem, prin urmare, 
legaţi în cel mai apropiat mod cu natura fundamentală. Un 
microcosmos, o scânteie de spirit, îşi poartă caracteristicile 
proprii, pentru că acolo şi-a avut originea. 

Eterii sunt eliberaţi în scânteie prin dorinţa şi voinţa 
câmpului mamă, pentru că în spatele scânteii se află impulsul 
gândului divin prin care câmpul mamă este încins. Un val 
de viaţă explodează în Atot Manifestarea precum o explozie 
de foc astral şi fiecare scânteie a acelui foc este umplută 
cu gândul divin. Eterii generaţi de scântei se concentrează 
în jurul nucleului atomului microcosmic, roza, sufletul 
microcosmosului. 

În mijlocul acestei concentrări de eteri apare o 
manifestare a formei, un sistem de linii de forță care se 
modelează în formă umană. Prin acest proces gândul divin 
se manifestă în jurul rozei. Astfel, norul eteric se modelează 
într-o reflecţie a ideii fundamentale prezente în câmpul mamă. 
Astfel, sufletul om originar, adevărat, în care se reflectă 
sufletul sau nucleul câmpului mamă, apare în forma de slavă, 
eterică. 

Deoarece acest proces se dezvoltă în coeziunea 
armonioasă cu gândul divin ce aprinde scânteia, gândul divin 
este şi el conectat cu sufletul nucleu şi cu fiinţa de substanţă 
eteric fizică. Astfel vedem cum există, în fiinţa preumană, o 
unitate completă între spirit şi suflet. Pe baza acestei stări, 
sufletul adamic viu poate progresa spre un bine mai înalt şi, în 
cele din urmă, să devină un spirit dătător de viaţă. 


Sperăm că toate acestea v-au oferit cât de cât o idee 
despre cum ia fiinţă microcosmosul şi despre cum se formează 
fiinţa umană dintr-un astfel de microcosmos, printr-un proces 
diferit de naştere şi menţinere. 

Acum vă va fi uşor să vă imaginaţi cât de mult a fost 
tulburat acest proces glorios şi divin în ce priveşte omul născut 
din natură. Pentru că personalitatea lui trebuie să se nască prin 
mijloacele pământeşti ale propagării şi adus în legătură cu un 
microcosmos gol, lipsit de putere. Prin mijloacele acestui 
sistem de ordine de necesitate aflăm atât de bine, trebuie 
să facem o încercare pentru a restaura existenţa iniţială, cel 
puţin pentru un timp, de-a lungul căruia forma fizică şi eterică 
originară a omului suflet este supusă mai multor procese de 
cristalizare. Omul-suflet, împreună cu microcosmosul ce-l 
înconjoară, constituie atunci, abia numai o licărire din intenția 
originară a Logosului. De unde şi strigătul: „Întoarceţi-vă, O, 
fii ai focului!” 

Nu sunteţi un copil al focului? Nu este oare scânteia 
divină originară activă în voi? Întoarceţi-vă atunci, O, fii ai 
focului! Şi folosiţi-vă din plin de timpul vostru. 

XXI 


Cele şapte perioade ale creaţiei 


Sperăm că acum veţi putea vedea limpede cum este 
adus din natura fundamentală un val de viaţă de suflete prin 
mişcarea gândului divin. Astfel de suflete sunt scântei ale unei 
naturi astrale şi formează nucleele unui număr corespunzător 
de microcosmosuri. 

Spre deosebire de substanţa primordială, microcosmosul 
şi sufletul lui nucleu trec prin diferite metamorfoze înainte ca 
o entitate divin umană să poată trăi şi să se manifeste pe sine 
într-un astfel de sistem microcosmic. 

Aşa cum probabil aţi putea deja şti, transfigurarea începe 
după ce sufletul renaşte. În primul rând, aceasta presupune 
refacerea a tot ceea ce s-a cristalizat şi s-a degenerat în 
microcosmos. Dar când refacerea a devenit fapt, adică realitate, 
transfigurarea trece din putere în putere şi din slavă în slavă, 
în transformări continue. Aşa că este logic să conchidem că, 
în timpurile preistorice, înainte să se fi ajuns la starea noastră 
prezentă, parte din valul de viaţă de care aparținem a avut 
experienţa unor forme microcosmice chiar diferite. De îndată 
ce scânteile de spirit au fost create, ele experimentează multe 
schimbări, unele în ascensiunea plină de graţie, aşa cum 
spune Hermes, altele fiind supuse opusului. Să examinăm cum 
poate apărea o astfel de stare opusă; să ne gândim la cauzele şi 
efectele ei şi unde anume se găseşte soluţia. 

Incidentele care duc la formarea unei naturi opuse, 
ale cărei rezultate le experimentăm până în ziua de azi, s-au 
întîmplat în preistorie. 

Poveşti din vechime ne spun despre o perioadă saturniană, 
care a fost urmată de o perioadă solară, apoi de una lunară şi, 

în cele din urmă, de una pământească. Fiecare dintre aceste 
perioade a fost constituită din şapte cicluri sau ere. 

Perioada pâmântească, cea în care trăim acum, a 
început cu era hyperboreeană. Aceasta a fost urmată de 
perioada lemuriană şi apoi de un al treilea ciclu al perioadei 
pământeşti, era atlanteeană. Acum am ajuns la mijlocul erei 
ariene. Aşadar trei ere şi jumătate se întind înapoi şi acum noi 
trăim în cea de-a doua jumătate a acesteia. 

Puteţi citi despre toate aceste lucruri în Cosmogonia 
Rozicruciană, cosmogonia lui Max Heindel, sau în literatura 
antroposofică. Învățăturile lui Max Heindel sunt, şi ele, 
conforme liniilor antroposofice, deoarece el a fost discipolul 
lui Rudolf Steiner. Avem un exemplar al primei ediții 
americane a cosmogoniei lui Heindel, pe pagina de titlu având 
o dedicație a lui Max Heindel pentru profesorul său, Rudolf 
Steiner. Mai puteţi afla despre aceste lucruri din Doctrina 
secretă a doamnei H.P. Blavatsky. Această lucrare ne oferă 
informaţii despre multe tipuri rasiale ancestrale într-o serie de 
forme diferite. 

Hermes vorbeşte despre toate aceste metamorfoze ale 
sufletului în versetul douăzeci: 


Creaturile care se târăsc se schimbă în acelea care 
sălăşluiesc în ape, cele ce sălăşluiesc în ape se preschimbă 
în cele ce locuiesc pământul, cele ce locuiesc pământul se 
transformă în ființe ale aerului, iar acestea la rându-le se 
transformă în oameni. lar oamenii, în cele din urmă, pătrund 
în nemurire schimbându-se în demoni şi alăturându-se 
corului zeilor. 


Nu vă șocați de termenul „demoni”, deoarece înţelesul 
original al cuvântului este „principiu astral”. Aşa că ceea ce 
textul vrea să spună prin aceasta este că sufletele umane care au 
devenit participanţi la nemurire sunt preschimbate în principii 
de foc şi, în cele din urmă, se alătură corului zeilor. Hermes 
mai observă şi că înainte de a fi atinsă starea de zeu imuabil, 

sufletele omeneşti trec prin mai multe faze de dezvoltare în 
care sunt mobile, sau zei schimbători. Starea de imobilitate, 
totuşi, este cea mai perfectă şi cea mai înaltă stare a sufletului. 


Acest rezumat expus de Hermes ne aminteşte puternic 
teoria evoluţiei aşa cum ea este asertată de ştiinţa materialistă, 
care încearcă să ne dovedească că fiinţele umane au evoluat 
din animalele care se târăsc, deşi oamenii de ştiinţă recunosc 
că există o verigă lipsă în deducţiile lor. Dar Hermes se referă 
la ceva cu totul diferit. Am vrea să încercăm să vă explicăm 
acest lucru. 

Când este creată o scânteie de suflet, astfel încât cineva 
să poată vorbi despre un microcosmos şi când liniile de forţă 
ale structurii fizic eterice se manifestă în jurul nucleului suflet, 
sufletul nu este în stare încă să facă alegerile proprii sau să ia 
decizii în această fază de naştere microcosmică. Activitatea 
este prezentă dar într-o stare mai mult sau mai puţin haotică. 
Acest lucru dă naştere unor fenomene astrale de descărcare în 
microcosmos fără ca o conştiinţă individuală să fie prezentă. 
Aşadar este doar o forță, care trebuie să se manifeste pe sine în 
conformitate cu legile naturale. Cineva poate compara această 
primă manifestare cu aceea a animalului care se târăşte, cu 
şarpele care sâsâie adus în manifestare de o dorinţă mohorâtă, 
întunecată. Scânteia suflet în stadiile ei timpurii nu este 
nici reptilă, nici vreun animal târâtor, dar este comparabilă 
cu ele în ce priveşte posibilitatea de manifestare. Pentru că 
scânteia suflet nu are încă niciun organ capabil de radiaţie şi 
de manifestare raţională în niciun fel. Este numai o forţă care 
se face simțită şi generează ceva mişcare. 

După această primă perioadă, scânteia suflet intră în 
contact cu revelaţia celor patru elemente. Prima perioadă este 
numită Saturn, aşa cum am spus mai devreme. În legătură 
cu aceasta, gândiţi-vă la ceea ce spunea Hermes despre 
Uranus şi Cronos. Menţionarea lui Saturn ne duce cu gândul 
la saturnieni, la semănători şi se poate vorbi despre era 
saturniană pentru că, în răstimpul acela microcosmosul era 

format şi anumite forţe au fost aduse în manifestare în el; au 
fost „sădite” în el. 

După această perioadă iniţială, scânteia suflet a 
fost legată în primul rând de elementul apă. Aceasta poate 
fi comparată simbolic numai cu peştele zilelor noastre, 
deoarece, în Doctrina Universală, elementul apă reprezintă 
prima intrare într-o viaţă mai mult sau mai puţin ordonată. 
Vorbim despre o eră a Soarelui, deoarece, după era Saturn, a 
fost aprinsă lumina. Şi, o dată cu lumina, a venit prima intrare 
în viață. În timp ce prima perioadă a fost una de unduire, de 
alunecare deasupra apelor, de pregătire a seminţelor, cea de-a 
doua a fost una a intrării în viaţă şi în manifestările ei, scopul 
măreț al scânteii suflet. În cea de-a treia perioadă s-a format 
o legătură cu pământul pe care şi cu ajutorul căruia călătoria 
sufletului trebuia să fie împlinită. Vorbim despre perioada 
Lunii pentru că atunci a început lucrarea omului suflet, sub 
îndrumarea Îngerilor Lunii sau a puterilor Sfântului Spirit. 

Astfel, venind, înaintând dinspre natura fundamentală, 
valul de viaţă a atins „casa” intenţionată, locul intenţionat de 
lucru: Pământul. De aceea vorbim despre era Pământului. 
Destinația pământească, locul de lucru sau al lucrării, a fost 
atins şi, acest loc trebuie să se pregătească pentru călătoria 
eliberatoare pe care trebuie să o ducă la bun sfârşit. Apoi, când 
lucrarea a fost împlinită, entitatea sufletului părăseşte acest loc 
Şi intră în cea de-a patra perioadă, pentru a face conexiunea cu 
elementul aerului. Elementul aer este un simbol al spiritului. 
Gândiţi-vă la porumbel, locuitor al aerului, care reprezintă 
coborârea Sfântului Spirit. Astfel, în cea de-a patra perioadă, 
entitatea sufletului se leagă de Spirit. Sufletul sărbătoreşte 
nunta sa alchimică cu Pimandru, cu Spiritul. 

Acum veţi putea să mai înțelegeţi şi scopul nunții 
alchimice a lui Christian Rozacruce: persoana care este ca şi cum 
ar fi închisă în Pământ, în perioada pământească, trebuie să fie 
eliberată şi îndrumată în călătoria sa spre perioada următoare. 

Apoi, mireasa şi mirele intră în cea de-a cincea perioadă. 
Abia acum, că sufletul s-a unit cu Spiritul, poate fi numit cu 

adevărat un om-suflet, un manas, un cugetător, adică o ființă 
gânditoare în cel mai înalt sens al cuvântului. Abia în această 
stare omul intră în contact cu elementul foc. El şi-a încheiat 
călătoria. Aşa cum odinioară s-a născut din focul astral, acum 
se reîntoarce la el ca entitate nemuritoare, divină, autocreatoare 
şi este complet una cu principiul naturii astrale, demonul naturii 
fundamentale, în esenţă şi activitate. 

Astfel el intră în cea de-a şasea perioadă, cea de-a şasea 
zi a creaţiei. Este ziua creaţiei şi a împlinirii; el se alătură 
multitudinii zeilor nemuritori şi imuabili. 

Cea de-a şaptea perioadă, cea de-a şaptea zi a creaţiei, 
este ziua de odihnă, când este stabilită pacea imuabilă, eternă 
a adevăratului popor al lui Dumnezeu. 

Tocmai această plenitudine creatoare septuplă este cea 
pe care Hermes caută să o descrie în cel de-al douăzecilea 
verset. Este călătoria sufletească a entității care a fost chemată, 
de la scânteie până la scopul final al lucrurilor. 

Nu ar trebui să înţelegeţi „pacea imuabilă a poporului 
lui Dumnezeu” în sens dialectic. Ea are legătură cu echilibrul 
măreț şi glorios, cu Tatăl însuşi. Două coruri de zei se ridică 
din această armonie, după cum spune şi Hermes: cei mobili 
şi cei nemișcaţi, oştirea celor care trudesc în manifestare, în 
câmpurile de recoltă ale omenirii şi oştirea celor retraşi şi care 
acced spre scopuri mai înalte. 


Cu toate acestea, există un lucru tulburător, întunecat în 
ce priveşte acest proces glorios de dezvoltare, posibilitatea unei 
tulburări în cursul dezvoltării, un factor de frânare, de întârziere 
care poate da naştere răului şi opoziţiei. Noi cunoaştem acest 
lucru din experienţă, deoarece toţi am păcătuit pe calea 
sufletească spre Tatăl. „Nimeni nu este bun, nici măcar unul”, 
spune Domnul lisus. Cu toţii am rătăcit. Aparţinem părţii căzute 
a valului de viaţă şi tocmai de aceea este foarte important, de 
cea mai mare importanţă să cunoaştem cauzele acestei căderi. 
O dată ce cunoaştem cauzele, atunci soluţia, ieşirea, ne va fi 
mai aproape decât mâinile şi picioarele. 

Posibilitatea unui astfel de incident, ai căror victime 
am fost, s-a ivit între perioada a treia şi a patra. Aşa cum am 
văzut, cea de-a treia perioadă a implicat admiterea la locul 
desemnat al lucrării, atunci când valul nostru de viaţă a intrat 
în era pământească. Scopul celei de-a patra perioade era 
intrarea Spiritului în sanctuarul capului, continuarea călătoriei 
de la elementul pământ spre cel al aerului. În această a patra 
perioadă Spiritul ne-a oferit abilitatea de a sărbători împreună 
cu el nunta alchimică în sanctuarul capului şi de a fi stabilit 
acolo în mod organic. 

Din momentul în care omul a intrat în cea de-a treia 
perioadă, au fost stabilite, la nivel organic, fundaţiile pentru 
dezvoltarea conştiinţei cerebral intelectuale în era Pământului, 
pentru ca, pe această bază, omul să fie capabil să progreseze 
spre perioada de aer. 

Dar atunci, în momentul în care forma eteric fizică a 
devenit o ființă conştientă, echipată cu un intelect a apărut 
un pericol, pericolul negării, al ignoranței prin separarea de 
Gnoză: 


Răutatea sufletului este ignoranţa lui, lipsa lui de 
Gnoză, de cunoaştere care este de la Dumnezeu. 


Când un om-suflet care a fost echipat cu o conştiinţă 
intelectuală intră în cîmpul de lucru pământesc, el este înclinat 
să gândească că deja a atins scopul măreț. De aceea, atunci 
când „s-au ajuns” în sens social, oamenii sunt înclinați să- 
şi construiască un cuibuşor şi mai apoi un conac, numite în 
conformitate cu etichetele ce corespund psihicului lor. Înclinaţia 
noastră, ca oameni ce aparțin părţii noastre de val de viaţă, este 
să vedem Pământul, era Pământului, ca pe scopul final. În chiar 
situația aceasta pândeşte negarea, iar această negare este cel 
mai mare pericol. Oamenii se agaţă de bulgării acestui Pământ, 
ei încearcă să fondeze o împărăție pământească şi nu vor să 
meargă mai departe. Omul încearcă prin toate mijloacele pe 
care le deţine să se păstreze pe sine aici. 

uda, unul dintre cei mai iubiţi discipoli, unul dintre cei 
mai inteligenţi slujitori şi urmaşi ai Domnului, a încercat să-l 
forţeze să întemeieze un regat pământesc, motivat de ideea 
amăgitoare că „Acum am ajuns, lasă-ne să stăm aici. Suntem 
echipați cu conştiinţa cerebral intelectuală, ne putem gândi 
propriile linii. Ce am putea dori mai mult?” 

Acesta este pericolul ignoranței, acela de a fi separat de 
Gnoză: şi anume a nu vrea să mergi mai departe. Rezultatul a 
fost acela că forma în care omul de substanţă eteric fizică se 
manifesta, a început să se cristalizeze. lar apoi s-au dezvoltat 
toate dificultăţile pe care le cunoaştem atît de bine şi despre 
care vă tot spunem de mulţi ani. 

Căderea nu este altceva decât întârzierea cursului 
dezvoltării noastre. Şi întârzierea devine un proces de 
coagulare, de cristalizare în care moartea funcționează ca un 
continuu factor corector, un continuu factor dizolvator. 

În primul rând, soluţia acestui conflict stă în ieşirea din 
ignoranță, din negare şi pornirea spre recunoaştere. 

Rămâne posibil pentru mult timp ca o entitate suflet 
să rupă însuşi factorul de întârziere şi să se regenereze şi să 
transfigureze ceea ce a fost cristalizat şi deteriorat pentru ca 
să poată să-şi continue călătoria pe calea planului divin până 
ce scopul final este atins. Dacă acest proces de sfărâmare, de 
rupere şi autocorecţie nu are loc, ascensiunea scânteii de spirit 
se transformă într-o coborâre şi microcosmosul se reîntoarce la 
originile lui: apoi este luat înapoi de la prima fază a dezvoltării 
sale, înapoi în era Saturn, la câmpul naturii fundamentale de 
unde îşi are obârşia. De aceea versetul douzeci şi trei spune: 


Dar dacă sufletul care a intrat într-un corp uman 
persistă în păcat, nu va gusta nemurirea şi nu va lua parte la 
Bine, ci se grăbeşte pe drumul ce stă dinapoia lui, pe calea 
care se întoarce la stadiul de animal care se târăşte. Aceasta 
este pedeapsa sufletului păcătos. 

Aceasta este soarta sufletelor rele, ale acelora care 
refuză să pornească pe cale. Ele trebuie să se întoarcă, sub 
incidenţa legilor naturale. Progresul este legea fundamentală 
a manifestării. Astfel vom înţelege că ignoranța descrisă, 
starea de separare de Gnoză, este, de fapt, o negare de sine: 


Sufletul, prins de răutate din cauza lipsei de cunoaştere 
în ce priveşte propria fiinţă, este supus formelor stranii ale 
corpurilor nedemne de om. Ca povară poartă un trup peste 
care nu guvernează, dar de care este guvernat. Astfel este 
răutatea sufletului. 


Aceasta este, atunci, răutatea sufletelor, dezgolită de 
orice înfrumusețare mistică şi de iad şi damnare. Și printre 
miriadele de păcate, acesta este cel fundamental, cel mai letal: 
negarea de sine, negarea faptului că suntem chemaţi să fim 
copiii lui Dumnezeu. 

XXII 


El trebuie să crească, 
eu trebuie să mă micşorez 


Negarea, aşa cum am explicat, inevitabil aduce 
stagnarea în procesul consumării septuple. Dă naştere şi 
multor activităţi şi dezvoltări astrale dizarmonice, pentru că, 
aşa cum am văzut, microcosmosul care îşi are originea în 
câmpul astral al naturii fundamentale şi care are mai multe 
puteri mari provenite din acelaşi câmp, va genera tulburare în 
acel câmp prin simplul fapt al negării. Aceasta, atunci, este 
cauza nenorocirii teribile atât din existenţa personală cât şi 
din cea a societăţii. Extremismul astral otrăveşte viața omului, 
precum şi viaţa altor regnuri ale naturii cu care trebuie să 
lucreze. Dacă vă gândiţi la discuţia noastră din urmă, despre 
mişcarea retrogradă, veţi înţelege acest lucru. 

Dacă această perturbare durează mult timp, conştiinţa 
cerebral intelectuală este întunecată şi vine o vreme când 
nu mai este conştientă că îşi neagă chemarea. Denaturarea 
atunci începe şi din acel moment încolo se dezvoltă lupta 
pentru existență. Omul se agaţă de bulgării de pământ, pentru 
că aceasta crede că trebuie să facă. El nu mai este conştient 
de vocaţia-i înaltă. Conştiinţa intelectuală, care trebuia să 
fie baza pentru Spirit, fundaţia înţelepciunii, este supusă 
cultivării astfel încât să poată continua o luptă aprigă pentru 
existenţă. Metodele pe care le folosim să ne educăm copiii 
sunt desemnate exact pentru o astfel de luptă. 

În acest fel se dezvoltă sălbăticia imensă şi ura şi 
suferinţa deplorabilă. Şi, pentru că toate îşi au originea şi sunt 
generate de confuzia astrală, într-o aşa măsură încât câmpul 
astral al domeniului nostru de viaţă a devenit dezorganizat şi 

otrăvitor, nimic nu se mai poate desfăşura armonios în niciunul 
dintre cele patru regnuri ale naturii. Se presupune că trebuie 
să lucrăm în armonie cu celelalte trei regnuri ale naturii, dar, 
din cauza comportamentului degenerativ al omenirii, cele 
patru regnuri naturale au devenit total dezorganizate şi acum 
se duşmănesc reciproc. 

Deoarece cursul dezvoltării regnului mineral, cât şi cel 
al regnurilor vegetal şi animal, a fost stânjenit şi rupt, acest 
lucru ne sporeşte vina. Răul se face simțit în regatul animal şi 
în cel vegetal. Şi omenirea nenorocită, cu conştiinţa întunecată 
de negare, încearcă să ajungă la o soluţie în cele mai iraționale 
modalităţi. Produsele alimentare, de exemplu, deja otrăvite din 
sămânță sunt şpreiate şi iradiate cu încă şi mai multă otravă. 
Ecologiştii încearcă să cultive alimentele în mod natural. Dar 
nu vedeți? Nu mai există mâncăruri naturale! Oamenii spun 
lucruri de tipul: „Ar trebui să mănânci aceasta sau aceasta, şi nu 
aceasta, căci nu este bună pentru tine”. Dar ce mai este bun şi ce 
nu? Cald sau rece, proaspăt stors sau nu, cultivat cu fertilizatori 
artificiali sau cu îngrășământ menajer, la acelaşi lucru se ajunge. 
De aceea lisus a spus aşa de corect: „Nu ceea ce bagi în gură te 
spurcă, ci ceea ce scoţi pe gură!” Şi apoi, de ce noi, cei din tânăra 
Gnoză ne abţinem de la carne? Nu din motive vegetariene ori 
ecologiste. Ne abţinem de la a îngera sângele animal şi acidul 
uric deoarece vrem să inversăm procesul negării într-unul al 
acceptării. Îngurgitarea de sânge animal şi carne ar stânjeni în 
mod evident procesul. Mai mult, refuzăm să provocăm suferință 
rudelor noastre, rudelor noastre mai tinere din regnul animal. Și, 
din această pricină, trebuie să spunem că, dacă am fi capabili să 
trăim fără a mânca şi membrii regnului vegetal, am face-o fără 
ezitare. Pentru că ceea ce extragem din regnul vegetal stânjeneşte 
deopotrivă recuperarea din boala fundamentală a negării şi 
aceasta în adevăratul sens al cuvântului. Cu cât este mai crudă 
starea mâncării vegetale pe care o îngurgitaţi, cu atât mai sigur şi 
mai puternic te va lega de natura împietrită a negării. 

Aşadar să ne amintim că noi nu trăim pentru a mânca, 
noi mâncăm pentru a trăi. Şi trăim pentru a ne despovăra, 


157 


dacă este posibil, de datoriile pe care ni le-am făcut, inclusiv 
de acelea pe care le-am făcut pângărind celelalte regnuri ale 
naturii. 


Vom avea nevoie să ajungem la o orientare complet 
nouă de respect față de aceste lucruri şi să abordăm un cu 
totul nou mod de viaţă. Mai rămâne o mulţime de spus despre 
aceasta, pentru că trebuie să ne gândim profund, dar profund, 
la esenţa recunoaşterii şi să-i descoperim consecinţele cele 
multe. 

Pentru că eliberarea sufletului constă din practicarea 
virtuţii sufletului cu personalitatea loanină care ştie şi duce la 
împlinire preceptul: El, celestul Celălalt, trebuie să crească, 
iar eu trebuie să mă micşorez”. 

XXIII 


Omul şi Calea 


Am tot încercat să pătrundem adânc în lucrurile 
esenţiale, în problema atât de complexă şi imensă a adevăratei 
existenţe umane. Am văzut cum iese un val de viaţă din natura 
fundamentală şi cum fiecare entitate a acelui val de viaţă este 
un microcosmos cu un nucleu sau suflet, ca punct central 
sau inimă. Şi am văzut cum gândul divin care susţine planul 
creaţiei este reflectat şi manifestat în acel nucleu sau suflet. 
Eterii sunt extraşi în jurul acestui nucleu, care este compus 
din foc astral şi curg din el. Aceşti eteri se modelează pe ei 
înşişi într-o expresie a spiritului conţinut în sufletul nucleu. 

La început, manifestarea formei eterice era omul 
adevărat, omul ceresc, ființa umană care îşi avea originea în 
Dumnezeu. Pe baza acestei matrici eterice o manifestare mai 
materială a venit în fiinţă, deoarece atomii eterici atrag atomii 
materiali. Procesul metabolic al fiinţei preumane era ideal, 
iar orientarea sufletului-spirit atât de perfectă, încât nu avea 
loc nicio cristalizare şi existenţa permanentă a fiinţei umane 
totale era asigurată. 

Folosim termenul de „ființă umană totală”, deoarece 
întregul microcosmos participa şi exista în acea fiinţă. Sinele 
mai înalt era analog sinelui mai jos şi amândoi erau într- 
un echilibru perfect. Numai sinele se manifesta în şi prin 
microcosmos ca un întreg. 

La începutul manifestării sale, sinele a urmat o cale spre 
împlinirea planului glorios al plenitudinii veşnice, al genezei 
eterne, o călătorie de la o glorie către alta: desfăşurarea fără 
sfârşit a planului lui Dumnezeu în el: cu condiţia ca entitatea 
să fie dispusă să se dedice pe sine fără derapaje acestui scop 

glorios, măreț, în recunoaşterea totală, din interior, în libertate 
şi iubire. 

Totuşi, în mijlocul majestăţii existenţei, în măreţia, în 
grandoarea uimitoare a regalității uman divine, omul a uitat 
că era o creatură; el a uitat că din cele mai îndepărtate părţi din 
exterior ale câmpului său microcosmic până la nucleul cel 
mai interior şi de la acel nucleu la fiecare aspect al manifestării 
sale, el trebuia să se dedice complet legii pe care fiinţa sa a 
fost întemeiată. 

Cu capacităţile sale colosale, el a păşit în afara legii. 
El a experimentat cu puterile sale divine şi astfel a intrat în 
negare. Astfel, s-a dezvoltat cristalizarea şi densificarea; 
rezultatele încălcării legii s-au făcut simţite. Alte focuri 
astrale false au început să ardă şi negarea, păcatul ignoranței, 
a fost urmat de moarte. Cu alte cuvinte, în etapele timpurii, 
cristalizările, configuraţiile străine de elemente şi forţe au fost 
rupte şi distruse de îndată ce şi-au atins punctul culminant. 
Omul a fost martor în cele din urmă la colapsul şi distrugerea 
a tot ceea ce a creat şi a construit. 

Dar în continuarea păcatului primordial al negării, 
nucleul suflet-spirit şi-a pierdut abilitatea de a se manifesta. 
Astfel ființa umană divină, omul-spirit a dispărut pe măsură ce 
manifestarea nucleului suflet-spirit şi a liniilor sale de forţă au 
fost reabsorbite în nucleu. Fiinţa uman divină dispăruse; în timp 
ce trăia, a murit. Întocmai ca în „imaginea cu ochii morţi”, ca să 
folosim termenul lui Gustav Meyrink, el s-a întors la principiul 
sufletului. Microcosmosul, creaţia eternă a lui Dumnezeu fusese 
golită şi nu mai era capabilă de a se manifesta din interior. 

Dar noi ştim că „Dumnezeu nu părăseşte lucrul mâinilor 
sale” şi de aceea a fost instituită ordinea de necesitate. Nu vă 
vom explica aici cum s-a format ordinea de necesitate, dar ne 
vom rezuma la a afirma că entităţile muritoare, născute prin 
procesul pământesc de menţinere, erau aliate cu şi introduse 
în microcosmosurile goale, cu scopul de a trezi fostul nucleu 
suflet-spirit al microcosmosului din somnul său de moarte, 
astfel revitalizând imaginea cu ochii morți. 

Cei care împlinesc această măreaţă şi grandioasă 
lucrare experimentează minunata schimbare pe care o numim 
transfigurare, adică, unificarea mai josului sine născut în 
natură cu mai înalt revigoratul sine adevărat. 


Aici se cere o avertizare. Mai există, de asemenea, 
un fals sine înalt în microcosmos, care a făcut nenumărate 
victime. El este produsul multor fiinţe născute în natură şi 
care au locuit acest microcosmos înaintea voastră. Este sinele 
karmic sau fiinţa aurică. Milioane de oameni cu înclinații 
antropozofice, teozofice şi religioase au fost şi sunt victime 
ale sinelui karmic. 

Fiecare ființă umană născută în natură îşi lasă urmele 
în sinele auric, rezultatele vieții sale nesfinte. Această karmă, 
aceste urme, se acumulează. Fiecare fiinţă omenească născută 
în natură şi care începe să păşească pe calea măreaţă a eliberării 
se confruntă, de aceea, din păcate, cu o sarcină dublă. Înainte 
de a pune piciorul pe calea transfigurării, mai întâi trebuie 
să lichideze karma, sinele karmic. Vă aduceţi aminte cînd 
Domnul isus a fost ispitit în deşert. Şi el, mai întâi, a trebuit 
să-şi rezolve conturile cu sinele karmic. 

Până într-o anumită măsură această karmă este vitalizată 
în sinele cuiva. Ea este adversarul microcosmic, care trebuie 
recunoscut şi înfrânt. Dar oamenii centraţi pe Eu sunt fără 
excepţie victime ale ei mereu şi din nou, deoarece sinele 
karmic este dependent de cultivarea personalității muritoare. 

Noi participăm la Tânăra Gnozăşi suntem uniți în 
Corpul Viu şi dorim să urmăm din nou calea străveche a 
Sfântului Graal. Prin virtutea uceniciei profesate suntem 
legaţi din nou cu nucleul minunat al microcosmosului nostru. 
Acest nucleu ancestral, care dormitează în sistemul nostru de 
un timp incredibil de îndelungat, începe să se deschidă din nou 
pentru noi, care ne-am devotat sfintei Rozacruci. Acest suflet 
nemuritor, acest nucleu divin minunat al microcosmosului 
vorbeşte din nou sufletului născut în natură: imaginea cu 
ochii morţi începe să se holbeze la noi, cu o privire fixă, astfel 

că nimeni nu mai poate fi liniştit, ziua ori noaptea. Astfel, 
împreună, stăm încă o dată pe pragul căii de întoarcere la 
Casa Tatălui. 

Şi acum ce este necesar? În primul rând, renaşterea, 
reanimarea sufletului originar. În al doilea rând, propria 
noastră transfigurare. În al treilea rând, unirea celor două, a 
sufletului originar , adevăratul sine mai înalt, cu sinele mai 
jos, născut în natură, unificarea fiinţei umane născute în natură 
şi transfigurate cu omul-suflet originar. 

Acela care doreşte să păşească pe această cale primeşte 
o cheie. Hermes îi spune lui Tat că: 


Răutatea sufletului este ignoranţa lui, lipsa de Gnoză, 
de cunoaştere care este de la Dumnezeu. Dacă sufletul este 
ignorant în ce priveşte natura esenţială a lucrurilor şi este 
complet orb la Bine, el este prins violent în dificultăţi şi 
atacat de patimile fizice. Sufletul, prins de răutate din lipsa de 
cunoaştere asupra propriei fiinţe, este subiect al unor corpuri 
stranii, nedemne de om. Ca povară el poartă un corp peste 
care nu stăpâneşte, dar de care este înrobit. Astfel se prezintă 
răutatea sufletului. Dar atunci, virtutea sufletului este Gnoza, 
cunoaşterea vie de Dumnezeu. Cel care posedă această 
cunoaştere este bun şi dedicat lui Dumnezeu şi deja divin. 


Limbajul filozofiei hermetice, în limpezimea lui, 
prezintă clar liniile de marcaj pe cale. Cel care, în cunoaşterea 
naturii şi a scopului celei mai profunde fiinţe interioare, se 
luptă pentru virtutea sufletului, trebuie să aducă o transformare 
completă în viaţa sa. El trebuie să intre în noul mod de viaţă, 
aşa cum Școala Spirituală îşi îndeamnă elevii să facă. Acest 
nou mod de viaţă ne va face capabili să ne conectăm şi să fim 
uniți cu spiritul. 

Tat întreabă: Ce fel de persoană este aceasta, Tată? 
Şi în versetele 28 şi 29 ale celei de-a douăsprezecea cărți, 
Hermes îi replică: 

O persoană care vorbeşte puţin şi nu ascultă la vorbă 
multă. Acela care petrece în certuri şi ascultă la ele se luptă 
împotriva umbrelor. Pentru că Dumnezeu, Tatăl, Binele, nu 
poate fi exprimat în cuvinte, nici înţeles prin simţul auzului. 


Hermes afirmă că oricine se află în noul mod de viaţă, 
cel care a împlinit transformarea vieţii, nu mai vorbeşte mai 
mult decât este necesar. Astfel de persoane au renunţat la 
orice vorbărie goală, orice conversaţie dialectică. Ei au lăsat 
în urmă toate problemele omului născut în natură. De aceea 
tăcerea ocupă un loc foarte important în centrele de conferinţă 
ale Şcolii şi de aceea Şcoala este neobosită în a spune elevilor 
despre nevoia tăcerii şi beneficiile ei. 

Nu precupeţeşte niciun efort să îi aducă la renașterea 
sufletului, pentru ca, împreună cu un suflet renăscut, 
transformat să poată porni spre întâlnirea cu Spiritul. Dar 
există pericolul ca mulți să rămână în această stare de suflet 
— deşi schimbaţi şi purificaţi —, deoarece sunt înclinați să-şi 
extindă starea de suflet pe nivelul orizontal. Pentru că o fiinţă 
suflet umană este o persoană iubitoare şi care ajută. El este 
dispus să facă totul pentru alţii şi din acest motiv este mereu 
exploatat. 

De aceea Hermes îi spune lui Tat că omul-sufiet care 
cu adevărat îl caută pe Dumnezeu, omul-sufiet care intră 
în contact cu Spiritul, este cineva care vorbeşte puţin şi nu 
ascultă vorbăria. 

Ce este atunci discursul? Este producţia şi radiaţia 
energiei creative, energia de care ființa umană născută în 
natură are nevoie să performeze unica lucrare la care este 
chemat. De aceea căutătorul de Dumnezeu va vorbi numai 
dacă este necesar. 

Şi atunci ce este ascultatul? El este receptarea senzorială 
a aceleiaşi energii pe care cealaltă persoană o descarcă prin 
vorbit. 

Când vorbiţi şi altă persoană ascultă, ascultătorul va 
absorbi în sine însuşi toată energia pe care o turnaţi în afară 

prin vorbire, un proces care, în general vorbind, este foarte 
suspect. Aşadar vorbirea şi ascultarea sunt chestiuni delicate 
la care elevul trebuie să fie, într-adevăr, foarte atent. Dacă 
cineva îşi urmează serios ucenicia, vorbitul şi ascultatul se 
vor petrece subordonat legii sfinte, care operează pe planul 
fiinţei suflet eliberate. Orice act de vorbire ori ascultare ce va 
coborî mai jos de un anumit nivel, va fi nociv şi va lega pe 
acel cineva de natura mai joasă. 

Astfel, elevul serios nu mai duce o viaţă dublă. Nu mai 
este pe de-o parte elev al Gnozei şi pe de cealaltă o ființă 
umană născută în natură cu al ei comportament stereotipizat 
şi cu bârfa lui deşartă. Cel care trăieşte două vieți şi astfel 
slujeşte la doi stăpâni, cu două puncte de plecare diferite, se 
va duela cu umbrele create de sine însuşi, ziua şi noaptea. 

XXIV 


Omul-Suflet 


Un Om-Suflet este cineva care vorbeşte puţin şi nu îşi 
petrece mult timp ascultând vorbării. Acela care petrece timp 
certându-se şi ascultă la ele se luptă împotriva umbrelor. 
Pentru că Dumnezeu, Tatăl, Binele, nu poate fi exprimat prin 
cuvinte, nici înţeles prin simţul auzului. 


Sanctuarul capului fiinţei umane este un organ de creație 
puternic, atât în sens pozitiv cât şi în sens negativ, atât în sens 
receptiv cât şi în sens creator. Acest lucru încă nu este suficient 
înţeles. Consideraţiile noastre intelectuale se ridică în sanctuarul 
capului. Ele capătă dinamism de la voinţă şi apoi sunt exprimate 
prin laringe, sau scrise de mână. Toate activităţile noastre 
manuale, toate mişcările mâinilor noastre sunt, după cum ştiţi, 
legate de funcţiile sanctuarului capului. Astfel, faptele de creaţie 
înaltă sunt făcute vizibile şi clar demonstrabile. 

Să ne gândim acum la cel de-al doilea aspect al acestor 
lucruri: cineva vă vorbeşte şi voi ascultați. Cu alte cuvinte: vă 
deschideţi facultățile senzoriale, aspectul receptiv al organului 
vostru de creaţie mai înaltă, pentru cealaltă persoană, iar acest 
lucru nu rămâne fără rezultate în ce vă priveşte. Pentru că 
se poate întâmpla ceva de-a lungul unor linii de cuplare, de 
legare, deoarece cealaltă persoană îşi descarcă energia creativă 
asupra voastră, iar voi o primiţi entuziast, o receptaţi. lar acest 
lucru este, în majoritatea cazurilor, extrem de periculos şi 
distructiv; se poate dovedi, într-adevăr, mortal în ce priveşte 
dezvoltarea sufletului. 

Pentru că ce impinge o persoană să trăncănească zi şi 
noapte ca o mitralieră? Nu sunt oare oameni care sunt plini de 

probleme şi tensiuni şi care caută să le descarce sporovăind 
la nesfârşit cu celelalte fiinţe umane? Copiii, ale căror organe 
procreative joase nu s-au dezvoltat şi oamenii în vârstă, ale 
căror organe nu mai funcționează la capacitatea maximă, sunt 
adesea plini de vorbărie fără sens. 

Oamenii tineri, după cum ştim, sunt foarte vorbăreţi. 
Cuvintele ies din ei într-un şir aproape nesfârşit. Acest lucru, 
oricum, nu este, în general, deloc nociv, deoarece ceea ce 
spun nu este încă pângărit, deşi, desigur, este adesea obositor 
pentru publicul lor! 

Oamenii bătrâni, pe de altă parte, după cum ştim, au mult 
din viaţa lor în spate. Karma lor este activă la maxim, natura 
se manifestă în ei în deplinătate, iar rezultatele existenţei au 
prins rădăcini în sânge. Şi atunci când funcţiile lor procreative 
încep să intre în declin, tot ceea ce agită şi tulbură, tot ceea ce 
fierbe în sânge, toate acele rezultate ale mişcării retrograde, 
mereu caută o ieşire prin sanctuarul capului, prin laringe. 
De aceea Biblia ne spune: „Nu ceea ce bagă omul în gură îl 
pângăreşte, ci ceea ce scoate omul pe gură”. Ceea ce adesea 
iese pe gură este un real pericol de moarte. 

De aceea lui Tat, care este reprezentarea celui sincer, a 
căutătorului de libertate, Hermes îi spune că un suflet virtuos 
este o persoană care vorbeşte puţin şi nu pleacă urechea la 
vorbărie. 

Observaţi ce se spune aici... o persoană care vorbeşte 
puţin şi care nu îşi pleacă urechea la multă vorbărie... Aşa că 
nu trebuie să duceţi aceste lucruri la extrem. Ni s-a dat puterea 
de a vorbi ca ajutor. Avem, de exemplu, convențiile noastre 
sociale, iar o varietate de cuvinte cu care putem exprima 
orice ni se cere de la viaţa noastră comună în societate. Cu 
siguranță că Hermes nu se gândea la o comunitate de oameni 
care să rămână absolut tăcută tot timpul. 

Dar când toată presiunea şi toată tensiunea, separarea, 
complexele, deznădejdea sub care trăieşte o persoană ies afară 
prin cuvântul rostit, atunci, vă rugăm să fiţi atenţi. 

În calitate de candidaţi la misterele gnostice cineva ar 

putea dori să folosească conştient laringele pentru a vorbi 
într-un sens pur creativ şi să-şi folosească abilitatea de a 
asculta, tot în sens creativ. Dacă aşa stau lucrurile, acel cineva 
va trebui să aibă motive atent gândite şi foarte importante. 

Noi adesea le vorbim elevilor adunaţi în templele 
noastre. De ce? Acest lucru se întâmplă oare pentru că trebuie 
să ne descotorosim de tensiunile personale? Nu, nu ne aflăm 
în această situaţie. Noi proclamăm învăţăturile gnostice ale 
mântuirii, Cuvântul viu, care nu este de la noi. Şi trebuie să ne 
pregătim pentru a ni se permite şi a fi capabili să îndeplinim 
această sarcină, această activitate creatoare, în felul în care ni 
se cere dinspre această proclamaţie. Şi ar trebui să vă gândiţi 
la aceasta cu foarte multă atenţie: prin ascultare, primiţi 
această putere creatoare prin deschiderea voastră senzorială 
şi devine apoi activă în voi, fie spre înviere, fie spre cădere. 
Câteva aspecte elementare ale magiei gnostice sunt la lucru în 
toate acestea. 

Aşa că acum veţi înțelege că fiecare ființă umană 
născută în natură posedă două organe creatoare: laringele 
ca organ creator pozitiv şi simţurile ca organ receptor 
creator, negativ. Aşadar el este şi va rămâne androgin. Dar 
când, urmând calea, veţi intra în renaşterea sufletului şi 
transfigurare, astfel pregătindu-vă o intrare în nemurire, veţi 
face parte dintr-un grup care nu mai are nevoie să recurgă la 
niciuna dintre metodele creatoare ale naturii care să menţină 
cursa omenirii activă. Rasa noii umanităţi, a omului ceresc, 
a intrat în nemurire, iar rezultatul este că puterea generativă 
mai înaltă este descoperită în puritatea ei absolută, în adevăr 
şi realitate. 


Ar trebui să cântăriţi în profunzime ceea ce v-am 
spus. Dacă faceţi astfel, atunci veţi căpăta o introspecţie 
foarte profundă, cu siguranţă. De asemenea, veţi realiza 
că în câmpul nostru de viaţă, în starea de născuţi în natură, 
activităţile puterilor generative mai înalte vor fi de multe ori 
mai dezastruoase, rele, mortale şi veninoase decât acelea ale 

puterilor generative mai joase; şi că nenumărați oameni care 
există numai în puterile generative mai joase şi nu au nici 
cea mai mică conştiinţă de cele mai înalte, adesea pot avea 
un grad de puritate mai mare decât cei care au conştiinţă de 
acestea. Căci nimic nu leagă mai puternic de dialectică decât 
vorbirea şi ascultarea într-un mod impur, folosirea greşită 
a puterilor creatoare mai înalte ale laringelui şi simţurilor. 
Există oameni care au subjugat mare parte din omenire şi 
au ţinut-o captivă prin folosirea abuzivă a discursului şi a 
cântecului, prin invocarea prin vorbă şi cântec a ritualurilor 
magice, de exemplu. 

De dragul lucrului complet, ar trebui să adăugăm că 
nu doar simţul auzului primeşte forță, ci şi simţurile văzului, 
atingerii, mirosului şi gustului. 

Acum ar trebui să vă fie clar de ce şi în ce fel o persoană 
care poartă semnătura adevărului nici nu vorbeşte mult, nici 
nu pleacă urechea la toate. El îşi foloseşte limbajul de zi cu zi 
numai pentru interacţiunile sociale necesare, fără extremism, 
plin de iubire, consideraţie şi bunăvoire. 


Ce vrea Hermes să spună când scrie în versetul 29 că 
Dumnezeu, Tatăl, Binele, nu poate fi exprimat prin cuvinte, 
nici înțeles de simţul auzului? 

Dacă înţelegeţi aceste cuvinte din interior, vă aflaţi pe 
calea cea bună. Să presupunem că unor oameni li se dă cartea 
sfântă; unul dintre ei citeşte cu voce tare limbajul nepicritor scris 
în carte, iar ceilalți ascultă. Credeţi că acest tip de manifestare 
generează putere? Nu, este vorba numai de cuvinte goale. 
Numai dacă Spiritul care este de la Dumnezeu locuieşte în ei 
va dezvolta putere. Dacă vreţi să eliberaţi Spiritul care este de 
la Dumnezeu şi să-l răspândiţi ca pe o putere creatoare, Spiritul 
divin, Spiritul Septuplu, el trebuie să fie mai întâi prezent în 
viaţa voastră. Dacă Spiritul lui Dumnezeu v-a atins, veți radia 
natural orizontal ceea ce aţi primit pe verticală. Şi dacă atunci 
citiți din Cartea Cărţilor, Spiritul care locuieşte în voi va face 
buchia moartă a cărții, liberă în întregime. 

Dacă puneţi lucrurile în ordinea inversă, este imposibil 
să vă meargă. Spiritul şi Sufletul-Spirit trebuie să le posedați. 
Nimeni nu le poate împărtăşi cu altcineva cu ajutorul 
funcțiunilor creative mai înalte. La fel şi în ce priveşte 
Cuvântul. Când ascultați la ceea ce vă spunem noi în acord 
cu sarcina şi chemarea noastră, ceea ce se va întâmpla este 
că, prin magia gnostică, veți fi mişcat şi ridicat. Auzul vă 
direcţionează către cale, dar este posibil să nu vă ofere calea, 
sau Spiritul, sau Sufletul-Spirit, chiar de v-am vorbi zi de 
zi, an de an. Nu, la ce vă puteţi aştepta cel mai mult este că 
auzul va trezi o mişcare în conformitate înăuntrul vostru; sau 
ar putea stârni opusul: negarea, rezistența. De aceea, după ce 
cuvintele vor fi fost rostite, unii oameni vor fi foarte entuziaşti, 
în timp ce alţii plini de aversiune şi rezistenţă, iar alții atinşi 
de îndoieli. 

Cel mai înalt rezultat pe care auzul îl poate avea este 
credinţa. De aceea limbajul sfânt spune despre credinţă că vine 
prin auzire. După aceasta, oricum, trebuie să porniţi pe cale! 
Pentru că Dumnezeu şi Sufletul-Spirit nu se permit pe ele a se 
lăsa spuse; nici nu pot fi înțelese prin auz. Încă din copilărie 
aţi auzit vorbindu-se despre Dumnezeu de multe ori. Aceasta 
este posibil să fi adus o anume măsură a credinţei în voi, dar 
nimic mai mult. Acest lucru ar trebui să vă îndemne să păşiţi 
pe cale în fapt şi realitate; numai atunci poate Dumnezeu, 
Sufletul-Spirit, să ia formă. Dacă descoperim că cele rostite 
în Şcoală nu au niciun efect asupra vreunui elev şi că acesta 
continuă cursul obişnuit, comun al vieţii sale aşa cum a făcut-o 
şi până acum; dacă vedem că acele cuvinte din templu nu îl 
mişcă ori îl motivează să se schimbe în vreun fel, iar el nu face 
niciun efort să acţioneze în conformitate cu cele auzite, atunci 
noi ştim că nu este corect să folosim funcțiunile creative mai 
înalte cu privire la acest elev şi contactul cu el este rupt. De 
aceea Predica de pe Munte spune, poate un pic crud, dar oricum 
adevărat şi limpede: „Nu daţi câinilor ce este sfânt şi nu aruncaţi 
mărgăritare dinaintea porcilor”. Şi la aceasta rozacrucienii 
adaugă: „Nu aruncaţi cu trandafiri în măgari”. 

Acestea fiind spuse, am vrea să ne gândim la versetul 
treizeci. 


Deşi toate ființele au simţuri, pentru că fără ele nu pot 
exista, cunoaşterea vie a lui Dumnezeu diferă foarte mult 
de percepţia senzorială. Percepția senzorială este împlinită 
de influenţele şi impresiile care câştigă teren ascendent 
asupra noastră. Gnoza, totuşi, este completarea cunoaşterii, 
cunoaşterea ce este un dar de la Dumnezeu. 


Diferiţii stimuli care acţionează sunt prezenţi în toate 
făpturile. Oamenii le numesc „aptitudini”, „înclinaţii”,sau 
„predispoziţii”. Ele sunt forţe astrale care îndeamnă făptura 
la acţiune şi sunt menținute de mişcarea retrogradă. Aşadar 
cineva poate vorbi despre o anumită orientare în viaţa cuiva, 
care este strâns legată de facultăţile senzoriale umane. Dar 
această orientare senzorială, generală a omenirii dialectice, 
spune Hermes, aduce cu sine pierderea puterii asupra cuiva. 
Am vrea să discutăm acest lucru mai pe larg în capitolul 
următor. 

XXV 


Captivitatea simțurilor 


Toate ființele umane posedă anumite înclinații, sau 
predispoziții: se nasc cu ele. Astfel de înclinații pot fi explicate, 
de exemplu, prin factorii ereditari. Le avem, le moştenim, 
de la părinţii sau strămoşii noştri, sau există posibilitatea 
implicării unor influenţe karmice. Toate aceste tendințe, 
care sunt ancorate în sânge, sunt menținute de mişcarea 
retrogradă discutată mai devreme. Astfel, înclinațiile ce apar 
în adolescenţă se dezvoltă pe măsura înaintării în vârstă şi, 
în cele din urmă, determină tipul, caracterul fiinţei umane 
născute în natură. 

O dată ce tipul s-a format astfel, este foarte dificil de 
schimbat. Mentalitatea a fixat procesul astral de circulație 
într-o aşa măsură, iar felul în care sângele a modelat 
mentalitatea a fost până acum determinat de înclinații, încât 
se pierde orice urmă autentică de putere asupra celui în cauză. 
O astfel de persoană crede că trăieşte, că el conduce lucrurile, 
că el are mâna pe timonă, dar, de fapt, se mişcă în propria-i 
închisoare a mişcării retrograde. El găseşte a fi totul splendid, 
magnific şi bun, numai dacă-şi urmează înclinațiile. Atunci el 
este împăcat cu sine. 

Am vrea să vă dăm câteva exemple edificatoare în 
privința acestui lucru. Imaginaţi-vă o persoană căreia îi 
place la nebunie să călătorească în ţinuturi îndepărtate. 
Adesea dăm peste acest tip de individ. Imboldul se află 
în sângele lui chiar din copilărie şi se poate explica foarte 
simplu, deoarece milioane de oameni posedă această dorință 
presantă înnăscută de a călători către Tărâmul Părintesc 
adevărat şi încă necunoscut. Acest imbold dorinţă este una 

dintre caracteristicile omenirii embrionare şi este pe deplin 
inteligibilă psihologic vorbind. Cu toate acestea, cu acest 
du-te vino de generaţii, această înclinaţie a devenit din ce 
în ce mai distorsionată şi mai superficială, iar înţelesul ei de 
neînțeles. Rezultatul este că pentru câteva luni în fiecare an se 
pot vedea mulţimi de oameni alergând dintr-o ţară într-alta, de 
la un munte la altul, zgâindu-se la tot ce nu au văzut înainte, 
fotografiind şi privind prin binoclu. Cunoaşteţi acest tip de 
persoane, cu un aparat de fotografiat aruncat pe umăr. El vine 
acasă plin de mulţumirea de sine şi după o vreme activitatea 
se reia. 

În timpurile de demult, când oamenii nu deveniseră aşa 
de individualizaţi, erau reacţii naţionale şi de grup, precum 
în regnul animal. Acestea au dat naştere marilor migrații de 
triburi şi popoare, din aceleaşi motive psihologice. Națiunea 
era incitată la astfel de migrații de către liderii ei religioşi. 
Dificultatea survenea atunci când o naţiune voia să migreze 
într-un loc unde o alta deja trăia. Gândiţi-vă la migraţia 
ancestralei rase semitice descrise în Vechiul Testament. 
„Tărâmul promis” la care se făcea referire era o arie foarte 
populată la standardele vremurilor acelora, iar rezultatul a 
fost un masacru general. 

Alt exemplu legat de toate acestea este interesul pentru 
natură, care ia forme atât de diverse. Şi această înclinaţie este 
o rămăşiţă a imboldului primordial, spre natura fundamentală 
originară, la care omul vrea să se întoarcă şi despre care el 
caută să afle totul. Pierdut şi amăgit în mijlocul atâtor ştiinţe, 
naturalistul caută şi va continua să caute. Geologii caută 
straturi de rocă şi pietre; speologii caută peşteri. Dar ceea 
ce găsesc ei sau descoperă şi cred că au dovedit, este numai 
un mic fragment, o aşchie a originalului şi, de aceea, foarte 
amăgitor. 

Îndrumaţi de aceste două exemple vii, pe care le puteţi 
amplifica în orice direcţie, veţi descoperi că toate fiinţele 
umane sunt pline de înclinații, fie expuse făţiş, ori venerate în 
mod secret, fie generale, ori foarte personale. 

Ca să ne întoarcem la punctul de plecare: există un 
imbold triplu, fundamental, prezent în mulţi oameni, dezvoltat 
pe aceeaşi bază şi manifest prin aceleaşi cauze; este o orientare 
a simţurilor spre artă, ştiinţă şi religie. Originar, acesta era 
imboldul, chemarea la arta regală, la ştiinţa universală şi la 
religia fundamentală. Înclinaţiile voastre urmează una dintre 
cele trei direcţii. Ele vă conduc simţurile înainte. Şi una dintre 
cele trei direcţii ori o combinaţie a lor v-au făcut să rătăciţi 
sau să vă scufundați. 

Ceva din această înclinaţie triplă este prezentă în toate 
entitățile tuturor valurilor de viaţă. Gândiţi-vă la Tânăra 
Gnoză care caută să realizeze din nou ceva din această 
triunitate: Graal, Cathari şi Crucea cu roze; arta regală, 
religia universală şi ştiinţa regală. În toate entităţile din toate 
valurile de viaţă sălăşluieşte ceva din această înclinaţie triplă, 
deoarece imboldul primar pentru împlinirea planului divin, de 
la care totul a venit la început, umple pe toată lumea şi totul 
până la ultimul atom. 

Astfel, ghidaţi şi mânaţi de simţurile voastre şi voi aţi 
intrat în ucenicia Tinerei Gnoze, datorită unui anumit imbold 
care îşi are originea în sângele naşterii voastre, în curenţii 
karmici prezenţi în voi. lar dacă simţurile au fost satisfăcute 
într-un fel sau altul şi aţi intrat în Şcoală astfel, din cauza 
imboldului interior al simţurilor voastre, ei bine, atunci, veți 
fi venit „acasă” conform înclinațiilor voastre. 

De ani buni, poate, staţi confortabil în fotoliile voastre, 
respirând magnific în câmpul şcolii. Sunteţi unde aţi vrut 
mereu să fiți în acord cu simţurile şi naşterea voastră în 
natură. Dar vă daţi seama că astfel v-aţi pierdut toată puterea? 
Puteţi spune că atunci când vă urmaţi înclinațiile aveţi timona 
vasului vieţii voastre în mână ferm? Şi dacă puteți spune 
aceasta, sunteţi în stare să o menţineţi astfel? Nu, ci simţurile 
şi înclinațiile voastre sunt cele care conduc corabia vieţii 
voastre. 

Urmându-vă simţurile, oricât ar fi ele de cultivate, nu 
vă va aduce nici cea mai mică schimbare în starea voastră 

fundamental deviantă. Ele nu sunt altceva decât lucruri externe. 
Dacă vopsiți un stâlp ce putrezeşte în alb, aceasta înseamnă că 
s-a reînnoit? Aparenţa lui este atunci în contradicţie cu esenţa 
lui. Dacă intraţi în corpul viu al tinerei Gnozei, urmându-vă 
înclinațiile, aceasta înseamnă că aţi devenit o fiinţă umană 
reînnoită? Un copil al lui Dumnezeu renăscut? Nu avem 
nimic cu înclinațiile voastre, pentru că nu puteţi trăi fără ele 
şi ele sunt cele care v-au adus aici. Dar nu vă încuiaţi în voi 
într-o manieră autosuficientă şi satisfăcută, aşezându-vă cu 
un suspin de uşurare şi spunând vecinului vostru: „A fost în 
mine încă din copilărie. Am fost direcționat astfel încă din 
adolescenţă. Şi iată-mă. Mă vezi?”. Într-adevăr, vă vedem, 
dar ceea ce vedem nu este încă semnătura unei fiinţe uman 
divine. A trăi în acord cu simţurile înseamnă sfârşitul puterii 
asupra voastră înşivă. (184) 


Şi atunci ce? Ei bine, acceptarea hermetică — de a fi 
satisfăcut cu rezultatul existenţei senzoriale nu ar fi decât 
consumarea negării. 

În paginile dinainte am vorbit pe larg despre Gnoză ca 
o completare a cunoaşterii şi ca dar al lui Dumnezeu şi despre 
esenţa negării, ca rezultat al absenței Gnozei — neascultarea 
de planul măreț care vă susţine microcosmosul, cu toate 
consecinţele sale cristalizatoare şi dezintegratoare. 

În contrast cu toate acestea, există recunoaşterea. 
Această recunoaştere a planului lui Dumnezeu pentru voi 
începe cu o mare revoluţie interioară; cu procesul şi calea 
despre care toate Fraternităţile precedente au mărturisit. Ceva 
din calea fraternităților anterioare este poate încă activ karmic 
în microcosmosul vostru. Acea luptă străveche vă va fi adus 
atunci, din nou, aici pentru ca acum, în cele din urmă, să 
împliniţi recunoaşterea într-un sens practic real. 

Chiar calea Gnozei este cea care vă împuterniceşte 
să recâştigaţi puterea asupra voastră. Această cale este cea 
care adesea duce la o bătălie reală împotriva autocomplacerii 
şi a înclinațiilor spre uşurătate. De ce folos ne sunt nouă 

înclinațiile voastre? Ucenicia pură, autentică trebuie să se 
manifeste în voi, cineva ar trebui să poată observa o revoluţie 
măreaţă în viaţa voastră — atitudinea de viaţă a unei fiinţe 
umane complet trezite, care poartă bătălia predării de sine! 
În practică, se reduce totul la faptul că, în general, nu puteţi 
fi satisfăcuţi de rezultatele existenţei voastre senzoriale — şi 
nici că aţi putea fi. Pentru că astfel de rezultate sunt foarte 
amăgitoare, nu nepărat intenţionat, ci din cauza naturii lor şi a 
situaţiilor în care vă aruncă. 

De aceea recunoaşterea înseamnă revoluţie personală 
care sfâşie plasa pe care simţurile voastre au ţesut-o. 

Cum puteţi intra în recunoaştere? întorcându-vă 
spre Gnoză. Pentru că, aşa cum spune Hermes: Gnoza este 
completarea cunoaşterii, cunoaşterea care este un dar de la 
Dumnezeu. 

Am dori să încercăm să vă explicăm ce a vrut Hermes să 
spună prin aceasta. Recunoaşterea adevăratului ţel al existenţei 
umane, țelul adevărat ce stă la fundaţia unui microcosmos şi 
acceptarea procesului ce duce la ea, aduce cu sine admiterea în 
şi participarea la o cunoaştere universală, omniprezentă. 

Întocmai cum aerul atmosferei este prezent peste tot şi, 
întocmai cum trăim de pe urma lui cu fiecare respiraţie, astfel 
şi divina ştiinţă, Gnoza, este ca o atmosferă. Ori încotro se 
îndreaptă un individ, în orice subiect despre care se interesează, 
cunoaşterea universală curge spre el ca o respirare. 

Această cunoaştere, această înțelepciune, este oxigenul, 
susţinerea cu adevărat indispensabilă a sufletului omului 
renăscut. Participarea la fundaţia universală a înţelepciunii 
înseamnă eliberarea de orice cunoaştere dialectică. Pentru 
că, în esenţă, fiecare ştiinţă dialectică este plină de amăgire, 
legată de activităţile simţurilor. 

De îndată ce întreprindeţi revoluţia de sine şi realizaţi 
calea în deplinătatea ei, veţi câştiga participarea la Spirit. 
Atunci voi veţi participa în Sfântul Spirit Septuplu. 

Dar ştiinţa pământească există în creierul complicat al 
acelora care trăiesc din conştiinţa legată de simţuri. Ştiinţa 

pământească este compusă pe baza rezultatelor simţurilor. 
Ştiinţa pământească este rezultatul investigaţiei intelectuale. 

Pe de altă parte, ştiinţa divină, universală, Gnoza, 
ştiinţa despre care Hermes mărturiseşte, nu îşi are originea 
într-o persoană sau un grup de oameni: nu este subdivizibilă 
în ramuri dar este, prezentă, aşa cum am spus, peste tot, ca 
o atmosferă. De aceea, de-a lungul epocilor, toţi cei care au 
învăţat să respire existenţial în această atmosferă au ajuns la 
aceleaşi rezultate şi la aceleaşi concluzii. 

Nu există diferenţe în cunoaşterea şi orientarea între 
aceia care sunt cunoscuţi de către Dumnezeu; o unitate 
absolută domină între ei, oriunde ar fi în lume, chiar fără să se 
fi văzut unii pe alții în corpul fizic. 

XXVI 


Toată Gnoza este imaterială 


Un microcosmos, împreună cu sufletul nucleu central, 
pot fi definite şi delimitate. Chipul suflet care se dezvoltă în 
microcosmos poate fi cunoscut. Existenţa tuturor corpurilor 
din microcosmos şi toate activităţile din aceste corpuri pot fi 
verificate, iar vieţile şi mişcările lor urmărite. În principiu, tot 
ce aparţine sau emană din ceea ce a fost creat, fie microcosmos, 
cosmos or macrocosmos, este cognoscibil. Se manifestă în 
spaţiu. Procesele dezvoltatoare ale tuturor valurilor de viaţă 
se desfăşoară în grandoarea imensă Atot Manifestării. Şi 
toate misterele prezente în acel spaţiu, deşi poate nenumărate, 
într-o bună zi vor fi sondate. Ele sunt misterele creaturii şi ale 
tuturor lucrurilor create. 

Dar ar trebui să realizaţi că dincolo de Atot Manifestarea 
există altceva, ceva ce nu poate fi nici cunoscut, nici definit, 
nici contemplat, ceva ce nu este nici spaţial, nici existenţial 
şi nu poate fi pătruns de nicio creatură, oricare ar fi natura 
ei. Acest „Celălalt” este în acelaşi timp atât de cuprinzător şi 
copleşitor încât expansiunea Atot Manifestării, cu miliardele 
ei de galaxii, este nimic în comparaţie cu el. 

Se ştie că spaţiul are şapte dimensiuni; dar Celălalt 
este deasupra şi dincolo de dimensional. Nu există cuvinte 
cu care să poată fi descris. De aceea Lao Tze nu putea vorbi 
decât despre „EI”. Cunoaşteţi că „EI” este totul în toate. Totul 
provine, sau vine din „EI”, şi la „EI” totul se va întoarce. 
Veţi înţelege că vorbim despre Spirit, despre Dumnezeu. 
Amintirea a ceea ce este „EI” îl face pe Pavel să izbucnească 
într-un cântec de jubilaţie în epistola sa către Romani: „O, 
adâncimi ale bogățiilor şi ale înţelepciunii şi ale cunoaşterii 

de Dumnezeu! Cît de necercetabile sunt căile tale, cât de 
imposibil de sondat este sfatul tău! Căci cine cunoaşte gândul 
Domnului, ori cine i-a fost sfătuitor? Ori cine i-a dat ceva, ca 
el să fie obligat să dea înapoi? Căci de la El şi prin El şi ale Lui 
sunt toate lucrurile: A Lui să fie gloria în veac! Amin”. 

Vedeţi, de aceea tot ceea ce a fost creat trebuie să se 
direcţioneze spre „El”, căci în aceasta stă unicul scop al 
existenţei noastre. Atot Manifestarea este marea plenitudinii, 
iar această mare este înfăşurată, susținută şi încastrată în 
„El. Căci ceea ce ne înconjoară, ne iradiază şi ne purifică cu 
puterea sa. 

Gândiţi-vă acum la imaginea pe care v-am oferit-o mai 
devreme: imaginea cunoaşterii universale, a înţelepciunii 
universale, care vă înfăşoară ca într-o atmosferă şi în care 
trebuie să respirați. Apoi veţi fi capabili să înţelegeţi limpede 
că toată înţelepciunea care este de la Dumnezeunu nu este 
corporală, ci necorporală. 

Cunoaşterea care locuieşte creierul omenesc este hilară, 
un nimic hilar faţă de „EI”. De aceea este absurd să comparăm 
Spiritul cu starea de conştiinţă umană, sau să ne referim la 
cea din urmă ca la Spirit. Cunoaşterea ce sălăşluieşte într- 
un creier omenesc trebuie să fie scrisă sau vorbită ca să 
devină cunoscută. Nu poate să fie niciodată numită universală 
şi niciodată nu va fi aşa. Ci numai în atotcuprinzătoarea 
manifestare a „Lui”, în principiul primordial şi fără de 
substanţă şi formă, de la care toate au luat ființă, trebuie să 
locuiască înţelepciunea, cunoaşterea universală — ea însăşi 
fără formă şi substanţă. Participarea în calitatea de creatură 
la această realitate fără substanţă, în această omniprezenţă, în 
această formă a înţelepciunii şi iubirii, trebuie numită cea mai 
înaltă formă de religie. 

Este religia lui Hermes. Este religia Gnozei, religia 
cunoaşterii, care înseamnă: devoţiunea totală a inimii şi a 
capului către „El”. A împlini o legătură cu „EI” este cel mai 
înalt scop al fiecărei creaturi. Astfel devine posibil ca scopul 

Spiritului să fie transmis „la prima mână” creaturii. Numai în 

acest fel Dumnezeu şi creatura pot deveni una, pentru ca cel 
mai înalt ţel al ideii creatoare a Logosului să fie realizată. 


Aşadar putem afirma că toată Gnoza, toată înţelepciunea 
divină, este imaterială. Şi sperăm că înţelegeţi acest lucru 
întocmai ca un adevărat Tat. Când abordaţi şi vă apropiaţi de 
religia cunoaşterii nu o faceţi în maniera mistică, stereotipă 
a teologiei bisericii. Oamenii care urmează această abordare 
realizează intuitiv că Dumnezeu guvernează Totul, iar Spiritul 
este omniprezent, dar uită să păşească pe căile necesare 
pentru a dobândi participarea în filiaţia Spiritului. Ei rămân în 
situaţiile lor dialectice. 

Gândiţi-vă din nou la imaginea înţelepciunii universale 
pe care v-am oferit-o şi în care trebuie să respirăm. Ar putea 
răsări întrebarea: „Cum ar putea această înţelepciune care 
este de la Dumnezeu să fie primită şi exprimată de creatură”? 
Hermes ne răspunde în versetul treizeci şi unu: 

Toată Gnoza este imaterială. Sufletul-Spirit este 
instrumentul ei, care, în schimb, foloseşte corpul ca propriul 
instrument. Aşadar ambele sunt activităţi ale Sufletului-Spirit 
şi cele ale materiei au loc în corp... 

Termenul de Suflet-Spirit, aşa cum ştiţi, se referă la 
cooperarea ideală dintre inimă şi cap, întocmai cum a fost 
intenţionat de către Creator. Este inima deschisă spre Gnoză, 
pentru sufletul originar, prin care inima cerească este pregătită 
în sanctuarul capului. Inima, o dată renăscută ca poartă şi 
bază a sufletului, se manifestă în sanctuarul capului şi acolo 
pregăteşte tronul Spiritului, cu ajutorul mişcării retrograde 
cuvenite. Prin această mişcare retrogradă corectă se pregăteşte 
unitatea inimă-cap. 

Aşadar veţi înțelege că Şcoala Spirituală gnostică, 
cu toate metodele, literatura şi doctrina pe care le predă şi 
le practică este menită să vă îndrume şi să vă îndemne spre 
această pregătire. Dacă întreprindeţi acest lucru, atunci, de 
îndată ce v-aţi pregătit, veţi avea parte de cunoaşterea, de 
prezența Spiritului, de cea a Tatălui. Atunci revărsarea de 

Spirit Sfânt va deveni realitate, revărsarea de înţelepciune ce 
se află în toate. 

Candidatul, care s-a dedicat pe sine ca slujitor al 
lucrării măreţe şi sfinte, va putea să se hrănească continuu 
din această fântână veşnică. De îndată ce este necesar, sursa 
va începe să se reverse. Astfel, el va înţelege şi va şti tot ceea 
ce trebuie cunoscut şi înţeles şi va face acest lucru cu ajutorul 
Sufletului-Spirit, care acţionează precum un vehicul. Spiritul 
şi Sufietul-Spirit, legate de Pimandru, devin, atunci, active în 
corpurile mental şi fizic. 

Astfel cineva poate deveni slujitor al Tatălui, al lui 
Dumnezeu, în adevăratul sens al cuvântului. Procesele 
la care ne referim aici lucrează cu precizie foarte mare, 
întocmai ca instrumentele de mare precizie, cu cel mai mare 
rafinament. Cei care sunt legaţi de Spirit nu cunosc să existe 
secundă în care Spiritul să nu fie cu ei, dacă au nevoie de 
acesta. Slujitorii Fraternităţii care s-au înnobilat cu starea 
de conexiune cu Spiritul se pot hrăni neîncetat din această 
fântână a înțelepciunii. 

Cu toate acestea, curgerea acestui izvor va fi întreruptă 
în momentul în care cineva este obligat să se implice în 
câmpul comun de viaţă — în afaceri sociale sau comunitare, 
de exemplu — într-o măsură ce depăşeşte sarcinile de bază ale 
cuiva în societate. În anumite cazuri, evenimentele sociale 
sunt conectate îndeaproape cu vocaţia şi sarcina slujitorului 
spiritual. În aceste cazuri, apare imediat o stare intermediară 
în care Spiritul se retrage imediat oricând centrul de gravitație 
al activităţii se mută spre câmpul natural. 

Subliniem toate acestea pentru a vă face clar că Spiritul 
nu îşi va permite să se prostitueze sau să se lase exploatat 
în nicio circumstanţă; Spiritul nu se va subordona niciodată 
naturii acesteia. De aici vă puteţi da seama ce prostesc este 
să invoci ajutorul divin pentru te miri ce sau pentru orice, aşa 
cum se face în practicile religioase naturale. Astfel de invocaţii 
nu ating niciodată Spiritul! Singurul ajutor care vine atunci 
este radiaţia eonilor naturali, de care persoanele în cauză s-au 

legat prin orientarea lor. Dar Spiritul nu se va supune ori pune 
în slujba naturii pentru niciun motiv oricare ar fi acesta. 

Există oameni care cred că dacă adoptă o postură fizică 
anume, sau poartă un anumit tip de veşmânt, sau îşi compun 
o expresie facială specială, sau chiar un machiaj special vor 
fi luaţi drept persoane spirituale ori iniţiate. Dar toate aceste 
metode comportamentale nu servesc decât să demonstreze 
opusul. Amintiţi-vă: acela care doreşte să aibă Spiritul, trebuie 
să se piardă pe sine. De îndată ce eul păşeşte înainte, Spiritul 
se retrage. Aceasta este o lege pe care nimeni nu o poate evita. 
Veţi înţelege şi mai bine acest lucru când, în cele din urmă, vă 
vom atrage atenţia asupra versetului treizeci şi unu al celei 
de-a douăsprezecea cărți: 


„căci toate lucrurile trebuie să ia fiinţă prin antiteză şi 
contradicţie. Nu se poate altfel. 


Înţelegeţi foarte clar această situaţie. Acum să 
presupunem că păşiţi pe cale cu eforturi perseverente, cu toată 
abandonarea de sine şi complet orientaţi spre ea şi că astfel 
câştigaţi participarea în câmpul spiritual de viaţă. Înţelepciunea 
divină se va revela atunci pe sine şi se va manifesta în Sufletul- 
Spirit, iar Sufletul-Spirit se va manifesta pe sine în vehiculele 
mental şi fizic. Atunci va trebui ca voi, dimpreună cu toţi fraţii 
şi surorile care formează cea mai joasă legătură în Lanţul 
Universal, să deveniți slujitori ai Spiritului. Numai atunci când 
Spiritul poate să găsească intrarea în voi şi, dinăuntru, puteţi să 
slujiți Spiritul în natura morții (dinăuntrul acesteia) veţi deveni 
participanţi autentici la Corpul Viu; numai atunci veţi forma, ca 
grup, o legătură demnă în Lanţul Universal. 

În acea stare de a fi sublimă va trebui încă să posedaţi 
corpul născut în natură şi, în acelaşi timp, să existaţi , să 
fiinţaţi, în natura morţii, în lumea antitezelor. Aşadar, pe de-o 
parte existaţi în câmpul creaţiei şi al creaturilor, dimpreună cu 
întreg valul vostru de viaţă, în timp ce, pe de altă parte sunteți 
legaţi la Spirit. 

Vă puteţi gândi la un contrast mai mare sau mai 
dureros decât acesta? A fi răpit în Spirit, a fi legat de acesta, 
în acelaşi timp fiind confruntaţi cu realitatea dură a naturii 
morţii! Pe de-o parte să vă alipiţi Spiritului, iar pe de alta să 
participaţi în câmpul naturii! Acesta este un contrast şi adesea 
o contradicţie mare; într-adevăr, din când în când se simte o 
amăreală intensă. 


Dar... toate lucrurile trebuie să ia fiinţă prin antiteză şi 
contradicţie. Nu se poate altfel, spune Hermes. Deoarece este 
o îndatorire înnăscută înaltă ca ceea ce este legat de Spirit să 
nu abandoneze niciodată lucrul mâinilor lui Dumnezeu. Totul 
a luat la ființă din Spirit. Ceea ce este ameninţat să fie pierdut 
trebuie ţinut, trebuie apucat, chiar şi de se află în iadul cel mai 
adânc. Aceasta este o îndatorire înnăscută, înaltă. 

Există un Logos al Spiritului şi este un Logos al 
naturii. Cei chemaţi şi înnobilaţi drept copiii lui Dumnezeu 
trebuie să le servească pe ambele. Aşadar există două sarcini 
fundamentale: slujirea Spiritului, adevărata religie şi slujba 
în natura morţii. Dar cea de-a doua formă de slujire, cea în 
natură, trebuie să pornească din prima. Apoi, cea de-a doua 
va veni la rodire. Dacă cineva schimbă ordinea celor două 
sarcini: întâi natura, apoi Spiritul, acel cineva va subordona 
sarcina adevărată celei de-a doua şi astfel, va rămâne numai 
cu natura morții. 

XXVII 


Lumea şi Sarcina ei 


Dacă citiţi şi răsfoiţi cea de-a douăsprezecea carte a lui 
Hermes, cu certitudine veţi descoperi că este destul de dificil 
de înţeles. Conţinutul dă impresia că autorul încearcă să 
explice ceva dar nu îi prea iese, deoarece îi lipsesc cuvintele 
potrivite, astfel că imaginile pe care le trezeşte nu par să fie 
într-o secvenţă logică. 

Cu toate acestea, nu ar trebui să atribuiți această 
confuzie lui Hermes Trismegistus, deoarece textul original 
al filozofiei hermetice era neîndoielnic, pur precum cristalul. 
Dar, din câte ştim, nimeni nu se mai află în posesia acestui 
text. Textul original a fost violat şi deliberat mutilat pe măsură 
ce a fost transcris de la manuscris la manuscris, până când, 
câteva texte greceşti au fost singurele rămase, iar traducerea 
noastră vine pe această filieră. De aceea, folosind textul pe 
care îl avem ca bază, va trebui să încercăm să apelăm la ceea 
ce se numeşte „memoria naturii” şi să citim şi să înţelegem 
din ceea ce a fost intenţionat în momentul originar. 

Dacă această remarcă nu pare prea fantezistă or iluzorie, 
ar trebui să ştiţi ce vrea să se spună prin „memoria naturii” şi 
ce poate citi din ea candidatul la misterele gnostice. 

Fiecare microcosmos posedă o fiinţă aurică în care se află 
stocată karma. Tot ceea ce au gândit şi au făcut personalitățile 
precedente din microcosmosul vostru este înscris drept karmă 
în ființa aurică. Aceasta este o parte din karma care curge 
gradat în personalitate prin plexul sacral, pe măsură ce viaţa 
personalităţii se desfăşoară. Totuşi, în microcosmosul unor 
oameni se mai află şi o karmă compusă din caracteristici, 
abilităţi, calități şi talente, realități vocaţionale şi eforturi 

puternice de a-l sluji pe Dumnezeu, lumea şi omenirea. Acea 
karmă se revarsă în personalitate numai dacă persoana în 
cauză o invocă, prin orientarea ei, şi mai presus de toate, prin 
modul ei de viaţă. Atunci ea trăieşte, literalmente şi trupeşte 
în memoria microcosmică a naturii. 

O a treia posibilitate este aceea de a citi în memoria 
naturii altor oameni. Toţi marii învăţători ai lumii şi apropiații 
lor în ale lucrării, pe scurt, toţi cei mari în spirit care au trudit 
pentru lume şi omenire în cursul vremurilor, posedă camera 
comorilor aurice magnifice cu o capacitate radiantă foarte 
puternică şi în care se află păstrat tot ceea ce au făcut, au spus 
şi au predat. Niciuna dintre aceste comori nu poate fi pierdută. 
Ei bine, atunci, oricui se face demn, chiar fie şi numai în 
parte, de a intra în câmpul de radiaţie, cu condiţia ca propria 
sferă aurică să-i ofere abilitatea, i se va permite să citească în 
memoria naturii tot ceea ce îi va sluji spre pacea, libertatea şi 
binecuvântarea omenirii. 

Aşadar există o memorie a naturii care poate fi descrisă 
ca întâmplătoare, efemeră, un câmp de tensiune care, într-o 
bună zi, va fi dizolvat; dar, mai este şi cea eliberatoare, esenţa 
întregului Lant Universal, care întotdeauna poate fi adusă 
aproape. Aşadar nu vorbim numai despre comoara Catarilor, 
comorile Fraternităţii Precedente, ci şi despre comoara 
întregului Lant Universal. Astfel ne este posibil, celor care 
suntem în Corpul Viu al Tinerei Gnoze, să primim adevărul şi 
înţelepciunea hermetică originară în măsura în care trăim în şi 
prin Spirit. Pentru că această cunoaştere nu a fost şi nici nu 
este posesia exclusivă a unei singure persoane, care, în timpuri 
de mult apuse se numea Hermes Trismegistus, ci această 
cunoaştere este parte din Doctrina Universală, care radiază de 
la toate microcosmosurile Lanţului Universal şi care sunt legate 
între ele ca un nor de martori, aşa cum este scris şi în Biblie. 

Aşa că să abordăm subiectul astfel, ştiind că, dacă 
suntem uniţi în Spirit, vom înţelege complet. 

În versetul douzeci şi unu al celei de-a douăsprezecea 
cărți se spune că sunt două multitudini de zei, cei care se 

mişcă, supuşi schimbării şi cei statici, eterni. Aceasta se referă 
la zeii materiali şi imateriali. Iar acum, în versul treizeci şi doi, 
Tat întreabă despre omenirea noastră: Cine este atunci Zeul 
material? Şi nu poate exista alt răspuns decât: este lumea, 
care este frumoasă şi eficientă, dar nu este bună. Aceasta nu 
înseamnă câmpul embrionar în care existăm acum, ci lumea 
glorificată. Pentru că oricât de glorioasă poate fi această lume, 
nimeni nu ar trebui să facă greşeala de a o considera ca fiind 
cea mai înaltă. 

Pentru că, aşa cum spune şi Hermes, lumea trebuie 
foarte clar distinsă de Binele Unic, adică: de lumina care 
radiază direct de la Dumnezeu, de la Spirit. Lumea a luat fiinţă 
prin voinţa lui Dumnezeu, din natura fundamentală; astfel ea 
este materială şi subiect al antitezei şi contrastelor dialecticii, 
cursului natural de răsărire, strălucire şi pieire. Scopul ei este 
acela de a fi un câmp de educaţie, o şcoală de antrenament 
pentru entităţile umane. De aceea nimic din lume nu poate fi 
considerat static; totul vine şi pleacă. 

Aşadar nu există radiaţie statică, constantă care să 
emane dinspre lume în lumea nemişcată. Din contră: radiaţiile 
care ies din lume dau naştere opusurilor, contrastelor, pentru 
ca entităţile să înveţe din tensiunile astfel apărute şi să urmeze 
calea cea dreaptă. Forţele şi radiaţiile lumii sfărâmă continuu 
propriile creaţii şi creaturi. Astfel esenţa lucrurilor pământeşti 
va fi, firesc, în acord cu această lege. Şi cauzele şi rezultatele 
sunt perisabile; ele aduc schimbarea încontinuu. 

Zeul planetar a avut un început. Planeta noastră, mama 
noastră Pământ s-a născut odinioară. Dar atâta vreme cât poartă 
şi împlineşte voinţa, ideea Spiritului universal, ea va exista 
întotdeauna chiar dacă a avut un început. Astfel lumea este 
nemuritoare, eternă, chiar dacă nu este altceva decât un câmp 
de creaţie, un câmp de geneză în care şi prin care creaturile 
iau existenţă. De unele singure, deşi impregnate cu impuls de 
viaţă, aceste creaturi sunt supuse nerodirii. Pentru că ce sens 
are o viață dacă este complet legată de pânza tranziţiei, de o 
lume aflată în permanentă mişcare, într-un vârtej de gânduri 

şi forme în continuă şi veşnică schimbare? Şi, în mijlocul 
acestui tumult, ca rezultat al lui, o multitudine de creaturi, ca 
scântei ce ies dintr-un foc învăpăiat, apărând şi dispărând din 
nou. Care să fie sensul acestei mări de flăcări cosmice? 

Ca elevi al tinerei Gnoze va trebui să înţelegeţi acest 
lucru. Hermes explică că nemişcarea divină generează 
mişcarea materiei. El merge mai departe şi spune că lumea 
este sferică precum un cap. Această sferă posedă diferite sfere, 
diferite niveluri de densitate. Ei bine atunci, planeta noastră în 
întregimea ei, cu toate sferele ce îi aparţin, este inclusă într-o 
altă sferă, sfera nemişcării veşnice. Întocmai cum întreaga 
Atot Manifestarea înconjoară natura fundamentală şi este 
întrepătrunsă de Spirit, aşa şi fiecare planetă este înconjurată 
şi întrepătrunsă de către Spirit. Tot ceea ce este inclus în Atot 
Manifestarea este mişcat de către Spirit. 

Acest lucru ne aminteşte de simbolul clasic al celor 
două capete, de unul înscris în altul: globul spiritual în care 
globul material, cel planetar material se roteşte. De asemenea: 
microcosmosul în interiorul căruia există personalitatea. Căci 
nu spune axioma hermetică: „Precum sus aşa şi dedesubt”? 
Întocmai cum există câmpul de spirit în jurul Pământului, în 
jurul sistemului solar, în jurul fiecărei galaxii, în jurul Atot 
Manifestării, aşa şi Spiritul, un glob spiritual, există în jurul 
microcosmosului nostru. 

Acum gândiţi-vă la voi ca la o personalitate, ca la o 
creatură. Nu aţi fost creat arbitrar ca un produs al întâlnirii 
dintre părinţii voştri. Nu aţi fost creat accidental, nici ca 
rezultat al jocului văpăilor în dialectică. Dacă există o creatură 
propulsată în mijlocul haosului lumii glorioase, în sens 
cvadruplu, personal, atunci mai există şi o atotcuprinzătoare 
nemişcare a Spiritului, un câmp de spirit în jurul scânteii. 

Problema esenţială a chestiunii este atunci dacă există 
un intermediar pozitiv activ între scânteie pe de-o parte şi 
Spirit pe de cealaltă parte, între personalitatea cvadruplă şi 
câmpul de spirit ce o înconjoară. Acest intermediar ar trebui 
să fie sufletul, existenţa suflet specială descrisă în doctrina 

hermetică ca „Sufletul-Spirit, Nousul”. Dacă acest intermediar 
este prezent într-un sistem uman, atunci se aplică versetul 
treizeci şi patru: 


Tot ceea ce atinge, în cap, membrana în care sufletul 
este situat, este nemuritor, deoarece corpul a fost creat, cum 
s-ar zice, înăuntrul sufletului, iar sufletul este mai mult decât 
corpul. 


Moartea scânteii existenţei dialectice devine îndată un 
lucru ce ţine de trecut, deşi creatura, ca şi lumea, rămâne un 
subiect al tranziţiei, al efemerităţii. Deşi mereu transmutându- 
se, mereu transfigurându-se, nemurirea a devenit realitate. 
Când scânteia personalităţii cvadruple, sufletul şi spiritul s-au 
unit, atunci veşnicia este sărbătorită în timp. Aşadar trebuie 
să avem o stare de suflet orientată exclusiv către coeziunea 
măreaţă şi glorioasă şi către ideea întregii creaţii: spirit, suflet 
şi materie în armonia frumoasă, magnifică. 

Versetul treizeci şi patru se termină cu o avertizare în ce 
priveşte opusul şi rezultatele sale: 


Dar tot ceea ce se află la distanţă de această membrană 
este muritor, deoarece ţine mai mult de corp decăt de suflet. 


Unde vă situaţi interesele centrale? În materie? În 
bulgării acestui pământ? Sunteţi îngropaţi până la glezne 
în nisipurile acestei naturi? Sau direcțţionaţi nucleele fiinţei 
voastre către Spirit? 

Corpul, personalitatea voastră, este construit din 
miliarde de atomi şi este menţinut de un bombardament atomic 
constant. Toţi atomii corpului posedă o viaţă şi suma vieţiilor 
tuturor atomilor este ceea ce formează conştiinţa voastră. De 
aceea Hermes se referă la omenirea dialectică cu termenul de 
„animale”. În virtutea naşterii voastre în natură posedaţi numai 
conştiinţa unui animal, o conştiinţă corporală, o conştiinţă 
atomică. Dacă vă orientaţi conştiinţa exclusiv către corp şi vă 

devotați îngrijirea şi atenţia satisfacerii acestuia şi protecţiei 
lui, aşa cum se întâmplă în cazul majorităţii oamenilor, atunci 
conştiinţa animală, conştiinţa atomică se va dezvolta într-un 
ego care devine din ce în ce mai puternic până ce copleşeşte 
totul. lar singurul rezultat va fi nenorocirea, suferinţa şi 
moartea. 

Astfel de stări mai implică şi denaturarea sufletului, a 
nucleului suflet, a rozei, care se află în centrul microcosmosului. 
Atunci roza îşi închide petalele: nucleul suflet se reduce la 
un grăunte de sămânță. Astfel câmpul spiritual este practic 
deconectat de la manifestare. Şi atunci mai este de mirare, că 
manifestarea trebuie să moară? 

De aceea trebuie să restauraţi activitatea sufletească 
originară în sistemul vostru cât mai este vreme şi, cu sufletul 
renăscut trebuie să restabiliţi legătura cu spiritul şi să începeţi 
să trăiţi din nou din aceasta. Atunci veţi fi înfrânt moartea. 

Cum se face acest lucru? Prin neutralizarea egoului, 
care s-a transformat într-o satană. Sufletul vostru animal, 
conştiinţa Eu, trebuie adusă la tăcere şi trebuie să renunţaţi la 
idolatria materiei. Toate accentele vieţii voastre trebuie puse 
pe direcţia Spiritului, a Spiritului Sfânt Septuplu. 

XXVIII 


Spirit şi materie 


După această introducere veți fi înțeles cu siguranță că 
Hermes ne confruntă, în cea de-a douăsprezecea carte a sa 
cu o problemă colosală, pe care mulți oameni, de-a lungul 
istoriei, nu au vrut deliberat să o rezolve — problema separării 
complete dintre spirit şi materie. 

Fiecare creatură, până la cele mai mici microorganisme, 
are un aspect material şi unul spiritual. De aceea versetul 
treizeci şi patru al textului nostru spune: astfel tot ceea ce 
trăieşte este compus din materie şi spirit, întocmai precum 
universul. 

Totuşi, nu vă gândiţi că fiecare creatură este în acelați 
timp şi materială şi spirituală. Nu, fiecare manifestare 
materială are viață în şi de sine, pe baza faptului că este 
compusă din atomi vii, aşa cum am explicat mai devreme. 
Această manifestare, această ființă creată este înconjurată 
de un câmp de spirit. Întocmai cum Atot Manifestarea este 
inclusă în principiul Dumnezeu, în Spirit, aşa se întâmplă cu 
fiecare creatură în parte. 

Dar dacă creatura nu este capabilă să dea expresie 
spiritului ce o înconjoară, ideii care îi susține existenţa, 
atunci, ceea ce rămâne este ceva care, de îndată ce forța vitală 
animală se împrăştie, se dezintegrează. Şi astfel moare. 

Nu se poate spune, aşa cum s-a spus, că „un corp fără 
suflet este un corp mort”. Pentru că un corp fără suflet nu este 
un corp. Dacă un corp nu are suflet, el nu poate trăi, şi deci nici 
muri. Astfel de idei vin de la cei care neagă, sau nu cunosc, 
spiritul, deşi au o conştiinţă de viaţă naturală, bine cultivată, 
la care se gândesc greşit ca la o viaţă sufletească. Dar nu este 
decât viaţa corpului. Cei care s-au supus cultivării lui nu vor 

abandona cu uşurinţă rezultatele. Totuşi ei vor fi ales moartea 
în locul vieţii; o viaţă ce va putea fi trezită numai din şi prin 
puterea spiritului. 


Aşadar există două feluri de viaţă, aşa cum există şi 
două feluri de suflet. Repetăm: fiecare atom conţine viaţă, 
fiecare atom este însuflețit. Astfel, un sistem de atomi, o 
consolidare, posedă o conştiinţă, un fel de suflet, compusă 
din viaţa prezentă în fiecare atom. Numim acest suflet drept 
sufletul natural şi vorbim despre o viaţă naturală. Dar viaţa 
naturală, corpul natural, este înconjurată de un câmp de spirit. 
Iar relaţia acestui corp, împreună cu starea lui de conştiinţă 
naturală, cu spiritul este hotărâtoare. 

Dacă sufletul natural şi corpul natural se amăgesc cu 
ideea că „avem, posedăm, suntem spirit, suflet, corp” atunci ei 
vor fi supuşi morţii. Atunci ei vor deveni „morţi vii” aşa cum 
se spune şi în Biblie. 

Cu toţii avem un suflet natural, fiecare în felul său şi 
cultivat până în măsura hotărâtă de dispoziţia ereditară şi 
circumstanţele karmice. Ne numim oameni civilizați. Trăim 
în acord cu normele etice şi încercăm să fim pe cât se poate de 
buni în orice sens. 

Dar toate acestea nu vor oferi nicio soluţie. Nu ne vor 
da pacea, bucuria ori fericirea. Pentru că răul şi răutatea merg 
mână în mână cu binele acestei naturi. În realitate, sufletul 
vostru natural vă va face groznic de nefericiţi. Viaţa lui este 
viaţa corpului vostru. 

De-a lungul secolelor până în ziua de azi, a existat un 
anumit fel de magie conectată şi legată de ideea că fiecare 
atom posedă viaţă şi că fiecare aglomerare de atomi poate 
demonstra o viaţă colectivă. Unele biserici au profitat de 
acest lucru pentru a face obiecte din metal, piatră sau lemn 
să vorbească, să se mişte sau să verse, din când în când, 
lacrimi. Gândiţi-vă numai la statuia Mariei de la Lourdes. 
Nu vă gândiţi că aceste incidente sunt fondate pe amăgiri. Cu 
ajutorul unui tip de iradiaţie mentală cineva poate face, poate 

forţa viaţa unei statui, puterea atomilor ei, îi poate împinge 
spre o anumită activitate. Dacă faceţi un studiu al acestor 
fenomene în lumina explicaţiei date, veţi găsi nenumărate 
dovezi care să o susţină. 

Vă spunem acest lucru pentru a vă face să vă daţi seama că 
puteţi, chiar cu sufletul trupesc, cu sufletul natural, cu conştiinţa 
personalităţii voastre, să vărsaţi lacrimi de emoție, sau să vorbiţi 
cu pasiune despre Gnoză sau să raționţi intelectual despre 
filozofia sfântă sau despre o mie şi una de lucruri profunde şi tot 
nu înseamnă nimic. Ceea ce contează este dacă posedaţi ceva din 
sufletul nemuritor, sau dacă ştiţi ceva despre viața cealaltă; pe 
scurt, dacă Spiritul vorbeşte în viaţa voastră. Acesta este singurul 
lucru care contează! Hermes spune: 


Lumea este prima creaţie; după lume, omul este a doua 
fiinţă vie, dar este prima între muritori. El împarte elementul 
însufleţit cu celelalte fiinţe vii. Nu numai că nu mai este bun, 
ci este chiar rău, din cauza stării de mortalitate. Deoarece 
lumea se mişcă nu este bună, dar pentru că este nemuritoare 
nu se află în ceea ce este rău. Omul, totuşi, este de două ori 
rău, deoarece este şi mobil şi muritor. 


Orice a fost creat nu poate fi bun în sensul Binelui Unic. 
Aşadar lumea nu este bună măcar pentru faptul că se mişcă 
şi este dialectică; pentru că este supusă evoluţiei dialectice de 
răsărire, de strălucire şi apunere sau pieire. Pentru că orice 
păleşte şi se amestecă cu altceva dovedeşte prin aceasta că 
este implicat într-un proces de dezvoltare, de manifestare. 
Ceea ce are însă lumea este nemurirea, care dovedeşte că nu 
este supusă răului. 

Astfel, aşa cum spune şi Hermes, lumea este mobilă 
dar nemuritoare; omul, totuşi, este şi mişcător şi muritor. 
De aceea lumea îi este superioară omului. Aşadar nu omul 
guvernează lumea, aşa cum greşit îşi imaginează conştiinţa 
corporală sau sufletul corporal, ci lumea guvernează omul. 

Dacă aţi asimilat acestea, am vrea să vă atragem din 

nou atenţia asupra celeilalte stări de suflet, care trebuie să 
devină un punct de legătură, de contact dintre Spiritul ce vă 
înconjoară şi conştiinţa corporală sau sufletul animal. 

Sufletul animal, conştiinţa fiinţei umane născute în 
natură, trebuie să se trezească la chemarea-i proprie. De ce 
v-aţi născut? Pentru a vă devota şi dedica sufletului viu şi 
spiritului. Trebuie să vă faceţi slujitori ai Spiritului. Trebuie să 
înțelegeţi ideea de spirit şi să i vă încredinţaţi complet. Dacă 
sufletul de animal, conştiinţa normală, nu face acest lucru, 
atunci veţi muri; veţi experimenta moartea prin disoluţie. 

Dacă, însă, vă dedicați sarcinii voastre, veţi muri numai 
spre a trăi; veți intra în ceea ce se numeşte „transfigurare”, 
unirea muritorului cu nemuritorul. 

Adevăratul suflet dăruit de Dumnezeu, roza, nucleul 
microcosmosului, trebuie adus la viaţă. Trebuie să fie eliberat. 
Roza trebuie fixată de cruce. Dacă, astfel, veţi fi ajuns un 
rozacrucian adevărat, revărsarea Spiritului poate fi celebrată, 
iar învierea împlinită. 

Această explicaţie este confirmată de către Hermes 
Trismegistus de o manieră concisă şi puternică în versetele 
treizeci şi opt şi treizeci şi nouă. 


Sufletul omenesc se manifestă după cum urmează: 
conştiinţa se manifestă în minte, mintea în puterea dorinţei, 
puterea dorinţei se manifestă în fluidul vital; fluidul vital se 
răspândeşte prin artere, vene şi sânge; pune, cum ar veni, în 
mişcare animalul şi îl susține. De aceea unii oameni cred că 
sufletul este sângele, astfel socotind greşit natura celor două. 
Pentru că ei nu ştiu că, în primul rând, fluidul vital se retrage 
în corpul dorinţei, că apoi sângele se coagulează şi că, după 
ce arterele şi venele se vor fi golit, aceasta face să moară 
creatura. Astfel se petrece moartea corpului. 


Pe scurt, sufletul animal, conştiinţa comună născută 
în natură, există numai până când forma se dezintegrează. 


Celălalt suflet, totuşi, adevărata stare sufletească, se mişcă într- 

un mod complet diferit. Mai întâi se manifestă Sufletul-Spirit, 
ceea ce înseamnă că roza revitalizată a inimii, sufletul nucleu 
microcosmic, este legată de radiaţia spiritului. Sufletul-Spirit 
intră în legătură, se conectează cu raţiunea cuiva, care, astfel, 
este umplută de spirit; astfel conştiinţa cerebral intelectuală se 
dedică misiunii sale adevărate şi ca rezultat, întreaga stare de 
viaţă dialectică începe să-şi împlinească scopul. 

Acest lucru dă naştere unui proces circulator. Rațiunea 
îmbibată de Sufletul-Spirit este legată de conştiinţa ordinară; 
şi apoi conştiinţa, la rându-i, este reconectată cu Sufletul- 
Spirit, Sufletul-Spirit cu Spiritul şi Spiritul cu rațiunea. 

Ca să o spunem altfel: când sufletul adevărat este capabil 
să-şi sărbătorească întâlnirea cu Spiritul, aceasta dă naştere unui 
influx al celor şapte raze în sanctuarul capului. Sanctuarul capului 
este infuzat cu Spirit şi numai atunci se pot desfăşura sau dezvolta 
corect variatele aspecte ale conştiinţei cerebral intelectuale. În 
acelaşi timp întreaga fiinţă vine sub influenţa Spiritului. 

Astfel se descoperă o mişcare retrogradă: de la rațiune 
la cap şi prin sânge în întregul sistem; de la inima candidatului 
radiind spre Sufletul-Spirit, de la Sufletul-Spirit la Spirit, 
iar de la Spirit înapoi la rațiune. Aceasta este o mişcare 
retrogradă care o menţine pe cealaltă mişcare retrogradă pe 
care am discutat-o mai devreme. Astfel Spiritul devine activ 
şi cognoscibil prin întreaga existenţă a cuiva. 

Cu toate acestea, pentru că de milioane de ani mulți au 
cunoscut aceste lucruri numai din auzite, ideea că sângele 
este sufletul, adică — sufletul care este legat de Spirit, a prins 
rădăcină. Dar astfel gândind,omul greşeşte în judecata asupra 
naturii sufletului şi nu mai cunoaşte, sau nu mai doreşte să 
cunoască, că Spiritul trebuie mai întâi să se întoarcă în suflet. 

Numai atunci omul va fi analog lumii sfinte. Numai 
atunci omul va deveni nemuritor, prin transfigurare. Şi numai 
apoi, va exista un nou cer şi un nou pământ şi un Om nou 
de asemenea. Putem deveni oameni Noi, doar dacă trăim în 
legătura cu Spiritul. 

XXIX 


Misterul esențial al omului 


Ne apropiem acum de unul dintre punctele cruciale 
ale misterului celei de-a douăsprezecea cărți a lui Hermes 
Trismegistus, care ar putea fi numită şi „Misterul esențial al 
omului”. Am explicat că Hermes distinge două forme de viață: 
viața născută în natură şi viața cea adevărată, cea spirituală. 
El spune: 


Totul se bazează pe unicul principiu care, la rându-i, 
derivă de la Unul şi Unicul. Acest principiu este supus mişcării 
astfel că, la rându-i, va constitui platforma pentru mişcarea 
Totului. Unul, totuşi, este invariabil şi imobil. Aşadar sunt 
aceştia trei: 

Dumnezeu, Tatăl, Binele, 

lumea 

şi omul. 

Dumnezeu cuprinde lumea şi lumea cuprinde omul. 
Lumea este copilul lui Dumnezeu; omul este fiul lumii, nepotul 
lui Dumnezeu, am putea spune. 


Dumnezeu a creat lumea, dar lumea l-a creat pe om. 
Lumea este copilul lui Dumnezeu, dar omul este fiul lumii. 
Veţi observa cât de îndepărtat este acest punct de vedere faţă 
de cel teologic, unde fiecare copil născut în natură este văzut 
ca fiind de la Dumnezeu. 

Gândiţi-vă numai la stereotipiile anunţurilor de naştere: 
„Dumnezeu ne-a bucurat cu un fiu sau fiică”. Ar fi chiar corect 
dacă prin „Dumnnezeu” ar vrea să se spună lumea-dumnezeu. 
Dar persoana cu o natură religioasă cu siguranță nu are acest 
lucru în minte. Din contră, persoana de natură religioasă crede 

că slujeşte şi se mărturiseşte lui Dumnezeu, Tatălui, Binelui, 
deoarece face greşeala imensă de a crede că deja posedă 
Spiritul. 

Galaxiile şi sistemele solare îşi au originea imediată în 
natura fundamentală. Dumnezeu a creat, într-adevăr, lumea. 
Şi acum, în şi prin lume, iau ființă variate valuri de viaţă. 
Dintre acestea omenirea este unul din cele mai importante în 
ce priveşte planeta noastră. Existenţa noastră îşi are originea 
imediată în lume. Noi suntem din pământ, suntem pământeşti. 
Pământul în plinătatea lui este câmpul nostru de viaţă, 
domeniul naşterii noastre şi locul nostru de muncă. 

Cu toate acestea, aşa cum spune şi Hermes, nu este 
ca şi cum Dumnezeu nu ar cunoaşte omul. Din contră, El îl 
cunoaşte perfect şi doreşte să fie cunoscut de către el. Dar 
nu pentru că suntem din descendență divină în sens direct, 
ci pentru că existenţa noastră ca ființe umane născute din 
pământ este înconjurată de un câmp de spirit microcosmic. 
Întocmai cum Pământul, un cosmos, este încrustat şi învăluit 
de spirit, aşa este şi microcosmosul care ne înconjoară. 
Deşi personalitatea cvadruplă este în întregime alcătuită din 
pământ, există încă posibilitatea pentru entitatea pământeană 
să devină un Om nou prin atingerea câmpului de spirit. Încă 
există posibilitatea pentru un alt, pentru un nou proces de 
geneză, în afara fiinţei omeneşti, în paralel cu ea, deşi conectat 
la ea. Pentru că Gnoza universală este problema centrală: 


Numai aceasta este eliberatoare, mântuitoare şi 
vindecătoare pentru om: Gnoza, cunoaşterea despre şi cu 
Dumnezeu. Ea este calea pe care se urcă Olimpul. Numai prin 
Gnoză sufletul devine cu adevărat bun. Nu uneori bun, şi din 
nou rău mai apoi, ci bun dintr-o nevoie interioară. 


În afara noastră, şi totuşi intim conectată cu noi, 
există posibilitatea unei creaţii chiar diferite, geneza unui 
Om complet nou. Nu noi, entităţile pământeşti, suntem cele 
ce devenim creaturi noi, ci un „altul” complet. Împreună cu 

omul pământesc se află omul spirit. Unul este din pământ, 
pământesc; celălalt este din cer, ceresc. Gândiţi-vă în acest 
context la prima epistolă către Corinteni (Capitolul 15, de 
la versetul 35 încolo). Apoi veţi şti, veţi experimenta şi veţi 
vedea că Pavel sfârşeşte în cheia filozofiei hermetice. 

Aşadar nu unul se schimbă, ci doi. În orice caz, pot fi 
doi: o ființă umană pământească şi omul ceresc într-unul şi 
acelaşi microcosmos. 

Acum veţi vedea până în ce măsură limbajul sfânt ajuns 
până la noi a fost mutilat şi pângărit. Deoarece oamenii nu au 
înţeles toate acestea, sau nu au vrut. Deoarece oamenii au trăit 
sub autoamăgirea imensă de a gândi că o fiinţă omenească 
ar putea fi transformată într-una cerească. Fiinţele umane 
pământeşti, slujind şi făcându-şi din pământ idol, agăţându- 
se de el repede, neprecupeţind niciun efort pentru corpul 
pământesc, fiind dispuşi să îndure practic orice pentru a-l 
păstra în existenţă, chiar, de exemplu, de a suferi terapii care 
implică folosirea celulelor vii — şi în acelaşi timp gândindu-se 
că sunt din ascendență divină! 

Înţelegeţi acum ce a vrut să spună isus Christos când 
a venit la noi ca Omul ceresc, ca întreg Celălalt şi a zis: 
„Împărăţia mea nu este din lumea aceasta”! 

Este exclus ca şi o singură fiinţă născută din pământ să 
devină un Om ceresc; sunt două creaţii distincte, două creaturi 
diferite, net diferite una de cealaltă. 

Aşadar cum ne situăm, unde stăm, cu privire la doctrina 
transfigurării predată de Şcoala Rozacrucii? Aţi înţeles 
vreodată această doctrină corect? În esenţă, transfigurarea 
înseamnă a te devota ca ființă umană pământească, născută în 
natură, creaţiei, genezei Celuilalt; spre învierea „imaginii cu 
ochii morţi”. 

Putem face aceasta? Sigur că da. Este chiar vocaţia, 
chemarea, sarcina noastră. Pentru aceasta ne-am născut, 
pentru aceasta am luat ființă. Dacă nu facem altceva decât 
să ne urmăm chemările naturale, ca ființe pământeşti, 
atunci, pe măsură ce urmăm calea experienţei dialectice de 

afirmare, strălucire şi pieire, va veni şi timpul când vom 
muri. Dar dacă, totuşi, ne vom asuma chemarea, vom vedea 
un om ceresc crescând în microcosmosul nostru şi care va 
sta dinaintea noastră ca întreg Celălalt. Şi prin devoţiunea sa, 
prin abandonarea de sine Celuilalt, omul pământesc va muri 
într-o bună zi, se va contopi şi renaşte din nou în El care este 
Celălalt. Această a doua moarte semnifică atunci victoria 
asupra morții. 

Aşadar vedem două forme de viaţă spirituală ieşind una 
lângă cealaltă. O viaţă „spirituală” care este numai aparent 
spirituală — aceea a fiinţei omeneşti născute în natură — cântând 
ode, ascultând predici şi încercând să se comporte etic; şi, în 
paralel cu ea, viaţa care împlineşte spiritul şi este dedicată 
Gnozei, al cărei rezultat este chemarea Celuilalt la fiinţare. De 
aceea Hermes spune: 


Numai aceasta este eliberatoare, mântuitoare şi 
vindecătoare pentru om: Gnoza, cunoaşterea despre şi cu 
Dumnezeu. Ea este calea pe care se urcă Olimpul. Numai prin 
Gnoză sufletul devine cu adevărat bun. 


Sunt relativ puţini aceia care înțeleg ceva din această 
vocaţie a omenirii, sau care într-adevăr abia că au auzit despre 
ea. Dacă cineva este tânăr, un suflet natural încă uşor împovărat, 
acel cineva încă mai poate auzi chemarea scânteietoare a 
începutului; acel cineva încă îi mai poate răspunde. 

Dacă, totuşi, corpul a îmbătrânit şi a devenit mai greu, iar 
sufletul natural este supraîncărcat cu probleme pământeşti şi alte 
chestiuni, atunci trupul trage sufletul în jos, în uitarea creației. 
Atunci acel cineva nu mai poate avea parte de slava negrăită 
a adevăratei vocaţii omeneşti. Atunci această uitare a esenței 
existenţei noastre este cel mai mare păcat; este răul însuşi. 

Tot ceea ce încercăm să vă lămurim aici priveşte şi 
este aplicabil în religia hermetică, religia spiritului, religia 
cunoaşterii. Aceasta este Gnoza pură, pura experienţă 
gnostică, în practica religioasă de a cărei sarcină oricare ființă 

născută în natură trebuie să fie capabilă, potrivită. În timpul 
acestui proces de adaptare, Celălalt, în toată gloria lui răsare 
în microcosmos şi formează o unitate, cum putem spune, cu 
fiinţa născută în natură. 

Această unitate este excepţională. Hermes spune despre 
acest lucru următoarele: 


Când Sufletul-Spirit se va fi lepădat de acest veșmânt 
şi îşi va fi însuşit un corp învăpăiat, pentru că este divin 
prin însăşi natura lui, el traversează întregul spaţiu şi lasă 
deoparte materia fizică pentru judecată. 


Compoziţia acestui veşmânt, compunerea lui, are loc în 
corpul pământesc, pentru că datorită naturii sale, Sufietul-Spirit 
nu se poate stabili într-un corp pământesc fără a fi îmbrăcat. 
Pentru că trupul pământesc nu poate conţine atâta divinitate şi 
nici nu poate o asemenea forță de înaltă magnitudine şi pură, 
să fie adusă în contact cu trupul care este supus patimilor. De 
aceea Sufletul-Spirit se îmbracă în Suflet. Sufletul, totuşi, se 
supune şi slujeşte respirației vieții, în timp ce aceasta din urmă 
guvernează asupra creaturii. De aceea, de îndată ce Sufletul- 
Spirit se va fi despovărat de corpul pământesc îşi pune propriul 
veşmânt învăpăiat, dar corpul nu o poate face. 

Sufletul-Spirit este amestecul sufletului pur, renăscut 
cu radiaţiile spiritului; conectarea a ceea ce numim scânteia 
de spirit sau roza, centrul microcosmosului, cu radiaţiile 
Spiritului Septuplu. 

Aşadar ar trebui să facem o distincţie clară între 
conştiinţa pământească cu nucleul ei — principiul pământesc 
însufleţitor din sanctuarul capului — şi roza, nucleul sufletului 
pur, originar, situat în punctul central al microcosmosului. 
Acest nucleu originar poate fi unificat cu inima, dacă ne 
deschidem pentru acest lucru. 

Sufletul pământesc trebuie să înceapă să slujească roza 
în abandonarea completă de sine. Apoi sufletul-roză va începe 
să se deschidă; apoi „vom ataşa roza de cruce” . Sufietul-roză 

se va lega pe sine de radiaţiile Spiritului. Astfel va deveni 
Suflet-Spirit/Nous şi va vorbi din şi către inima ființei 
omeneşti născute din pământ. Apoi, ca Pimandru, Sufletul- 
Spirit va pătrunde şi în sanctuarul capului şi astfel va începe 
să pătrundă şi să înconjoare ființa omenească pământească, 
îndrumând-o mai departe pe cale. 

Mai mult, se dezvoltă o nouă existenţă în timpul 
acestui proces interactiv: un nou corp este creat. Hermes îl 
numeşte corp învăpăiat. Este mult mai strălucitor decât un 
fulger şi complet independent de vehiculele pământeşti ale 
personalităţii. Este pe drept numit un corp spiritual, un corp 
format de către spirit direct din substanţa astrală primordială, 
un soma psychikon, un veşmânt de nuntă aurit. lar Hermes 
subliniază că deşi această pregătire se face cu ajutorul corpului 
pământesc, este imposibil ca acesta din urmă să poarte o 
divinitate atât de copleşitoare. Dacă ar exista vreodată vreun 
contact îndeaproape între acest veşmânt învăpăiat şi corpul 
pământesc, acesta ar fi fără îndoială carbonizat. 


Aşadar vine timpul când există două entităţi separate: 
omul pământesc şi Omul ceresc. Omul ceresc îşi foloseşte 
aspectul sufletesc pentru a se manifesta pe sine în conştiinţa fiinţei 
umane pământeşti. Astfel este asigurată conexiunea perfectă şi 
cooperarea armonioasă dintre omul pământesc şi Omul ceresc. 

Sunt mulți fraţi şi surori care sunt îmbrăcaţi în veşmânt 
ceresc. Gândiţi-vă, de exemplu, la fraternităţile anterioare din 
lanţul gnostic universal. Este posibil ca prin efort susținut 
constant şi voi, de asemenea, să chemaţi un astfel de corp 
ceresc la ființă şi, curând, să fie două fiinţe în microcosmosul 
vostru. Apoi, când timpul este prielnic se va întâmpla ca toţi cei 
cereşti să sărbătorească o întâlnire glorioasă, măreaţă cu voi. 

Aceasta este pentru a împlini acea lucrare grandioasă, 
glorioasă şi divină, să împlinească magia divină, de a intra 
în Şcoala de Aur a Rozacrucii. Este a împlini miracolul 
miracolelor. Aceasta este Gnoza. 

XXX 


Misterul focului (1) 


Acum am vrea să ne gândim la misterul majestuos şi 
radiant al focului. Hermes intră în profunzime, aşa cum o 
face şi limbajul sfânt, toată filozofia mistică. Deoarece este 
adevărat a spune că acela care poate să sondeze semnificația 
misterului focului deţine cheia tuturor celorlalte mistere. În 
principiu, pentru o astfel de persoană nu mai există mistere. 

Să aruncăm o privire asupra Bibliei, deoarece acest lucru 
ne va permite să dobândim înţelegerea diverselor aspecte ale 
focului. Să luăm ca exemplu cărțile lui Moise. Dumnezeu i-a 
vorbit lui Moise dintr-un copac arzând. Dumnezeu i-a vorbit 
pe munte din mijlocul unui foc. Daniel a păşit într-un cuptor 
învăpăiat. Ezechil a întâlnit norul de foc. 

Şi Noul Testament adesea menţionează focul. loan 
spune: „Vă botez cu apă, dar Acela care vine după mine vă 
va boteza cu Spiritul Sfânt şi foc”. Au fost văzute limbi de 
foc deasupra capetelor apostolilor la cincizecime. Iar în cartea 
Apocalipsei citim: „Capul şi părul lui erau ca lâna de albul 
zăpezii, iar ochii ca flăcările focului”. 

Am mai putea adăuga multe citate biblice despre foc, 
precum acela despre iezerul de foc, dar acestea sunt suficiente 
pentru a ne lămuri că termenul „foc” nu înseamnă altceva decât 
spiritul pur, neîntinat, întocmai cum este scos în evidenţă de 
cuvintele: „Domnul, Dumnezeul tău, este un foc devorator”. 
De îndată ce Spiritul coboară în ucenic în maniera pe care 
am explicat-o mai sus şi intră în interacţiune cu întreaga lui 
existenţă, se dezvoltă un foc, ca necesitate naturală; o flacără 
şi un vehicul nou, vehiculul flăcării. Cei care poartă acest 
vehicul, cei care îl pot îndura, au fost mereu numiţi, de-a 
lungul vremurilor, „fiii focului”. 

Aşa cum afirmă şi Hermes, este imposibil pentru corpul 
pământesc să îndure o astfel de divinitate măreaţă. Când, printr- 
un mod adecvat de vieţuire, un elev al misterelor gnostice, 
formează o legătură cu focul spiritului, acest lucru dă naştere 
dezvoltării unei văpăi puternice, asemănătoare unui fulger. 
Conexiunea Spiritului cu substanţa astrală a personalităţii 
generează instant un foc foarte puternic. Evident, un corp 
natural, comun nu ar putea să îndure un astfel de foc. 

Există un foc incognoscibil şi, emanând din el, unul 
cognoscibil. Focul incognoscibil este Spiritul virginal. Cel 
cognoscibil este Spiritul care intră în legătură cu substanța 
astrală. Teoretic, fiecare elev cunoaşte drumul care duce 
la coborârea Spiritului: ştie cum să convertească focul 
incognoscibil în cel cognoscibil. Rozacrucienii clasici numeau 
acest lucru „arta de a transforma în aur”. Creatorii originali de 
aur păşeau pe calea spiritului, având ca rezultat capacitatea de 
a aduce în fiinţă focul de aur, văpaia de aur. 

La origini adoraţia focului era adoraţia Spiritului. Cultul 
Soarelui este cultul Spiritului. Cu toate acestea, un astfel de 
cult nu trebuie văzut ca scop în sine; nu trebuie să ne oprim 
la adorarea Spiritului, deoarece mereu a existat pericolul 
practicii negative a religiei naturale. Scopul este realizarea 
focului în sine, făurirea propriu-zisă a aurului. 

Există, după cum ştim, încă un alt fel de foc, elementul 
foc, cu care toţi suntem familiarizați. Acest tip de foc este un 
fenomen care rezultă din dezvoltarea simultană a căldurii şi 
a luminii. Dacă intensitatea căldurii creşte şi există suficient 
oxigen apare focul, în tot felul de gradaţii şi diferențieri de 
căldură. Astfel flacăra este un simbol elegant pentru Spirit, 
chiar dacă nu este Spiritul însuşi. 

Chiar şi aşa, există o conexiune, o legătură, între 
focul terestru şi cel spiritual. Deoarece, câmpul creaţiei 
este înconjurat de câmpul de spirit care emite şapte raze. 
Acestea afectează câmpul creaţiei, iar rezultatul este apariţia 
conexiunilor elementare variate, care, la rându-le, trezesc în 
câmpul creaţiei forţe aprige, corespondente. Noi cunoaştem 

această putere sub denumirea de electricitate. Din această 
putere, prin frecare şi rotaţie, lumina şi focul se formează în 
câmpul de creaţie. Energia electrică este mereu latentă sau 
dinamic activă în fiecare câmp de creaţie. Surse enorme de 
energie electromagnetică sunt prezente în sistemul nostru 
solar. Gândiţi-vă numai la Soare. Dacă s-ar întâmpla ca 
aceste forțe să fie folosite greşit, sistemul nostru solar şi 
planeta noastră ar arde într-o fracțiune de secundă. lar dacă 
ne gândim la magnetismul animal, vom afla că toate tipurile 
de fenomene şi activităţi electrice sunt prezente în fiecare 
creatură. Cu toate acestea, ele nu depăşesc normele câmpului 
nostru de creaţie. De asemenea, toată magia se bazează pe 
radiaţiile electromagnetice. 

Mai mult, vă veţi da seama că atunci când o ființă 
umană încalcă legile naturii, acest lucru va da mereu naştere 
tulburărilor interrelaţionale ale sistemului de viaţă. Boala nu 
este altceva decât o perturbare în sistemul electromagnetic al 
unei persoane. Omul adesea dezlănţuie un foc tulburător şi 
devorator asupra sa. Acest lucru explică ceea ce este cunoscut 
ca „focul iadului”. Dumnezeu nu aruncă oamenii în foc, dar 
transgresând legile elementare ale vieţii în câmpul lui de 
creaţie, omul îşi dă singur foc. 

Legenda conform căreia după moarte omul trebuie să 
apară dinaintea tronului de judecată a lui Dumnezeu şi apoi să fie 
aruncat în focurile iadului ne va fi acum clară. Un om împietrit 
al naturii, care, cu instinctele şi patimile sale a călcat toate 
legile naturale, astfel trezind tensiuni majore în sistemul său, 
atunci când moartea va separa corpul de restul personalităţii, va 
experimenta arderi intense ale rămăşiţelor personalităţii sale. O 
văpaie se va aprinde atunci în microcosmos, o strălucire aprigă, 
înfiorată, un foc arzător. Astfel, autojudecata este repede dusă la 
îndeplinire, iar conştiinţa care se stinge este, în general, însoţită 
de o durere extremă. 

În cazurile normale, procesul de ardere se desfăşoară 
treptat. În cartea noastră Unmasking (Demascarea n.t.) arătăm 
cum locuitorii sferei reflectătoare se menţin, se prezervă prin 

furtul de eteri lumină. Eterul lumină este puternic încărcat cu 
electricitate. Hipnotizatorii, şi ei, lucrează cu eterii lumină, 
astfel cu energia electrică. 

Poate că veţi putea acum să vedeţi cum entităţile sferei 
reflectătoare pot crea mistificări, căci adesea le-ar plăcea să se 
dea drept fii ai focului. Ceea ce produc ei însă este o imitație 
jalnică pentru că, aşa cum spune Hermes în versetul 51, este 
imposibil ca o personalitate pământească să poată îndura 
divinitatea imensă a focului spirit, nici în sensul de a fi atins 
de el, nici în sensul contemplării lui. Numai aceia care au 
păşit pe cale şi au primit radiaţiile spiritului ar putea îndura o 
astfel de întâlnire, aşa cum se arată în versetul cincizeci şi trei. 


Căci Pământul nu poate îndura focul; chiar şi o scânteie 
este de ajuns pentru a îl pune pe foc. De aceea Pământul este 
în întregime înconjurat de ape, ca un zid, protejându-l de 
văpăile aprige. 


Acest verset face aluzie la energiile electrice imense 
concentrate în sistemul solar. Atmosfera planetară extrem de 
complexă, întotdeauna simbolizată de elementul apă, asigură 
ca întregul câmp de creaţie planetar să rămână îndeajuns de 
izolat. 

Fiecare planetă, fiecare particulă a sistemului solar 
are valoarea ei electromagnetică specială. Dar izolarea este 
susceptibilă de vătămare şi distrugere, ceea ce poate duce la 
catastrofe mari. De aceea există o lege naturală extrem de 
dură pentru a asigura ca fiecare câmp de creaţie — care are 
fiecare încărcătura lui — să poată să-şi ducă lucrarea la bun 
sfârşit nestânjenit. 

Pieirea Pământului prin foc se referă la disturbarea 
acestor legi naturale, generate de o anumită parte a omenirii. 
Gândiţi-vă numai la metodele ştiinţei nucleare. Poate că vă 
puteţi imagina ce vătămare enormă i se poate face Pământului 
prin experimentarea arbitrară a ştiinţei nucleare. Este 
posibil să ştiţi cum Fraternitatea Graalului mereu încearcă 

să neutralizeze pe cât posibil dezastrele care ameninţă şi 
suferinţele ce le-ar însoţi, iar dacă se întâmplă, să le limiteze 
efectele la minimum. 

Rădăcina de foc a Spiritului este cea mai puternică forţă 
din întregul univers, o forţă care transcende orice imaginaţie şi 
surmontează orice barieră sau limită. Aşa că vă puteţi imagina 
ce tulburare enormă răsare în sufletul omenesc când cei şapte 
trimişi ai Spiritului mişcă microcosmosul. O dată ce aceste 
forţe au fost invocate, este o chestiune de viaţă şi de moarte. 


De asemenea ați putea să vă imaginaţi faza prin care 
Şcoala Spirituală modernă a tinerei Gnoze a trecut în aceşti 
ani, acum că trebuie să lucreze cu forţele Spiritului, nu numai 
Şcoala ca întreg, dar şi în anumite grupuri înăuntrul şcolii. 

Omenirea se află încă o dată în faza revărsării Sfântului 
Spirit. Focul cincizecimii a fost aprins încă o dată. Aceasta 
înseamnă chiar altceva decât a sărbători printr-o mâncare 
specială! Înseamnă a învăţa să lucrăm cu cea mai mare 
putere din univers; înseamnă a învăţa să reacționăm la ea. Şi 
vă repetăm că, de îndată ce Spiritul se va cobori, va izbucni 
un foc foarte puternic. Acest foc nu poate fi suportat de un 
corp pământesc singur. De aceea de-a lungul ultimilor ani 
s-a dezvoltat un câmp de tensiune din ce în ce mai mare în 
câmpul magnetic al Şcolii. Şi fiecare persoană reacţionează în 
felul ei. Sperăm şi ne rugăm ca voi să duceţi sarcina uceniciei 
la bun sfârşit, căci este o chestiune de viaţă şi de moarte. 

XXXI 


Misterul focului (II) 


Avem să vă spunem mai multe despre misterul focului 
şi despre Fiii Focului, care gonesc prin Totul ca fulgerele şi pe 
care i-am menționat în capitolul anterior. 

Nevoia de aceste informații devine evidentă atunci când 
citim versetul cincizeci şi cinci al celei de-a douăsprezecea cărți: 


Gândurile ființelor umane creează numai ceea ce este 
din pământ. Deoarece facultatea sau puterea cognitivă a 
omului nu posedă un veşmånt de foc, el nu este capabil să 
cheme în ființă lucruri divine şi este limitat de către vehiculele 
lui numai la ceea ce îi este omului la îndemână. 


Această lege naturală vă este transmisă aici ca un 
rezumat a tot ceea ce v-am explicat în capitolele anterioare: 
puterile combinate ale sufletului pământesc şi starea de 
conştiinţă pământească sunt incapabile de a realiza vreo 
lucrare divină. De aceea esenţa interioară a fiecărei fiinţe 
omeneşti şi scopul subliniat al fiecărui efort, al fiecărei munci, 
este, în cele din urmă, adus la lumina zilei: prin viaţă sau prin 
moarte, prin manifestarea victoriei ori a distrugerii. 

Lucrarea divină trece prin orice limită de timp şi spaţiu, 
stabilind eternitatea şi eliberarea. Dar conştiinţa pământească, 
care nu este capabilă să împlinească nimic din ceea ce este 
divin, nu poate face altfel decât să răsară, să strălucească şi să 
apună, pălind. La aceasta orice luptă religioasă sau umană stă 
în picioare sau cade. „Copacul se cunoaşte după fructele lui”. 

Aşadar vedem în ce criză enormă se află omenirea. Şi 
mai vedem cum aceia care păşesc pe calea Gnozei trebuie să 
dovedească că sunt ucenici autentici ai Școlii de mistere. Căci 

omenirea ameninţă să se scufunde în lupta nondivină şi în 
lucrarea nondivină. De aceea o nouă Fraternitate a Graalului 
răsare pe scena istoriei, al treilea aspect al Triunităţii Luminii. 
Această Fraternitate, totuşi, va putea să-şi facă apariţia dacă 
posedă şi acţionează din rădăcina de foc a Spiritului. Pentru 
că, aşa cum ştiţi, „carnea şi sângele nu pot moşteni Împărăţia 
Cerească”. Numai aceia care trăiesc şi lucrează din şi prin 
Spiritul Septuplu poartă fructele ce vor birui testul timpului. 
Orice altceva este supus nerodirii. 

Voi, cei care căutaţi adevărata eliberare, veţi afla ce 
efort fără limite se face să-i constrângă pe cei care vor să fie 
ucenici ai tinerei Gnoze spre stadiul primirii Spiritului. Ştiţi 
cum toţi sunt invitaţi cât se poate de urgent să intre în sala de 
nună. 

Veţi afla şi ce anume este necesar ca să se întâmple acest 
lucru: sacrificiul întregului vostru sine, şi cooperarea voastră 
cât se poate de inteligentă în care niciun singur detaliu măcar 
să nu poată fi uitat ori trecut cu vederea. Corpul Viu este 
pregătit. Cine se va alătura multitudinii preoţeşti adevărate 
pentru a servi acest templu de Spirit, acest Cap de Aur? 


În cele din urmă, am dori să punem cele pe care le-am 
spus în contextul primei epistole a lui Pavel către Corinteni, 
care le rezumă prin spusele: 

„Un corp suflet este sădit; un corp spiritual răsare. 
Dacă există un corp suflet, atunci există şi un corp spiritual, 
de asemenea. Dacă, prin abandonarea completă de sine, a 
stării adevărate de suflet, un ucenic poate reuşi să împlinească 
legătura dintre suflet şi Spirit, astfel să se poată pune problema 
unui suflet cu adevărat viu, atunci toate procesele pe care le- 
am descris se vor dezvolta în personalitatea născută în natură. 

Dar cel mai important dintre toate acestea este că 
pogorârea Spiritului în sistemul candidatului pregătit va 
genera manifestarea unui fenomen electric foarte puternic. 
Contactul dintre Spirit şi câmpul astral al elevului dă naştere 
unei flăcări, unei lumini aprige constant arzătoare, ca un 

câmp de respiraţie, ca un câmp de viaţă. El posedă corpul 
spiritului. Corpul Suflet viu se construieşte prin multă nevoire 
şi luptă obositoare pe cale, dar corpul spiritual apare ca într-o 
străfulgerare. Fiul nemuritor al Focului ia ființă. 

Toate acestea v-ar putea părea întrucâtva lipsite de 
temei real şi foarte îndepărtate. Dar este chemarea adevărată a 
fiecărui muritor. Şi, pentru că este vocaţia voastră, aveţi în voi 
toate abilităţile necesare performării, împlinirii, acestui lucru. 
Nimic nu vă poate împiedica să mergeţi pe această cale până 
la capăt. Acela care păşeşte pe cale trebuie să ajungă la acel 
bun sfârşit. În Corpul Viu al Şcolii Spirituale moderne focul 
Spiritului a fost adus la viaţă. lar acel foc vi se arată; vine 
la voi ca judecată. Veţi trăi în această atingere, veţi trăi cu 
adevărat — sau nu? 

Răspunsul depinde de voi. Ambele răspunsuri şi cel 
pozitiv şi cel negativ stau în întregime în puterea voastră. 

În cele din urmă, atunci, putem să vă spunem aceasta: 
„Staţi ferm nemișcaţi, în toată vremea, stăruind în lucrarea lui 
Dumnezeu. Atunci veţi afla cu siguranţă că munca voastră nu 
va fi fost în zadar”. 

XXXII 


Cain şi Abel 


Dacă aţi zăbovit cu gândul asupra a ceea ce v-am 
explicat, veţi fi ajuns la o descoperire minunată a unei naturi 
spirituale, cosmologice, antropologice şi filozofice. A împlini 
această descoperire este singurul scop adevărat al celei 
de-a douăsprezecea cărţi a lui Hermes. De aceea cea de-a 
douăsprezecea carte este, poate, cea mai desfigurată dintre 
toate textele hermetice. Din cele mai timpurii vremuri, aceia 
care au lucrat asupra ei au făcut practic tot ce le-a stat în putinţă 
să îi distrugă natura adevărată, fie din proprie iniţiativă, astfel 
deliberat, sau ca rezultat al ignoranței. Şi ceea ce ne-a rămas 
este, în fapt, un raţionament foarte obscur, care are ca rezultat 
o palidă strălucire peste acest linţoliu interpretativ. 

Hermes aşază Omul spirit şi omul născut în natură, 
care sunt acut antagonici, unul lângă celălalt. El face acest 
lucru pentru a-i limpezi lui Tat că cele două creaturi nu pot 
fi comparate una cu cealaltă şi ale căror orientări se află în 
contrast total, tocmai pentru a nu exista vreo confuzie. 

În termeni generici, acest lucru nu este deloc surpinzător 
pentru elevii tinerei Gnoze, deoarece ei sunt obişnuiţi cu 
folosirea termenului Om Spirit, pentru a defini noul om suflet 
renăscut, transfigurat, iar pentru ei „fiinţa omenească născută 
în natură înseamnă tipul comun, dialectic care într-o bună zi 
se poate ridica la starea de spirit”. 

Dacă, totuşi, ar fi să încercaţi să înţelegeţi cea de-a 
douăsprezecea carte pe baza acestei înlănţuiri de gânduri, 
v-aţi face vinovaţi de superficialitate; cu siguranță nu veţi 
deosebi natura adevărată a celei de-a dousprezecea cărţi şi, 
mai mult, veţi face o greşeală serioasă. 

Hermes face o distincţie între omul ceresc şi cel 


208 


pământesc. El spune în versetul cincizeci şi unu al celei de-a 
douăsprezecea cărți care se ocupă de omul ceresc: 


Corpul pământesc nu poate purta o aşa de puternică şi 
măreaţă divinitate, şi nici o atare forţă pură şi glorioasă să 
îndure legătura cu un corp supus patimilor. 


Ar trebui acum să ne apropiem de miezul problemei şi 
să vedem omul spiritual în cele două ipostaze de existenţă: în 
primul rând ca Om universal în libertate, ca Fiu al Focului; 
şi, în al doilea rând ca spirit Om căzut, încarcerat în natura 
morții. 

Ar mai trebui să vedeţi ființa omenească născută în 
natură sub două aspecte: cel comun, dialectic, centrat pe Ego, 
în întregime întreţesut cu natura; şi, lângă el, fiinţa dialectică 
omenească ce luptă, de exemplu prin cultură, să împlinească 
înnobilarea şi spiritualizarea vieţii ei — tipul de găsit în biserici 
şi mişcări etice, uneori printre oamenii de stat şi de asemenea, 
adesea, în Şcoala Rozacrucii. 

Aşadar există două tipuri fundamentale umane, fiecare 
dintre ele având câte o categorie subsumată, ori subcategorie. 
Manifestarea care duce la naşterea Omului spiritual este tipul 
adevărat posesor de spirit, născut din Dumnezeu. Şi, datorită 
naturii sale sufleteşti excepţionale, omul spiritual căzut posedă 
şi Spiritul, fundamental şi în principiu. 

Tipul născut în natură, oricum, nu este născut din 
Dumnezeu; este o creatură a eonilor, aşa cum este numit de 
Pistis Sophia, o creatură eonică care nu posedă spiritul, dar 
este, cel mult, o fiinţă suflet. 

Astfel, ființele umane spirituale şi fiinţele umane 
însufleţite care nu au nicio legătură cu Spiritul există una 
lângă cealaltă în câmpul nostru de viaţă, ca o singură rasă, 
ca o comunitate. Fiinţa umană spirituală este Omul adevărat; 
cealaltă este pseudoomul. Atomul primordial al fiinţei umane 
spirituale diferă considerabil de cel al pseudoomului. 

Nu trebuie să vă surprindă acest lucru, deoarece 

această cunoaştere a fost mereu parte din doctrina interioară 
revelată. Gândiţi-vă numai la primele pagini ale Genezei, 
la povestea lui Cain şi Abel. Priviţi cu atenţie aceste nume. 
Cain este posesorul. Abel este pseudoomul. Omul adevărat 
şi pseudoomul astfel apar împreună pe scenă. Omul adevărat 
se află în starea de încarcerat. Ca parte din rasa umană 
adamică, originară — o rasă divin umană, prin excelenţă — a 
fost încarcerat în timpuri primordiale în câmpul pământesc 
al genezei; el a rămas aici în urmă. În acest câmp mai exista 
şi o rasă nouă, conică, ce venea din Cosmocratori. Această 
rasă umană conică trebuia să urmeze un cu totul alt curs de 
dezvoltare faţă de cel al fiinţei umane spirituale. 

Astfel s-a dezvoltat o situație complexă: fiinţa 
omenească de descendență divină şi cea de descendență 
conică erau legate una de cealaltă, multe linii din viaţa lor 
fiind întreţesute. Omul spiritual a fost chemat să se reîntoarcă 
în tărâmul luminii, chemat înapoi, ca fiu rătăcitor, la originile 
sale. lar omul suflet natural a fost chemat să urmeze drumul 
foarte lung al evoluţiei. 

Amândoi aduc o jertfă, aşa cum povesteşte legenda: 
Cain, cel puternic, posesorul şi Abel, pseudoomul. Amândoi 
— şi trebuie să rețineți acest lucru — au două orientări diferite 
spre Dumnezeu şi amândoi două legături complet diferite 
cu divinul. Cain este fiu al focului, Abel, fiu al apei. Aceasta 
înseamnă că Abel este de descendență naturală iar Cain este 
de descendență spirituală. În calitate de creaturi amândoi 
provin, îşi au originea, în natura fundamentală; de aceea ei 
sunt numiţi fraţi. Cain poartă semnul căderii sale pe frunte. 
Este semnul focului, starea extraordinară a celui de-al patrulea 
sfeşnic, care este situat în spatele osului frontal. Este semnul 
judecății, dar, în acelaşi timp, semnul Spiritului, semnul 
Fiului Omului. Din adâncurile stării sale de cădere, Cain se 
direcţionează spre Spirit. Dar, în acea stare de a fi, Spiritul nu 
îl poate accepta; Dumnezeu nu îl poate primi. Astfel sacrificiul 
lui, din păcate, nu este primit. 

Abel, care este în întregime din pământ, pământesc, 

complet legat de pământ, se direcţionează spre dumnezeul lui, 
zeul eonic, spiritul lumii. Şi, nu poate fi altfel, sacrificiul său 
este acceptat. Nu există impedimente pentru acel zeu. Aşadar 
coloana de fum a sacrificiului lui Abel se îndreată răsucindu- 
se în sus. 

Cain se înfurie violent, o furie foarte specială, aşa cum 
vom vedea. lar Dumnezeul lui Cain spune: „De ce te mânii şi 
de ce îţi este faţa căzută? Dacă mergi pe calea ta, nu va exista 
oare înălțare? Dacă nu, păcatul aşteaptă după colț”. Cain nu 
înţelege acest lucru şi furia îi rămâne nepotolită. Şi, după cum 
continuă legenda, el îşi ucide fratele, pe Abel. 

Aceasta este o moarte de o natură extraordinară, aşa 
cum vă vom arăta. Un conflict fără precedent şi imens s-a 
creat între cele două tipuri ale valului de viaţă. A durat până 
în acest ultim ceas: marele conflict între cele două rase ale 
umanităţii, între fiii focului şi cei ai apei; între cei ce posedă 
spiritul şi cei care posedă un suflet natural; între fiii Gnozei şi 
aceia care, de exemplu, aparțin bisericii. Iar blestemul eonilor 
naturii a fost pronunţat. De atunci niciun copil al focului nu a 
putut să-şi găsească pacea pe Pământ. Nu există nici măcar un 
singur posesor de Spirit care să se simtă în natura dialectică 
acasă. El nu îşi poate afla odihna, casa, nici pacea ori fericirea 
nicăieri pe faţa Pământului. El trăieşte în tărâmul lui Nod; 
adică, tărâmul rătăcirii, a zborului necontenit, al disocierii 
continue de natura dialectică; şi suferă de blestem, astfel ca 
în principiu şi fundamental el să nu poată găsi nimic din sine, 
nimic al fiinţei lui în prezent. Continuu persecutat, constant 
aflat sub ameninţări, rănit în mod repetat, mereu înconjurat 
de ură fără limite, care îl atacă ori de câte ori se iveşte ocazia. 

Prin natura lui, pe baza chemării şi structurii sale, Cain 
este un stăpân al solului, un agricultor. Cu alte cuvinte, tipul 
Cain trebuie să cultive, trebuie să construiască. Aceasta este 
îmboldirea vitală, aceasta dacă sunteţi o persoană de tip Cain. 
O astfel de persoană trebuie să stea în pătratul construcției. 
Dar nu are unde să construiască. El are un plan de construcţie, 
dar nu are un loc efectiv unde să se şi întâmple. Nici nu i se 

permite şi nici nu poate să îşi împlinească planul în natura 
dialectică. El trebuie să construiască în şi să lucreze la casa lui 
adevărată: casa Sancti Spiritus, casa care este construită acolo 
unde el nu se află. 

De aceea, încă de la început, el a fost cel care pleacă; el 
fuge de sine. Ce oroare nemăsurabilă! Dar, în acelaşi timp, ce 
glorie minunată, aşa cum vom vedea. Acesta este unul dintre 
motivele pentru care fiii apei caută să lovească întotdeauna 
ceea ce este al Gnozei, ca într-o patimă orbitoare. Căci noi 
nu aparţinem acestui loc, nu suntem acasă în acest câmp de 
existenţă. Trebuie să ieşim din el. 

Dar Domnul i-a spus lui Cain: „Oricine îl va ucide pe 
Cain, răzbunarea să îl ajungă de şapte ori”. Şi Dumnezeu l-a 
însemnat atunci pe Cain, ca nicio găsire a lui să nu-l omoare. 
Al patrulea sfeşnic din sanctuarul capului arde ca un fulger să 
orbească orice adversar. 

„Cain a plecat atunci de la Domnul, din prezenţa lui, şi s-a 
dus să locuiască în tărâmul lui Nod, la est de Eden”. Înţelegeţi 
aceste cuvinte într-un alt mod decât le-aţi înţeles până acum. 
Pământul nu îşi dăruieşte ale sale adevăraţilor fii ai Gnozei, 
deoarece ei aparţin unui alt tărâm, unei rase diferite. De aceea 
orice încearcă să construiască se fărâmă în mâinile lor. 

Vocaţia lor este aceea de a-i aduna şi ajuta pe fiii focului, 
de a-i salva şi a-i aduce acasă. Aceasta este sarcina copiiilor 
focului. Aşadar orientarea lor este diametral opusă celei a 
fiilor apei. Fiii focului se întorc spre ce este deasupra, către 
celălalt tărâm; fiii apei se întorc spre ce este aici. Tipul uman 
unic priveşte sus, celălalt în jos. Iar bătălia şi persecuțiile ce 
au izvorât de aici, din acest contrast au durat până astăzi. 

Dar, amintiţi-vă: „Oricine îl ucide pe Cain, răzbunarea 
să îl ajungă de şapte ori”. Acest lucru înseamnă că Spiritul 
Septuplu, cele şapte raze ale luminii universale, cu cei şapte 
ori şapte curenţi ai săi, se află întru totul de partea acelora care 
cu adevărat caută Spiritul Septuplu şi care doresc să trăiască 
după şi din semnul minunat al Sfântului Graal. 

Astfel, fiii Gnozei pleacă din prezenţa lui Dumnezeu şi 

merg să locuiască în tărâmul lui Nod, la est de Eden. 

Şi aşteaptă răsăritul lor de Soare, aşteaptă zorii. Ei 
aşteaptă până ce Soarele apare deasupra Edenului, tărâmul 
bucuriei cereşti. 

XXXIII 


Trădarea clasică (1) 


Dacă v-aţi gândit la ce s-a spus în capitolul precedent, 
poate aţi şi realizat deja că, dacă cel care studiază trecutul 
umanității doreşte să ajungă la concluziile corecte, el va fi 
nevoit să privească totul dintr-un context mult mai vast decât 
ar permite literalismul superficial. 

Pământul este locuit de diverse rase umane, fiecare 
cu un trecut diferit şi, în multe privinţe, cu un viitor foarte 
divergent. Sunt prezente elementele care combină aceste rase 
într-o singură comunitate; dar de netăgăduiut este şi că sunt 
elementele care le separă. Printre toate aceste rase cu dispoziţii, 
firi foarte divergente le aflăm pe cele antice şi născute din 
Spirit, copiii focului. În sensul cel mai larg posibil este grupul 
celor ale căror microcosmosuri încă deţin elementele care fac 
posibilă o legătură directă cu Spiritul şi o viaţă în Spirit. 

Întregul limbaj sfânt, în sensul lui original şi imaculat, 
este direcționat numai către clasa aceasta excepțională a 
umanității, către cei născuţi din Spiritul începutului. Şi dintr- 
un anume punct de vedere, aceste învățături universale pot fi 
considerate periculoase pentru alte tipuri umane. 

De ce periculoase? Pentru a înţelege aceasta va trebui 
să realizaţi că copiii lui Dumnezeu şi copiii naturii au interese 
de o divergență vastă. Copiii lui Dumnezeu, în măsura în care 
se află într-o stare de detenţie, caută să părăsească lumea. 
Copiii naturii caută şi îşi doresc să menţină lumea. Aşadar 
eforturile lor sunt diametral opuse. În acest context folosim 
cuvântul „lume” în sensul său restrâns, vrând să însemne 
câmpul de viaţă născut din natură. 

Dacă copiii lui Dumnezeu ar fi să preia conducerea 
pe Pământ, acest lucru ar fi însoţit de o alterare completă a 

condiţiilor astrale ale câmpului nostru de viaţă. Câmpul astral 
al naturii morţii ar deveni precum câmpul astral al Gnozei, 
un câmp plin de seninătatea şi de puritatea cea mai înaltă. 
Sfera reflectătoare ar fi golită. Toate acele procese ale sferei 
reflectătoare, care se automenţin, ar deveni imposibile. 
Toate condiţiile de existenţă din câmpul nostru de viaţă s-ar 
schimba. Câmpul pământesc al genezei nu ar mai furniza 
entităţi generatoare de viaţă cu vreo posibilitate de existenţă. 
Milioanele de entităţi generatoare de viaţă care populează 
Pământul pur şi simplu nu ar mai putea exista în continuare, 
aşadar ar fi de parcă au fost ucise. Clasicul fratricid, drama 
antică a lui Cain şi Abel, s-ar repeta. 

O altă posibilitate este că entităţile generatoare de 
viaţă ar putea, prin reconstruirea microcosmosurilor lor, 
să fie restituite condiţiei de copil al lui Dumnezeu. Dacă o 
entitate nu deţine clasicul, primordialul atom al Spiritului în 
microcosmosul său, atunci ar fi posibil, prin reconstruirea 
câmpului microcosmic, prin a aduce Spiritul în el, să introducă 
în microcosmos ceea ce nu era prezent în prealabil. 

Creaturile se ivesc mereu din natura funamentală. 
Nucleul originar al fiecărei creaturi se desfăşoară pe baza 
ideii creative care stă la baza ei. Dacă această idee şi nucleul 
creaturii nu provin din Spirit, atunci nu se va dezvolta un copil 
al lui Dumnezeu. Cu toate acestea, dacă această idee este de 
la Dumnezeu, atunci se va dezvolta un copil al lui Dumnezeu. 

Aşadar, copilul lui Dumnezeu este o creatură care 
trebuie să se comporte potrivit ideii fundamentale care stă 
la baza fiinţei lui. Dacă deviază de la acea idee, atunci el 
va fi nevoit să treacă prin tot felul de dificultăţi şi procese 
covârşitoare, până când, într-un final este nevoit să se întoarcă 
la ideea iniţială. Dacă ideea provine dintr-o cosmocraţie 
diferită, atunci o ființă de tip diferit se va ivi, o orientare 
diferită, un punct de pornire diferit, un ţel diferit. 

Cu toate acestea, repetăm că este posibil ca entităţile 
care au o origine eonică să fie restituite către, şi prin, ideea 
spiritului universal. Prima condiţie esenţială pentru aceasta 

este să propovăduieşti, peste tot prin lume, o doctrină 
universală a Spiritului. A doua este să înfiinţezi şi să realizezi o 
autentică Biserică a Spiritului. A treia este să adaptezi câmpul 
de viaţă, câmpul genezei omenirii, la cerinţele Spiritului, prin 
rezultatul căruia creatura se va supune Spiritului. 

În acest mod, o entitate care iniţial nu a fost un copil al 
lui Dumnezeu de la început, poate deveni una prin recrearea 
microcosmosului. Triunitatea Luminii, Crucea trandafirului, 
Catarul şi Graalul, se pregăteşte pentru un asemenea efort 
măreț de a recrea entităţi conice. Doctrina Universală răsună 
prin gura Rozacrucii. Noua Biserică a Spiritului, înfăţişarea 
Fraternităţii Catarilor, a fost fondată. Marea alteraţie a 
câmpului de viaţă, începând cu câmpul astral şi urmând 
cerinţele Spiritului, este încă o dată în curs de desfăşurare; iar 
Frăția Sfântului Graal s-a manifestat, s-a dezvăluit, din nou. 

Toate acestea formează o parte din activităţile măreţe 
ale Fiilor Focului. Acesta este motivul pentru care eliberaţii 
Fii ai Focului au venit şi veniseră mereu pe Pământ. Pentru 
acesta discipolii şi servitorii lor au venit şi veniseră mereu, 
pentru desfăşurarea unei activități intense, cu scopul de 
a forja toate entităţile Abel, în copii ai focului. Şi să ridice 
toate entităţile Cain căzute şi întemniţate şi să le stabilească 
în comunitatea lui Dumnezeu. Întreg limbajul sfânt autentic, 
toată Doctrina Universală, stau mărturie la această încercare 
măreaţă şi glorioasă care s-a repetat de nenumărate rânduri 
de-a lungul istoriei. (Aici trebuie să repetăm că nu există un 
asemenea lucru precum o Doctrină Universală eonică. Într-un 
moment, vom explica de ce.) 

În multe perioade din istoria omului condiţiile necesare 
au fost create pentru a prilejui această măreaţă şi grandioasă 
lucrare a Spiritului. Adevărata Biserică, Biserica Spiritului, a 
apărut de multe ori pe Pământ. Să luam ca exemplu Biserica 
Catarilor menţionată de curând. Să ne gândim şi la Apollonius 
din Tyana şi la bisericile gnostice din jurul Mediteranei, în 
Asia Mică, Grecia, Balcani, Egipt şi alte părţi din Africa 
de Nord. Se poate afirma cu mare bucurie că în toate acele 

perioade un număr mare de entităţi s-au îmbarcat, au intrat în 
viaţa eliberatoare. 


lar acum revenim la legenda lui Cain şi Abel. În 
condiţiile ca acelea din legendă, sacrificiul lui Cain trebuie 
întotdeauna respins, deoarece condiţiile astrale ale câmpului 
de viaţă din natura morţii nu sunt prielnice succesului 
muncii lui şi trebuie în primul rând să fie confruntate. Cain, 
Omul spiritual al începutului, realizează aceasta. Dar într-o 
spontaneitate naivă el în primul rând observă defectul 
fundamental în Abel. Iar acum el încearcă să forţeze alterarea 
condiţiilor astrale ale lui Abel. Acel fratricid, atât de des 
repetat, este nu mai puţin decât încercarea de a practica 
constrângerea astrală asupra tipului Abel. 

Să presupunem că există cineva în Şcoala Rozacrucii 
care nu a înţeles toate acestea deloc. Nu ar avea niciun sens 
să fie constrâns. El ar trebui să se retragă din Şcoală de 
bunăvoie şi să se întoarcă la starea sa obişnuită de existenţă, 
trăindu-şi viaţa de zi cu zi, până într-o zi când, poate, va veni 
momentul potrivit. Dar o asemenea persoană nu poate şi nu ar 
putea să fie constrânsă astral. Dacă ar fi să faceţi aşa ceva, aţi 
deregla funcţionarea nervilor. Echilibrul funcţiilor cerebrale 
ar fi deranjat şi literalmente aţi face o asemenea persoană să 
devină bolnavă mintal. De aceea oamenii care intră în Şcoală 
într-un mod silit, sub presiunea din partea altora, în cele din 
urmă se întorc cu vehemenţă împotriva Școlii. O astfel de 
constrângere astrală, amestecată cu un pic de cultură, este 
o renumită metodă ocultă de a transforma pe cineva într- 
un sclav al eonilor naturii. Aşadar clasicul fratricid astral 
trebuie întotdeauna respins. Nu este niciodată bine să sileşti 
o persoană într-o legătură cu spiritul, într-o viaţă a spiritului. 
Aceste lucruri trebuie să se născă. 

Cum? Prin exemplul vostru personal. Să presupunem 
că este foarte dizarmonios acasă la voi; că există tensiuni 
puternice în familia voastră, din cauza atitudinii voastre faţă 
de Şcoală. Cum veţi depăşi toate acestea? Prin a vă schimba 


217 


complet modul de viaţă. Prin a radia iubirea de dimineaţă 
până în noapte şi din noapte până dimineaţa. Astfel încât, 
plini de uimire, oamenii din jurul vostru vor întreba: „Ce ţi 
s-a întâmplat? Cum s-a întâmplat? Cum îţi este posibil să 
ţii pasul?”. Atunci veţi fi deschis ceva în aceşti oameni. lar 
dacă perseveraţi veţi depăşi. Biserica Spiritului, Triunitatea 
Luminii, nu va comite niciodată greşeala de a constrânge 
astral pe cineva. Ele nu vor porni niciodată o controversă cu 
entităţile care sunt diferite. 

Biserica Spiritului deseori a pierit datorită conflictului. 
Pe de altă parte mereu a existat un conflict care a fost purtat 
împotriva ei. A fost mereu o chestiune de persecuție, o 
persecuție care continuă până şi astăzi. Spiritul nu trebuie să 
forţeze lucrurile, în primul rând deoarece Biserica Spiritului 
este fondată pe certitudinea că într-o zi va ieşi învingătoare. 
În al doilea rând, ea ştie că este indestructibilă. Doar că nu 
poate să prospere, nu poate să-şi afle locuinţă aici, în câmpul 
dialectic al existenţei. Privit dintr-un punct de vedere inferior, 
acesta este blestemul lui Cain. Dar dacă cineva îl perspecută 
pe Cain sau încearcă să-l ucidă, legenda spune că Spiritul 
Septuplu va interveni să îl protejeze. De aceea Biserica 
Spiritului este indestructibilă. 

Dar, pentru că nu poate să rămână în permanenţă pe 
Pământ pentru a oferi tuturor creaturilor eonice oportunitatea 
să vină de bunăvoie, şi pentru că fratricidul de tip Cain nu este 
permis, Biserica Spiritului mereu vine şi pleacă pe Pământ 
conform unui anume ritm periodic. Biserica Spiritului reînvie 
în mod repetat şi este în mod imuabil convinsă că va fi în stare 
să-şi adune recoltele în conformitate cu legile Spiritului. 


Acum ne-am dori să luăm în considerare toate acestea 
din partea opusă, din perspectiva fiinţelor umane născute în 
natură, din punctul de vedere al celor care nu sunt, dar ar 
putea deveni Fii ai Focului. 

Sunt sute de milioane de entităţi care izvorăsc nu din 
Spirit, ci din cosmocratori eonici, din ideea forţelor naturii. 

lar din moment ce un creator este mereu legat de creatura 
sa şi, potrivit legii naturale, nu poate să abandoneze lucrările 
mâinilor sale, forțele naturii emană mereu un impuls puternic 
pentru prezervarea creaţiei lor şi a creaturilor lor, precum şi a 
câmpului în care ei prosperă. 

Toate acestea sunt descrise amplu în Evanghelia 
Gnostică Pistis Sophia. Toţi eonii sunt implicaţi în menţinerea 
creaţiilor lor. Nu pot face altfel. În acest sens eonii se supun 
doar lor înşişi, fiindcă dacă creaţiile ar fi să piară, şi ei, de 
asemenea, ar înceta să existe. 

De aceea ei menţin o preoţie organizată ierarhic pe 
lumea aceasta, după cum puteţi citi şi voi în Pistis Sophia. 
Este o preoţie cu un singur scop, o singură sarcină: să întreţină 
câmpul genezei, câmpul de viaţă al entităţilor eonice, în starea 
lui dialectică. Este scopul lor să păstreze lumea aşa cum este 
ea. lar entităţile care sălăşluiesc în lumea aceasta trebuie să 
coopereze, precum o mare ceată de sclavi pentru eoni. lar 
pentru aceste entităţi, roata se învârte prin sfera materială şi 
sfera reflectătoare, fără încetare. 

Aşadar o viaţă temporară şi „cerească” este stabilită în 
sfera reflectătoare. Veţi şti exact ce să gândiţi despre aceasta! 
Este unul dintre modurile în care eonii încearcă să se protejeze 
pe sine şi pe creaturile lor. Din acelaşi motiv cultul sfinților 
a fost încurajat şi metodele oculte au fost aplicate, care iau 
în considerare până şi cele mai mărunte detalii. În acest fel 
biserica naturii se pune împotriva Bisericii Spiritului. 

Rezultatul firesc, din păcate, este trădarea, şi încercarea 
de a ucide Spiritul şi a persecuta Omul spiritual oriunde ar putea 
fi găsit. Biserica eonilor nu dispune de o Doctrină Universală, 
fiindcă dacă este să dezvăluie şi să declare adevărul care stă la 
baza dezvoltării ei, ar fi nevoită să recunoască superioritatea 
Spiritului şi a Omului spiritual. Atunci ar fi nevoită pur şi 
simplu să îşi facă învăţăturile subordonate doctrinei Spiritului, 
iar acest lucru ar însemna moartea ei, expirarea ei, dizolvarea 
ei. Dar nu poate, prin propria-i natură, să accepte moartea lui 
Abel pricinuită într-un mod neforțat, prin noile condiţii astrale 

ale Bisericilor Spirituale care atunci ar fi luat ființă. 

Aşadar, de dragul existenţei continue a bisericii eonilor, 
Spiritul trebuie trădat şi Biserica Spiritului distrusă oriunde 
îşi face apariţia. lar Omul spiritual al începutului trebuie 
persecutat şi omorât, oriunde s-ar afla pe faţa Pământului. 

Cum este trădat Spiritul? O metodă este de a contamina 
doctrina Spiritului prin intermediul vasalilor teologici, care 
explică ordinul divin numai în termeni de țeluri şi nevoi 
conice. Pe scurt, cineva poate trăda Spiritul prin a-şi promova 
obiectivele lumeşti sub perdeaua de fum a unei doctrine 
spirituale furată şi pângărită. Fiindcă odată ce Spiritul a 
fost trădat şi corupt, este uşor a începe să persecuţi Biserica 
Spiritului şi pe Omul spiritual. Să ne gândim doar la trădarea 
Bisericii Catarilor şi persecuția Rozicrucienilor, a adepților 
Rozacrucii de-a lungul timpurilor; sub masca nevoii de a 
interveni pentru a proteja Spiritul, pentru slava lui Dumnezeu. 

Dacă forțele dictatoriale, fie ele de stânga sau de 
dreapta, ar fi să preia controlul din nou, Biserica Gnozei, 
Biserica Spiritului, ar deveni încă o dată o biserică persecutată. 
Consiliul renumit de la Constantinopol este de asemenea de 
privit în acest fel. Spiritul a fost respins în mod oficial la 
acest consiliu, sub pretextul că „noi deja deţinem Spiritul”! 
Acest consiliu a fost ţinut în anul 381. Subiectul său a fost 
impunerea doctrinei Sfântului Duh. Imaginaţi-vă doar: „Noi 
impunem doctrina Sfântului Duh. Noi credem acest lucru, dar 
nu pe acela. Noi acceptăm acest lucru, dar nu pe acela. Noi 
vom face acest lucru, dar nu acel lucru.” Şi astfel membrii 
consiliului s-au pus pe treabă. 

Ar trebui să adăugăm că Biserica Ortodoxă Grecească 
nu a recunoscut niciodată acel consiliu. Dar Biserica Catolică 
Romană a făcut astfel cu atât mai mult, cu mai mult zel! 
Cu toate acestea, deciziile luate atunci aparent nu au fost 
suficiente, deoarece şaptezeci de ani mai târziu, în anul 451, un 
alt consiliu al bisericii a fost ţinut, consiliul de la Calcedonia. 
Acolo, deciziile oficiale au fost luate despre unitatea naturii 
divine şi a naturii umane. „Noi”, entităţi conice, „suntem 

legaţi de Christos”, au spus. Cea mai mare trădare a tuturor 
timpurilor, trădarea lui Christos, al cărui nume a fost ataşat 
precum o etichetă pe tot felul de principii doctrinale, a început 
în anul 451. Christos şi Maria au fost transformați în caii de 
paradă pentru biserică, în zeii eonici pur şi simplu. 

Toate acestea sunt frumos explicate în Evanghelia 
Gnostică Pistis Sophia menţionată mai devreme. Această 
carte descrie cum eonii l-au acceptat pe Christos. Acest 
nume este transformat într-o etichetă care să fie împrăştiată 
peste tot şi ataşată de toate lucrurile. Dar apoi calea de 
întoarcere este descrisă, de la nivelul inferior tocmai până 
în viaţa eliberatoare; cum Christos, cum lisus Domnul, trece 
prin toate sferele eonilor şi ale arhonilor eonilor, şi cum cei 
din urmă au afişat o confuzie şi nervozitate considerabile, 
deoarece Domnul întregii vieţi a trecut printre ei fără ca ei 
să ia în seamă. Cu alte cuvinte: trădarea, trădarea clasică a 
începutului, este neutralizată de către toţi cei care umblă pe 
calea Spiritului. 

XXXIV 


Trădarea clasică (D) 


Am încercat să oferim o imagine clară a Fiilor Focului 
pe de o parte, şi a copiilor naturii, pe de alta; a Bisericii 
Spirituale a Gnozei Universale şi a bisericii tuturor celor care, 
datorită stării lor de existenţă, se îndreaptă către natura morții. 
Trebuie să ştiţi toate acestea nu doar pentru a putea înţelege 
problemele majore ale vieţii, dar de asemenea, şi mult mai 
important, pentru a putea recunoaşte trădarea oriunde se 
iveşte. Dacă nu deţineţi cheia demascării, mai devreme sau 
mai târziu cu siguranță veţi fi persecutați. Nu trebuie să 
subestimaţi acest pericol. Fiindcă, de-a lungul timpurilor, 
niciun efort nu a fost cruțat de-a face trădarea atât de completă 
încât realmente toată omenirea, în ignoranţa ei, a acceptat-o, 
şi prin urmare sunt persecutați de către ea. 

Vă spunem toate acestea, în primul rând, deoarece 
trebuie să le cunoaşteţi pentru a putea înţelege filozofia 
hermetică; iar în al doilea rând deoarece, dacă sunteţi nişte 
ucenici, încrederea voastră în Gnoză şi loialitatea voastră 
faţă de Şcoală vor fi puse la încercare la maximum în viitorul 
nu foarte îndepărtat. Fie în trecutul recent, fie prin strămoşii 
voştri apropiaţi, aveţi în urma voastră un trecut în biserică, 
în sensul conic. Chiar dacă nu este cazul, tot veţi fi fost 
influenţaţi intelectual de către biserica conică. Acesta este în 
special cazul celor care se mândresc cu intelectul lor şi pun 
mare accent pe, de exemplu, ştiinţă ca fiind cheia existenţei 
umane. 

Din perspectiva spiritului, obiecţii pot fi aduse împotriva 
tuturor formelor de ştiinţă din ziua de azi. Obiecţiile vor varia 
în funcţie de care ramură a ştiinţei este implicată; uneori 
punctul de plecare este cel greşit, pe când în alte cazuri va fi 

scopul, sau efectele. 

Cu toate acestea, dacă există o ştiinţă faţă de care omul 
trebuie să se obiectiveze, în mod absolut, această ştiinţă este 
teologia. De la începutul erei noastre, multe minciuni teologice 
masive au fost proclamate în mod oficial, cristalizate într-o 
abundență de dogme, şi înregistrate în numeroase manuscrise 
antice despre care librării întregi de cărți au fost scrise. Iar noi 
îi numim pe cei care citesc şi studiază aceste lucruri oameni 
învăţaţi. Dacă sunt înţelepţi, totuşi, în sensul unei ştiinţe 
autentice, este o altă întrebare. 

Dacă aprofundaţi acest lucru, veţi înţelege cu uşurinţă 
ceea ce spunem noi. Dacă priviţi cum teologia acestei lumi a 
fost peticită de către aşa-numiţii părinţi ai bisericii, veţi realiza 
că scopul lor a fost să expulzeze spiritul şi să se asigure că 
Biserica Spiritului nu a avut nici măcar o şansă de reuşită. Veţi 
vedea cum părinţii bisericii au acceptat şi au respins dogmele 
fundamentale pe rând, cum le-au reformat şi schimbat, le-au 
extins iar apoi le-au scurtat din nou. Veţi vedea cum, secol 
după secol, s-au persecutat şi s-au certat unii cu alții pe 
lucrurile acestea. Şi cum reformatorii orbi din timpurile târzii 
au sfârşit prin a-şi trăda propriile reforme, datorită stării lor 
de existenţă; deoarece, din păcate, erau teologi şi prin urmare 
ignoranţi cu privire la adevărata cunoaştere a lui Dumnezeu. 

Doamna Blavatsky a creat odată o listă destul de 
consistentă a fundamentelor acestei aşa-numite ştiinţe. În urma 
menţionării unui număr de incidente şi dispute de la diversele 
consilii, ne relatează cum, „pentru multe secole, consiliile 
s-au certat şi ciondănit şi au pledat pentru opiniile cele mai 
contradictorii şi opuse. Și, în cele din urmă, doctrina sfintei 
treimi s-a ivit din creierele lor teologice. Această doctrină a 
fost introdusă în lume prin certuri, crime şi alte infracţiuni, 
care au jucat un rol important în săvârşirea ei.” Deci haideţi să 
ne oprim aici. Dacă sunteţi interesaţi de acest subiect, puteţi 
afla mai multe şi singuri. Scopul nostru principal este să vă 
ajutăm să diferenţiaţi adevărul de minciuni. De asemenea, 
este important să fiţi capabili să arătaţi cât de mult au fost 

întotdeauna vătămate învăţăturile, astfel încât să servească 
scopurilor unei biserici eonice. 

Să ne amintim, atunci, că biserica conică nu deţine 
propria-i Doctrină Universală, sau propria-i limbă sfântă. 
Biserica naturii foloseşte invariabil limba sfântă a Bisericii 
Spiritului. Dar aplicată în forma ei originală, nu este potrivită 
pentru folosirea de acest fel. 

Din acest motiv tot limbajul sfânt trebuie în primul rând 
să fie remodelat de către biserica eonică. Este un semn rău, de 
exemplu, faptul că canonul Bibliei noastre nu a fost stabilit 
până în secolul al IV-lea — din nou, la un consiliu bineînţeles, 
consiliul din Niceea. Nici măcar una dintre cărțile Noului 
Testament nu este mai veche decât timpurile acelea. 

De ce oamenii s-au deranjat într-o astfel de măsură 
când, de exemplu, învăţăturile lui Hermes Trismegistus 
fuseseră deja acolo de zeci de mii de ani? 

De ce să depună tot acel efort, când înţelepciunea lui 
Tao Te Ching radia deja de multe secole înaintea erei noastre? 

De ce să meargă până în pânzele albe, când este clar că 
realmente toate părţile valoroase din Biblia nostră provin fără 
îndoială din texte hermetice? 

lar apoi să ştiţi că toate cărţile Bibliei au fost compilate 
de către părinţii bisericii, care s-au luptat între ei pentru ea în 
modul cel mai cumplit posibil. Faptul că a mai rămas ceva 
esenţial după toate acestea trebuie considerat un miracol, 
după cum într-adevăr este minunata Evanghelie după Ioan, 
atât de serios iubită de către Frăția Catarilor. 

Este un noroc că toată acea fabricaţie, toată această 
născocire şi remodelare a utilizat limbajul Spiritului. Doarece 
căutătorul autentic al Spiritului întotdeauna va fi capabil să 
elibereze adevărul, fie el oricât de pângărit, iar el va fi în 
mod invariabil capabil să extragă din el comoara unică. Şi 
totuşi, acționând astfel, în acest sens, veţi fi nevoiţi să luaţi în 
considerare ceea ce am spus. 

Nici nu se poate spune pur şi simplu că „vom respinge 
Biblia şi ne vom uita doar la scripturile mai vechi,” pentru că 

acelea, de asemenea, sunt ciuntite. Niciun efort nu a fost cruțat 
de a pune mâna pe scripturile autentice şi, ori să fie distruse 
ori trimise în lume într-o formă remodelată şi adaptată. O 
doctrină falsă sau o dogmă falsă nu poate fi fabricată fără a 
trunchia sursele care au fost folosite. Iar cei care au făcut acest 
tip de lucrare cu siguranţă nu se vor fi mulțumit cu jumătăţi 
de măsură. Astfel nu a mai rămas nici măcar o singură sursă 
exterioară, nici măcar o scriptură materială din care am putea 
extrage resurse fără pericol. Aşadar, semnale de alarmă trebuie 
mereu trase pentru adevărații căutători ai Spiritului. 

Vă aflaţi în mijlocul unei trădări intense şi sinistre, de 
proporții teribile. Fiindcă dacă Spiritul nu a fost eliberat în voi, 
sunteţi mereu dependeţi de surse. lar acestea sunt, fără excepţie, 
otrăvite în ceea ce priveşte Adevărul viu. Deci otrava este în 
voi, de asemenea, şi — adesea fără ca voi să o ştiţi — la fel este şi 
trădarea. Fiindcă înţelegerea voastră este doar parțială şi cu cele 
mai bune intenţii puteţi orbi pe semenii voştri. 

De-a lungul timpurilor au fost mulţi care au întors 
spatele la toate sursele, toate teologiile, toate bisericile şi care 
au urmat cursul, calea libertăţii, după cum este numită. Poate 
şi voi vă mândriţi că faceţi aceasta din tinereţe. Dar să nu 
credeţi că nu aţi luat otravă, fiindcă toată lumea este expusă la 
influenţele astrale. 

Cu fiecare suflare, cu fiecare bătaie de inimă, cu fiecare 
mişcare a personalităţii voastre, voi asimilați substanţa 
puternic poluată a sferei astrale a acestei lumi. În toate țările, 
din Africa până în interiorul sud-american, oriunde vă puteţi 
gândi a privi, gândurile trădării sunt injectate în sfera astrală 
cu ajutor practicilor magice. Iar în acest fel întreaga omenire 
este luată captivă într-un mod astral. A întoarce spatele 
surselor este probabil chiar cel mai mare pericol, deoarece 
când vă gândiţi „nimic nu mi se poate întâmpla”, puteţi 
asimila trădarea cu inhalări adânci, cu respiraţii adânci. 

Aşadar studiul surselor este întotdeauna recomandat, 
deoarece dacă orice ţine de Spirit este latent înlăuntrul vostru, 
veţi ajunge în repetate rânduri la concluzia că „ceva este în 

neregulă aici. Aceste afirmaţii sunt contradictorii.” Apoi 
trebuie să căutați mai departe, să vă străduiţi mai departe, 
perseverând şi nedeviind de la scopul vostru până când, în 
cele din urmă, veţi fi capabili să spargeţi zidurile care vă 
înconjoară şi să priviţi adevărul. 

Cum se poate afla adevărul? 

Ne-am dori să abordăm acest aspect. Haideţi să ne 
amintim cuvintele Cântecului de Templu numărul 164: 


Imaterială este înţelepciunea lui Dumnezeu; 
să-i definească locul nu poate nimeni. 
Esenţa ei este eternă 

Şi străluceşte pretutindeni. 


Aceasta înseamnă că insondabilul câmp al creaţiei, în 
care toate acele înşelăciuni şi minciuni sunt săvârşite prin 
mijloacele oculte, este înconjurat de tărâmul Spiritului, de 
Împărăţia lui Dumnezeu, tărâmul care este Dumnezeu însuşi. 

Curenţii sunt emanaţi din Spirit, fluxuri care pun în 
mişcare Totul. Vorbim despre Spiritul Septuplu şi despre 
de şapte ori şapte aspecte ale sale. Spiritul şi câmpul său de 
radiaţie sunt mai apropiate de noi decât mâinile şi picioarele. 

Acest Spirit atotcuprinzător şi atotpătrunzător conţine 
viață- Tao, iubire, înţelepciune şi astfel tot adevărul, cunoaşterea 
desăvârşită, precum şi puterea şi abilitatea de a împlini. 

Tocmai către acest Spirit ţinteşte ucenicia Şcolii 
Spirituale moderne. Dacă vă trăiţi viaţa într-un aşa fel încât 
să eliberaţi acel Spirit dinlăuntrul vostru, dacă pătrundeţi în 
esenţa adevăratei ucenicii, cu toate cele care se află în voi, 
atunci Spiritul vă va atinge. Apoi veţi elibera activităţile 
Spiritului din lăuntrul vostru. Şi imediat veţi deveni autonomi. 
Apoi vă veţi ridica deasupra tuturor acelor tentative de a fi 
înşelaţi şi derutaţi. Apoi vă veţi uita de sus la toate acele gafe 
cu compasiune de nedescris. Apoi vă veţi alătura rândurilor 
celor care se străduiesc neîncetat să salveze omenirea. 

Când fiul foculului a aflat Spiritul, sacrificiul său de tip 

Cain este acceptat. 


Cum să aflați Spiritul, care este Dumnezeu? Prin 
meditaţie? Prin concentrare? Prin practicarea unui exerciţiu 
sau altul? Prin forțarea rangului vostru astral? Nu, există doar 
un drum către viaţă: renaşterea sufletului, dobândirea unei noi 
calităţi de suflet. Numai prin suflet se poate afla Spiritul. 

Dar din păcate majoritatea este incapabilă să priceapă ce 
se înţelege cu adevărat prin cuvântul „suflet”. Din acest motiv 
este necesar să atragem din nou atenţia către a douasprezecea 
carte a lui Hermes, versetele cincizeci şi cinci şi cincizeci şi şase. 


Din moment ce facultăţile cognitive ale omului nu 
dețin un veşmânt de foc, ele nu sunt capabile să aducă pe 
lume lucruri divine şi sunt limitate de mijloacele ei în ceea 
ce priveşte omul. Sufletul omenesc — nu fiecare suflet însă, 
ci sufletul devotat cu adevărat lui Dumnezeu — este într-un 
anume sens bun demonic şi divin. Când un astfel de suflet, 
după ce a umblat pe calea adevăratei pietăţi — o cale care 
duce la cunoaşterea a ceea ce este divin şi la abţinerea de la 
a nedreptăţii sau a vătăma orice om — s-a detaşat de trup, el 
devine Suflet-Spirit de la un capăt la altul. 


După cum am explicat, omul eonic este lipsit de tot 
focul de Spirit şi astfel nu poate intra în contact cu Spiritul. 
Sufletul eonic nu deţine rangul astral necesar pentru aceasta. 
Condiţia demonică sau născută din natură a ființei uman 
eonice este destul de diferită de cea a Omului spirit. 

Din acest motiv este atât de important pentru noi să 
devenim cu adevărat devotați lui Dumnezeu, ceea ce înseamnă a 
tinde cu consecvență către legătura cu Spiritul, prin intermediul 
unui nou mod de viaţă, complet adaptat la acest țel. Aceasta este 
calea care duce la cunoaşterea a ceea ce este divin şi la abţinerea 
de la a nedreptăţi sau a vătăma orice om. Aşadar cuvintele 
familiare ale lui Marcu, capitolul 12, sunt neîndoielnic hermetice: 

lisus Domnul este întrebat „Care este prima poruncă 

dintre toate?” lar el răspunde: „Să iubeşti pe Domnul 
Dumnezeul tău cu toată inima ta, cu tot sufletul tău, şi cu tot 
cugetul tău.” Şi în al doilea rând: „Să iubeşti pe aproapele 
tău ca pe tine însuţi. Nu există o poruncă mai mare decât 
aceastea.” 

Dacă veți întreprinde acestea, acceptând toate 
consecinţele, veţi umbla pe cărarea celor devotați cu adevărat 
lui Dumnezeu. Apoi veţi elibera adevărata Natură din lăuntrul 
microcosmosului vostru. Apoi atomul primordial va înflori 
precum un trandafir minunat. Apoi veţi intra în grădina 
de trandafiri şi veţi sărbători nunta alchimică a Rozacrucii 
creştine. Prin aceasta se va dezvolta un foc astral măreț; un 
corp arzător va intra în manifestare. Prin intermediul acestui 
corp, soma psychikonul, veţi fi legaţi de Spirit. 

Un astfel de suflet devine Suflet-Spirit, ceea ce înseamnă 
că sufletul nou şi purificat este legat de Spirit, şi astfel devine 
un Pimandru. Atunci veţi fi dezlegat pentru voi înşivă misterul 
focului. Atunci veţi fi devenit un Fiu al Focului. 

Glosar 


Andrae, Johann Valentin 
Proeminent frate  rozacrucian 
din secolul al şaptelea, ale cărui 
lucrări includ şi Nunta alchimică 
a lui Christian Rozacruce. Această 
carte cuprinde descrierea completă 
a călătoriei candidatului pe calea 
transfigurării. 


Apocalipsa celor Patru Elemente 
Lumea manifestată în şi prin cele 
patru elemente, foc, apă, aer şi 
pământ. 


Arhoni 
Stăpânitor al eonilor. A se vedea Eon. 


Artă, Regală 
A se vedea Ştiinţa universală. 


Atomul primordial 
A se vedea Roza inimii. 


Atomul Scânteie de Spirit 
A se vedea Roza inimii. 


Authades 

Puterea cu cap de leu, voinţa nesfântă 
a personalităţii materiale, a egoului. 
(Termenul „Authades” este preluat 
din evanghelia gnostică Pistis Sophia 
de Valentinus.) 


Barca celestă 
Termen utilizat în Gnoza originară 
egipteană pentru a desemna un 


Corp Viu gnostic. Este Arca la care 
se face referire în Geneză. Este 
un Corp al forțelor eliberatoare, 
construit în cooperare cu Lanţul 
gnostic universal, în slujba recoltei 
ce trebuie adunată la sfârşitul zilei 
cosmice şi dusă, în siguranţă în 
noul câmp de viaţă. Este ”tarcul 
Bunului Păstor” la care se face 
referire în Noul Testament. 


Camera de sus 

a. Sanctuarul capului. 

b. Capul de Aur al Corpului Viu 
gnostic. 


Capul de Aur 

Capul de Aur este cel de-al cincilea 
aspect al Corpului Viu al Tinerei 
Gnoze. El aparține Gradelor Interioare 
ale Şcolilor de Mistere, denumit şi 
Câmpul Învierii sau Noul Câmp de 
Viaţă, locaşul Spiritului Sfânt. 


Casa Sancti Spiritus 
Câmpul de înviere, noul câmp de 
viaţă. A se vedea Capul de Aur. 


Câmp astral, nou 
A se vedea Tărâm gnostic nou. 


Câmpul de respiraţie 

Câmpul de forță ce înconjoară 
proximitatea imediată a personalităţii, 
în interiorul căruia viaţa este posibilă. 
Acest câmp conectează personalitatea 

cu fiinţa aurică. Una dintre funcţiile 
lui este aceea de a atrage şi a respinge 
materii şi forțe pentru menţinerea 
personalității şi, ca atare, este una cu 
personalitatea. 


Cânteculdecăinţă, Răscumpărarea 
Termen ce derivă din evanghelia 
gnostică a Pistis Sofiei de 
Valentinus. Acela care începe să 
împlinească cerinţele unei căi 
eliberatoare, cântă cântecul de 
căinţă al Pistis Sofiei. 


Celălalt 

Un termen care se referă la omul 
adevărat şi nemuritor, care este 
de la Dumnezeu şi creat „perfect 
întocmai cum Tatăl este perfect”. 
Renaşterea acestui unic născut Fiu, 
fiinţa Christos în noi, este scopul 
unic, adevărat al prezenţei noastre în 
câmpul de existenţă dialectic. Astfel 
el este de asemenea scopul tuturor 
rozacrucienilor gnostici adevăraţi. 


Centre de conferință 

Şcoala Spirituală modernă benficiază 
de un număr de centre de conferință 
unde sute de elevi de diverse 
naționalități se întâlnesc pentru 
conferințele dedicate doctrinei 
eliberării şi numeroaselor ei aspecte, 
precum şi pentru aplicarea acestei 
doctrine. 


Christos, atomul 
A se vedea Roza inimii. 


Christos, interiorul 
A se vedea Celălalt. 

Contranatură 

Câmpul nostru dialectic de viaţă. O 
existenţă în care omenirea căzută, 
adică cei separați de Dumnezeu, de 
Spirit, se complac în voinţă proprie. 
Această viaţă, care este separată de 
Ordinea Cosmică divină a cauzat 
dezvoltarea răutăţii ce caracterizează 
toate aspectele existenţei noastre şi 
împotriva căreia noi încercăm să 
luptăm cu aceeaşi voinţă proprie. Cu 
toate acestea, din cauza naturii sale, 
această desfăşurare de nesfinţenie 
şi astfel contranatură, nu poate fi 
distrusă decât prin ceea ce Biblia 
numeşte „împăcarea cu Dumnezeu”; 
sau, altfel spus, prin restabilirea 
legăturii cu Spiritul, pe calea 
transmutării şi a transfigurării;, prin 
întoarcerea voluntară la supunerea 
faţă de Ordinea Cosmică Universală. 


Corp, Viu 
A se vedea Barca celestă. 


Cosmocratori 

Şapte fiinţe naturale puternice, 
denumite şi ”zei”, care sunt strâns 
legate de originile creaţiei. Ei menţin 
legile cosmice fundamentale şi 
sferele lor de activitate. Împreună, 
ei formează Spiritul Septuplu al 
Umanității. (A se vedea cartea I al 
lui Pimandru, partea I.) 


Covor 

„A sta pe covor” - o referință 
masonică privind atitudinea 
interioară a elevului, care în 


onestitate, devoțiune şi perseverență 
întreprinde să împlinească Gnoza 
universală cvintuplă în sine. 


C.R.C. 

Abrevierea tradiţională a numelui 
Christian  Rozacruce; referire la 
prototipul persoanei care a realizat 
întoarcerea la stadiul uman adevărat, 
nemuritor prin calea transfigurării. 
Această potecă septuplă este descrisă 
sub forma celor şapte zile ale creației 
în cartea Nunta Alchimică a lui 
Christian Rozacruce, care conţine 
o explicaţie a textului lui Johann 
Valentin Andreae. 


De aur, floarea minunată 
Naşterea luminii divine în sanctuarul 
capului, spaţiul deschis aflat în spatele 
osului frontal, prin care candidatul 
dobândeşte noua conştiinţă în noul 
câmp de viaţă. Cele şapte cavități 
cerebrale arată întocmai ca o roză 
cu şapte petale, toate pline cu prana 
vieţii, cu Lumina Gnozei. 


Dialectică 

Câmpul nostru actual de viaţă, în 
care totul se manifestă în perechi 
antinomice, opuse conectate 
inseparabil: ziua şi noaptea, lumina 
şi întunericul, bucuria şi tristeţea, 
tinereţea şi bătrâneţea, binele şi răul, 
viața şi moartea; ele se urmează 
una pe cealaltă şi se aduc pe rând în 
existenţă. Prin operarea acestei legi 
fundamentale, tot ce există în câmpul 
nostru de viaţă este supus alterării 
continue şi disoluţiei, deci supus 
ridicării, strălucirii şi dispariţiei. 
Prin operarea acestei legi, câmpul 
nostru de viaţă este un teritoriu 
al  finitudinii, durerii, suferinţei, 
distrugerii, bolii şi al morţii. Văzută 
dintr-o perspectivă mai înaltă, legea 
dialecticii este de asemenea legea 
graţiei divine care, prin frângerea 


şi reînnoirea continuă previne 
cristalizarea ultimativă a omului (şi 
astfel ineluctabila cădere). 

Printr-o continuă distrugere şi 
reînnoire îi permite omului încontinuu 
o nouă posibilitate de manifestare. Prin 
aceasta, omul primeşte posibilitatea 
de a-şi recunoaşte scopul vieţii şi de 
a păşi pe calea de întoarcere prin 
transfigurare (renaşterea din apă şi din 
spirit). 


Demiurgul 

Fiinţă Spirit care provine de la 
Dumnezeu Tatăl. Demiurgul este 
creatorul Lumii din substanța 
primordială, care însă, nu a fost creată 
de el ci de Dumnezeu Tatăl. Cuvântul 
este una cu el, cu Lumea-Suflet, cu 
fiul Tatălui, fiind de asemenea numit 
şi Arhitectul universal. 


Demoni 

În sens strict literal acest cuvânt 
înseamnă „forță naturală”. Când 
omul se leagă pe sine în supunere 
voluntară față de aceste forțe în 
împlinirea voinţei Tatălui, ei se vor 
manifesta ca ajutoare puternice 
pentru aceia care merg pe calea spre 
divinitate. Dar ei pot fi percepuți 
şi experimentați ca forțe ostile ale 
unui Demon răzbunător, ca forțele 
destinului. Atunci, ei corespund 
karmei care determină destinul uman 
pe trista cale a experienţei. Eonii 
naturali, care au fost chemaţi în ființă 
de viaţa naturală şi oarbă a oamenilor 
căzuţi, sunt şi ei priviţi ca demoni. 
În acest caz într-un sens nefavorabil. 
Foarte apropiate de aceştia sunt şi 
forţele astrale create de mentalitatea 
omului, numite de asemenea demoni. 

Doctrina Universală 

Nu este o „doctrină” în adevăratul 
sens al cuvântului şi nu poate fi 
găsită în cărți. În esenţa ei cea mai 
profundă, Doctrina Universală 
este realitatea vie a lui Dumnezeu, 
din care conştiinţa  înnobilată, 
conştiinţa hermetică ori pimandrică, 
învaţă să citească şi să înţeleagă 
Atotînţelepciunea creatorului. 


Endura 

Calea demolării eului, a ultimei 
morţi, prin abandonarea de sine a 
eului, Celuilalt, omului nemuritor, 
Christosului din noi. Calea lui loan 
este „cea care îndreaptă calea pentru 
Domnul lui”. Este vorba despre 
a pune în practică următoarele 
cuvinte: „Acela — Celălaltul ceresc 
— trebuie să crească şi eu trebuie 
să mă diminuez, trebuie să pier 
pentru ca Cerescul Celălalt să 
trăiască în mine”. Calea Endurei 
este modalitatea care a existat de-a 
lungul timpurilor şi prin care omul 
căzut accede cu ajutorul focului 
purificator al unei inversări totale 
a vieţii, la fiinţa lui adevărată, 
nemuritoare şi se întoarce la Tatăl. 
Cărarea omului prin dialectică este o 
viață a muririi. Endura este o moarte 
voluntară pentru a putea să trăim: 
„Acela care este gata să-şi piardă 
viața pentru mine, şi-o va afla!” 


Eoni 

a. Formaţiuni monstroase de forţe 
naturale nesfinte care, de-a lungul 
veacurilor, au fost aduşi în existență 
de viața omenirii căzute şi a căror 
gândire, voinţă şi dorinţă sunt complet 
întoarse de la Dumnezeu. Eonii sunt 
împărțiți în douăsprezece grupuri 


232 


principale. În calitate de creaţii ale 
omenirii şi aflându-se dincolo de 
controlul ei, aceştia o ţin încarcerată 
în strânsoarea lor şi formează puterile 
irezistibile ale automenţinerii şi care 
o forţează să continue în manierele 
nesfinte şi autoformatoare, generând 
continuitatea legăturii omului cu 
roata dialecticii. 

b. Cuvântul „eoni” se mai referă 
şi la grupul ierarhic ce guvernează 
ordinea timpului şi a spaţiului, 
numită şi ierarhia dialectică sau 
„prinţul acestei lumi”. Acesta este 
un grup de entităţi care se ridică din 
omenirea căzută. Ei posedă cea mai 
mare putere metafizică şi s-au făcut 
una cu eonii naturii menţionaţi la 
punctul a. De la această supremație 
luciferică a lumii dialectice căzute, 
grupul îşi foloseşte eronat toate 
puterile naturii şi ale omenirii 
şi-o  îmboldeşte să-şi continue 
activităţile nesfinte spre propriile 
scopuri malefice. Cu preţul unei 
teribile suferințe pentru omenire, 
aceste entităţi s-au eliberat din roata 
dialecticii, o libertate care cere 
automenţinerea şi pe care aceştia 
o pot păstra numai menţinând o 
suferință din ce în ce mai mare 
asupra lumii (a se vedea, în legătură 
cu acest aspect, Venirea omului 
nou, partea I, cap X şi Demascarea, 
de J. Van Rijckenborgh, Rozekruis 
Press, Haarlem, Olanda). Aici ar 
trebui menţionat că toată gândirea, 
voinţa şi dorința omului căzut, 
chiar şi acele numite activităţi bune, 
cheamă eoni în existenţă: forțele 
naturale nesfinte care domină omul 
şi îl ţin încarcerat în natura morţii. 
Forţele naturale ale divinului, 
pământul cosmos septuplu există 


împreună cu aceste activităţi 
nesfinte şi împotriva naturii, dar 
sunt percepute de omenire ca 
fiind ostile, pe măsură ce aceasta 
continuă să tulbure şi să încalce 
legile naturale ale pământului 
cosmos prin activitatea ei decăzută. 
(vezi Venirea Omului nou) 


Fiinţa aurică 

Lipika (fiinţa aurică sau firmamentul) 
reprezintă întregul sistem al forţelor 
şi valorilor în care este încastrată 
karma omului. Fiinţa noastră 
muritoare, pământească este numai 
o proiecţie a acestui firmament, care 
îi determină posibilităţile, limitările 
şi caracterul. 

Transmutarea personalităţii trebuie 
să fie precedată de o schimbare 
a lipicii, a luminilor ei. Această 
transformare este posibilă prin 
sacrificiul eului, prin demolarea 
eului sau abandonarea de sine. 
Rezultatul va fi învierea omului 
adevărat, în care spiritul, sufletul şi 
corpul formează din nou, o unitate 
armonioasă, nepieritoare. 


Fixarea Rozei de Cruce 

O fază pe calea elevului în care acesta 
face ca personalitatea materială 
să „moară zi de zi”, îndrumat de o 
introspecție limpede şi o jinduire 
adevărată spre mântuire, pentru ca 
adevăratul  om-dumnezeu, omul 
pimandric, să fie capabil să se ridice. 


Floarea minunată de Aur 

Naşterea luminii divine în 
sanctuarul capului, în spațiul 
deschis din spatele osului frontal. 
Cele şapte cavități cerebrale, ce 
arată întocmai ca o roză cu şapte 


petale, sunt umplute cu prana 
vieţii, cu lumina Gnozei, şi astfel 
candidatul poate să vadă, noul 
câmp de viaţă, cu o conştiinţă nouă. 


Fraternitatea Universală 

Ierarhia divină a Împărăției 
Neschimbate, eterne. Formează 
corpul universal al Domnului şi 
este cunoscută şi sub multe alte 
nume, precum: Biserica Invizibilă 
a lui Christos, Lanțul Gnostic 
Universal, Ierarhia Christos şi 
Gnoza. În activitatea ei, în numele 
omenirii căzute, apare, printre 
altele, ca Triunitatea Luminii, ca 
Fraternitatea din Shambala, Şcoala 
Misterelor a Hierofanţilor christici 
şi de asemenea ia formă în tânăra 
Fraternitate Gnostică. 


Gnoză 
a. Respirația lui Dumnezeu; 
Dumnezeu, Cuvântul, Logosul, 


sursa tuturor lucrurilor, care se 
manifestă pe Sine în Spirit şi de 
asemenea ca Spirit, iubire, lumină, 
putere şi înţelepciune. 

b.  Fraternitatea Universală ca 
purtătoare şi manifestare a câmpului 
de radiaţie al lui Christos. 

c. Cunoaşterea vie care este de la şi 
cu Dumnezeu. Această cunoaştere 
devine partea acelora care, prin 
renaşterea sufletului, au intrat în 
naşterea de lumină a lui Dumnezeu, 
deci în starea de conştiinţă 
pimandrică, prin renaşterea sufletului. 


Gnoza originară a lui Hermes 

Acest termen se referă la faptul că 
toată activitatea reală gnostică din 
perioada actuală a omenirii emană 
de la fântâna originară a Gnozei 

egiptene; că toată lucrarea gnostică 
mântuitoare este înrădăcinată în 
cunoaşterea originară; că izbăvirea 
omului este posibilă numai prin 
învierea omului Mercur sau 
hermetic, a adevăratului Om divin, 
care trăieşte dintr-o conştiinţă 
iluminată în Dumnezeu. Pentru 
aceasta, evanghelia după Matei 
mărturiseşte în cuvintele: „Din 
Egipt Mi-am chemat Fiul”. 


Gnoza, universală cvintuplă 

Un termen care însumează cele 
cinci faze ale dezvoltării prin 
intermediul căreia, calea unică spre 
Viaţă se manifestă pe sine în elev 
ca: 1. introspecţie eliberatoare; 2. 
tânjirea după mântuire; 3. predarea 
de sine; 4. o nouă atitudine de viaţă 
şi 5. învierea în noul câmp de viaţă. 


Lanţul, Gnostic Universal 
A se vedea Fraternitatea Universală. 


Lectorium Rosicrucianum, şcoala 
în care se manifestă forțele de 
Lumină ale Gnozei . 


Lipika 
A se vedea Ființa aurică. 


Microcosmos 

Omul ca minutus mundus, o lume în 
miniatură, un sistem de viață sferic 
în care se poate distinge, dinspre 
centru spre exterior, personalitatea, 
câmpul de manifestare, ființa aurică 
şi câmpul magnetic al Spiritului 
septuplu. Omul adevărat este 
un microcosmos. Ceea ce este 
cunoscut în lume ca „om” este 
numai personalitatea avariată, 
prejudiciată a unui microcosmos 

degenerat. Conştiința actuală este 
numai o conștiință- personalitate 
sau o personalitate-conştiinţă, care 
este conştientă numai de câmpul de 
existență căreia îi aparține. 


Natura morţii 

Viața, viața adevărată, înseamnă viața 
eternă. Dar în prezent, câmpul actual 
de existență este guvernat de legea 
continuei schimbări şi a demolării 
continue. Din primul moment, tot 
ce ia ființă este pe drumul decăderii 
şi al distrugerii. Aşadar tot ceea ce 
noi numim „viaţă” este, de fapt, 
numai o existență aparentă, falsă şi 
parte dintr-o iluzie imensă, dintr-o 
amăgire. De aceea este o nebunie 
să te agăți de ea, aşa cum aproape 
întreaga omenire o face. Suferința 
demolării, pe care atât de profund 
o experimentăm, este menită să ne 
facă să ne dăm seama cât de repede 
posibil, că natura Vieţii, câmpul 
originar de viaţă adamică, pe care 
Biblia îl numeşte Împărăţia Cerurilor, 
este câmpul de viaţă destinat omului 
şi nu lumea dialectică, natura 
morţii. O dorinţă total neîmplinită, 
de fericire permanentă, de pace 
durabilă, de iubire constantă, precum 
şi foamea de viaţă veşnică, rămân 
în interior. Ele provin, din nucleul 
Vieţii originare, adormit în fiecare 
dintre noi, din principiul originar 
al omului veritabil şi nemuritor. 
Mulțumită acestui atom originar sau 
atom christic, prin Împărăţia ascunsă, 
Împărăţia lăuntrică şi prin întoarcerea 
fundamentală către Gnoză, Omul 
adevărat, cel nemuritor va învia. Se 
va putea întoarce la Natura Vieţii, la 
Casa Tatălui. 


Om al naturii 
Fiinţă omenească născută din natură 
şi supusă legii ordinii dialectice. 


Personalitatea ordinii de necesitate 
Ca rezultat al imensei drame 
cosmice care este cunoscută drept 
„Căderea”, o parte din valul de 
viaţă umană s-a încurcat în plasa 
naturii neraţionale, lipsite de minte 
şi s-a identificat cu ea, deoarece 
nu a fost capabilă să se menţină 
în câmpul de viaţă uman originar 
prin pierderea legăturii cu Spiritul. 
Pentru a permite omenirii căzute 
să se elibereze din închisoarea 
amăgirii, aceasta a fost izolată 
într-o parte închisă a Cosmosului 
Septuplu şi supusă legii dialectice, 
legii naşterii şi a morţii continue 
astfel încât prin experienţa repetată 
a suferinţei şi a sfârşitului să poată 
deveni conştientă de originile ei 
înalte şi de Filiaţia pierdută. Atunci 
va fi posibil ca ea să rupă lanţurile 
cărnii şi ale sângelui astfel ca, 
în consecință, legătura cu Tatăl, 
cu Spiritul să poată fi restabilită 
şi astfel asigurată întoarcerea la 
conştiinţa pimandrică. La originea 
sa înaltă şi la nemurire. Atunci 
îşi va sfărâma lanţurile materiei, 
penele din „carne şi sânge”. Prin 
restabilirea legăturii cu Tatăl, 
Spiritul s-ar putea reîntoarce în 
tărâmul de origine al omenirii. 
De aceea în filozofia Rozacrucii, 
domeniul nostru de viaţă este numit 
„ordinea de necesitate” stabilită de 
Dumnezeu. Corpul în care omul 
se manifestă este numit corp al 
ordinii de necesitate. Elevul este 
învăţat, cu ajutorul indispensabil 
al luminii Gnozei, să înlocuiască 


acest corp al ordinii de necesitate 
cu un vehicul mai înalt, nemuritor. 
Acest proces de transfigurare este 
renaşterea evanghelică din apă şi 
Spirit; este transmutarea totală a 
ceea ce este nesfânt şi muritor în 
ce este sfânt şi nemuritor prin apa 
originară, substanţa originară pură, 
prin puterea legăturii reînnoite cu 
Spiritul. 


Pistis-Sofia 

a. O evanghelie Gnostică din secolul 
al II-lea, atribuită lui Valentinus. 
Această evanghelie s-a păstrat 
intactă şi descrie fiecare detaliu al 
căii eliberatoare în Christos, calea 
transmutării şi a transfigurării, cu o 
puritate impresionantă. 

b. O referinţă la ucenicul, elevul 
autentic care perseverează până ce 
atinge împlinirea. 


Pimandru 

Spiritul vivifiant care se 
manifestă pe sine sufletului-om 
renăscut. Această manifestare se 
întâmplă dublu: în primul rând 
ca radiație a nucleului septuplu 
al microcosmosului care intră în 
sanctuarul capului şi, în al doilea 
rând, când sanctificarea ( făcută 
posibilă prin sacrificiul sufletului 
muritor) este completată, întregită 
prin învierea omului celest, ființa 
interioară Christos, din mormântul 
naturii. Această dezvoltare este 
christocentrică: după crucificarea 
sa, Christos coboară în centrul 
Pământului pentru a se ridica din 
mormântul lui după ce şi-a dus la 
capăt lucrarea de mântuire. 

Religie, Fundamentală 
A se vedea Ştiinţa universală. 


Roata naşterii şi a morţii 
Procesul repetitiv al naşterii, al vieţii 
şi al morţii unei personalităţi, urmat 
de reanimarea  microcosmosului 
printr-o nouă personalitate, în 
armonie cu legea dialecticii. 


Roza inimii 

Un termen mistic pentru atomul 
Scânteie de Spirit (numit şi 
atomul Christos sau atomul 
primordial), care fizic coincide cu 
vârful ventriculului drept, centrul 
matematic al microcosmosului. 
Este o rămăşiţă rudimentară a vieții 
originare, divine. Roza inimii (sau 
sămânța de aur a lui lisus, sau 
minunata bijuterie din lotus) este 
embrionul unui nou microcosmos, 
sămânța divină, care este păstrată 
în omul căzut ca promisiune a 
grației până în momentul în care 
îşi aduce aminte de originea sa 
şi este umplut de jinduirea după 
Casa Tatălui. Acest lucru creează 
posibilitatea ca lumina Gnozei să 
trezească din ațipire bobocul rozei. 
Atunci, dacă ucenicul reacționează 
pozitiv şi rămâne stăruitor, procesul 
de regenerare, intenționat de planul 
divin de mântuire, poate începe. 


Sanctuarul inimii 
A se vedea Sanctuarul Capului. 


Sanctuarul Inimii şi sanctuarul 
capului 

Capul şi inima omului sunt menite 
să slujească drept locuri consacrate 
de lucru pentru activitatea lui 
Dumnezeu în aceia care şi-au 

restabilit legătura cu Spiritul 
sau Pimandru. După o purificare 
structurală şi fundamentală pe 
calea endurei, capul şi inima sunt 
gata să împlinească acest destin 
sublim. Astfel devin o unitate 
glorioasă încă o dată, un sanctuar 
adevărat în slujba lui Dumnezeu 
şi a intervenţiei Lui în omenire şi 
lume. Dacă elevul devine conştient 
de destinul său, această trezire, 
conştientizare va acţiona ca impuls 
continuu şi îndemn pentru ca el 
să-şi purifice gândurile, voinţa, 
sentimentele şi acţiunile a tot ceea 
ce ar putea să-i obstrucționeze 
împlinirea vocației. 


Sistemul Şarpelui de foc 

Sistemul  cerebro-spinal, tronul 
sufletului foc sau al conştiinţei foc, 
localizat în coloana spinală. 


Sfera reflectătoare 

Ordinea naturii dialectice are două 
jumătăţi: o sferă materială şi una 
reflectătoare. Sfera materială este 
regiunea în care trăim de-a lungul 
vieţii noastre. Sfera reflectătoare 
este regiunea în care, printre alte 
lucruri, are loc procesul dintre 
moartea vechii personalităţi şi 
vivificarea celei noi. Această sferă 
îmbrăţişează sferele iadului şi ale 
purgatoriului (sfera  purificării) 
şi ceea ce în religia naturală şi 
ocultism este greşit numit „raiul”, 
sau viaţa veşnică. Aceste sfere 
cereşti şi existenţa în ele este tot aşa 
de supusă sfârşitului şi aspectului 
tranzitoriu ca şi existenţa în sfera 
materială. Sfera  reflectătoare 
este, printre alte lucruri, un sălaş 
temporar al morţilor, care nu 


implică faptul că persoana decedată 
va fi şi ridicată la noua viaţă. Nu 
există supraviețuirea personalităţii 
cvadruple; numai esenţa cea mai 
profundă 

a conştiinţei, străluminarea 
spirituală, sau scânteia dialectică, 
este temporar reacceptată în fiinţa 
aurică şi formează baza pentru 
conştiinţa unei noi personalităţi, 
care este dezvoltată de ființa aurică 
în cooperare cu forţele active care 
lucrează în mamă. 


Spiritul Septuplu, Sfântul 

Cel de-al treilea aspect al 
Principiului Dumnezeu triplu. 
Iubirea atotcuprinzătoare a Tatălui 
este explicată de Fiul, care merge 
la omenirea căzută, ca o radiaţie 
septuplă, pentru a salva ceea ce 
s-a pierdut. Sub îndrumarea şi cu 
ajutorul puterii septuple universale, 
care se manifestă pe sine în 
Fraternitatea Universală, poate fi 
împlinit procesul de transfigurare. 
În timpul acestui proces, Sfântul 
Spirit Septuplu vine să locuiască 
din nou, în candidat. 


Suflet-Spirit 

a. Calea endurei — calea uceniciei 
unei Şcoli Spirituale gnostice 
— are ca scop trezirea sufletului 
adevărat, nemuritor din starea lui 
latentă. De îndată ce acest suflet 
se ridică din somnul lui de moarte, 
legătura cu Spiritul Universal, cu 
Dumnezeu, este restabilită. Această 
legătură restabilită dintre spirit şi 
suflet, dintre om şi Dumnezeu, este 
demonstrată prin învierea glorioasă 
a Celuilalt, prin întoarcerea fiului 
rătăcitor, a omului adevărat, la 


Casa Tatălui. Sufletul căruia i se 
asigură această legătură, această 
unificare cu ceea ce este denumit în 
Gnoza Egipteană, Pimandru, este 
Sufletul-Spirit. Este uniunea lui 
Osiris cu Isis (sufletul-spirit), a lui 
Christos cu lisus, a Tatălui cu Fiul, 
este nunta alchimică a lui Christian 
Rozacruce, nunta mirelui celest cu 
mireasa-i celestă. 

b. Sanctuarul inimii omului 
dialectic, golit şi purificat de orice 
activitate şi influență dialectică, 
pentru a vibra în armonie şi la 
unison cu roza, cu atomul scânteie 
de spirit, este de asemenea denumit 
Sufletul- Spirit. El indică sufletul 
pur renăscut, contopit cu radiațiile 
spiritului; unitatea rozei, centrul 
microcosmosului şi radiațiile 
Spiritului Septuplu. Pimandru, 
spiritul, este revelat de şi vorbeşte 
prin Sufletul-Spirit. 


Şcoala Spirituală 

Ca Şcoala de Mistere a hierofanţilor 
lui Christos, ea reprezintă un şantier 
al Fraternităţii universale, ce are 
misiunea de a aduce căutătorilor 
de Lumină cunoştinţele şi forțele 
necesare pentru a se orienta pe calea 
transfigurării şi pentru a dezvolta o 
activitate autoeliberatoare. De la 
cădere, iubirea lui Dumnezeu a dat 
oamenilor un lanţ neîntrerupt de 
şcoli spirituale. 

A se vedea fraternitatea universală. 


Ştiinţa, Universală 

Ştiinţa universală, religia 
fundamentală şi artele regale sunt 
câmpurile de lucru ale Fraternităţii 
Rozacrucii, ale Fraternităţii Catarilor 
şi ale Fraternităţii Sfântului Graal. 

Împreună ele formează Triunitatea 
de Lumină, care a luat formă în 
tânăra  Fraternitate gnostică şi 
înaintează prin Focul şarpelui. 


Şarpelui, Focul 
Sufletul sau focul conştiinţei, situat 
în coloana spinală. 


Tărâm, gnostic nou 

Câmpul astral gnostic, format din 
substanţa astrală pură a începutului, 
construit de tânăra Fraternitate 
gnostică în cooperare cu Lanţul 
Gnostic Universal, din care se 
formează cea mai recent apărută 
legătură. Prin activitatea lui în cele 
două lumi (în câmpul celui de-al 
şaselea domeniu cosmic precum 
şi în câmpul nostru de existenţă 
— cel de-al şaptelea domeniu 
cosmic) pentru durata perioadei 
de recoltare, el îi face capabili pe 
aceia ce caută eliberarea, să intre 
în câmpul de înviere prin Corpul 
Viu al tinerei Gnoze. Corpul Viu 
formează puntea temporară între 
cele două domenii cosmice. Noul 
regat gnostic revigorează toate 
puterile de care ucenicul are nevoie 
pentru a trece aceast „pod spre 
viaţă”. 

Unitatea de grup 

Adevărata unitate a tuturor acelora 
luaţi în Corpul Viu al Fraternităţii 
gnostice tinere. Această unitate, 
esenţializată de către natura Şcolii 
Spirituale, nu este o manifestare de 
solidaritate exterioară, ci o unitate 
direcţionată în interior a creşterii 
unei noi vieţi sufleteşti în Gnoză, 
demonstrându-se într-o nouă 
atitudine față de viață care se află 
în armonie cu spiritul Fericirilor din 
Cuvântarea de pe Munte. 


GNOZA ORIGINARĂ EGIPTEANĂ vol.3 


La fel ca dangătul unui clopot, ideea că: „ Unicul Bine poate 
fi găsit numai în Dumnezeu ”, este repetată din nou şi din nou 
în Cărțile 10, 11 şi 12 din Corpus Hermeticum. Acest adevăr 
esenţial a fost uitat de rasa umană, care a atras în jurul ei o 
lume falsă a iluziei, pur şi simplu pentru satisfacerea 
propriilor dorinţe. Cu toate acestea, după cum arată Jan van 
Rijckenborgh, cuvintele lui Hermes ne furnizează cheia 
pentru o cale de ieşire din întunericul cu care ne-am 
înconjurat. El a explicat că, dacă punem în practică maxima 
hemetică străveche dată în Cartea 11: „Primiţi toate 
lucrurile, abandonați toate lucrurile şi astfel reînnoiţi-le pe 
toate”, ne putem elibera treptat din robia simţurilor şi să 
revenim la o stare în care Lumina ne poate atinge. Apoi, 
cuvintele lui Hermes (din Cartea 12, versetul 15) vor fi 
dezvăluite ca adevăr în propriile noastre vieţi: „Atunci când 
Gnoza luminează întreaga conştiinţă, face ca şi sufletul să se 
aprindă din nou, ridicându-l prin desprinderea de corp. 
Astfel el transformă întreaga fiinţă umană în adevărata ei 
natură”. 


Explicațiile la Corpus Hermeticum incluse în această carte 
au fost date mai întâi sub formă de prezentări pentru elevii 
Şcolii Rozacrucii de Aur din Olanda, în anii 1950. Scopul lui 
Jan van Rijckenborgh a fost de a oferi căutătorilor moderni o 
variantă nouă, accesibilă, a mesajului antic de eliberare a lui 
Hermes, combinat cu explicațiile textului care pun în 
evidență în mod clar, implicațiile sale practice vii. Rezultatul 
este un set de instrucțiuni minunat de clare pentru căutătorii 
care luptă să se elibereze de iluziile egoului, pentru a-şi trăi 
viața, aşa cum este menit să fie trăită. 

